
Įvadas 


Ši knyga parengta remiantis 1977-1978 metais atliktu tiriamuoju 
darbu apie pietų Italijos mafiją. Jos tikslas - teoriškai apibendrin- 
ti jėgų, sumodeliavusių šiuolaikinę mafiją, analizę bei pakomen- 
tuoti kai kurias iš jų, svarbiausias. 

Kadangi nė viena problema mokslininkui nenukrenta iš dan- 
gaus, norėčiau paaiškinti, kodėl sumaniau imtis tokio darbo. Su- 
sidomėjimą šia tema paskatino dvi sąlygos. Pirmoji — aštuntojo 
dešimtmečio Italijos vidurio regiono viešosios nuomonės reakci- 
ja į įvykius, susijusius su stiprėjančia mafijos veikla. Gyvendamas 
Kalabrijoje dirbau Sociologijos departamente, tad jau vien dėl to 
negalėjau nesidomėti viena iš opiausių visuomenės problemų. Ant- 
roji sąlyga mokslinio pobūdžio: manęs visiškai netenkino tuo me- 
tu įprasta mafijos interpretacija. 

"Toks nepasitenkinimas brendo jau anksčiau, kai tyrinėjau tra- 
dicines socialines ir ekonomines Italijos pietų regionų sistemas. 
Darbo rezultatus išdėsčiau knygoje „Mafija, valstiečiai ir latifun- 
dijos tradicinėje Kalabrijoje“ (1). Viename iš jos skyrių paban- 
džiau apibūdinti kai kurias ekonomines, socialines bei kultūrines 
mafijos prielaidas nuo 1860 metų iki mūsų amžiaus penktojo de- 
šimtmečio pabaigos. Tyrimų metu gautus duomenis apie tradici- 
nės mafijos pobūdį lyginau su pranešimais iš tų metų kasdienybės 
ir kuo toliau, tuo labiau įsitikinau, kad senosios reiškinio paradig- 
mos neatitinka naujausių jo bruožų. 

Todėl mano naujo tiriamojo darbo tikslas buvo pateikti šiuolai- 
kinės mafijos interpretaciją, kaip priešpriešą tradicinės mafijos in- 
terpretacijai, kurią savo knygoje išdėstė H. Hessas (2). Jo knyga 
galėtų būti laikoma klasikiniu veikalu, kuriame apibendrinta dau- 
gelis ankstesnių studijų, atliktų nuo devynioliktojo amžiaus pabai- 
gos iki šio amžiaus septintojo dešimtmečio. Studija suskirstyta į tris 
dalis: tradicinė mafija, pokario pokyčiai ir dabartinė padėtis, o jos 
metodologija atitinka tiriamojo darbo pradžioje numatytą schemą. 

Nuo 1977 metų rudens iki 1978 metų pradžios įvairiose Kalab- 
rijos vietose atlikau nemažai lyginamųjų tyrimų, kurių rezultatai 
padėjo suformuluoti pagrindinę vėlesnių darbo metų hipotezę - 
verslo mafijos hipotezę. 1978 metų vasarą parašiau studiją „Mafi- 
ja ir visuomenės tipai“. Po metų viena jos dalis buvo išspausdinta 
New Left Review žurnale, o visa pasirodė 1980 metais leidinyje La 
Rassegna Italiana di Sociologia („Italijos sociologijos apžvalga“). 
Joje pirmą kartą pabandžiau kompleksiškai interpretuoti mafijos 
kaitą per pastaruosius trisdešimt metų. 

Skirta Fordo fondo stipendija leido man beveik visus 1979 me- 
tus dirbti JAV, Niujorke, kur galėjau tiesiogiai susipažinti su mafi- 
jos veikla anapus vandenyno. Vėliau tęsiau tyrimus iš pat pradžių 
pasirinktomis kryptimis, tačiau problemų sparčiai daugėjo. 1981 
metais pradėjau sistemiškai tirti problemas, susijusias su Sicilijos 
mafijos skverbimusi į pasaulinę heroino rinką, o tų pačių metų gruo- 
džio mėnesį grįžau į JAV norėdamas gauti nepaprastai naudingos 
Brukline vykusio teismo proceso medžiagos bei susitikti su polici- 
jos pareigūnais ir ekspertais, tiriančiais narkotikų prekybą. 

"Tuo tarpu mafija tapo opiausia visuomenės problema ne tik 
regiono, bet ir visos šalies mastu. Mažiau nei per dvejus metus 
mafija nužudė keletą aukščiausių Sicilijos politinės ir teismų val- 
džios atstovų, tarp jų - tuometinį regiono tarybos pirmininką. Vi- 
si šie asmenys buvo nužudyti Palerme, miesto centre, vidury bal- 
tos dienos, daugybės liudininkų akyse. Kiekviena iš tų žmogžu- 
dysčių sulaukė skambių atgarsių didžiausiuose laikraščiuose ir iš- 
kilmingų vyriausybės atstovų pasižadėjimų nubausti kaltuosius ir 
pradėti kovą su mafija. Tačiau nė viena iš tų žmogžudysčių nepa- 
skatino aukščiausios valdžios atstovų nors minimaliai taikyti įsta- 
tymus ar iškelti mafijai bent menkiausią bylą. 

"Tarp kovos su mafija įstatymų projektų, gulėjusių Parlamente 
1982 metų pradžioje, buvo vienas, prieš dvejus metus pateiktas 
Deputatų rūmų komunistų grupės. Jį pirmasis pasirašė deputatas 
Pio La Torre. Jis buvo vienas pagrindinių kovos su mafija, - ją 
iškart po karo pradėjo kairiosios Sicilijos jėgos, - veikėjų ir vienas 
aktyviausių Parlamentinės komisijos mafijai tirti narių. 

La Torre įstatymo projektas analizavo šiuolaikinę mafiją, pa- 

našiai kaip aš 1978 metų studijoje, - kai kurios mano mintys virto 
įstatymo straipsniais. Įstatymo projekto pamatas buvo mafijos įmo- 
nė ir jos didžiuliai privalumai konkuruojant su „normalia“ įmo- 
ne; projekto normų visuma turėjo padėti sugriauti kapitalo mafi- 
nio kaupimo mechanizmus. 

1982 metų balandžio 30 dienos rytą Pio La Torre kartu su savo 
vairuotoju buvo nužudytas vienoje iš Palermo gatvių. Vėl skambūs 
atgarsiai didžiausiuose laikraščiuose ir iškilmingi vyriausybės atstovų 
pasižadėjimai nubausti kaltuosius ir stoti į kovą su mafija, tačiau šį 
kartą į Siciliją nusiunčiamas generolas Carlo Alberto Dalla Chiesa, 
valdžios laikomas „stipriausiuoju kovojant su terorizmu Italijoje“. 
Dalla Chiesa paskiriamas prefektu, iškilmingai pažadėjus nedel- 
siant suteikti jam nepaprastus įgaliojimus kovai su mafija. 

Po keturių mėnesių, 1982 metų rugsėjo 3 dieną, generolas Dal- 
la Chiesa - dar be nepaprastų įgaliojimų ir be apsaugos - kartu su 
žmona nužudomas vienoje iš Palermo gatvių. Po savaitės Italijos 
Parlamentas patvirtina kovos su mafija įstatymą, labai panašų į 
tą, kurį siūlė Pio La Torre. 


Pirmoje šios knygos dalyje aptariami reikšmingiausi mafijos bruo- 
žai Italijos pietų regionų tradicinėje visuomenėje. Tiriamas laiko- 
tarpis nuo šalies suvienijimo iki pirmųjų metų po Antrojo pasauli- 
nio karo. Kadangi mano tikslas buvo nubrėžti kai kurias esmines 
analitines atramos koordinates, pirmuosiuose skyriuose nerasite 
įprastų mafijos istorinės kilmės nuorodų. Juose pateikta tradicinė 
situacija, remiantis tipiška metodologija, nuosekliai laikantis kla- 
sikinių Weberio taisyklių (3). Todėl darbas nėra istorinė mafijos 
rekonstrukcija ar visų jos ryškiausių empirinių bruožų tam tikruose 
Italijos pietų regionuose tam tikru tarpsniu aprašymas. 

Pirmuosiuose dviejuose skyriuose apibūdinta tradicinė mafija 
ir mafijozas, subjektyviai akcentuojant vieną ar daugiau požiūrių, 
susiejant daugelį įvairiais laikotarpiais vykusių reiškinių iš įvairių 
visuomeninių ir geografinių kontekstų. Faktai parinkti pagal tai, ar 
jie atitinka tuos subjektyviai iškeltus požiūrius, todėl rezultatas — 
konceptualus, logiškas, bet laikinas vaizdas, kurį galima naudoti 
kaip priemonę orientuotis kitose analizės stadijose. 

Tradicinės mafijos tipiškos idealios sandaros dėstymas pirmoje 
knygos dalyje padalytas į dvi skirtingas dalis, atitinkančias du skir- 
tingus mafijos aspektus. Pirmoje dalyje aprašoma strateginė vi- 
suomenės veiksmų dinamika, padedanti suprasti mafijos ir ją su- 
kūrusios visuomenės ir ekonominės aplinkos ryšius, mafijozišką 
elgesį ir jo glaudų ryšį su varžymusi dėl garbės, kuris tebėra būdingas 
kai kurioms pietų Kalabrijos ir Vakarų Sicilijos sritims. 

Mafijos varžybos dėl garbės beveik visiškai neaptariamos tra- 
dicinės mafijos studijose, kurios pagrįstos Sicilijos visuomenės 
analize, akcentuojant jos sandaros nekintamumą ir išsisluoksnia- 
vimą. Tradicinių Sicilijos mafijos rajonų nuosavybės ir gamybos 
santykių tyrimai pagrįsti tokiomis sąvokomis kaip „feodalizmas“, 
„feodalas“, „feodalinė liekana“, o ypač „latifundija“. Tokios są- 
vokos atspindi vertikalia kryptimi mažai judrų pasaulį, kai garbės 
ir valdžios pasiskirstymas tarp bendruomenės narių iš anksto nu- 
spręstas. 

Šitoje studijoje būdingais mafijos rajonų bruožais laikomas ho- 
rizontalus konfliktas tarp asmenų ir grupių, intensyvus vertikalus 
nestabilumas ir judėjimas, moderni ekonominė struktūra. Išskirti 
šiuos elementus man padėjo ankstesni tyrimai. Jie padėjo api- 
brėžti specifinę visuomenės, „nuolatinio pereinamojo būvio vi- 
suomenės“, ekonomikos sistemą - kaip klasikinės mafijos feno- 
menologijos matricą, - kuri koncentruota forma telkiasi Vakarų 
Sicilijoje ir Kalabrijos pietuose. Jai būdinga kapitalistinės prekybos 
ir tradicinės kultūros asimetrija. 

Kitoje dalyje aptariamas antrasis mafijos komponentas: mafi- 
Jos valdžia ir jos funkcijos vieta visos šalies visuomenės ekonomi- 
nėje ir politinėje sistemoje. Tai, kad knygos antros dalies sandara 
ir argumentų iliustravimas paremti H. Hesso, A. Bloko ir Schnei- 
derių darbais, taip akivaizdu, jog to nė nereikia specialiai pabrėž- 
ti. Pakanka tik priminti Hesso pateiktą kategoriją tarpininkavi- 
mas, apibūdinančią pagrindinę gerbiamo žmogaus veiklą; Schnei- 
derio mafijos grupių visuomeninio ir šeimos aspekto analizę, Bloko 
tirtus teritorinio jėgos monopolio ir mafijos valdžios ryšius, kurie 
yra pagrindas moksliškai analizuojant mafiją. 

Antroje knygos dalyje aprašoma pokario „didžiųjų pokyčių“ Ita- 

lijos visuomenėje ir Italijos pietų regionuose įtaka tradicinei ma- 
fijos valdžiai ir mafijoziškam elgesiui. Priešingai, nei teigiama 
daugelyje literatūrinės ir mokslinės publicistikos leidinių, šeštojo 
ir aštuntojo dešimtmečio mafijos istorijos negalima interpretuoti 
kaip laipsniškos plėtros kartu su visuomeniniais ir ekonominiais 
bei instituciniais pokyčiais. Perskaitęs gausius Kovos su mafija ko- 
misijos dokumentus (tik maža jų dalis iki šiol panaudota moksli- 
ninkų), įvertinęs kitus kokybinius šaltinius (interviu, biografijos, 
liudijimai, straipsniai ir t.t.), taip pat ir kiekybinius (teismo ir ki- 
tokia statistika), padariau priešingą išvadą: per šiuos du pokario 
dešimtmečius mafija ne plėtojosi, o išgyveno didelę krizę. Socio- 
logai, antropologai ir istorikai, tyrinėję šią temą nuo šeštojo de- 
šimtmečio antrosios pusės ir septintojo dešimtmečio antrosios pu- 
sės, sutartinai nurodo mafijoziško elgesio ir mafijos valdžios men- 
kėjimą ir Sicilijoje, ir Kalabrijoje (4). 

Pokario metais centrinei valdžiai perėmus anksčiau mafijozams 
duotas viešosios tvarkos palaikymo funkcijas, padidėjus migraci- 
jai į Šiaurės Italiją ir į Europą, įtraukus mafijos rajonus į „kultūri- 
nę revoliuciją“, mafijos valdžia buvo išstumta už įstatymo ribų. 
Šeštajame ir septintajame dešimtmetyje mafijozai, buvę visuome- 
nės centre, atsidūrė jos pakraštyje. Garbingas Žmogus pavojingai 
susilygino su paprastu nusikaltėliu. Tačiau aštuntajame dešimt- 
metyje prasidėjęs ir iki šiol tebesitęsiantis įspūdingas mafijos ver- 
slo plėtojimasis yra pakitusios mafijozų padėties ekonominėje ir 
politinėje visuomenės sistemoje bei aštuntajame dešimtmetyje įvy- 
kusios institucinės dezintegracijos sąveikos rezultatas. 

Trečioje knygos dalyje pateikiamas išsamus dabartinės mafi- 
jos ir mafijozo tipo apibūdinimas. Kadangi anksčiau tokių studi- 
jų nėra buvę, man teko imtis daugelio reikšmingiausių šio reiš- 
kinio aspektų tyrimų ad Aoc. Tokie tyrimai parodė, kad dabarti- 
nė mafija yra trijų procesų, įvykusių per pastaruosius 10-15 me- 
tų, vaisius: a) verslo mafijos atsiradimo; b) Sicilijos šeimų - ma- 
fijos įmonių iškilimo į pirmaujančias pasaulio narkotikų versle 
ir nelegalioje tarptautinėje ekonomikoje; c) mafijos valdžios pla- 
čios politinės autonomijos atsiradimo. Trys minėti procesai kar- 
tais vykdavo kartu, šalia vienas kito, o kartais susijungdavo lyg 

cheminėje reakcijoje, sukurdami kai kuriuos skaudžius naujau- 
sios šalies istorijos epizodus. 

Mafijos ir mafijozų vaidmens pasikeitimas iš tarpininko į ka- 
pitalo kaupėjo yra pagrindinis išeities taškas siekiant suprasti kie- 
kybinius tradicinės mafijos ir šiandieninės mafijos skirtumus. Šio- 
je studijoje tiesiog buvo būtina vietoje sociologinių ar krimino- 
loginių kategorijų pasitelkti tokias kategorijas kaip įmonė ir ver- 
slas ta prasme, kuria jas pateikia Schumpeteris. Didelis minėtų 
kategorijų privalumas - tai jų geba aprėpti tris labai prieštarin- 
gus tiriamojo objekto bruožus: a) novatoriškumą, mafijozų įsi- 
traukimą į ekonominę konkurenciją, nutraukiant ryšius su pra- 
eitimi; b) racionalumą ir kapitalistinį išskaičiavimą, matomą ver- 
slininko mafijozo ekonominėje elgsenoje, selektyviai perimant 
tradicinės kultūros elementus ir tradicines vertybes; c) neracio- 
nalumą, mafijos veiklos agresyvumą, pasireiškiantį turto kaupi- 
mo „laukine dvasia“. 

Kalbėdamas apie pirmąjį mafijos verslo bruožą - jos novatoriš- 
ką elgseną, palyginti su įprastine ekonomine veikla, norėčiau 
pabrėžti, kad šiuo atveju neprivalu taikyti Schumpeterio sche- 
mos: verslininkas mafijozas novatoriškas tiek, kiek taiko „nau- 
jus gamybos derinius“, leidžiančius jam džiaugtis konkurentiš- 
kumu, palyginti su kitais verslininkais. Skirtumas tarp Schum- 
peterio verslininko novatoriaus ir verslininko mafijozo yra ne 
vidinis jų veiklos pobūdis, o skirtinga jų įtaka ekonomikos plėt- 
rai. Gamybos sistemą, kurioje veikia mafijozas, sparčiai „varo 
pirmyn“ ne į ekonomiką diegiami mafijos metodai. Schumpete- 
ris ekonomikos plėtojimą laiko novatoriškos verslininko veiklos 
išdava, nes šis, siekdamas asmeninių tikslų, padeda siekti ir vi- 
suomenės raidos tikslų. Ši teorija nepaiso priešpriešos, kuri gali 
rastis ir dažnai randasi tarp, viena vertus, verslininko tikslų ir 
elgsenos ir, kita vertus, kompleksinės ekonomikos sistemos rai- 
dos, todėl ji yra tokia pat ribota, kaip ir Smitho „nematomos 
rankos“, paverčiančios asmenines ydas visuomeninėmis dorybė- 
mis, koncepcija. 

Verslininko mafijozo pavyzdys aiškiai rodo, kad ryšys tarp ver- 
slininko veiklos ir visuomenės gerovės nėra savaiminis, kad šios 

veiklos ir jos padarinių valstybinio reguliavimo klausimas yra vie- 
na iš esminių kiekvienos verslo teorijos problemų. 

Verslininko mafijozo veiklos šiuolaikinis ekonominis raciona- 
lusis matas ir neekonominė bei iracionali matrica nėra vien jo pre- 
rogatyva. Kai kurios garsiausios kaupimo ir kapitalizmo teorijos 
apie vadinamąsias kaupimo „paskatas“ aptaria neekonominius ir 
nesociologinius faktorius. Keynesas ilgalaikį augimą laiko neapib- 
rėžtos verslininkų „laukinės dvasios“ funkcija, kuri Kaldoro mo- 
delyje suprantama būtent kaip neekonominis faktorius, darantis 
įtaką ekonominei veiklai (5). Maxas Weberis kalbėjo apie „protes- 
tantišką etiką“ ir jos panašumą su „kapitalizmo dvasia“. Tačiau 
"dar prieš jį Marxas ėmėsi kultinio aiškinimo, išreikšto sąvokomis 
„fetišizmas“, „antžmogiška galia“, valdančiomis verslininko kapi- 
talisto elgesį, verčiančiomis jį kaupti dėl kaupimo: „Kaupkite, kaup- 
kite! Toks yra įstatymas ir taip liepia Pranašai!“ (6) 

Skirtumas tarp verslininko kapitalisto ir verslininko mafijozo 
kyla iš priešingų jų veiklos sričių santykių. Kapitalisto mafijozo 
racionalių veiksmų įtaka neekonominei ir iracionaliai verslo sri- 
čiai visai kitokia. Mafijozų verslo*praktika sustiprina tiems asme- 
nims būdingus archajiškus ir plėšikiškus polinkius ir toli gražu ne- 
skatina progresyvių racionalių kapitalistinio pobūdžio vertybių ir 
poelgių. 

Mafinis kapitalo kaupimas skatina primityvų tokių kaupėjų el- 
gesį, pasireiškiantį vis didesniu polinkiu ekonominius konfliktus 
paversti karu tarp šeimų, o konkurenciją rinkoje - kraujo kerštu 
ir žiauria asmenine kova. Vis labiau į ekonominį, politinį ir visuo- 
menės gyvenimą didelėse teritorijose ir ištisuose gamybos sekto- 
riuose įvesdama destruktyvią anarchiją ir laukinį žiaurumą, mafi- 
jozų verslininkystė atsiskleidė kaip viena iš pavojingiausių grės- 
mių demokratijos ir visuomenės raidai. 


"Tokio objekto kaip mafija tyrimas turi tam tikrų ypatybių, dėl 
kurių jis skiriasi nuo įprastinių visuomenės studijų, kai pasirenka- 
mos „taikesnės“ ir ne tokios pastebimos problemos. Mafijos gru- 
pių nariai nenoriai kalba apie savo veiklą, o jei prabyla, daro tai 
siekdami pasiteisinti ir apsiginti. Tai turi didelės įtakos jų teikia- 

mos informacijos kiekiui, o ypač kokybei. Trys italų policijos pada- 
liniai sistemingai renka informaciją apie organizuotą nusikalsta- 
mumą, jie kaupia gautus duomenis, kad galėtų nustatyti profesio- 
nalių nusikaltėlių tapatybes ir kelti jiems baudžiamąsias bylas, o ne 
siekia teikti informaciją visuomenės mokslų darbuotojams. 

Net ir susidarius tokiai padėčiai, kokia pastaraisiais metais yra 
Italijoje, kai mafijos pasaulio ryšiai, viena vertus, su organizuotu 
nusikalstamumu, o kita vertus, su politiniu ir legaliu ekonominiu 
pasauliu atsidūrė viešosios nuomonės dėmesio centre, sunkumai 
gauti informaciją ir patikimus duomenis apie mafijos įmonių pobūdį 
yra viena didžiausių kiekvieno tiriamojo darbo kliūčių. Jei prie to, 
kas jau pasakyta, pridursime: a) mafijos ir nusikalstamumo poky- 
čius, sutampančius su opiausių visuomenės gyvenimo sričių ir reiš- 
kinių pokyčiais, valstybės institucijų ir akademinės bendruomenės 
reakciją, keletu metų atsiliekančią nuo realių visuomenės objektų 
pasikeitimų; b) dėl to atsirandančią turimų tyrimų ir duomenų sto- 
ką; c) katastrofišką oficialios teismo ir nusikaltimų statistikos Itali- 
joje būklę, — galima įsivaizduoti, su kokiais sunkumais man teko 
susidurti pradedant darbą. 

Tačiau moksliniai tyrimai šiek tiek primena praėjusių šimtme- 
čių tyrinėtojų keliones: toks pat eksperimentinio racionalaus me- 
todo ir sėkmės bei atsitiktinumų mišinys. Mano tyrimų sėkmę 
nulėmė Sicilijoje ir Kalabrijoje prasidėję mafijos teismai, kai by- 
los tapo viešos ir prieinamos - jos patvirtino mano viena po kitos 
formuluojamas hipotezes. Minėti teismai - tarp jų ir teisėjo Cor- 
dovos atlikta šešiasdešimties Kalabrijos Tirėnų jūros pakrantės 
rajonų mafijos vadų apklausa, ir teisėjo Falcone's atliktas Sicilijos 
mafijos grupių sukurto didžiausio prekybos heroinu kelio iš Eu- 
ropos į JAV tyrimas - vyko labai profesionaliai ir meistriškai. Jų 
aktai, sudėti į šimtus tomų, sutaupė man daug metų nesaugaus 
(pavojingo) darbo ir padėjo sėkmingai baigti pažintinę ekspedici- 
ją, kurioje būta ir labai sunkių akimirkų. 


Parašyti šią studiją man padėjo nepaprastai daug žmonių, ku- 
riems norėčiau padėkoti. Ypatingą padėką noriu pareikšti drą- 


siesiems Kalabrijos ir Sicilijos teisėjams, kurių nuolatinę ir ne- 

įkainojamą pagalbą jaučiau visuose savo darbo etapuose. Enzo ir 
Carlo Macri, Augusto di Marco, Saverio Mannino iš Kalabrijos; 
Rocco Chinnici, Peppino Di Lello ir Gionanni Falcone iš Sicili- 
jos, neperžengdami savo tarnybinei padėčiai deramo slaptumo ir 
konfidencialumo, padėjo man suprasti šį neeilinį tyrimų objektą 
ir eiti tuo jurisdikcijos labirintu, kokia yra Italijos baudžiamosios 
teisės sistema. 

Redžio Kalabrijos teismo pirmininkas Giuseppe Viola ir to pa- 
ties teismo prevencinių priemonių skyriaus viršininkas Givanni 
Montera leido man dirbti šio teismo archyvuose, o Palmio proku- 
roras Giuseppe Tuccio padėjo tirti mafijos šeimų sudėtį. 

Kai kurie regioninės ir centrinės spaudos žurnalistai atidžiai 
sekė mano darbą ir prisidėjo prie jo daugeliu patarimų, siūlymų, 
pranešimų. Čia norėčiau paminėti Daniele Billitteri, Alfonso Ma- 
deo, Luigi'į Malafariną, Gianfranco Manfedi'į, Franco Martelli, 
Antonio Padalino, Pantaleone Sergi'į ir Marcello Sorgi'į. 

Iš kairiųjų jėgų politikų, parėmusių ir skatinusių mano tyrimus, 
padėjusių jiems tapti kovos su mafija įrankiu, privalau padėkoti 
Pio La Torre'i, Ugo Pecchioli'ui, Francesco Martorelli'ui, Nadiai 
Alecci - Italijos komunistų partijos nariams, taip pat nepriklau- 
somų kairiųjų jėgų deputatui Aldo Rizzo. 

Dirbti tiriamąjį darbą vietoje, apklausti privilegijuotus liudyto- 
jus ir rinkti statistinius duomenis man padėjo Vito Baresi, Rino 
Bernasconi, Pino Canale, Rita Neve, Anna Reda ir James Wals- 
ton. Statistinius duomenis apdorojau padedamas Antonio Tuc- 
ci'o, kuriam norėčiau atskirai padėkoti. 

Giovanni Bechelloni, Arnaldo Bagnasco, Alessandro Cavalli, 
Giuseppe Colasanti ir Jonathan Steinberg perskaitė šios knygos 
rankraštį ir pateikė savo komentarus. Jų kritinės pastabos ir 
siūlymai buvo man labai naudingi. 

Ir pagaliau apgailestauju, kad negaliu padėkoti kiekvienam iš 
tų Italijos ir JAV kriminalinės policijos pareigūnų, kurie man su- 
teikė svarbios informacijos, padėjo suprasti slapčiausius mafijos 
valdžios mechanizmus. 


Arkavakata, 1983 m. vasaris 

PIRMA DALIS 


Tradicinės bendruomenės mafija ir mafijozai 


Tie, kurie sukūrė šią išoriškai nematomą, tačiau lemiamą per- 
tvarką įtvirtinant ekonominiame gyvenime naują dvasią, papras- 
tai nebuvo spekuliantai be baimės ir be skrupulų, verslo nuoty- 
kių ieškotojai, kokių apstu visose ekonomikos istorijos epocho- 
se, ar tiesiog dideli turtuoliai; jie buvo sunkios gyvenimo mokyk- 
los užgrūdinti žmonės, mokantys skaičiuoti ir drąsūs, bet visų pir- 
ma santūrūs ir pastovūs, visiškai atsidėję savo veiklai, griežtai 
besilaikantys buržuazinių nuomonių ir principų. 


Max Weber, „Protestantiška etika ir kapitalizmo dvasia“ (1922) 


I 


Mafijoziškas elgesys 


MAFIJA, 'NDRANGETA IR OMERTA 


Su mafija susijusių klausimų socialinių tyrimų išvada, matyt, turė- 
tų būti teiginys, kad mafija tokia prasme, kokia įprastai priskiria- 
ma šiam žodžiui, neegzistuoja. 


<...> didžioji dalis žmonių, ypač už Italijos ribų, turi gana tikslų mafijos 
įvaizdį: nusikalstama draugija, centralizuota, griežtai valdoma, su įšventinimo 
apeigomis ir įstatais. Specialioji literatūra ir kasdienė spauda, detektyviniai ir 
siaubo romanai, televizijos detektyviniai filmai suformavo tokią visuomenės 
nuomonę. Tačiau tas, kuris norėtų įsigilinti į faktus ir peržvelgti šaltinius, susi- 
darytų visiškai kitokį vaizdą ir <...> įsitikintų, kad kaltinamasis Mini (kalti- 
namasis vienoje iš mafijos bylų) nemeluoja, kai į klausimą, ar priklauso mafi- 
jai, atsako: „Nežinau, ką tai reiškia“. Iš tiesų jis pažįsta asmenis, vadinamus 
mafijozais, ne todėl, kad šie priklauso kokiai nors slaptai sektai, o todėl, kad 
jie elgiasi savaip, kitaip tariant, mafijoziškai (1). 


Ką reiškia elgtis mafijoziškai? 

Tai reiškiapriversti save gerbti, būti garbingu žmogumi, gebančiu 
savo jėgomis atkeršyti už bet kokį išpuolį prieš save ar savo arti- 
muosius, taip pat galinčiu bet kada užpulti savo priešą. Toks elge- 
sys ir ginantis, ir puolant ne tik pateisinamas, bet ir skatinamas 
bei idealizuojamas tos ypatingos kultūrinės aplinkos, kurioje gy- 
vena mafijozas, net jei smurto panaudojimas prieštarauja valsty- 
bės įstatymams. Dar daugiau, mafijozišku elgesiu iškovotas auto- 
ritetas, valdžia reikšminga būtent todėl, kad atvirai nepaisoma 
oficialių normų ir įstatymų. 

Mafija - tai elgesys ir valdžia, o ne formali organizacija. Elgtis 
mafijoziškai reiškia elgtis garbingai, kitaip tariant, pagal tas drą- 

sos, klastos, žiaurumo ir plėšimo bei apgaulės normas, kurios net 
ir šio amžiaus penktajame dešimtmetyje daugelio Vakarų Sicili- 
jos ir Kalabrijos pietų rajonų kultūroje vaidino lemiamą vaidme- 
nį. „Jis buvo labai drąsus ir niekas jam negalėjo prilygti“; „pa- 
prastai jis nebūdavo žiaurus, tačiau kai jam tekdavę tokiam būti, 
jis išblaškydavęs Žmones ir ištaškydavęs savo priešininkus. Taip 
atsitikę šešis ar septynis kartus, ir vis dar pasakojama kaip legen- 
diniai žygiai“, - taip aprašomas vienas kaimo mafijozas knygoje, 
kurią galėtume laikyti tam tikru populiariu traktatu apie tradici- 
nę mafiją. „Tikroje plėšiko Marlino Zapos istorijoje“ (2) aprašy- 
tos bendruomenės nariams žodis garbingas nereiškia nieko kita, 
tik jėgos persvarą. Garbingas reiškia „išskirtinis“, „vertas“, „ga- 
lingas“. Todėl įsigilinus matyti, kad garbingu poelgiu laikomas 
pavykęs puolimas (nesvarbu, ar atsakant į ankstesnį išpuolį, ar 
pačiam inicijuojant puolimą). 

Dar prieš kelis dešimtmečius didžioji dalis Redžio Kalabrijos 
gyventojų aukščiausio laipsnio didvyriškumą ir dorybę apibūdin- 
davo graikišku žodžiu "ndrangeta. Šias savybes įkūnijo viršesni 
žmonės, ndrangetistai. 'Ndrangetistas reiškia „garbingos drau- 
gijos narys“, bet platesne prasme - kaip ir klasikinėje Graikijoje — 
toks yra kiekvienas drąsus ir išdidus žmogus, nepaisantis pavojų, 
pasiryžęs viskam ir be skrupulų (3). 'Ndrangetisto ideologija pa- 
remta omerta - solidarumu, kitaip tariant, sugebėjimu būti vyru. 
Laikytis omerta įstatymų reiškia taikyti dvigubos moralės principą: 
tą, kuri galioja tarp vienos grupės narių, ir kitą, būdingą santy- 
kiams su tai grupei nepriklausančiais asmenimis (4). Tai reiškia 
puoselėti „taktą, geras manieras, išsiauklėjimą, taurumą, gerumą, 
įtikinėjimą geruoju ir argumentuojant“ bendraujant su ndrange- 
tistais ir taikyti priešingą principą, kitaip tariant, netikrą omertą, 
arba „apsimestinį gerumą, pritarimą, taurumą, spęsti nematomus 
mirtinus spąstus mMaištaujantiems... nedorėliams ir niekingie- 
siems“ susidūrus su eiliniais žmonėmis ir su priešais (5). 

Formaliai puolami oficialiosios valdžios, ndrangetistai pelno 
žmonių susižavėjimą ir pagalbą. Tokio požiūrio pėdsakų galima 
aptikti net svarbiuose teismo dokumentuose. 1939 metais Kalab- 
rijoje, prie Ardorės komunoje esančios šventyklos rastas nužudy- 

tas vietos mafijos vadas Paolo D'Agostino. Lokrio teismo nuosp- 
rendyje, kuriuo iki gyvos galvos nuteisti kalėti 12 iš 142 kaltina- 
mųjų žmogžudyste, likusiuosius išteisinant, nužudytasis apibūdi- 
namas kaip žmogus „„..labai pavojingas, tvirto stoto ir drąsios sie- 
los, galingos dvasios, linkęs į smurtą ir turintis gana drąsos, reika- 
lingos pasinaudoti tokiomis savo savybėmis. Jis ne tik galėjo gin- 
tis nuo dviejų ar trijų priešų, bet ir pats pulti ir išžudyti visus savo 
priešininkus“ (6). 

Mafija ir ndrangeta, mafijozas ir 'ndrangetistas - sinonimai. Vie- 
tos gyventojams šie žodžiai reiškia garbingus Žmones ir jiems pri- 
klausančius asmenis. Tradiciniuose Sicilijos ir Kalabrijos mafijos 
rajonuose garbė yra asmens, šeimos ar ko nors kita vertės matas. 
Jos esmė - pagarba tam tikriems asmenims, ji yra glaudžiai siejama 
su turimomis ypatingomis savybėmis bei atliktais ypatingais žy- 
giais (7). Mafijoziškas elgesys yra dalis kultūros sistemos, sutelktos 
apie asmenine jėga įgytos garbės branduolį. Toks vertinimas iš da- 
lies atsispindi garsiajame mafijos ir mafijoziškos elgsenos apibrėži- 
me, kurį devynioliktojo amžiaus pabaigoje pateikė Pitrė: 


Mafija nėra sekta ar draugija, neturi taisyklių nei statutų. Mafijozas - ne 
vagis ar plėšikas <...> mafijozas yra tik drąsus žmogus, neleidžiantis minti 
sau ant kojos; šia prasme būti mafijozu yra būtina, netgi neišvengiama. Ma- 
fija yra savo vertės, perdėtas asmeninės jėgos ir savęs suvokimas kaip „vie- 
nos ir vienintelės kiekvienos priešpriešos, kiekvieno interesų ar idėjų susi- 
kirtimo sprendėjos“; iš čia randasi nepakantumas kitų pranašumui ar, dar 
blogiau, jų savivalei (8). 


GARBĖ 


Vidujis garbės turinys remiasi dviem idealiomis pagrindinėmis vyro 
ir moters savybėmis: vyriškumu ir nekaltybe, lytine dora. Išskyrus 
pačios žemiausios visuomenės pakopos atstovus, visi kiti bendruo- 
menės nariai laikomi garbingais iš prigimties. Tačiau mafijos ben- 
druomenei būdingomis netikrumo ir kovos sąlygomis galima leng- 
vai prarasti ir vyriškumą (arba tiesumą, gebėjimą „būti teisiam““, 

niekam nepavaldžiam), ir nekaltybę. „Būti vyru - sunkiausias da- 
lykas visame mūsų — žemės kirminų - gyvenime“, - sušunka vie- 
nas iš romano „Santa Venerės laukinis“ (9) veikėjų. 

Mafijos rajonuose būti vyru reiškia parodyti, kad esi išdidus ir 
pasitikintis savim, pasirengęs greitai ir veiksmingai atsakyti į toje 
bendruomenėje nuolat tvyrančią grėsmę asmeninei ir šeimos gar- 
bei. „Kad išgyventum tose vietose, - rašo Asprea savo autobiog- 
rafijoje, - pirmiausia turi būti ne valstiečiu ir darbininku, 0 Žvėri- 
mi. Apdairiu ir pagarbiu, tačiau pasirengusiu pulti kiekvieną, duo- 
dantį dingstį kovai“ (10). 

Vyriškumas ir nekaltybė, dora susiję su antagonistiniu lyčių at- 
ribojimu, labiausiai valdančiu mafijos pasaulio kultūrą. Kai šios 
savybės priklauso giminystės ryšiais nesusietiems asmenims, jos 
yra visą laiką priešpriešinamos. Garbingo vyro užduotis - kiek- 
vienu atveju įrodyti savo vyriškumą, net panaudojant moterų at- 
žvilgiu smurtą ir prievartą. 

Tačiau toje pačioje šeimoje vyriškumas ir nekaltybė, dora yra 
du vienas kitą papildantys garbės elementai. Kiekvienos šeimos 
vyrų vyriškumas saugo jos moteris nuo išorinės grėsmės ir išnieki- 
nimo. Kita vertus, moterys privalo likti nepaliestos ir doros, jei 
nenori nuplėšti savo šeimos vyrų garbės. 

Griežtoje asmens ir šeimos garbę apibrėžiančių esminių verty- 
bių sistemoje moterys yra nepaprastai svarbios. Dar daugiau, jos 
yra didžiausia vertybė, kurią reikia nuolatos budriai saugoti (11). 
Moterys, kurios nepalankių aplinkybių valia lieka be galinčių jas 
apginti vyrų, sunkiai išlaiko garbingų ir svarių visuomenės narių 
padėtį. Daugeliu atvejų jos nusmunka į žemiausią visuomenės lygį 
ir perduoda savo negarbę palikuonims. 

Moterų garbė mafijos kultūroje yra tipiškiausias šeimos garbės 
visumos simbolis. Priešas, kuriam pavyksta ją nuplėšti, įgyja pra- 
našumą tos šeimos atžvilgiu. Jis parodo savo galią smogdamas į 
silpniausią priešo vietą. Jis parodo galintis priversti sau priešiškos 
šeimos atstovą sulaužyti ištikimybę ir patenkinti jo įgeidį. Tokio- 
mis aplinkybėmis kraujo kerštas neišvengiamas. Tėvas arba brolis 
privalo pirma nužudyti dukterį arba seserį, o paskui - išniekintoją 
arba meilužį. Taip pat vyras privalo pirma nužudyti neištikimą žmo- 


22 


Mafijoziškas elgesys 


ną, o paskui jos meilužį. Keršto nebuvimas reiškia negrįžtamą gar- 
bingos padėties visuomenėje praradimą, o dažnai tokie garbę pra- 
radę asmenys ar šeimos išmetami iš vietos bendruomenės. Asp- 
rea savo knygoje aprašo ketvirtojo dešimtmečio Kalabrijos kai- 
mą, kur netekę garbės asmenys turėjo gyventi atskirai nuo liku- 
sios kaimo bendruomenės. 


Į pietus nuo Kalvarijos buvo Piljerė. Einant į ją, didžiojo nutekamojo grio- 
vio pakraštyje iš rytų pusės matėsi eilė susispaudusių lūšnelių <...> Jos buvo 
nepaprastai aprūkusios. Jose glaudėsi menki ir bailūs vyrai; jų moterys, žmo- 
nos ir dukterys buvo kiekvieno galingo vyro aukos (12). 


Visuomenės gyvenime nėra vietos garbę praradusiam asmeniui 
ar šeimai. Tokiais atvejais emigracija dažnai būdavo vienintelė iš- 
eitis, norint atgauti pilietinį orumą. 


Karo metu vienoje Taurianovos frakcijoje valstietė, kurios vyras kariavo, 
tapo 'ndrangetisto - šiam dėl savo tiesumo pavyko išvengti kariuomenės - mei- 
luže. Sugrįžęs į kaimą vyras iš atšiauraus pasisveikinimo iškart suprato, kad jo 
ir jo šeimos garbei bus iškilusi didelė grėsmė. Iš savo seno tėvo sužinojęs, kas 
nutiko, neturėjo drąsos nužudyti nei savo žmoną, nei tą 'ndrangetistą. Po kele- 
to mėnesių jam teko išvykti į Ameriką. Niekas su juo nesiskaitė. Net vaikai 
gatvėje iš jo šaipėsi (13). 


Perdėtas jautrumas dėl moters garbės Kalabrijoje yra viena iš 
dažniausių vyrų tarpusavio nesantaikos priežasčių. Per 6076 mafi- 
jos žmogžudysčių, 1940-1950 metais įvykusių Džoja Tauro slėnio 
apylinkėse, priežastis - nesantaika, sukelta lytinio smurto, mote- 
rų grobimo, nutrauktų sužadėtuvių. Pastaroji nesantaika kyla ne 
dėl tiesioginio fizinio smurto prieš moters garbę, o netiesiogiai 
parodant, kad dėl vienos ar kitos priežasties ta moteris neverta 
vesti. Tų rajonų bendruomenėse ne vien mafijozų, bet ir papras- 
tose šeimose vedybos sutariamos po ilgo aptarimo ir kruopščios 
apklausos. Todėl klaidų čia negali būti, o bandymas užginčyti jau 

priimtą sprendimą laikomas iššūkiu šeimos garbei. 

Mafijos kultūroje, palyginti su kitomis kultūromis, asmens jėgos 
reikšmė visuomenės nariams ir besivaržančioms šeimoms dalijantis 
garbę yra tiesioginė ir akivaizdi. Toms dalyboms neturi įtakos nei 
gimimo aplinkybės, nei institucijos. Garbingu vyru tampama, o 
ne gimstama. Kovoti dėl garbės gali kiekvienas. Kiekvienas gali 
varžytis. Garbingų vyrų elitas susiformuoja per sunkų atrankos 
procesą, pagrįstą asmenų varžybomis. Mafijos kultūroje, kitaip 
nei kitose, tokia antagonistinė konfrontacija yra įprastas dalykas, 
galima bet kokiomis aplinkybėmis. Šokiai, kaimo šventės ir mal- 
dininkų kelionės - klasikinės progos varžytis dėl savo autoriteto. 
Jų metu iš visur suvažiuojantys šimtai, o net ir tūkstančiai žmonių 
yra puikus fonas kovoti už garbę ir propaguoti mafiją. 

Maldininkų kelionė į Polsio Madonos šventyklą pačioje Aspro- 
montės gilumoje - viena svarbiausių metinių švenčių, per kurią 
„Jaunuoliai visos šeimos akivaizdoje privalo pasirodyti esą drąsūs 
vyrai“ (14). Panašios šventės metu dviejų tūkstančių žmonių aky- 
se don Nino, Strati'o aprašytas mafijos vadas, pasirodo esąs su- 
brendęs būti garbingu vyru. 


<...> per vieną vasaros šventę, vykusią prie bažnyčios atvirame lauke, jai 
vadovavo Nino, vienas išpuikęs kvailys panoro atimti iš jo tą vietą. Vienu kir- 
čiu atgalia ranka Nino partrenkė jį. Išsigandusios moterys suklykė; visi susirin- 
kusieji subruzdo. Atbėgo du karabinieriai daryti tvarkos; bet Nino buvo toks 
įtūžęs, kad čiupo vieną iš jų, pakėlė ir šveitė į gyvatvorę. Visi susispietė aplin- 
kui pažiūrėti, pasiklausyti, aptarti (15). 

Varžybos, iššūkiai ir susirėmimai yra pagrindiniai santykių šei- 
moje nustatymo būdai, būdingi mafijos rajonams. Autoriteto ir 
valdžios pasidalijimas šeimoje nėra iš anksto apibrėžtas kaip pa- 
triarchalinėje šeimoje, o nusistovi konfliktų būdu. Namų pasau- 
lyje dominuoja vertikalūs santykiai (tėvai-vaikai, vyras-žmona, vy- 
resnysis brolis-jaunesnysis brolis ir t.t.). Šeimos solidarumo tai- 
syklė galioja tik kontlikto su kita šeima atveju. Santykiai šeimos 
viduje grindžiami ne artumu ir solidarumu, bet subordinacija, ki- 

taip tariant, ta pareigų ir teisių visuma, kuri priklauso kiekvienai 
tuo metu namų hierarchijos viršūnėje esančiai valdžios pozicijai. 

Tarkime, tėvo ir sūnaus santykiai grindžiami ne pastovia hie- 
rarchija, kylančia iš didesnės tėvo patirties ir jo amžiaus, O iš jo 
gebėjimo panaudojant fizinę jėgą ir gudrumą nugalėti pirmavimo 
varžybose. Taigi hierarchija grindžiama stipresniojo valdžia. Juo 
gali būti vyriausias šeimos narys, bet taip pat ir pats agresyviau- 
sias ar gudriausias. Todėl vaidmenų pasidalijimas šeimoje yra lai- 
kinas ir nuolat kintantis, santykiai įtempti ir nepatvarūs. Po kurio 
tas ir nuvainikuotas kurio nors iš paaugusių sūnų (16). 

Laimėti varžybas jau savaime yra tikslas, net nesvarbūs su tuo 
susiję materialūs privalumai. 

Mafijos kultūroje esti daug simbolinių varžybų dėl garbės for- 
mų, tų varžybų imitacijų. Viena iš labiausiai paplitusių - žaidi- 
mas passatella. Tam tikras žaidėjų skaičius burtų ar tam tikrų 
rungčių būdu paskirstęs vaidmenis varžosi dėl to, kuris dalys kartu 
pirktą vyną, alų, vaisius, net vandenį. Tokios dalybos - tai ilgas 
valandas galinčių trukti derybų objektas ir vyksta kintant žaidė- 
jų santykiams: nuo sąjungos iki konflikto. Žaidimas toks žiaurus 
ir dramatiškas, kad neretai virsta tikra kova dėl pranašumo, t. y. 
muštynėmis, kurios gali baigtis ir žudynėmis. Garsiausio poka- 
rio Kalabrijos mafijozo Gerolamo Piromalli'o biografija šiuo 
atžvilgiu yra pavyzdys. 


1950 metų rugpjūčio 27 dienos vidurnaktį į Redžio Kalabrijos ligoninę pa- 
guldytas sunkiai sužeistas Ippolito Francesco, Francesco sūnus, iš Pelegrinos 
di Banjaros. Jis buvo skubiai operuotas, bet mirė taip ir nepasakęs užpuoliko 
vardo. Vietos karabinieriai atliko tyrimą <... > Įvykiai, pasibaigę Ippolito Fran- 
cesco mirtimi, klostėsi taip: rugpjūčio 27 popietę Pelegrinos geležinkelininkų 
klube susitiko Ippolito Francesco, jo brolis Carmelo, Piromalli Girolamo, Ma- 
rafioti Carmelo <...> Jie leido laiką žaisdami šeimininką ir tarną (passatella ) 
ir dalijo alų. 

Taip atsitiko, kad burtai keletą kartų lėmė Ippolito Francesco būti dalijamo 
alaus „šeimininku“, o jis, vaišindamas kitus draugus, kaskart palikdavo „sau- 
są“ (be alaus) Piromalli'į. Pastarasis neliko tam abejingas ir pasakė, kad Ippo- 

lito elgiasi vaikiškai, gal kliaudamasis burtų sėkme, pradėjo puikuotis ir kad 
jis, Piromalli, atėjęs čia smagiai praleisti laiką, o ne kautis. 

Į šiuos Piromalli'o žodžius Ippolito atsakė nebijantis nieko ir jei tas kitas 
„yra Mommo Piromalli, tai jis esąs Cicciu u dragghiu (galingasis Čičio)“. Taip 
pasikalbėjus, tarp dviejų jaunuolių neišvengiamai kilo įtampa. Tačiau žaidimas 
tęsėsi, ir kai burtų keliu Piromalli tapo alaus „šeimininku“, jis atsilygino Ippo- 
lito - paliko jį „sausą“. 

Taip toliau žaidžiant įtampa ne slūgo, o tik dar labiau stiprėjo. Atėjęs į klu- 
bą Oliverio Vincenzo iškart suprato, jog „tarp Piromalli'o ir Ippolito kažkas 
turėję atsitikti“. Nujausdamas padėtį ir galimas pasekmes jis <...> paprašė 
susirinkusiųjų liautis Žžaidus. 

<...> Žaidimas baigėsi, ir sumokėję už išgertą alų visi išėjo, trumpam stab- 
telėjo lauke. Čia <...> Ippolito priėjo prie Piromalli'o ir su juo per kelis žings- 
nius pasitraukė nuo likusio būrelio, persimetė keletu žodžių <...> Visi supra- 
to, kad jie iškvietė vienas kitą į kovą ir sutarė susitikti <...> (17). 


Polinkis į pačių kraštutiniausių formų kovas nesilaikant jokių tai- 
syklių mafijos bendruomenėje reiškiasi net per pačias paprasčiau- 
sias varžybas, tarkim, per futbolo rungtynes ar vaikų žaidimus (18). 
Varžybos dėl garbės neturi jokių taisyklių ar apribojimų, kokie nu- 
matyti sporto rungtynėse ar varžantis mokykloms, klasėms ar bū- 
riams. Cia kaip kare - reglamentas minimalus, o visos priemonės 
tinkamos. Todėl vyrai kovodami tarpusavyje taiko pačias archajiš- 
kiausias socialinio konflikto formas: plėšimą, niokojimą, grobimą, 
žudymą. Agresija tampa leistina. 

Tarpiniai instituciniai konflikto sureguliavimo modeliai, pavyz- 
džiui, dvikova, niekada neturėjo stabilios, apibrėžtos formos. Ne- 
žabota apgaulė, pasala lemia pergalę net ir tuose mafijozų kon- 
fliktuose, kurie prasidėjo laikantis riteriškumo taisyklių. 

Familiari'o knygoje aprašytas mafijos vado Criazzo ir metusio 
iššūkį jaunuolio Geminos susidūrimas puikiai iliustruoja šį teigi- 
nį. Ožkų piemuo Gemina apkaltina Criazzo susitarus su policija 
ir kaimo turčiais siekiant „gauti sau asmeninės naudos“. Jų dvi- 
kova baigiasi jaunesniojo mafijozo pergale, o sunkiai sužeistas ma- 
fijos vadas paguldomas į ligoninę. „Praleidęs ligoninėje du mėne- 
sius ir penkias dienas, Criazzo grįžo namo. Kitą naktį jis nuėjo 

pas Vincenzo Geminą, miegojusį savo trobelėje. Pasišaukė jį lauk 
ir dviem šautuvo šūviais patiesė negyvą prie durų <...> Laidotu- 
vės buvo įspūdingos. Visas kaimas lydėjo narsiojo ožkų piemens 
karstą, o pirmoje eilėje ėjo žudikas“ (19). 

Dėl mafijos srityse vyraujančio papročio darbus, įvykius ir asme- 
nis vertinti žiūrint pergalingomis kovomis ir varžybomis pasiektos 
garbės agresija ir smurtas tampa leistini ir priimtini. Tų bendruo- 
menės sluoksnių, kurie dėl biologinių ar kultūrinių priežasčių ma- 
žiau tinkami kovai - moterų, senių ir vaikų - dalyvavimas bendruo- 
menės gyvenime griežtai apribotas, nebent jų nariai tampa tokie 
pat vyriški ir kovingi, kaip pranašesnių sluoksnių atstovai. Jėga, drąsa 
ir Šiek tiek Žiaurumo yra tie bruožai, kuriuos Asprea pabrėžia kal- 
bėdamas apie savo motiną (20). Banjaros moterys žavios (bent taip 
manė Redžio Kalabrijos gyventojai ir romano „Emigrantai“ auto- 
rius), nes „kalbėta, jog plaukuose jos turėdavo paslėpusios skustu- 
vą, O peiliu darbuodavosi narsiau už vyrus“ (21). 

Rūsti ir Žiauri mafijozus gimdanti visuomenė nesigaili silpnų- 
jų ir neapgintųjų. Nors moterys ir vaikai nedalyvauja varžybose 
dėl garbės, jie neretai sužeidžiami ar nužudomi, 0 sadistiškiau- 
sių nusikaltimų aukomis dažnai pasirenkami vietos bendruome- 
nės žemiausių sluoksnių atstovai. Mafijos vadas Michele Navar- 
ra, daktaras iš Korleonės, nedvejodamas suleidžia ciano vaikui, 
vargingų piemenų sūnui, kuris ga/būt matė, kaip buvo įvykdyta 
jo užsakyta žmogžudystė (22). Opido Mamertinos kaime Kalab- 
rijoje prostitutės sūnus Peppinello nužudomas Velykų pirmadie- 
nio popietę, nes būrelis jaunuolių pasirinko jį taikiniu šaudymo 
varžyboms (23). 


GARBĖ IR TEISINGUMAS 


Svarbi kovos visų prieš visus, dominuojančios rajonuose, kur yra 
mafija, padarinys — niekas nėra iš tikro neteisinga. Garbė labiau 
siejama su savivale ir fizine jėga nei su teisingumu. Vietos bendruo- 
menė, kilus konfliktui tarp dviejų šeimų, giminių ar asmenų, lieka 
visiškai abejinga tokiems klausimams kaip „tiesa“ ir „klaida“, „tei- 

singumas“ ir „neteisingumas“. Jos palankumas atitenka nugalė- 
tojui, neatsižvelgiant į konfliktą sukėlusias priežastis. 


Alessandro Cassini 1919 metais Dženuardo kaime nužudė Andreą, o po 
metų - Cesare, siekdamas, kad jį pripažintų šios teritorijos vadu. Dženuardo 
kaime tokie siekiai būdavo neginčijami; Andrea tėvas susitaikė su pralaimėji- 
mu ir net pritarė Cassini'ui apkaltindamas nekaltus asmenis (24). 


Vykdydamas savo kasdienes „pareigas“ mafijozas nesiremia jo- 
kiu abstrakčiu moralės ir teisingumo idealu. Jis trokšta garbės ir 
valdžios ir siekdamas savo tikslo nedvejodamas sulaužo kiekvie- 
ną priimtą elgesio normą. Nėra ir niekada nebuvo nuoseklios 
„teisingų nerašytų normų“ sistemos, kurios laikytųsi tarpusavyje 
konfliktuojantys mafijozai, nei „neteisingų rašytų normų“ siste- 
mos, primetamos valstybės. 

Kaip įsitikinsime toliau, tradiciniams mafijozams suteikiama 
vieša funkcija: saugoti esamą visuomeninę ekonominę tvarką, ku- 
rią ketinama griauti. Tačiau tokia funkcija —- pripažinta ir vietos 
bendruomenės, ir valstybės - yra fizine jėga iškovoto pranašumo 
toje teritorijoje, o ne miglotos „ištikimybės“ tradicinei tvarkai pa- 
darinys. Pastaroji galėtų būti nebent laiko ir logikos požiūriu vė- 
lesnis bandymas pateisinti jėga pasiektą monopolį. 

Mafijos kultūroje giliai įsišaknijęs įsitikinimas, kad teisė - fizinės 
jėgos įrankis. „Jėga yra įstatymas ir privalo būti jėgos pusėje“, — 
atšauna matijozas iš „Montalbano šeimos“ savo priešininkui, gra- 
sinusiam pasinaudoti valstybės įstatymais (25). Jėga ir pranašu- 
mas čia kuria savus, o ne vykdo jau galiojančius įstatymus. Jokia- 
me kitame istoriniame ir visuomeniniame kontekste fizinė jėga 
nėra tokia nepriklausoma nuo visų nusistovėjusių teisingumo nor- 
mų kaip mafijos pasaulyje. Mafijozai aiškiai suvokia savo valdžios 
pamatus ir kiekviena proga pabrėžia konkretaus „jėgos teisingu- 
mo“ pranašumą prieš idealų teisingumą (26). 

Kovodami dėl valdžios mafijozai nedvejodami pamina giliai įsi- 
šaknijusias etikos ir moralės normas ir vertybes: „Mafijozai mie- 
lai pabrėždavo savo draugystę, kad galėtų žudyti, nesukeldami au- 
kos, viešosios nuomonės ir teisingumo įtarimo. Cesare, Bernardo 

1 Alessandro buvo nužudyti pasinaudojus kaip tik tokiomis gudry- 
bėmis“, - taip aprašo Blokas 1922 metais Vakarų Sicilijoje tarp dviejų 
mafijos grupių įvykusį konfliktą. Bernardo Cassini, didžiausios Dže- 
nuardo mafijos grupės narys, stipriai susikerta su Aderno, Korleo- 
nės ir Bisakvino grupėmis. Kai nužudomas jo brolis ir pavagiami 
gyvuliai, supranta, kad jo gyvybei gresia pavojus ir turįs nusileisti 
priešininkų grupei, kuriai vadovauja garsusis Vito Cascio Ferro. 
Bernardo kviečia visus susitikti ir aptarti tą klausimą. Susitikimas 
baigiasi tuo, kad Bernardo priverstas pinigais atlyginti visiems prie- 
šininkams. Jis nuvyksta į Korleonę ir sumoka. Paskui nuvyksta į 
Bisakviną, į Cascio Ferro namus, ir sumoka. 


Pats Cascio Ferro ir kiti su juo susiję mafijozai drąsino Bernardo, sakyda- 
mi, kad jis nieko nesibaimindamas gali išeiti iš namų. Taip nuramintas, Ber- 
nardo nė neįtarė, kad „draugai“ ketina juo atsikratyti. Bernardo dviem smū- 
giais užmušė don Pippineddu, vienas iš Cascio Ferro padėjėjų (27). 


Matfijai valdžią lemia pergalė kovojant dėl pranašumo ir pa- 
siekta bet kokiomis priemonėmis. Teisės ir kultūros tradicijų pai- 
symas atsiranda jau vėliau ir kyla iš mafijos valdžios dinamikos, 
kurią aptarsime kituose knygos skyriuose. Dėl esamo glaudaus 
ryšio tarp teisės ir fizinės jėgos visi mafijos rajonuose esantys hie- 
rarchijos santykiai tampa grynai formalūs, kiekvieną akimirką ta 
jėga gali atsisukti prieš tuos, kurių rankose tuo metu yra valdžia. 
Grupės vado fizinį sunaikinimą ar pralaimėjimą kovoje jo šali- 
ninkai sutinka ramiai, O jo vietą užima nugalėtojas: „Giuseppe 
Damati buvo tik dvidešimt šešerių, kai 1922 metų lapkritį užėmė 
nužudytojo Bernardo Cassini'o vietą“ (28). 

Būtent šiuo formaliu mafijos valdžios ypatumu, susijusiu su ko- 
vos dėl garbės ištakomis, galėtume paaiškinti iš pažiūros keistą 
reiškinį - valdžios „perėjimą“ priešininkui. 

Prefekto Mori 1924 metais pradėtos kovos su mafija Sicilijoje 
pradžia didžiąja dalimi buvo sėkminga būtent dėl to, kad jis 
apčiuopė „hobesiškas“ mafijos valdžios šaknis: „Jei siciliečiai bi- 
jo mafijozų, įtikinsiu juos, kad aš esu visų galingiausias mafijo- 
zas“, - pareiškė jis savo bendradarbiams (29). Jo strategija buvo 

pagrįsta varžybomis dėl garbės su Sicilijos mafijozais ir vyko iš 
dalies jų priemonėmis, iš dalies pasikliaujant karine ir organizaci- 
ne valstybės persvara. 

Todėl jo elgesys ir metodai buvo visiškai mafijoziški. Palermo 
mafijos elitui, susirinkusiam Didžiajame teatre atšvęsti pergalės 
prieš Madonijos kalnų mafijozus plėšikus, jis taria, kad „neverta 
dėti vilčių į įstatymų nebuvimą ar netobulumą. Įstatymai bus su- 
kurti, papildyti ar pataisyti. Šiaip ar taip, ten, kur jų trūks, būsime 
mes su svariais argumentais“ (30). Kova su Madonijos kalnų ma- 
fijozais aiškiai rodo jo siekį perkelti kolektyvinės valdžios naštą 
nuo plėšikų ant valstybės pareigūnų pečių, parodant jų politinę, 
karinę ir, svarbiausia, garbės persvarą. 

Daugiau nei dešimt dienų laikęs apsuptyje ir su kariuomene už- 
ėmęs Gandžio kaimą, kuriame buvo pasislėpę mafijozai banditai, 
Mori davė jiems 12 valandų išeiti iš savo slėptuvių ir pasiduoti. 


Tvirtai pasiryžau nesuteikti banditams garbės kautis. Nenorėjau, kad nusi- 
kaltėliai dar sykį įrodytų savo autoritetą <...> kovodami su policija. Norėjau 
ne tik nugalėti, kitaip tariant, atiduoti banditus į teisingumo rankas, bet kartu 
troškau, kad gyventojai akivaizdžiai įsitikintų nusikaltėlių bailumu (31). 


Tačiau policijos persvara nebuvo pakankamai svari, kol Mori 
nepradėjo įgyvendinti savo ketinimo pasirodyti „visų didžiausiu 
mafijozu“. 


Pirmiausia jis paskelbia, kad įkaitams iš Gandžio kalėjime visai riesta, o 
„policininkai dulkina banditų moteris“. Triukas pavyksta tik iš dalies. Daug 
banditų išeina iš slėptuvių ir pasiduoda policijai, bet vadai nepasirodo. 

<...> „Jei jiems nusispjaut ant savo moterų, - pašiepia Mori, - pažiūrėsi- 
me, ką jie darys, palietus jų naudą“. 

Jis išleidžia dekretą iš banditų atimti visą turtą. Turtas nusavinamas vidury 
baltos dienos, su dideliu triukšmu, kad neliktų nė vieno, kuris apie tai nežino- 
tų. Paskui <...> Mori įsako paskersti kaimo aikštėje didžiausius veršius iš 
nusavintųjų bandų, o mėsą padalyti susirinkusiems. Ilgos apsiausties išsekinti 
žmonės miniomis plaukė pasiimti nelauktos dovanos. Mėsos dalijimas virto 
kaimo švente. Policininkai-mėsininkai pasinaudojo žmonių nuotaikomis, kad 
kaip galėdami labiau pajuoktų besislapstančius banditus. 

<...> Cesare Mon tęsė psichologinį karą leisdamas savo tiesioginiams pa- 
valdiniams kautis vienas prieš vieną su garsiausiais plėšikais. Sau pasiliko Gae- 
tano Ferrarello: „Tegul vadinamajam Madonijos kalnų karaliui bus pranešta, — 
paskelbia viešai, - kad esu pasiruošęs susikauti su juo akis į akį ir su šautuvu 
rankoje. Šį vakarą šeštą lauksiu jo Sant Andrėjos dvare. Jei jis vyras - ateis“. 

Jo pavyzdžiu paseka Francesco Spanė, iškviesdamas Carmelo Andaloro, ir 
policijos komisaras Crimi, iškviesdamas Salvatore Ferrarello. Toks puikavi- 
masis — akivaizdu, kad banditai nė neketina atsakyti į iššūkį — vyksta viešai: 
Mori taip sumanė norėdamas paveikti vaizduotę žmonių, pratusių gerbti tik 
tuos, kurie elgiasi mafijoziškai. 

Tuomet Mori ir nusprendžia pateikti savo ultimatumą pasislėpusiems plėši- 
kams <...> Tačiau netenka laukti, kol baigsis duotas laikas <...> Gaetano Fer- 
rarello išeina iš savo slėptuvės - namo, kur įsikūręs karabinierių postas, palėpės. 

<...> „Man dreba širdis, - taria jis susijaudinęs. - Pirmą kartą susiduriu su 
teisingumu“ (32). 


GARBĖ IR ŽMOGŽUDYSTĖ 


Kova dėl viešpatavimo pagrįstoje sistemoje kito žmogaus nužu- 
dymas yra pats tikriausias būdas įtvirtinti savo persvarą. Antono 
Bloko aprašytas Bernardo Cassini'o nužudymas vykdytojui duo- 
da ne tik nužudytojo žemę ir valdžią, bet ir garbingą titulą don. 
Žinoma konflikto dėl garbės svarba mafijos vertybių skalėje, todėl 
nužudyti pavojingą priešininką yra pats garbingiausias dalykas. 
„Tas vyras yra išskirtinis, jis „turi“ penkias žmogžudystes“; „Anas 
yra gerbiamas vyras, sako, kad jis nugnybęs keturis žmones“, — 
dažni mafijozų kalbos sakiniai. Kuo pavojingesnis ir galingesnis 
nužudytasis - tuo „garbingesnis ir labiau nusipelnęs“ žudikas. Vi- 
to Cascio Ferro puikavosi pats nužudęs savo galingą priešininką 
Joe Petrosino, Niujorko policijos leitenantą, Amerikos mafijos 
Priešą Numeris Vienas, 1909 metais slapta atvykusį į Palermą. „Per 
visą savo gyvenimą esu nužudęs tik vieną Žmogų, ir padariau tai 
nesiekdamas sau jokios naudos <...> Petrosino buvo drąsus prie- 
šininkas, jis nenusipelnė gėdingai mirti nuo eilinio samdyto žudi- 
ko rankos“ (33). 

Garbingas vyras nors vieną kartą privalo susitepti rankas krau- 
ju. Nieko nenužudęs, jis negali tikėtis, kad jo bijos, nė kad bus 
pripažintas ir gerbiamas kaip mafijozas. 


-w- 


kad jis jau yra nužudęs vieną ar du žmones. Su tokia šlove jo karjera jau nu- 
brėžta: jis tampa keliančiu baimę vyru, kitaip tariant, valdingu ir be skrupulų, 
reikalingu ir todėl geriau atlyginamu (34). 


Žmogžudystė didina mafijozo autoritetą. Paprastas piemuo ar 
samdomas kaimo darbininkas tampa vyru, su kuriuo reikia skai- 
tytis. Sicilijos 17 Kalabrijos mafijozams žmogžudystė - ypač įvyk- 
dyta kovojant dėl viešpatavimo, nesvarbu, koks jis būtų, - reiškia 
drąsą, mokėjimą pasirodyti vyru ir automatiškai atveria žudikui 
kelius. Tai - svarbi tarp neteisėto veiksmo ir mafinio veiksmo kon- 
versijos forma. Laužyti valstybės įstatymus yra garbinga, nes tai 
reiškia panieką ir iššūkį galingoms institucijoms. Daugelis mafi- 
jozų savo karjeros pradžioje buvo (ir tebėra) paprasčiausi nusi- 
kaltėliai. 


Mafijozas kyla nusikalstamo pasaulio laiptais, kopdamas tiksliai apibrėžtais 
žingsneliais, kurie visada vienodi. Teismų biografijos monotoniškai kartojasi. Pra- 
dedama paauglystėje, penkiolikos šešiolikos metų, nuobauda už neteisėtai lai- 
komą ginklą. Vėliau - nuobauda ar nuosprendis už tyčinį kūno sužalojimą. Nuo- 
baudauž tyčinį kūno sužalojimą reiškia, kad garbingas jaunuolis parodė išskirtinį 
įžūlumą ir akiplėšiškumą kokiose nors peštynėse ar kokio nors keršto metu, bet 
tai dar nieko rimta. Šiame etape ryšys su mafija dar galutinai nesutvirtėjęs <...> 
Paskui — troškimas vyrauti, būti pranašesniam už kitus ir draugystė su pavojin- 
gais tipais stumia jaunuolį žengti dar vieną žingsnį. Ir štai - jis nuteisiamas už 
plėšimą ar turto prievartavimą. Kuo sunkesnis nusikaltimas - tuo didesnis svoris 
nusikaltėlių gaujoje. Taip prieinama prie pasikėsinimo nužudyti, o vėliau prie 
žmogžudystės ir žudynių, tai prilygsta karo ordinams ir medaliams, su kuriais jau 
galima stoti šalia kitų garbingų vyrų <...> (35). 


Pažvelgus į garsiausių mafijozų kelią, stebina ne tik konfliktų 
skaičius ir pavojai, kuriuos jiems pavyko nugalėti, ypač pirmai- 

siais metais, bet ir tam tikra neteisėtų veiksmų progresija, visada 
turinti tuos pačius etapus. Todėl Gerolamo Piromalli'o, Redžio 
Kalabrijos provincijos Tirėnų jūros pakrantės zonos mafijos gal- 
vos, teisminė biografija beveik tapati Antonio Macri, Redžio Ka- 
labrijos provincijos Jonijos jūros pakrantės zonos mafijos lyderio, 
teisminei biografijai. 


1 LENTELĖ. Antonio Macri ir Gerolamo Piromalli'o teisminės biografijos 


ANTONIO MACRI GEROLAMO PiROMALLI 


Metai Nuobaudos ir nuosprendžiai" Nuobaudos ir nuosprendžiai = Metai 
1929 neteisėtas ginklo laikymas neteisėtas ginklo laikymas 1939 


1932 sunkus tyčinis kūno sunkus tyčinis kūno 1940 
sužalojimas sužalojimas 

1945 apiplėšimas sunkinančiomis apiplėšimas sunkinančiomis 1944 
aplinkybėmis aplinkybėmis 

1947 pasikėsinimas nužudyti 

1958 žmogžudystė sunkinančiomis žmogžudystė 1950 
aplinkybėmis 


Kiekviena žmogžudystė, visi jos įrankiai bei detalės, kaip žudiko 
savivalės ir sugebėjimo atkeršyti išraiška, jo garbės ženklas, apgau- 
biami šlovės aureole. Norint suprasti, kokį atgarsį žmogžudystė su- 
kelia tarp mafijos rajonų gyventojų, tereikia kitą dieną pavartyti 
didžiausią tiražą turinčio Redžio Kalabrijos provincijos laikraščio 
puslapius: nuotraukos per visą puslapį, stambūs planai ir net smul- 
kiausios detalės suteikia įvykiui simbolinės didybės. Reportaže pa- 
prastai pabrėžiami Žiauriausi ir smurtiškiausi nusikaltimo momen- 
tai: pralietas kraujas, smurtiniai veiksmai prieš auką, paskutiniai 
aukos kasdienio gyvenimo veiksmai, giminių neviltis ir raudos. 

Ginklo laikymas ir panaudojimas mafijos rajonuose yra garbės 
reikalas. Redžio Kalabrijos provincijoje 1950 metais buvo išduoti 
keli tūkstančiai leidimų turėti ginklą, bet dar didesnis skaičius pa- 
skirta nuobaudų už neteisėtą šautuvų, pistoletų, peilių, šaudme- 
nų laikymą namuose bei neteisėtą ginklo nešiojimą. 

II 
Matijos valdžia 


MAFIJOS VALDŽIA IR JOS FUNKCIJOS 


Iki šiol tyrinėjome mafijos jėgos ir individualius bruožus, jokiems 
įstatymams nepavaldžią varžovų kovą dėl pirmavimo, kaip pagar- 
bos ir svarbos visuomenėje šaltinį. Bet mafija reiškiasi ir kitu bū- 
du, tokiu pat svariu kaip ir pirmasis, tik radikaliai priešingu. Tai - 
garbės institucionalizavimas ir transformavimasis į valdžią, kuri 
pripažįstama kaip teisėta. 

Iš tiesų, kas atsitinka, kai varžybas dėl pirmavimo laimi labai 
stiprus varžovas, gebantis pasiekti aukščiausias garbės pakopas? 
Jis siekia įtvirtinti savo globą teritorijai ir gyventojams, įvesdamas 
fizinės jėgos monopolį, kuris leistų jam kuo ilgiau išlaikyti savo 
padėtį. Jis siekia „įšaldyti“ esamą garbės pasiskirstymą ir regla- 
mentavimu bei kontrole sušvelninti visų kovą prieš visus, kuri yra 
sistemos pagrindas. 

Šiems tikslams įgyvendinti jau nepakanka ankstesnės drąsos, 
akiplėšiškumo ir jėgos, kurių dėka jis užkopė į viršūnę. Norėda- 
mas mirti savo lovoje, visų gerbiamas ir garbinamas kaip taurus 
žmogus, mafijozas privalo mokėti valdyti. Liūtas turi užsitraukti 
lapės kailį. Dabar jam reikia būti apdairiam, santūriam ir gud- 
riam, kad gyventojai pripažintų jo valdžią. Jie privalo matyti ne 
vien tik laimintį ir galingą vyrą, galintį sutriuškinti kiekvieną prie- 
šą, bet ir aukštesnės valdžios atstovą, visų tėvą, draugą, globėją, 
tarpininką, patarėją ir teisėją. Kita vertus, mafijos rajonuose nuo- 
lat ieškoma socialinio konfliktų reguliavimo būdo. Virš jų sociali- 
nės ekonominės sistemos visą laiką pakibusi reali susiskaldymo 
grėsmė, todėl labai reikalinga objektyvi vieša jėga, galinti sukurti 
kolektyvinės tvarkos regimybę (1). 

Vietos bendruomenių istorinėje atmintyje glūdi ir kasdienia- 

me gyvenime pirmiausia iškyla per ilgas keršto ir garbės kovas 
nužudyti Žmonės ir sunaikinti turtai. Mafijos rajonams būdinga 
kruvina vendeta ir plėšimai dažnai visiškai išsekindavo giminių ir 
šeimų ekonominę galią. Šios pasekmės dar akivaizdžiau parodė 
ne fizine jėga pagrįsto santykių reguliavimo principo poreikį. 

Susidūrus tokiam sistemos savireguliavimo poreikiui ir būtiny- 
bei išlaikyti garbingų vyrų garbę pastariesiems suteikiama dauge- 
lis svarbių tradicinių įstatymų ir nusistovėjusios tvarkos saugoji- 
mo ir palaikymo funkcijų. Taip mafijozai tampa teisėjais civili- 
niuose ir kriminaliniuose konfliktuose, tvarkdariais ir budeliais, 
perima daugelį pareigų, kurios paprastai priklauso valstybei. 

Taip garbė transformuojasi į teisėtą galią, į valdžią. Vėliau ši 
savo ruožtu tampa pačios garbės pratęsimo ir išplėtimo pamatu. 
Visuotinis mafijos valdžios pripažinimas randasi ne iš pagarbos ir 
spontaniško minios susižavėjimo „žygiais“, kuriuos garbingas vy- 
ras atliko savo įsitvirtinimo laikotarpiu. Tokiomis ypatingomis prie- 
monėmis įgyta garbė per daug atitolina jos turėtoją nuo eilinių 
žmonių, kad taptų tvirtu asmenybės pagrindu. Mafijozo „prista- 
tymo“ mechanizmas, nors ir atsižvelgiant į jo išskirtinę padėtį, 
grindžiamas antiherojine ir anticharizmatine propaganda. „Tik- 
ras mafijozas beveik visada elgiasi nuolankiai, kalba ir klausosi 
nusižeminęs<...>“(2). Kitaip nei gangsteris ir banditas, mafijo- 
zas nemėgsta puikuotis turima valdžia. Jis mėgsta slėpti savo ga- 
lią. Calogero Vizzini taip atsako žurnalistui Montanelli'ui, paklau- 
susiam, ar gali jį nufotografuoti: 


Mane nufotografuoti? Kodėl? Juk aš esu niekas. Esu eilinis pilietis <...> 
Įdomu! <...> Žmonės mano, kad iš santūrumo mažai kalbu. Ne. Kalbu ma- 
žai, nes mažai žinau. Gyvenu kaime, tik kartais atvažiuoju į Palermą, mažai ką 
pažįstu <...> be to, esu jau gerokai senas, man per septyniasdešimt <...> (3) 


Pasiekęs tam tikrą padėtį, garbingas vyras siekia įsiteisinti ne 
kaip asmuo, turintis išskirtinių savybių, kurių neturi dauguma; prie- 
šingai, jis prisistato kaip eilinis žmogus, apdovanotas ryškiais pa- 
grindiniais asmenybės bruožais, tarsi modelis, į kurį visi turėtų 
lygiuotis. „Asmeninės jėgos, kaip vienintelio kiekvieno konflikto 

arbitro, principas“ dabar suprantamas kaip mafijozo veiklos gali- 
mybes apibrėžiantis institucionalumas ir savęs ribojimas. 

Šiame antrajame etape mafijozo veikloje matomas pabrėžtinas 
galiojančių kultūros normų /aikymasis, o ne siekimas jas laužyti. 
Paprastas žmogus, tačiau kalbantis visų vardu — štai koks yra ti- 
piškas mafijozas. Žmogus, ištikimas draugams, mokantis atlygin- 
ti už paslaugą, šlovinantis garbę ir dėkingumą, tačiau pasiruošęs 
Jėga priversti gerbti šias vertybes — štai koks yra gerbiamas mieste- 
lio žmogus. Jo negali pavadinti nusikaltėliu, visuomenės padug- 
ne, revoltė. 


Momo Grasso iš Mizilmerio kiekvienais metais Kristaus Kančios scenelėse 
vaidindavo Jėzų <...> (4). 

Apstulbęs, nustebintas mafijozas atmeta kaltinimą, kad yra nusikaltėlis. To- 
kiais kaltinimais Žurnalistai ir karabinieriai siekia sužlugdyti garbingas šeimos 
galvas. Įvykdyti veiksmai, pasak jo, yra ne nusikaltimas, o tik natūralus „socia- 
linis elgesys“, būtinas Sicilijos visuomenėje. Aukodamasis ir vargdamas, pa- 
prastai nesavanaudiškai, jis tampa tvarkdariu ir globėju <...> nes juk kažkas 
turi juo būti, kad gyvenimas tekėtų teisinga vaga (5). 


Mafijos valdžios turėtojai savo valdžią aiškina nesavanaudišku 
tarnavimu bendruomenės gerovei ir tvarkai. Stai kaip Giuseppe 
Genco Russo suvokia savo funkcijas ir patį save: 


Aš toks gimiau. Veikiu nesavanaudiškai. Jei tik kas manęs paprašo paslau- 
gos, tam ją ir padarau, nes tokia yra mano prigimtis <...> 

Ateina kas nors ir sako: „Turiu reikalą su tuo ir tuo, pažiūrėk, ar nepavyktų 
jo sutvarkyti“. Pasišaukiu reikiamą asmenį arba pats pas jį nuvykstu, priklauso 
nuo santykių, ir sutvarkau reikalą. Bet nenorėčiau, kad manytumėt, jog pasa- 
koju apie tai tik norėdamas pasipuikuoti. Nenoriu, kad atrodytų, jog kalbu 
apie tai norėdamas pasipuikuoti: sakau jums tai iš mandagumo, kad jūs čia 
atėjote. Nesu nei tuščiagarbis, nei ambicingas. Žmonės klausia, kaip jiems bal- 
suoti, nes jaučia pareigą pasitarti, nori parodyti savo dėkingumą, jie jaučiasi 
klaidžiojantys tamsoje ir nori taikytis prie tų, kurie jiems daro gera. | 

Tarkim, rytoj turėsiu palikti savo darbus, gyvulius, reikalus, kad važiuočiau 
; Agridžentą prašyti leisti tokiam vienam išlaikyti egzaminus (6). 


39 


Tradicinės bendruomenės mafija ir mafijozai 


Be abejo, Genco Russo interpretuoja savo vaidmenį palankiai 
sau pakreipdamas tikrovę. Tačiau negalima neatsižvelgti į tai, kad 
už šių pasvarstymų slypi svarbi visuomenės sutelktumo ir stabilu- 
mo problema. Mafijozų veiksmuose dažnai susipina afišuojama 
ištikimybė tradicinei tvarkai ir asmeninės naudos bei valdžios sie- 
kimas. Kartais mafijozas tikrai elgiasi kaip „velniui tarnaujantis 
riteris“. Kaip privalu kiekvienam tikram vyrui, jis nesavanaudiš- 
kai gina atsidūrusius bėdoje. 


Bet kuris pilietis, net ir atvykėlis, kuriam reikėtų paslaugos, nedvejodamas 
gali kreiptis į vieną iš vadinamųjų mafijos galvų. Jis tikras, kad jo prašymas bus 
palankiai priimtas. Mafijozas visokeriopai stengiasi patarnauti naujajam drau- 
gui, nesitikėdamas jokio atlyginimo, nesavanaudiškai (7). 


Tačiau pradinis mafijozo nesavanaudiškumas tėra mažas, bet 
ilgalaikis indėlis, nes „jis žino, kad jo darbas niekada nėra nevai- 
singas, nes ne tik kyla reputacija, bet ir daugėja ištikimų Žmonių“ 
(8). Kuo daugiau žmonių tiki jį galint išspręsti problemas ir veikti 
jų labui - tuo didesnis mafijozo autoritetas. Šį procesą aiškiai nu- 
sakė Genco Russo: 


Gyvenime vienas dalykas prišaukia kitą. Atėjo vienas, ir padariau jam pa- 
slaugą, atėjo kitas, ir padariau jam paslaugą, o paskui tai tapo tarsi įpročiu. 
Taip ir pasklido garsas apie mane (9). 


Mafijozo ir mafijoziško elgesio dominuojanti padėtis tradici- 
nėje visuomenėje sietina su jų daugiafunkcionalumu, gebėjimu 
veikti įvairiais lygiais derinant prieštaringas jėgas. Mafijos valdžios 
ir mafijoziškos elgsenos „funkcionali būtinybė“ kyla iš jų gebos 
vienu metu patenkinti tvarkos ir kaitos poreikius, santarvės troš- 
kimą ir varžybų postūmį. Knygoje „Maištininkai“ mafijai skirta- 
me skyriuje Hobsbawmas pabrėžia iš vidaus kylantį tarpklasinį 
mafijos komponentą, kitaip tariant, pačios mafijos nebuvimą, jos 
niekas neprimetė ir neįkūrė, ir kartu jos buvimą, kaip įvairių kai- 
mo sluoksnių poreikių išraišką, nors ji ir skirtingai jiems tarnauja: 

Silpniesiems <...> teikė šiokias tokias garantijas, kad bus laikomasi įsipa- 
reigojimų ir tradicinės priespaudos našta nebus nuolatos sunkinama; baimė 
švelnino tradicinį žiaurų elgesį. O gal net padėdavo įgyvendinti troškimą at- 
keršyti, kartais įstumdama turtinguosius į sunkesnę padėtį ir leisdama varg- 
šams, nors ir atstumtiems, juos nugalėti <...> Žemvaldžiams tokia sistema 
padėdavo išsaugoti turtus ir valdžią; viduriniajam kaimo sluoksniui buvo prie- 
monė juos pasiekti (10). 


Sunku suprasti tradicinę mafiją, neatsižvelgiant į visuomeninį 
aspektą, į atstovavimą nuolat patiriantiems grėsmę kolektyviniams 
interesams. Šito imasi mafijozas tą pačią akimirką, kai ima siekti 
išlaikyti ir išplėsti savo asmeninę valdžią. Garbingi vyrai atlieka 
kai kurias svarbias socialinės, ekonominės ir politinės integraci- 
jos funkcijas, o tai lemia mafijos ilgaamžiškumą. Kai kurios iš tų 
funkcijų glūdi pačioje tradicinės vietinės visuomenės kultūroje, 
kitos susijusios su santykiais tarp vietinės aplinkos ir išorinės eko- 
nominės bei politinės sistemos. 


APSAUGA 


Apsaugos kategorija susijusi su nusistovėjusių interesų apsaugos 
funkcijomis, kurias mafijozas vykdo vietos visuomenėje. Vietos 
bendruomenei būdingomis nuolatinės grėsmės nuosavybei, tur- 
tui ir asmenims sąlygomis kiekvienas, turintis nuosavybę, patiki 
jos apsaugą mafijozui, kurio žinioje yra tas rajonas. Tas, kuris at- 
sisako mokėti už apsaugą nuo vagystės arba atsisako tartis su ma- 
fijos vadu, apvagiamas, jį ištinka gaisrai ir kitokie nuostoliai. Jei 
nuskriaustasis ir toliau nepasiduoda reketui, pradedama grasinti 
jam asmeniškai, pasikėsinimai kaskart tampa vis rimtesni, kol 
galiausiai kyla grėsmė gyvybei. 

Ši specifinė mafijos pajamų forma, kai reikalaujama mokėti už 
tariamą apsaugą, yra Weberio apibūdinta kaip „stabilios įplaukos 
iš prievartinių duoklių“ (11). Deklaruojama mafijos apsauga nuo 
vagių ir banditų realiai yra vieša mokesčių sistema, veikianti kar- 
tu su valstybine, tik daug už šią veiksmingiau. Pirmaisiais šio am- 

žiaus dešimtmečiais Bloko tyrinėtame Vakarų Sicilijos rajone ma- 
fijozams atiduodama duoklė vadinta pizzu, 0 ją sudarė du saikai 
(tumoli) grūdų už kiekvieną dirbamos žemės plotą (salma, apie 
1—4 hektarus). 


Įvairių komunų teritorijos buvo padalytos į apygardas, sudarytas iš dauge- 
lio vienos gaujos kontroliuojamų ūkių. Ūkio sargas vadinosi campiere ir tuo 
prisidengęs rinkdavo duoklę, pusę jos pasilikdavo sau, o pusę atiduodavo apy- 
gardos mafijos galvai <...> Jie rinkdavo mokesčius ne tik iš mažažemių vals- 
tiečių, bet <...> prieidavo ir iki ūkių valdytojų <...> Tie sargai daugiau ar 
mažiau atvirais grasinimais stengdavosi, kad nuomininkas ar savininkas pa- 
samdytų ką nors iš jų aplinkos. Nors tokie „patikimi žmonės“, kaip būdavo 
vadinami ūkio sargai, sulaukdavo „pagarbos“, saugodami ūkį nuo gyvulių va- 
gių ir piktadarių, nuomininkui ar savininkui jie būdavo našta (12). 


Į tam tikrą jurisdikciją patekusių asmenų ir turto mafinė ap- 
sauga reiškia, kad įsigaliojo vyraujančių pozicijų ir interesų nu- 
lemtas gynybos režimas. Mafijozas gina nusistovėjusias pozicijas 
ir priklauso vietos valdžios elitui. Tačiau būdai, kuriais jo dėka 
palaikoma galiojanti ekonominė tvarka, beveik niekada iki galo 
nesutampa su oficialios valdžios ir turtų turėtojų argumentais. Iš- 
lieka tam tikras susitarimas, labiau sąjunga nei susiliejimas. Kiek- 
vienoje apsaugos operacijoje mafijozo vaidmuo visada atskiria- 
mas nuo užsakovo ar kliento vaidmens. Mafijos valdžia yra nepri- 
klausoma, su savo autonominiais teisėtumo pagrindais, nepripa- 
Žįsta pernelyg siaurų įgaliojimų. Net ir pačiais akivaizdžiausiais 
asmeninės naudos siekimo atvejais skelbiama, kad mafija veikia 
visuotinės tvarkos ir stabilumo labui. 


BAUDIMAS 
Tvarkos palaikymas - misija-profesija, kurios mielai imasi kiek- 
vienas garbingas vyras. Baudimas už netinkamą elgesį yra antroji 
plati mafijos valdžios veiklos sritis vietos bendruomenėje. Si funk- 


cija leidžia mafijozui vietos visuomenės ir valstybinių organizaci- 

jų akyse užimti viešosios tvarkos saugotojo poziciją. Vagys, valka- 
tos, plėšikai, homoseksualistai, banditai ir prostitutės tampa ma- 
fijozų priešais. Mafijos galva pakenčia labai ribotą menko masto 
nusikalstamumą, tokį, kokio pakanka pateisinti savo padėtį. Kiek- 
vienas kokio nors valdžios trokštančio nusikaltėlio bandymas jė- 
ga užkopti į garbingos padėties viršūnę sulaukia Žiauraus mafijos 
atsako. Mafijos, kuri nuolat rūpinasi išlaikyti nelegalios veiklos 
savo teritorijoje kontrolę. 

Kaip ir visa kita pagrindinė mafijozo veikla, kova su vietiniu 
nusikalstamumu, išskyrus ypatingas oficialių institucijų veiklos su- 
griežtėjimo akimirkas, vyksta ne frontaliai oponuojant valstybi- 
nių organų užduotims ir funkcijoms. Weberio apibrėžimas, kad 
valstybė yra „jėgos tam tikroje teritorijoje monopolistas“ labai abst- 
raktus, interpretuotinas atsižvelgiant į konkrečius tarpininkus, per 
kuriuos išreiškiami visuomenės tvarkos palaikymo poreikiai, ky- 
lantys iš specifinės situacijos. 

Mafijos valdomų rajonų gyvenime nuolat matyti, kaip mafijo- 
zai ir valstybės organai, teoriškai antagonistiniai, nes kovoja dėl 
jėgos monopolio, bendradarbiauja dažnai imdamiesi panašių rep- 
resijų prieš nusistovėjusiai tvarkai iškilusias rimčiausias grėsmes 
ir tos tvarkos sutrikimus. Nors mafijozų ideologija skelbiasi esan- 
ti opozicinė oficialiajai teisės sistemai ir nekolaboruojanti su vals- 
tybės valdžios organais, esama daug pavyzdžių iš paprasčiausio 
banditizmo ir nusikalstamos veiklos, kai dėl ginkluotų mafijos bū- 
rių ir oficialiųjų tvarkos palaikymo jėgų bendro įsikišimo nusikal- 
teliai buvo sulaikyti, nužudyti ar neutralizuoti. 

Vienas iš svarbesnių glaudaus mafijos ir oficialiosios valdžios 
bendradarbiavimo pavyzdžių kovojant su banditizmu ir nusikalti- 
mais - Sicilija iškart po Antrojo pasaulinio karo. 1947 metais cen- 
trinė valdžia nutarė stoti į lemiamą kovą su Sicilijos banditais. 


Rezultatai buvo slogūs: vien tik 1947 metais susirėmimuose ar pasalose Žu- 
vo 46 karabinieriai, o sužeista 734. Buvo įteikti karo apdovanojimai: 2 aukso 
medaliai, 39 sidabro medaliai, 58 kovos kryžiai ir daug padėkos raštų. Tačiau 


banditai žudė karabinierius, o karabinieriai nepajėgė žudyti banditų <...> 

Sicilijos kriminalinės policijos generolas inspektorius Ettore Messana atsi- 
dūrė sunkioje padėtyje; mafija atėjo jam į pagalbą. Jos pajėgos pašalino (išžu- 
dė) tuos banditus, kurių kompromituojančių prisipažinimų bijojo, o policijai 
perdavė gyvus mažesnės svarbos banditus <...> (13). 


Pantaleonės minėti „kompromituojantys prisipažinimai“ susi- 
ję su laikinais susitarimais tarp mafijos grupuočių ir banditų bei 
nusikaltėlių grupuočių, veikusių 1943-1946 metais. Tokie trum- 
palaikiai susitarimai tam tikrais momentais būdavo gana dažni. 
Tačiau jie nepašalino fundamentalaus prieštaravimo tarp repre- 
syvaus ir konservatoriško mafijos valdžios pobūdžio ir maištin- 
gos, neįstatymiškos, utopinės (įvairios primityvios visuomeninio 
maišto formos) nusikaltėlių elgsenos. Salvatore's Giuliano kelias 
galėtų būti to pavyzdys: jis pradėjo karjerą kaip liaudies banditas, 
mafijos priešas; vėliau tapo šeimininkui pavaldžiu banditu, mafi- 
jos sąjungininku, pagaliau - klasikiniu Sicilijos banditu. Salvatore 
Giuliano nužudė jungtinės mafijos ir valstybės tvarkos palaikymo 
pajėgos (14). 

Po karo vien tik Kaltanisetos provincijoje, buvusioje Caloge- 
ro Vizzini'o žinioje, mafijozai tyliai nužudė mažiausiai 63 ban- 
ditus (15). 

Mafijozų reakcija į nepolitinius nusikaltimus kupina laikinų 
kompromisų ir mėginimų jais pasinaudoti, jų priešinimasis politi- 
kos ir profesinių sąjungų „nusikaltimams“ daug nuoseklesnis ir 
be svyravimų. Nuo šalies suvienijimo iki Antrojo pasaulinio karo 
pokario Sicilijos valstiečių judėjimai beveik visada susidurdavo su 
jungtine mafijos, valstybės ir savininkų valdžia. Oficialioji valdžia 
anuomet ne kartą pripažindavo ir pabrėždavo „garbingų asme- 
nų“, padėjusių slopinti politinius ir visuomeninius judėjimus, nuo- 
pelnus. 


Kaltanisetos kvestorius 1949 metų birželį priėmė keletą valstiečių ir depu- 
tatus La Marcą bei Colajanni'į ir, nustebintas jų pasipiktinimo dėl mafijozų 
vykdomo smurto buvusiame Peskaco ūkyje, ėmė ginti mafiją (pasak jo, viešo- 
sios tvarkos ir visuomenės rimties saugotoją) sušukdamas: „„Mafijozai - labai 
protingi valstybės vyrai“ (16). 

Net ir 1953 metais vieno iš svarbiausių Kalabrijos miestų me- 
ras raštu paliudijo mafijos galvos Pagliaros nuopelnus, nes šis pre- 
fekto, kvestoriaus ir paties mero „prašymu“ nuslopinęs miesto ke- 
pėjų streiką (1 pav.). 

Reikšmingas ir tas faktas, kad tradiciškai mafijos valdomuose 
Italijos pietų rajonuose neįsitvirtino šiuolaikinės masinės partijos 
kartu su klasinėmis organizacijomis ir judėjimais. 

Per visą šalies istorijos laikotarpį nuo suvienijimo iki 1950 me- 
tų šie rajonai tik retkarčiais įsitraukdavo į Italijos klasių kovą, kaip, 
tarkim, Kalabrijoje 1943-1950 metais vykstant kovai dėl žemės, o 
jei tokia kova ten ir vyko, paprastai liaudies judėjimai pralaimė- 
davo mafijos sąjungai su valdančiomis klasėmis. Taip atsitiko de- 
vynioliktojo amžiaus pabaigoje Sicilijos fascijoms (būriams) ir dar 
platesniu mastu po Antrojo pasaulinio karo Vakarų Sicilijoje, kai 
siekiant nuslopinti maištą kaimuose didžiausi ūkiai buvo išnuo- 
moti svarbiausiems to meto mafijozams. 

Calogero Vizzini išsinuomojo kunigaikštienės di Trabia dvarą 
Mičike, 0 jį norėjo nusavinti valstiečių kooperatyvas. Mafijozas 
nedelsdamas įkūrė kitą kooperatyvą, jo vadovu paskyrė savo sū- 
nėną ir tokiu būdu privertė nutraukti veiklą tą pirmąjį. Giuseppe 
Genco Russo gavo Polizzello dvarą Musomelio teritorijoje, ir vals- 
tiečių neramumai tame rajone tuoj liovėsi. „Ir kitur veikimo bū- 
dai ir rezultatai buvo panašūs: Fikucos žemėse, Godrano teritori- 
joje, Parrino dvare, kuris atiduotas Vanni'ui Sacco, Korleonės te- 
ritorijoje, Strasotto dvare, kuris atiduotas jaunam veikliam mafi- 
jozui Lucianui Liggio...“ (17). 


TARPININKAVIMAS 


Trečioji mafijos valdžios funkcija yra pati svarbiausia. Tarpininkavi- 
mas sprendžiant vietos bendruomenės konfliktus ir tarpininkavimas 
tarp vietos bendruomenės ir aplinkinio pasaulio - veikla, kuriai tra- 
dicinis mafijozas skiria didžiausią savo kasdienio gyvenimo dalį. 
Mafijos tarpininkavimas horizontalių konfliktų tarp individų ir 
grupių atveju, kaip jau sakyta, neišvengiamas ir yra viena opiau- 

PAREIŠKIMAS 

Pareiškiu, kad PAGLIARA Donato yra dviejų didelių Redžio miesto kepyklų valdytojas. 
Iš savo darbo jis išlaiko seną ligotą motiną, žmoną ir vaiką, abiejų tėvų netekusią našlai- 
tę dukterėčią, savo seserį Mariją, našlę su trim vaikais, taip pat brolį Luciano su žmona 
ir penkiais vaikais. 

Dėl savo darbštumo ir sąžiningumo jis nusipelno visokeriopos pagarbos ir palankumo. 
Dera pabrėžti, kad Donato PAGLIARA padėjo valdžios ir miesto atstovams du kartus 
nuslopinti kilusius streikus, kuriuos rėmė vietos Darbo rūmai. 

Jis darė tai prefektui dr. Rotigliano per policijos komisarą Polimeni ir čia pasirašiusiam 
Redžio Kalabrijos merui pareiškus tokį norą - taigi miestas buvo ne tik aprūpintas duo- 
na, bet ir išvengta politinio pobūdžio spekuliacijų. 

Šis pareiškimas išduodamas teisybės vardan ir adv. Angelo ZAPPIA prašymu. 


Redžio Kalabrija, 1953 m. kovo 3 d. 
Meras 


(Giuseppe Romeo) 


46 


Mafijos valdžia 


sių vietos gyventojų problemų. Tradicinės mafijos galvos puikiai 
suvokia savo vaidmens svarbą. Calogero Vizzini taip apibūdino 
šią problemą savo garsiajame interviu: „Kiekvienoje visuomenėje 
turi būti žmonių, kurie sutvarko susikomplikavusius reikalus“ (18). 

Kokie tie „susikomplikavę reikalai“, reikalaujantys mafijozo įsi- 
kišimo? 

Iš esmės tai — visi tradicinių elgesio normų nepaisymo atvejai, 
ir tarp individų ir grupių esami ar galimi konfliktai, kylantys eko- 
nominių visuomeninių santykių srityje arba varžantis dėl garbės. 
Šiais atvejais mafijozas veikia kaip tikras taikos teisėjas, savo įsi- 
kišimu garantuodamas sugriautos tvarkos atkūrimą, kitaip tariant, 
vyraujančios visuomeninės ekonominės sistemos išlaikymą. Ka- 
dangi mafijozus gimdančioje visuomenėje nėra tikro „tradicinio“ 
valdžios elito, o tik nuolat kintanti grupių, šeimų ir globojamųjų 
maišatis, esamos vertybės nėra tuo metu valdančio elito privilegi- 
ja, O tai labai sustiprina mafijos valdžios „objektyvumą“ (19). 

Kreditorius gali pasinaudoti mafijos valdžia, kad priverstų sko- 
lininką grąžinti skolą. Skolininkas gali kreiptis į mafijozą prašy- 
damas jį užstoti. Taip suinteresuotos pusės išvengia konflikto per- 
augimo į teisminį ginčą ar į susirėmimą dėl garbės, sutaupo laiko, 
pinigų, nežūsta Žmonės. 


Susidėjęs su teismais, žinai, kiek prarasi? Neturėdamas pinigų, negalėsi pa- 
rašyti pareiškimo, pateikti ieškinio, pasamdyti advokato. O susitarti per tarpi- 
ninką visiems mažiau kainuoja. Jie juo visiškai pasitiki, nes tas žmogus moka 
tvarkyti reikalus <...> (20). 


Apvogtas savininkas verčiau kreipiasi į mafijozą nei į policiją: 
sumokėjęs tam tikrą sumą - paprastai lygią trečdaliui pavogtų daik- 
tų vertės - per trumpą laiką jis atgauna tai, kas pavogta. Valstybi- 
niai organai tokiomis aplinkybėmis beveik visiškai nesugeba at- 
likti savo pareigų: prefektas Mori rašė, kad valstybinės valdžios 
institucijos 7576 atvejų nieko nesuranda, 1576 atvejų suranda kal- 
tus ir tik 1075 atvejų randa ir pavogtus turtus (21). Tarpininkau- 
jant mafijozui sėkmingai išaiškinami 954 atvejų (Mori'o duo- 
menimis). 

Mafijos tarpininkavimas dėl greitumo ir veiksmingumo tampa 
oficialiojo teisingumo pakaitalu: „Jis buvo miestelio teisėjas, 0 jo 
nuosprendžiai būdavo neapskundžiami <...> Forijuje buvo teis- 
mas ir teisėjas, tačiau į jį retai kas kreipdavosi“, - rašo Familiari 
apie Don Ferdinando Ambesos valdžią (22). 

Kartu esama prieštaravimų, dėl kurių būtų techniškai neįmano- 
ma kreiptis į valstybės valdžios institucijas, nes jie neaptarti jokiais 
oficialiais įstatymais. Tai tokie atvejai, kai viena pusė reikalauja, 
kad kita pusė elgtųsi pagal tradicines normas, kurių valstybinė tei- 
sės sistema nenumato ir nesankcionuoja: klasikinis pavyzdys - prie- 
volė vesti suviliotą merginą. Hessas taip reziumuoja romane „Ne- 
palenkiamieji“ Lo Schiavo papasakotą istoriją: 


Peppino Bellia suviliojo Rosiną dell'Airą ir atsisakė vesti ją. Rosina - naš- 
laitė, todėl kreipėsi pagalbos į giminaitį, kurį globojo Don Salvatore Sparaino, 
senasis Gandžio mafijos galva. Šis pasišaukė Peppino ir jo tėvą, Dismą Bellią. 
Į klausimą, ką turėtų daryti tėvas, kurio dukterį suviliojo vyras žadėdamas ves- 
ti, Disma Bellia, jei manytų esant suvedžiotą vieną iš savo dukterų, tarė: „O, 


vardan visų šventųjų! Šaučiau jam į kaktą, jei per dvi paras jos nevestų!“ Tuo- 
met Sparaino pasakė jam, kas nutikę, ir subtiliai pagrasino <...>: „Rosina yra 


našlaitė, o aš esu visų tėvas“ (23). 


Matijozo turima tarpininkavimo galia, kartu ir jo privalomi vyk- 
dyti sprendimai trukdo nekontroliuojamai plisti opiausiems ben- 
druomenės irimo reiškiniams, kuriuos sukelia šeimų kova dėl gar- 
bės. Iš tiesų vietos gyventojai ypač bijo faidos, keršto teisės, alinan- 
čios visuomenę ilgomis kovomis, į kurias įtraukiama vis daugiau 
šeimos ir giminės narių. Familiari'o aprašytu atveju vietos policija 
kreipiasi į mafijozą prašydama įsikišti ir tarti lemiamą žodį. 


Dešimt metų dvi šeimos žudė viena kitos narius, o vienas kerštas šaukėsi 
kito. Jau buvo nužudyti keturi žmonės vienoje pusėje ir keturi kitoje, o viršila 
kiekvieną kartą nesitverdavo pykčiu, nes ieškodamas kalto rasdavo jų dvide- 
šimt, kuriuos teisėjai vėliau išteisindavę, nes dvidešimt žmonių vienu ir tuo pat 
metu negalėję laikyti vieno peilio. 

Vieną dieną jis Don Ferdi'ui tarė: „Jūs juos sutaikykite“. Kitą sekmadienį 

abi šeimos, iš viso 80 Žmonių, susirinko aikštėje <...> Atsinešė keptų ėriukų, 
džiovintų figų, vaisių, vyno <...> Kalbėjosi labai nuoširdžiai. Paskui susitaiky- 
dami visi pasibučiavo: vyrai su vyrais, o moterys su moterimis. Po keleto mėne- 
sių jaunuoliai iš abiejų šeimų ėmė tarp savęs tuoktis (24). 


Mafijozo tarpininkavimas susijęs ne tik su vietos bendruome- 
nės socialiniais ekonominiais santykiais, jį domina ir vietos pa- 
saulio ryšiai su didžiosiomis išorinėmis ekonominio ir politinio 
pasaulio institucijomis. Mafijos valdžia kontroliuoja kontaktus su 
miestu, valstybe ir šalies rinka. Oficiali daugelio garbingų vyrų 
profesija palengvina jų ryšius su išoriniu pasauliu. Jie dažniausiai 
yra grūdų, aliejaus, vyno, citrusinių vaisių pirkliai; mėsininkai; ve- 
žėjų agentūrų savininkai; advokatai; medikai; smulkūs ir viduti- 
niai žemdirbiai; nedidelių bankų ir kaimo kooperatyvų savininkai 
ir pirmininkai. 

Kasdieniame gyvenime jie susitinka su dešimtimis žmonių iš 
įvairiausių visuomenės sluoksnių. Jų gaunama informacija yra ne- 
palyginti gausesnė už tą, kuria gali disponuoti kas nors kitas. Jų 
ryšiai su centrinės valdžios atstovais taip pat yra daug glaudesni 
nei kitų vietos gyventojų, nes kartais jie turi ir tam tikras pareigas 
savivaldybėse. 

Tradicinis mafijozo „turtas“ tarpininkavimo veiklos požiūriu yra 
jo „draugystės“ ryšiai su įtakingais asmenimis iš kitų miestelių ir 
miesto: „Greco Giuseppe iš Džardinio miestelio turėjo išskirtinę 
įtaką tiek dėl ryškių asmens savybių, tiek dėl draugystės su artimo 
Vilabatės miestelio ir paties Palermo įtakingais asmenimis“, - ra- 
šo Kovos su mafija komisijos komisarai apie svarbų ketvirtojo de- 
šimtmečio garbingą vyrą (25). „Kas turi pinigų ir draugų - tas 
laiko teisingumą už ragų“, tokia tipiška Alongi'o cituojama ma- 
fijozų patarlė (26). 

Tarp įvairių tradicinių mafijozų profesijų ypatingą vietą užima 
galvijų augintojas-pirklys ir žemės nuomininkas (Sicilijos gabel- 
lotto). Nuolat keliaujantys tarp kaimo ir miesto, užsiimantys įvai- 
riausia spekuliacija: šiandien - galvijų vagystė, rytoj - piršlybos, 
poryt - politinė propaganda už tą ar kitą frakcijos vadovą, Žžinan- 
tys visus faktus, vietoves ir asmenis, šie žmonės buvo tarpinė ga- 

rantiju ir įstatymų stokojančio visuomenės ekonominio pasaulio 
grandis. Jane ir Peteris Schneideriai studijoje apie Vakarų Siciliją 
gyvai aprašo tų Žmonių gyvenimą, darbą ir vadina juos „kaimo 
verslininkais“: 


Galvijų vogimas <...> buvo viena svarbiausių vietos prekybos šakų, O jį 
finansuodavo ir organizuodavo kaimo verslininkai <...> Jie būdavo ir pagrin- 
diniai galvijų mugių, vykdavusių vasaros pabaigoje ir rudens pradžioje įvai- 
riuose aplinkiniuose miestuose, dalyviai <...> Prieš paplintant sunkvežimiams, 
gyvulių augintojai ir prekiautojai lankydavosi mugėse devyniasdešimties kilo- 
metrų spinduliu nuo savo namų. Į šitas muges vykdavo ir tarpininkai, agentai, 
mėsininkai, didmenininkai. Jie keliaudavo gyvulių takais, nežinomais daugu- 
mai gyventojų, ganydami savo bandas ir nakvodami pakelės ūkiuose. Glaudūs 
ryšiai su šiais ūkiais saugojo juos nuo vagių ir banditų, kurie paprastiems žmo- 
nėms kėlė siaubą. Žemdirbiai, turėję reikalų kurioje nors tolimesnėje nuo na- 
mų mugėje, paprastai keliaudavo kartu su šiais kaimo verslininkais, galėdavu- 
siais suteikti jiems apsaugą ir reikalingą išlaikymą <...> 

Gyvulių takų, šalies gilumos vietovių Žinojimas ir pažintis su ten gyvenu- 
siais žmonėmis kaimo verslininkams ir jų padėjėjams teikė didžiulį privalumą 
prieš likusias gyventojų grupes. Tam tikro miestelio žmonės, kad susisiektų už 
tos apylinkės ribų, turėdavę kreiptis į juos pagalbos. Vilamauros amatininkai 
mums sakė, kad jų protėviai žaliavomis apsirūpindavę per vežėjus, reguliariai 
važiuodavusius į Palermą. Jie patys retai keliaudavę į miestą. Vienas iš mūsų 
draugų, siuvėjas, vykdavo į miestą pirkti audinių ir kitų prekių, kaip tai anks- 
čiau darydavęs jo tėvas ir senelis. Tačiau mus stebino šio žmogaus menki ry- 
šiai, palyginti su tais, kuriuos turėjo kaimo verslininkai. Jis vykdavęs tik į Pa- 
lermą. Pakeliui pažinojo tik vieną žmogų: smuklės, kurioje apsistodavo pailsė- 
ti, šeimininką. Pirkdavo visada iš to paties tiekėjo, iš kurio pirko jo tėvas bei 
senelis, o apsistodavo visada tame pačiame Palermo pensione, kurį tvarkė bu- 
vęs vilamaurietis. Kaimo verslininkai Palerme turėjo daugybę draugų ir pažin- 
čių, o antra tiek pakeliui į miestą. Palyginti su kaimo verslininkais, žemės savi- 
ninkai taip pat mažiau keliaudavę po Siciliją. Pagal klasinę padėtį jų ryšių tin- 
klas buvo platus, tačiau daugelis jų visiškai nepažinojo kaimo (27). 


"Tradicinis mafijozas pripažįsta tas institucijas, kurios leidžia jam 
kontroliuoti plačias bendruomenės kolektyvinio gyvenimo sferas. 

Taip gali būti išsaugotas ir išaukštintas jo vaidmens svarbumas. 
Nuo praėjusio šimtmečio pabaigos Vakarų Sicilijoje daugėja ma- 
fijos galvų kontroliuojamų mažų kaimo taupomųjų kasų ir koo- 
peratyvų. Pamažu susidarė tikras tinklas susijusių institucijų, ku- 
rios beveik visose Vakarų Sicilijos komunose veikė pagal mafijos 
valdžios vidaus ir išorės finansinio tarpininkavimo veiklos mode- 
lį. Pavyzdžiui, S. Džuzepės di Musomelio kaimo taupomąją kasą 
penktajame dešimtmetyje kontroliavo Genco Russo ir jo šalinin- 
kai. 1940 metais kasa turėjo 1500 dalininkų ir dar daugiau klien- 
tų. Todėl dalis Musomelio gyventojų ryšių su pinigų rinka buvo 
mafijos rankose (28). 

Mafijos tarpininkavimas bendraujant su išoriniu pasauliu tėra 
viena iš vietos gyvenimo ir šalies politinio bei ekonominio pasau- 
lio santykių formų. Specifinis mafijos tarpininkavimo bruožas — 
polinkis monopolizuoti veiklą. Mafijozas nepakenčia konkurentų 
savo įtakos zonoje, nes jo legalios veiklos antpelnis priklauso nuo 
žaliavų ar profesinės šakos monopolizavimo (29). 


VALSTYBĖS SUTEIKTI ĮGALIOJIMAI 


Mafijozo agresyvumas atžvilgiu tų, kurie kėsinasi į jo visuomeni- 
nio ekonominio tarpininkavimo monopolį, kyla taip pat ir iš įsiti- 
kinimo, kad jis veikia teisėtai. Toks tikrumas patvirtintas faktais. 
Nuo 1860 metų, išskyrus fašizmo laikotarpį, valstybės valdžia iš 
esmės pripažino mafijos valdžią. Čia susidūrė du skirtingi porei- 
kiai. Viena vertus, valstybės valdžiai reikėjo mafijos valdžios pa- 
ramos palaikant viešąją tvarką Sicilijoje ir Kalabrijoje su mažiau- 
siomis žmonių ir pinigų sąnaudomis. Pagrindinis viešosios tvar- 
kos valdymo kriterijus po šalies suvienijimo buvo vietos elito vei- 
kimo laisvė, išskyrus ypatingus krizės momentus, kai valstybė im- 
davosi karinių priemonių. Tuose rajonuose, kur valdžios elitą su- 
darė mafijozai, jais remtasi renkant kadrus vietos policijai. | 
Dviejuose Deputatų rūmų posėdžiuose, įvykusiuose 1875 me- 
tų birželį, aukštas pareigūnas, sugrįžęs iš viešnagės Sicilijoje, pra- 
nešė apie matytus Palermo kvestūros bei prefektūros ir aplinki- 

nių mafijos vadų sugyvenimo faktus. Pareiškęs, kad „Palermo apy- 
linkėse gausu miestelių, knibždančių mafijozų, kurie juosia mies- 
tą nelyginant erškėčių vainikas“, generalinis prokuroras Tajani apie 
valdžią, priverstą „ko nors imtis“ dėl kylančių viešosios tvarkos 
tuose miesteliuose, o ypač Monrealėje, problemų, kalba tokiais 
žodžiais: „Buvo sušaukti svarbiausi Monrealės vadai. Jų buvo še- 
ši, kiekvienas įvykdęs daug nusikaltimų. Tačiau vienas iš jų pa- 
skirtas žandarų vadu, kitas paskirtas priemiesčio nacionalinės gvar- 
dijos vadu, o kitiems keturiems mafijozams suteikti nacionalinės 
gvardijos kapitonų laipsniai“ (30). Labiausiai užkietėjusių reci- 
dyvistų verbavimo į vietos policiją praktiką taikė dar Borboni, ta- 
čiau suvienytos šalies vyriausybė ją susistemino ir išplėtė, ypač 
per keturis pirmuosius šalies gyvavimo dešimtmečius. 

Kita vertus, garbingas vyras, išsikovojęs padėtį sunkios atran- 
kos būdu, akivaizdžiai yra suinteresuotas visais būdais ją įtvir- 
tinti maksimaliai legalizuodamas valdžią. Net jei ši daugeliu at- 
žvilgių priklauso nuo jo gebėjimo panaudoti fizinę jėgą,- norint 
išsilaikyti ilgesnį laiką būtina dalyvauti kasdieniuose politiniuo- 
se Žaidimuose. 

Svarią padėtį visuomenėje pasiekęs mafijozas privalo būti au- 
toritetingos valdžios elito narys. Jis privalo nutraukti ryšius su Ži- 
nomais įstatymų pažeidėjais, o kartu užmegzti naujus. Privalu „tu- 
rėti gerus santykius su policininkais, merais, teisėjais, daktarais, 
tarnautojais ir deputatais. Naudingos yra ir paprastos pažintys, 
kurios galėtų ateityje praversti“ (31). 


Jis nuolatos susijęs su kunigais, kunigai lankosi pas jį, jis eina į banką, kurį 
visada valdė kunigai ir kurio direktorius yra kunigas, bankas visada priklausė 
kunigams. Bendraudamas su tais žmonėmis, jis išpruso, jį gerbia policija, svei- 
kinasi su juo, rodo jam visokeriopą pagarbą. Šiandien jis jau daug geriau apsi- 
rengęs, viršila su juo sveikinasi, spaudžia ranką: „Pone...“ Gegužės gale rinki- 
mų kampanijos proga jis, ministras Zaccagnini ir deputatas Lanza kartu vaka- 
rieniavo, O paskui išėjo susikabinę už parankių (32). 


"Taip kaimietis iš Musomelio pasakoja apie Genco Russo santy- 
kius su oficialiąja valdžia. Tradiciniai mafijozai neketina užimti vals- 

tybės vietos ar sukurti valstybę valstybėje, kaip dažnai rašyta ir kar- 
tota, bet yra priklausomi nuo valstybės, nes jų valdžia taip pat kyla 
iš privilegijuotos galimybės prieiti prie valstybės valdžios vairo. 

Mafijos valdžios legalizavimas matyti iš daugelio oficialių aktų ir 
gali pasiekti net mafijos ir teismų funkcijų susitapatinimo, kaip tai 
atsitiko mafijozo Di Carlo atveju, paskirto Rafadalio miestelio tai- 
kos teisėju ir gavusio specialų leidimą, suteikusį jam įgaliojimus 
lankytis visuose Agridžento provincijos policijos skyriuose (33). 

Mafijos ir valstybės valdžios viena kitos rėmimas akivaizdžiai at- 
siskleidė pastarosios krizės metu. 1943-1945 metais karinė sąjun- 
gininkų vadovybė paskyrė mafijozus didžiosios dalies Vakarų Sici- 
lijos ir Redžio Kalabrijos provincijos savivaldybių merais (34). 

Mirus Calogero Vizzini'ui, vienas garsiausių Italijos teisėjų 
Giuseppe Guido Lo Schiavo teoriškai išdėstė mafijos ir valsty- 
bės valdžios tarpusavio rėmimo praktiką, viename teisės Žžurna- 
le parašęs: „Kalbama, kad mafija niekina policiją ir teismus. Tai 
neteisinga. Mafija visada gerbė teismus, Teisingumą, vykdė jų 
nuosprendžius ir netrukdė teisėjų darbui. Persekiojant banditus 
ir plėšikus <...> ji visada paremdavo tvarkos palaikymo pajė- 
gas <...> 

Šiandien bus išrinktas ir įvardytas Don Calogero Vizzini'o pa- 
reigų perėmėjas. Tedirba jis gerbdamas valstybės įstatymus, ge- 
resnio bendruomenės gyvenimo labui“ (35). 

Centrinės valdžios vykdytas civilio ir teisminio administravimo 
funkcijų perdavimas mafijozams kartu padarė įtaką politinei in- 
tegracijai. Vietinės politinės grupuotės mafijozų dėka įsiliejo į ben- 
drą šalies politinę sistemą. Tuose rajonuose, kur būdavo sunku 
gauti rinkėjų pritarimą įprastais rinkimų kampanijų būdais, kan- 
didatai kreipdavosi pagalbos į mafijozus. Mafijos galva beveik vi- 
sada būdavo tas pagrindinis vietos rinkėjas, kurio parama kandi- 
datui rinkimuose į politines ar administracines institucijas būda- 
vo būtina. Daugelis vyriausybės narių siciliečių už savo sėkmę rin- 
kimuose - nuo šalies suvienijimo laikų iki šio amžiaus šeštojo de- 
šimtmečio pabaigos - daugiausia turi būti dėkingi savo ryšiams su 
mafijos grupuotėmis. 

Mainais už paramą rinkimuose, vykdomą „Iegaliais“ politinės 

paramos būdais, taip pat grasinimais, korupcija, o kartais net rin- 
kėjų grobimu (36), mafijozai gauna iš vyriausybės politikų leng- 
vatų sau ir savo šalininkams: leidimą nešioti ginklą, policijos ra- 
porto pakeitimą, per daug uolaus pareigūno iškėlimą į kitą vietą, 
teisminės reabilitacijos procedūros palengvinimą ir t. t. Anot Ro- 
mano, mafijos dėka vietinių politinių subkultūrų integracija į ša- 
lies politinę sistemą nuolatos stiprėjo nuo praėjusio amžiaus de- 
vintojo dešimtmečio, kai į valdžią atėjo istorinės kairiosios jėgos 
ir pirmą kartą buvo išplėsta rinkimų teisė (1882). Šioje fazėje 
„<...> realioji mafijos grupuočių valdžia siekia vis labiau susita- 
patinti su legalia vietos valdžia ir jos atstovais ir per hierarchinę 
legalios valdžios ir šalies valdžios sistemą tapti vienu iš šalies val- 
džios paramos elementų“ (37). 

Po 1912 metų, kai buvo įvesta visuotinė balsavimo teisė vy- 
rams, mafijos grupuočių parama rinkimų kampanijose tapo vie- 
na svarbiausių sąlygų vyriausybės partijų kandidatams laimėti 
vietas parlamente. 

Tradicinio mafijozo karjera susideda iš dviejų griežtai atskirtų 
etapų: kova be įstatymų dėl įsitvirtinimo garbingų vyrų pasaulyje, 
kai laužomos visos valstybės teisės normos; ir /egalus etapas, pasi- 
žymintis laipsnišku artėjimu prie valstybės veikėjų ir institucijų, kol 
pasiekiama padėtis valdžios viršūnėse. Tam tikrame gyvenimo eta- 
pe - paprastai apie 45-50 metus - klasikinis mafijozas liaujasi prie- 
šinęsis galiojančiai teisės sistemai ir prasideda atvirkštinis proce- 
sas. Tipiškas Genco Russo atvejis: 1920-1942 metais jis kaltintas 
užsakęs arba įvykdęs 11 žmogžudysčių, daugeliu pasikėsinimų nu- 
žudyti, plėšimais, vagystėmis ir turto prievartavimu. 1944 metais 
Russo gauna Kaltanisetos Apeliacinio teismo reabilitacijos nutartį 
dėl vienintelio jam pateikto galutinio nuosprendžio: 


Reabilitacija žymi lemiamą posūkį Genco Russo gyvenime <...> jis neti- 
kėtai atgauna moralinį ir visuomeninį tyrumą, įgyja pagarbą, kuri jam leis im- 


tis ir politinės veiklos (38). 


Nuo tos akimirkos Genco Russo nebus iškelta nė viena bau- 
džiamoji byla. Policijos duomenimis, jis yra „įstatymų paisantis 

žmogus“, sparčiai besiveržiantis į oficialųjį valdžios elitą. 1946 me- 
tais deputatas Pasguale Vassalo suteikia jam Italijos karūnos ka- 
valieriaus garbės vardą, — taip pat pagerbti ir Michele Navarra, 
Calogero Vizzini, Santo Flores bei kitos mafijos galvos. 1950 metais 
jo pirmagimio sūnaus vestuvėse kaip liudininkai dalyvauja du sva- 
riausi Sicilijos asmenys: don Calogero Vizzini iš Vilalbos ir Rosa- 
rio Lanza iš Barafrankos, Sicilijos rajono asamblėjos (pagrindi- 
nio rajono įstatymų leidybos organo) pirmininkas (39). 

Tradiciškai ryšys tarp mafijos galvos ir politinio veikėjo yra klasi- 
kinio paramos tipo - t. y. abipusių paslaugų teikimas grindžiamas 
draugystės ir riteriškumo kodeksu. Sutartinis ryšio pobūdis „apgau- 
biamas demonstratyviai nesavanaudiškų gestų ir elgsenos tinklu“. 
Kai Vittorio Emanuele Orlando, Steigiamojo susirinkimo deputa- 
tas, patyręs Sicilijos politikos veikėjas, susijęs su mafija ir mafijo- 
zais per visą savo parlamentinės karjeros laikotarpį, dėl šių ryšių 
Pirmojo pasaulinio karo metu tapęs ministru pirmininku, rašo ma- 
fijozui Francesco Coppolai, Partiniko rinkėjų vadui, dėkodamas už 
atsiųstą vyną, ši draugystės ideologija akivaizdi (2 pav.). Tas pats 
teisėjas, kuris teoriškai išdėstė mafijos ir valstybės valdžios tarpusa- 
vio papildymą, taip aprašo Calogero Vizzini'o apsilankymą jo na- 
muose Romoje 1953 metais: „Štai ir aš, komandore Vizzini. 
Aš...“ — „Jums aš joks komandoras. Esu u zu? Calo, dėdė Caloge- 
ro“. — „Sveikas atvykęs į mano namus, zu' Calo“ (40). 

Svarbus visuotinių klientinių santykių požymis yra teikiamų pa- 
slaugų neribojimas apibrėžta globojamojo interesų ir poreikių sriti- 
mi. Prašoma paslaugų gali būti ir dėl sunkiausių nusižengimų, kuriuos 
numato Baudžiamasis kodeksas, ir dėl nereikšmingų kasdienių gy- 
venimo problemų. Pastaruoju atveju šeimininko ir kliento mafinį 
ryšį gali atskleisti neatitikimas tarp prašymo turinio ir jį teikiančio 
valdžios lygio. Nedažnai pasitaiko, kad Transporto ministerijos ge- 
neralinis direktorius susirūpintų penkiais lagaminais su asmeniniais 
Sicilijos kareivio daiktais, pradingusiais jam keliantis iš vienos vietos 
į kitą Antrojo pasaulinio karo metu. Tačiau jei toks prašymas pasira- 
šytas deputato Palazzolo, į kurį savo ruožtu kreipėsi mafijozas Cop- 
pola, tai tas privalo ne tik imtis priemonių, bet ir atsakyti raštu, kaip 
matyti iš dokumento Kovos su mafija komisijos byloje (3 pav.). 

A88EMBLEA COSTITUENTE 
Roma,lįl II Luglio 1948 


Caro Coppola, 


"1 4 pervenuto 1] fusto del 
DUO vino eccellente. Al ringruziamento 
Orule ugB)UNgOo GUu6ello coritto 6 conto 
di pOrture meco 10 BąUiBito liguore ne) 
la mia villa di Campiglioni per bere al 
lu 98023 salute, 


Mi Oorąda cordiulmentėę 


— 


916. PRANCESCO COPPOLA 
PARTINICO (Pale mo) 





2 PAV. 


Steigiamasis susirinkimas 
Roma, 1948 m. liepos 11 d. 
Brangus Coppola, 
gavau Jūsų siųstąjį puikų vyną. Prie žodinės padėkos pridedu raštišką ir tikiuosi pasiimti 
šį nuostabų gėrimą į Kampiljonio vilą, kur išgersiu į Jūsų sveikatą. 
Nuoširdžiai jūsų 
Ponui Francesco Coppolai 
Partinikas (Palermas) 

Miniatero Traspor ti 
Ferrovico dello State 
Il Direttora Generele 
Roma ,11 13 lue)'o 
1948 


Caro Cnorcevodė- 
in relsziono alle premuro rivolte 
con la sua lettera dė] “£ ziugno u.s. La xit-nifico 
che,pur trattaudosį di un trasvorto 2h4 risale al- 
l'nuno 1943,sono stati di posxti ncerrtamviti per 
stabilirė la s0orte Č-4 ciriuc Jauli masserizie aj 
partenenti al militurė "atti Antonino, 
In merito non si manchera di riferire appona 
in grado, 
Cordiali saluti 
Di Raimondo 


Onorevole Avv.0.Palazzolo 
Camora dei Deputati 
Rona * 





K. Oo eu 


VUB Pak VU a Ces A 
2 Ša N vLek A Hu a 
tv 


GTE 


3 PAV. 


Transporto ministerija 
Generalinė valstybinio 
geležinkelio direkcija 

Roma, 1948 m. liepos 13 d. 
Brangus deputate, 
Ryšium su Jūsų š.m. birželio 28 dienos laiške išsakytu rūpesčiu, noriu pranešti, kad nors 
daiktai buvo gabenami 1943 metais, imtasi visų reikalingų priemonių siekiant nustatyti 
penkių lagaminų su asmeniniais daiktais, priklausančių kareiviui Patti Antonino, likimą. 
Apie paieškos rezultatus bus pranešta nedelsiant. 
Nuoširdūs linkėjimai 
Di Raimondo 
Deputatui adv. G. Palazzolo 
Deputatų rūmai 
Roma 


Don Ciccio, 

Su pačiais nuoširdžiausiais linkėjimais 

G. Palazzolo 

Rytoj J. E. atvyksta į Palermą, bet nesakysiu jam, kad jums rašiau. 

COSCA 


Priešingai nei skelbiama didžiojoje dalyje literatūros ir publicisti- 
kos darbų šia tema, nėra ir niekada nebuvo slaptos, hierarchinės 
ir centralizuotos nusikalstamos organizacijos, vadinamos mafija, 
"ndrangeta ar garbingoji draugija, kurios nariai slaptųjų apeigų metu 
būtų prisiekę vienas kitam ištikimybę ir paramą. 

Šioje knygoje siekiau parodyti, kad sąvoka mafija yra tam tikra 
elgesio ir valdžios forma, išryškėjanti iš tam tikros kategorijos as- 
menų, vadinamų mafijozais, “ndrangetistais ar garbingais vyrais, 
veiksmų. Dabar norėčiau pabrėžti, kad šie žmonės veikia ne pa- 
skirai, jų veikla yra didesnės ar mažesnės giminių, draugų ar šei- 
mos grupės, vadinamoscosca (koska, mafijos grupė, gauja), narių 
bendradarbiavimo rezultatas. Todėl antroji esminė sąvokos mafi- 
ja reikšmė galėtų būti visuma įvairių nepriklausomų šeimų ar gi- 
minių grupių, susijusių bendradarbiavimo ar kovos ryšiais siekiant 
kontroliuoti tam tikrą teritoriją ir jos resursus. Kiekviena iš šių 
gaujų stengiasi išsikovoti kuo platesnius politinius, ekonominius 
ir garbės ryšius, kad sutvirtintų ir išplėstų savo valdžią. 

Mafijos cosca yra paprastas, bet tvirtas organizmas, be jokių 
formalumų ir biurokratijos. Joje nėra statutų, įšventinimo apeigų 
nei teismų: „nėra jokių išrinktų pirmininkų ar sekretorių, nėra 
pareigų tarp narių pasiskirstymo. Bendriją valdo ir išnaudoja trys, 
keturi ar penki žmonės, turintys didžiausią autoritetą dėl savo am- 
žiaus, proto, padėties visuomenėje, įvykdytų nusikaltimų, turėtų 
nuosprendžių, o svarbiausia, geriausiai išmanantys sunkų meną 
nusikalsti be bausmės. Jei kuris nors iš tų narių pranoksta kitus 
visų Šių savybių visuma, jis ir tampa grupės vadu“ (41). 

Kiekvienos grupės valdoma erdvė tiesiog proporcinga jos turi- 
mai valdžiai ir jos vado ar vadų autoritetui. Savo ruožtu kiekvie- 
nos grupės galia priklauso nuo jos narių skaičiaus. Tuo tradicinės 
mafijos, kurios idealųjį tipą dabar kuriame, gyvavimo laikotarpiu, 
kitaip tariant, 1860-1950 metais, kiekvienoje gaujoje veikiančių 
narių skaičius buvo ribotas, beveik niekada neviršijantis 15-20 
žmonių. Bloko tirtą vieną reikšmingiausių Sicilijos gilumos gaujų 
sudarė apie dvylika asmenų, dalis jų priklausė Cassini šeimai, o 

CAMERA DEI DEPUTATI 
Rom,1l 13/4/1951 


Carisaimo Don Ciccio- 


L'ultima volta che ci vedemao a1l- 
1'Rote1 Je Palmo Lei mi diceva giustaneonto 
che a Partinico ocoorreva un Deputato Re- 
gionale gliovane svelto ed amico ed a portata 
dį mano degli amicoi. L'amico Totė Motiai 
risponde a tutti guesti reguisiti ed 40 ho 
deciso di aiutarlo con tutte lė Bie forae. 
Se a Partinico mi aiutatė lo faremo divan- 
taro Deputato. 

Con affettuoai saluti 

mi oreda 


(Giovanni Palastolo) 


pa A 


ug Ą, 








Sig.Francešoė Coppola —— 5 
Partinico 
4 PAV. 


Deputatų rūmai 
Roma, 1951 04 13 


Brangus Don Ciccio, 

Kai paskutinį kartą buvome susitikę „Hotel de Palme“, Jūs teisingai užsiminėte, jog 
Partinike reikėtų rajeno deputato, kuris būtų jaunas, guvus, draugiškai nusiteikęs ir 
pasiruošęs padėti draugams. Toto Motisi turi visas šias savybes, todėl nutariau visomis 
išgalėmis jam padėti. Jei Partinike man padėsite, padarysime jį deputatu. 

Su širdingais linkėjimais 

Jūsų 

(Giovanni Palazzolo) 


Ponui Francesco Coppolai 
Partinikas 

dalis buvo su ja susijusi draugystės ar santuokinės giminystės ry- 
šiais. Pasak G. Moscos, vidutinė gauja susidėdavo iš 12-15 asme- 
nų (42). 

Mafijos grupei sunku plėstis dėl jos narius siejančių ryšių po- 
būdžio. Didesnės grupės valdymas tampa neįmanomas dėl kylan- 
čių vidinių konfliktų ir skilimų, senosios gaujos viduje susidarius 
naujiems nepriklausomiems šeimų ar giminių branduoliams. "To- 
dėl dideles teritorijas ar ekonomines erdves, miestą ar rajoną, 
visada kontroliuoja ne viena, o daug grupių, laikinai susijungusių 
ar atvirai tarpusavyje kontliktuojančių. 

Maifijozų grupuotės taip pat paklūsta nuolatinei visuomenės 
sluoksniavimosi kaitai, būdingai mafijozus gimdančiai visuome- 
nei. Laikui bėgant nekinta tik gaujos branduolys, kitaip tariant, 
šeima, kurios vardu ir vadinasi pati gauja. Visi kiti draugai, gimi- 
nės, globojamieji metams einant patiria tam tikrą asmenų turno- 
ver. Toks judėjimas didžiąja dalimi priklauso nuo visuomenės kai- 
tos ciklų, tačiau kartu jį lemia ir tam tikra mafijozų pasauliui bū- 
dinga junginių formavimosi ir skilimo logika. 

Cosca - tai ne klanas ir ne „genties išlikimo“ sąlyga. Jos viduje 
egzistuoja interesų ir padėčių skirtumai, užtikrinantys savo na- 
riams tam tikrą veiksmų lankstumą ir laisvę. Tai ne statiška kon- 
spiratorių draugija, o draugų ir giminių grupė, kuri, kaip ir kitos 
panašios grupės, dažnai susirenka pažaisti kortomis, pamedžioti, 
atšvęsti vaiko gimimą ar vestuves, surengti „skiticchio“ (vyrų po- 
būvį). „Kaip ir kiekvienas kitas dažnai susitinkantis draugų būrys 
<...> Ccosca paprastai sukurdavo veikiančias grupes, tačiau pati 
tokia nebuvo“ (43). 

"Taip pat ir Franchetti savo darbe „Sicilijos studija“ pabrėžė, kad 
mafija yra „bet kurios padėties, bet kurios profesijos, bet kurios 
rūšies asmenų sąjunga, nesusijusių jokiais regimais, tęstiniais ir regu- 
liariais ryšiais, bet susivienijusių veikti savo bendram labui“ (44). 

Ir Hessas, ir Schneideris sutaria dėl tarp gaujos vadovybės ir 
jos narių galiojančių santykių atsiradimo įvairovės: kraujo gimi- 
nystė, santuokinė giminystė, draugystė ir globa yra nevienoda - 
priklauso nuo padėties ir į ją įtrauktų asmenų. Ypatingas vaid- 

muo išlaikant grupės vienybę ir plečiant jos įtakos sferas (taip 
pat kiekvieno jos nario įtakos sferas) tenka, pasak Schneiderio, 
draugiškiems ryšiams ir tokių ryšių išraiškos formoms. 


Kaip žinoma, cosca nešaukdavo formalių susirinkimų. Tačiau ji buvo ta ap- 
linka, kurioje būdavo sudaromos sutartys ar renkamasi pažymėti abipusį pasi- 
tikėjimą. Su vadu ar vadais kiti galėdavo susitikti tam tikrose vietose ir tam 
tikrais laiko tarpais. Vado namai, kokia nors miestelio smuklė ar kokios nors 
parduotuvės pagalbinės patalpos būdavo tos vietos, kur draugai rinkdavosi va- 
karais ar sekmadienio popiete. 

Šie susitikimai panėšėjo į puotas <...> kur būdavo geriama už draugystę, 
kur namų šeimininko draugai linksmindavo lankytojus smagiais pokštais. To- 
kių švenčių ir susitikimų metu būdavo priimami sprendimai, tačiau juos priim- 
davo ne kartu visi dalyvaujantys, o atskiri iš jų susidarę junginiai. 

Kita vertus, draugija nebuvo nekintama ir aiškios struktūros. Nuolatiniai 
nariai atsivesdavo su savimi laikinus narius ir svečius. Svetimieji, atvykę prašy- 
ti kurio nors grupės nario užtarimo <...> ateidavo ir išeidavo. Kartais vieti- 
nės gaujos atsitiktiniais nariais būdavo draugų būrys iš gretimo miestelio <...> 
ir šie susitikimai tapdavo progomis sudaryti su jais kokias nors sąjungas. Tam 
tikra prasme cosca pažymėdavo susirinkusius ir jų klientus savo pritarimo žen- 
klu, ir tada šie tapdavo žinomi iš kitur atvykusiems mafijozams kaip potencia- 
lūs verslo partneriai ir verti pasitikėjimo (45). 


Tačiau mafijos cosca — ne vien tik fonas ir proga susidaryti 
sąjungoms bei užsimegzti draugiškiems klientų ryšiams tarp ei- 
linių Žmonių ar įvairios kilmės ir padėties garbingų vyrų. Cosca 
saugo savo narius, turinčius problemų su teisingumu, kartu pa- 
siruošusi suteikti tokias paslaugas visiems, kam jų reikia. Gru- 
pės vadas per savo ryšius su oficialiąja valdžia ar su jį globojan- 
čiu deputatu bando pasukti teismo procedūrą suimtojo picciotto 
(gaujos nario) naudai, kartu garantuodamas jo šeimai finansinę 
ir teisinę paramą. Taip galutinai sutvirtinami mafijos grupuotėje 
galiojantys vertikalūs įsipareigojimai ir užsitikrinamas suimtojo 
tylėjimas policijoje bei teisme apie nusikaltimus (vagystes, užsa- 
komąsias žmogžudystes, pasikėsinimus ir t.t.), padarytus jo, gau- 
jos vado, įsakymu. 

Vėliau, bendradarbiaujant gaujos nariams, teismui bus pateik- 
ti netikri alibi ir atvesti netikri liudininkai, nuolat veikiant visuo- 
menės nuomonę kaltinamojo naudai, jis pristatomas kaip nekalta 
šališko šmeižto auka (46). 


TRADICINIO MAFIJOZO TIPAS 


Mafijoziškas elgesys ir mafijos valdžios panaudojimas, - tai ban- 
dėme čia išanalizuoti, - sukūrė gana tikslų mafijozo sociologinį 
tipą. Esama idealaus tradicinio mafijozo, kurį galima apibūdinti 
remiantis tam tikrais kriterijais: a) kilmė iš liaudies; b) priklausy- 
mas viduriniajam sluoksniui; c) tiksliai apibrėžtos teritorinės val- 
džios turėjimas. 

Žymiausieji šio amžiaus Sicilijos ir Kalabrijos mafijozai kilę iš 
žemiausių visuomenės sluoksnių. Vito Cascio Ferro ir Calogero 
Vizzini buvo vargšų valstiečių vaikai ir savo karjeros pradžioje 
patys buvo valstiečiai. Don Mommo Piromalli, prieš tapdamas 
vienu grėsmingiausių Džoja Tauro slėnio pirklių, buvo samdomas 
galvijų sargas. Dauguma romanuose, apsakymuose ir autobiogra- 
fijose aprašytų mafijozų buvo beraščiai padieniai darbininkai, varg- 
šai valstiečiai, piemenys ir vežikai. Žemesnieji visuomenės sluoks- 
niai mafijos valdomuose rajonuose nesukūrė nei ideologijos, nei 
nepriklausomų institucijų, skirtų apibrėžti ir pateisinti savo vietą. 
"Tuose pat rajonuose beveik nėra „vargo kultūros“ (47) pėdsakų 
nei kokio nors stabilaus kultūros susisluoksniavimo pagal visuo- 
menės sandarą. Todėl nepatenkinti individai, iš skurdo siekiantys 
išsivaduoti vietos nusikaltėliai vadovaujasi pasiturintiems sluoks- 
niams būdingomis vertybėmis, pagrįstomis garbės supratimu. Var- 
žytis dėl garbės labiau linkę mažiau gerbiamų sluoksnių atstovai. 
Juo labiau kad garbingo vyro padėtis dažnai reiškia ir būsimus 
turtus. Garbingas vyras paprastai praturtėja ėmęs mafijoziškai elg- 
tis. Kilimas garbės laiptais susijęs su mafijozo ir jo šeimos kilimu 
visuomeninės padėties pakopomis. „Mafijos vadai visada yra tarp 
žemės nuomininkų ir jos savininkų, taigi tų asmenų, kurių sociali- 
ne ir ekonominė padėtis, palyginti su kitų, visada yra geresnė“, — 

rašo Cutrera, o Hobsbawmas pabrėžia, kad pats svarbiausias tra- 
dicinės mafijos bruožas yra „<...> tas, kad visos vietinės mafijos 
galvos buvo <...> pasiturintys asmenys, daugiausia priklausan- 
tys viduriniajai klasei, žemdirbiai kapitalistai ir Žemės nuominin- 
kai“ (48). 

Bet ir visuotiniu, ir mafijozo požiūriu garbė ir turtas eina greta, 
nesutampa. 

Net jei garbingo vyro ir pasiturinčios klasės atstovo savybės bū- 
dingos tam pačiam asmeniui, gali pasitaikyti atvejų, kai tarp šių 
dviejų visuomenės sluoksnių išryškėja didžiulis hierarchinis skir- 
tumas. Gali atsitikti, kad tas, kuris disponuoja didžiausiais tur- 
tais, neturi deramos garbės. Pavyzdžiui, Džoja Tauro slėnio pir- 
kliai iš Amalfio, Apulijos ir Genujos, iki penktojo dešimtmečio 
turėję eksporto monopolį ir kartu su žemės savininkais sudarę 
vietos ekonominį elitą, neužėmė visuomenėje garbingos padėties 
(49). 

Mafinės veiklos grindimas garbe lemia, kad grynai ekonomi- 
nis veiksnys suprantamas kaip paprastas pelno troškimas ir kaip 
kaupimo kultas, jis nėra pagrindinis visuomeninių santykių ir pa- 
dėties reguliatorius. Turto kaupimas, o dar labiau jo koncentra- 
vimas, pasiekę tam tikrą sutartinį lygį, sulėtėja ir sustoja. Peržen- 
gus tam tikrą ribą, turtas (bei su juo susijusi valdžia) mafijozui 
tampa našta, kurią sunku apginti ir pateisinti. 

Žemės nuosavybė gali būti geros padėties garantas garbės hie- 
rarchijoje ir garbės šaltinis. Tačiau šios nuosavybės dydis negali 
peržengti tam tikros ribos, už kurios mafijozui savininkui sunku 
išlaikyti savo garbingą padėtį. Kad atlaikytų gausių priešininkų 
puolimą, jis privalo pasirūpinti mokama ginkluota apsauga, glau- 
džiai susisieti su rajono ir šalies valdžios elitu ir atsisakyti dauge- 
lio tarpininkavimo savo kultūrinio pasaulio viduje funkcijų. Šie 
trys Žemės nuosavybės kaupimo būdai mafijos valdomose srityse 
yra visiškai negarbingi, verčiantys atsisakyti malonaus gyvenimo 
bei pakeisti įprastas vertybes, o šito tradicinis mafijozas visiškai 
nelinkęs daryti. 

"Tokia netobula garbės ir turto konversija smarkiai nulėmė ma- 
fijozo valdžios pobūdį ir proporcijas. Iš tiesų beveik visada jis 

prisistato kaip konkreti tam tikro miestelio, kvartalo, rajono vie- 
tos valdžia ir niekada nepasireiškia kaip beasmenė abstrakti re- 
giono ar šalies valdžia. Vito Cascio Ferro, Calogero Vizzini ir Giu- 
seppe Genco Russo didžiąją savo gyvenimo dalį praleido mažuo- 
se Bisakvino, Vilalbos 17 Musomelio miesteliuose. Michele Na- 
varra gimė, gyveno ir buvo nužudytas Korleonėje. Jų palikimas 
buvo nedidelis, 0 jų siekiai atitiko ekonominę padėtį: Calogero 
Vizzini po Pirmojo pasaulinio karo Vilalbos apylinkėse nupirko 
tris ūkius, suskirstė juos sklypais ir išnuomojo vietos valstiečiams 
už nedidelį mokestį: „Don Calo savo žemės nepadovanojo, bet jis 
teisingai apskaičiavo <...> kad toks žingsnis labai pakels jo po- 
puliarumą. Jei tik būtų panorėjęs, jis būtų galėjęs kelti savo kan- 
didatūrą į Deputatų rūmus ir neabejotinai būtų buvęs išrinktas. 
Tačiau Don Calo padėkojo už pasiūlymą, atmetė jį ir ėmė „pata- 
rinėti“ rinkėjams“ (50). 

Michele Navarra laimėjo konkursą į Palermo komunos dakta- 
ro vietą, tačiau paskutinę akimirką jos atsisakė. Mirdamas Navar- 
ra paliko žmonai keletą žemės sklypų ir dalį gyvenamojo namo. 
Kovos su mafija komisija šiuo klausimu rašė: 


Nedidelis palikimas rodo, kad Navarra labiau nei pinigų visada siekė val- 
džios <...> Dažnaijis išleisdavo daugiau, nei uždirbdavo kaip daktaras ir kaip 
mafijozas (51). 


Todėl mafijozai visuomenėje užima vidutinę padėtį: jie nėra 
nei visuomenės piramidės apačioje, nei jos viršūnėje. Tikrasis tra- 
dicinio mafijozo pašaukimas - ne proletaras valstietis ir ne aris- 
tokratas stambus buržua. Mafijozas dažnai priešiškas abiem šiems 
kraštutinumams, nors, aišku, priešiškumą buržua rodo atsargiau 
ir rečiau. 

ANTRA DALIS 


Mafijos krizė didžiosios pertvarkos 
laikotarpiu pokario metais 


III 


Garbė, turtas ir politinė valdžia šeštąjį ir 
septintąjį dešimtmetį 


GARBĖS IR TURTO SUTAPATINIMAS 


Tradicinę ir šiandienos mafiją skiria „didžioji pertvarka“, kitaip 
tariant, įspūdingas struktūrinis pasikeitimas, sugriovęs ir Italijos 
šiaurėje, ir pietuose visą ankstesnę vidinę ekonominę ir visuome- 
ninę tvarką ir pakeitęs ją kita. 

Pietuose du didžiosios pertvarkos „varikliai“ buvo emigracija 
ir visuomenės įsikišimas. Abu jie sukėlė gilią Kalabrijos ir Sicili- 
jos mafijos valdžios ir mafijoziškos elgsenos krizę. Penktojo ir šeš- 
tojo dešimtmečio emigracija sugriovė mafijos grupuočių struktū- 
rą, sumenkino jos žmonių išteklius ir sutrikdė kartų kaitą. Dauge- 
lis vidutinio ir žemesnio sluoksnio žmonių taip pat emigravo į Šiau- 
rės Italiją ir pirmą kartą mafijos istorijoje iškilo konkreti naujų 
kadrų verbavimo problema. 

To laikotarpio Italijoje antraeilio ir trečiaeilio darbo galimy- 
bės buvo nepaprastai puikios. Darbo jėgos poreikis didelėse pra- 
monės įmonėse šalies šiaurėje ir gausesnis valstybinių darbo vietų 
skaičius pietinių rajonų miestuose praretino jaunų garbingų vy- 
rų gretas ir sumažino varžybų dėl vietos teritorijų kontrolės. Tie, 
kas išvyko, iš esmės jau buvo perėmę vietos, į kurią vyksta, kul- 
tūrinius modelius pagal „išankstinę socializaciją“ (1), šia pras- 
me potencialūs mafijozai nebuvo išimtis. Tie, kas pasiliko, tapo 
klientais, globojamųjų grupės nariais, dėl to gavo „vietą“ viešo- 
joje administracijoje ir taip iš mafijos arenos pasitraukė dalis 
galimų konkurentų. 

Didžiosios šeštojo ir septintojo dešimtmečio pertvarkos įtaka 
mafijos grupuočių narių amžiui akivaizdžiai matyti garsiajame 1968 

metų Katandzaro procese, kur dalyvavo visos pagrindinės septin- 
tojo dešimtmečio Sicilijos mafijos gaujos. Nepaisant kalbų apie 
naująją mafiją ir tiems laikams būdingą miestų gangsterizmą, vi- 
dutinis Katandzare teistų 117 mafijozų amžius buvo per penkias- 
dešimt metų. Tik du kaltinamieji buvo jaunesni nei trisdešimties, 
o net 31, arba ketvirtadalis visų teisiamųjų, senesni nei šešiasde- 
šimties (2). 

Be to, didžioji pertvarka paskatino bendrą kultūrinių pokyčių 
procesą, nevienodai pasireiškusį skirtingose Pietų Italijos ir kitos 
jos dalies aplinkoje. Sicilijos 17 Kalabrijos mafijos srityse toks pro- 
cesas peraugo į garbės ir turto sutapatinimą. 

Šalyje vykstanti kultūros mutacija pasireiškė pagrindinių ko- 
lektyvinių vertybių, vartojimo įpročių ir visuomeninės veiklos kryp- 
čių „pakeitimu“. Valdžia, turtas ir finansinė sėkmė visur tapo „gru- 
pės egzistencinių planų“ tikslu (3). Šių naujų vertybių įtaka mafi- 
jos elitui ir jo padėčiai visuomenėje buvo nepaprastai stipri. Kul- 
tūrinė mafijos sričių integracija į platesnį šalies kontekstą lėmė, 
kad sukaupti turtai vis dažniau ėmė keisti tradicinius valdžios ir 
sėkmės simbolius. 

Pasikeitusiomis vietos visuomenės sąlygomis klasikinis mafijo- 
ziškas elgesys tapo beprasmis. Tradiciniai turto prievartavimo ir 
grasinimo veiksmai, taip pat konkurentų apgaudinėjimas ir žudy- 
mas ėmė kelti abejonių ir kaip savaime vertos veiklos formos, ir 
kaip kopimo garbės laiptais pagrindas. Beveik visą šeštąjį dešimt- 
metį aukščiausios galimos garbės viršūnės galėjo būti pasiektos — 
tam tikrais atvejais - parodant išskirtinius gebėjimus laimėti ko- 
vas tarp šeimų ir tarp asmenų, tačiau siekiant stabilios padėties 
visuomenėje kovą dėl reputacijos vis dažniau pakeičia (ir jų tikslu 
tampa) turto kaupimas. Vėliau turtas tampa pripažintu sėkmės 
įrodymu, nepaisant smurtinių „žygių“ ir jais iškovotos garbės. Tur- 
tas tampa reputacijos pagrindu, o jo turėjimas - privaloma kiek- 
vienos gerbiamos padėties sąlyga. 


Baigiantis karui šiame miestelyje nedaug tereikėjo, kad taptum gerbiamu 


vyru. Vos tik žmonės imdavo bijoti jauno mafijozo drąsos ir žiaurumo, jis su- 
burdavo šalininkų grupę, kuri prievartaudavo iš savininkų duoklę, rinkdavo 

rinkėjų balsus. <...> Jie „kišdavosi“ ir į šeimų santykius. Tačiau retai mafijo- 
zas tapdavo toks turtingas, kad savo turtais pralenktų didžiausius savininkus 
ar baroną Trimboli (pseudonimas). 

<...> (Mafijozai) prarasdavo daug laiko kovodami, kuris iš jų yra galin- 
giausias <...> jie buvo nemokyti ir gal jiems labiau rūpėjo vardas nei pinigai. 

Po karo viskas pasikeitė. Atsirado politikai ir „Cassa per il Mezzogiorno“ 
(visuomeninė institucija, skirta skatinti šalies pietų rajonų ekonominę ir visuo- 
meninę plėtrą), televizoriai ir automobiliai. Kad būtum gerbiamas, privalėjai 
turėti pinigų. Kuo daugiau pinigų, tuo didesnė pagarba. Beje, kaip ir šiandien. 

Daugelis „narsuolių“ nebuvo tam pasiruošę. Net B. šeima iš Pianos di Džojos 
septintajame dešimtmetyje susidūrė su finansiniais sunkumais. Prisimenu, tuo- 
met sakyta, jog norėdami prasimanyti pinigų jie turėję organizuoti plėšimus (4). 


Kai sukaupti turtai tapo universaliu galios ženklu, pereinama 
prie abstraktesnio lygio, jį mafijozai pasiekė tik dabar - įgyti 
turtai tampa pagarbos pagrindu. Turtas, tradicinės mafijos lai- 
kytas vienu iš įrodymų ir viena iš gebėjimo priversti save gerbti 
išdavų, septintąjį ir aštuntąjį dešimtmetį tampa vienu iš pagirti- 
nų veiksmų. 

"Trumpai tariant, pats turtas tampa gerbtinu dalyku ir suteikia 
garbės jo savininkui. 

Įvairios visuomenės grupės skirtingai dalyvauja šiame kolekty- 
vinių tikslų pertvarkos procese, vykusiame visuose šalies pietų ra- 
jonuose ekonominės plėtros laikotarpiu. Spaudimas siekti naujų 
tikslų daug stipriau veikia išorinei įtakai atviresnes ir labiau į vy- 
ravimą visuomenėje orientuotas grupes. Pagal savo padėtį mafi- 
jozai beveik priversti keisti savo elgesį ir per trumpą laiką patys 
tapti kitokie. 

Vyravimas dabar reikalauja vis didesnių turtų ir kylančių po- 
reikių. Dabar varžomasi ne dėl asmeninės ir šeimos garbės, o 
dėl naujų vartojimo simbolių gausos. Reikšmingiausi susidūri- 
mai, įvykę Kalabrijoje tarp šeštojo ir septintojo dešimtmečio, 
ypač aiškiai rodo senų susirėmimo formų, pagrįstų garbe ir šei- 
ma, nykimą. Iš žmogžudysčių tyrimų, atliktų Kalabrijos universi- 
teto Sociologijos departamento per pastaruosius trisdešimt me- 
tų, matyti, kaip klasikinis nusikaltimas dėl garbės nuo šeštojo de- 

šimtmečio pradžios iki septintojo dešimtmečio pradžios patiria tikrą 
žlugimą: 1950-1952 metais jų įvykdyta 36, o 1960-1962 metais — 
12. Tokia pat kraujo keršto ir vendetos tendencija: 1950-1952 me- 
tais užfiksuoti 38 nužudymo atvejai, 0 1960-1962 metais - 12 (5). 

Mafijozų pasaulio vidaus konfliktai nyksta kartu su tradiciniu 
paties mafijozo valdžios pagrindu: 1950-1959 metais mafijozų ko- 
vose žuvo 126 žmonės, o 1960-1969 metais - tik 64. Tuo pat metu 
perpus sumažėjo ir nužudymų skaičius dėl susidūrimų šeimose: 
penktojo dešimtmečio pabaigoje-šeštojo dešimtmečio pradžioje 
Kalabrijoje buvęs tikrai didelis mirusiųjų smurtine mirtimi 100 000 
gyventojų skaičius (net 6) septintajame dešimtmetyje sumažėjo 
iki 3,1. Panaši tendencija ir Vakarų Sicilijoje, kur pranešimų apie 
nužudymus skaičius nuo 258 atvejų 1951 metais sumažėjo iki 132 
atvejų 1959 metais (6). 

Vykstančių kultūrinių pokyčių mastą atspindi skaičiai, rodantys 
susidūrimus Kalabrijos ir Sicilijos mafijos srityse. Horizontalios 
kovos formų, pagrįstų senosiomis vertybėmis, sumažėjimas jose 
dar ryškesnis nei kitur. Viename iš klasikinių mafijos valdžios Ži- 
dinių - pietų Kalabrijos Tirėnų jūros pakrantės rajone - nužudy- 
mas dėl garbės per dešimt metų beveik išnyko, nuo 18 atvejų 1950 
1952 metais sumažėjo iki 2 atvejų 1960-1962 metais (7). Karabi- 
nierių generolo duomenimis, pateiktais Kovos su mafija komisi- 
jai, mafinio pobūdžio žmogžudysčių Sicilijoje sumažėjo nuo dvi- 
dešimt septynių 1963 metais iki vienos 1968 metais (8). 


MAFIJOS VALDŽIOS ĮTEISINIMO KRIZĖ 


Dėl bendro kontliktinių situacijų skaičiaus sumažėjimo sunyko ir 
viena svarbiausių tradicinės mafijos valdžios funkcijų - tarpinin- 
kavimas vietos visuomenės vidaus konfliktuose. Pamažu silpo ir 
kitos funkcijos. Mafijos mechanizmo integravimosi visuomenėje 
ir ekonomikoje sulaužymas, sukeltas pokario revoliucijos, ir gar- 
bingų vyrų naujos tapatybės siekimas nebuvo beskausmis reiški- 
nys. Jis nutraukė visus mafijozų įsipareigojimus, kuriuos jiems pri- 
metė tarpininkų, globėjų ir teisėjų vaidmuo. Pokario mafijos trans- 

formacija sutapo su beveik visišku pačios mafijos valdžios įteisi- 
nimo praradimu. 

Dvi aplinkybės, vidaus ir išorės, galutinai paspartino mafijozų 
atsiskyrimą nuo tradicinio savęs įteisinimo pagrindo. Tuo pat me- 
tu, kai valdžia ir finansinė sėkmė įgavo vis didesnę svarbą kaip ko- 
lektyvinis tikslas, modernių partijų ir masinių judėjimų stiprėjimas 
šalies pietuose bei stiprus jų pasipriešinimas mafijozams silpnino 
pastarųjų galimybes siekti šių tikslų, nes jie prarado pritarimą, žmo- 
nes, teritorijas. Kalabrijoje, o ypač Jonijos jūros pakrantės rajone, į 
stiprėjančios Italijos komunistų partijos gretas įstojo ir dalis buvu- 
sių garbingų vyrų, kurie greit tapo savo buvusių kolegų priešinin- 
kais. Tokio pasikeitimo simbolis yra Nicola D'Agostino, Kanolo, 
mažo Kalabrijos miestelio Jonijos jūros pakrantės rajone, tradici- 
nės mafijos galva, kai tapo profesinių sąjungų organizatoriumi, 0 
vėliau daug metų po karo buvo miestelio meras komunistas. Nauja 
visuomeninės integracijos ir politinio tarpininkavimo forma, kurią 
įkūnijo šalies darbininkų ir valstiečių judėjimo institucijos, turėjo 
griaunamos įtakos kaimo mafijos grupuočių valdžiai ir funkcijoms. 


Įsitvirtinant šiuolaikiniams kairiųjų jėgų judėjimams, daugelyje rajonų „Gar- 
bingoji draugija“ - kaip 1959 metais apie ją rašo Hobsbawmas - pamažu nyko 
<...> Džeračėje ji, atrodo, buvo visiškai paleista, o Kanolyje dėl D'Agostino 
įtakos ji tapo pajuokos objektu; tuose kairiosios pakraipos miesteliuose, kur 
jai pasisekė išlikti, ji tėra — ar bent taip sakoma - snūduriuojanti vietinės maso- 
nerijos forma (9). 


Kairiųjų partijų daugėjimas Sicilijoje nepatyrė tokios pat buvu- 
sių mafijos galvų „konversijos“ kaip Kalabrijoje, Jonijos jūros pa- 
krantės rajonuose, tačiau jų įtaka garbės vyrų populiarumui ir val- 
džios žlugimui buvo ganastipri. Lygiai tokia pat stipri buvo mafijo- 
zų reakcija: 1945-1959 metais buvo nužudyta per 40 profesinių są- 
jungų veikėjų ir kairiųjų jėgų aktyvistų, pasipriešinusių mafijozų 
bandymams išlaikyti darbo rinkos ir politinės rinkos kontrolę. 

Kita vertus, šeštajame ir septintajame dešimtmetyje valstybė 
visoje šalies teritorijoje perėmė į savo rankas fizinės jėgos mono- 
polį, o tai reiškia, kad iš vietinio pietų rajonų elito buvo atimtas 

beveik šimtmetį trukęs įgaliojimas rūpintis viešąja tvarka. Taip 1š- 
kilo pavojus vienam iš mafijos valdžios ramsčių. Penktojo dešimt- 
mečio pabaigoje prasidėjusios represinės kampanijos, trukusios 
dvidešimt metų, ir 1956 metais priimtas laikinos tremties įstaty- 
mas (policijos priemonės, priverčiančios nuteistąjį kurį laiką gy- 
venti teisėjo paskirtoje vietoje, toli nuo aukos gyvenamosios vie- 
tos ar tos vietos, kur įvykdytas nusikaltimas) ilgesniam laikui su- 
purtė mafijos valdžią ir sukėlė rimtesnių padarinių, nei 1926-1936 
metais tai pavyko padaryti prefektui Mori'ui. 

Veiksmingo valstybinio jėgos monopolio kūrimo kulminacija — 
1962 metais įsteigta Parlamentinė komisija mafijos reiškiniui Sici- 
lijoje tirti. Kairiosios jėgos reikalavo tokios komisijos nuo pirmųjų 
pokario metų, o jos įtaka represinei veiklai prieš mafiją buvo aki- 
vaizdi, ypač pirmaisiais gyvavimo metais: nuo 1963 metų iki de- 
šimtmečio pabaigos visi pagrindiniai mafijos veikėjai atsidūrė kalė- 
jimuose, jiems buvo paskirtas namų areštas ar tapo paieškomi. 

Kovos su mafija komisijos veikla akivaizdžiai lėmė politinės ir 
mafijos valdžios santykių pasikeitimą. Septintajame dešimtmety- 
je pastaroji neteko savo oficialumo ir teisėtumo - taip prarado 
paskutinį visuotinės paramos ir pateisinimo elementą. 


Iki 1963 metų daug mafijozų puikavosi savo ryšiais su politikais bei vietos 
administratoriais ir atvirkščiai. Mafijozų dalyvavimas rinkimų būstinėse būdavo 
įžūlus ir agresyvus. Šiandien tokie ryškūs mafijozų ir politikų santykiai labai reti. 

Paskutinį pagarsėjusį puikavimosi tokiais santykiais pavyzdį pateikė rajono 
deputatas krikščionis demokratas Dino Canzoneri, praėjus vos keletui dienų 
po Čiakulio skerdynių. 1963 metų rugpjūčio 23 dieną Sicilijos rajono Asam- 
blėjos posėdyje deputatas komunistas Rossitto paskelbė apie mafijozų gaujų 
paramą kai kuriems krikščionių demokratų kandidatams, ypač pabrėždamas 
Luciano Liggi'o ir deputato Dino Canzoneri'o ryšius. 

"Tuomet Canzoneri'ui pakako akiplėšiškumo pristatyti Liggio kaip perse- 
jau daug metų buvo paieškomas ir tik dėl bendrininkavimo su politikais galėjo 
nebaudžiamas keliauti ir regzti savo nusikalstamą tinklą. Po Čiakulio skerdy- 
nių, kai buvo suimtas Liggio ir kiti garsūs mafijos bosai, deputatas Canzoneri 
galutinai pasitraukė iš politinės rajono arenos (10). 

Aptartų kultūros, politikos ir ekonomikos veiksnių visuma nu- 
stūmė mafijozus į visuomeninio gyvenimo pakraščius. Netekę ofi- 
cialaus įgaliojimo tarpininkauti konfliktinėje situacijoje ir bausti 
už netinkamą elgesį, viešai valdžios nebeliaupsinami ir nebelepi- 
nami, susirinkimuose ir teismuose įvardijami kaip tvarkos ir pa- 
žangos priešai, garbės vyrai šeštajame, o dar labiau septintajame 
dešimtmetyje išgyvena gilią vietos ir asmenybės krizę. Susvyruoja 
jų autoritetas visuomenėje. 1963 metais De Masi rašė: 


Šiandien mafijozas laikomas ne garbės vyru, o nusikaltėliu; net žemiau- 
siuose gyventojų sluoksniuose jis nebekelia susižavėjimo <...> 

Garbės sąvoka nyksta, o mafijozai vis mažiau „suprantami“. Šiandien sicilie- 
tis atsisako liudyti prieš visokius bondates, grecus ir di perius ne todėl, kad nori 
likti ištikimas tradicinėms normoms, o tiesiog bijodamas jų represijų <...> 
Smuko ir mafijozų turėta valdžia, ją pakirto <...> ne vien pasikeitusios visuoti- 
nės ekonominės sąlygos, bet ir jų pačių atsilikimas bei neišmanymas <...> 

Būtų galima pateikti dešimtis kone patetiškų atvejų, kai sumenko daugelio 
kadaise kėlusių baimę, paskui remtų, o galiausiai ignoruojamų ir pajuokiamų 
mafijozų veikla ir smuko jų respektabilumas (11). 


Chilanti tęsia: 


Miestų, miestelių jaunuoliai garsiai kalbėdavo apie mafiją; kabaretų pasi- 
rodymuose mafijozus demaskuodavo ir išjuokdavo. Žodžiu, septintajame de- 
šimtmetyje prasidėjo didieji pokyčiai žmonių sąmonėje (12). 


„Didieji pokyčiai“, apie kuriuos kalba Chilanti, plačiausiai at- 
siskleidžia 1968 metais, kai Vakarų Sicilijoje tradiciškai mafijos 
valdomą sritį Valė del Beličę sukrėtė žemės drebėjimas: „Buvę 
visagaliai miestelių ir kvartalų mafijozai <...> prarado savo val- 
džią. Apsilankę palapinių miesteliuose ir barakuose matėme, kaip 
žemės drebėjimą išgyvenę Žmonės pajuokia, įžeidinėja mafijozus, 
jiems grasina. Jie jau niekam nebekėlė baimės“ (13). 

Septintajame dešimtmetyje mafijozas vis labiau panašėja į pa- 
prastą nusikaltėlį, miesto gangsterį, be šaknų ir žmonių pritari- 
mo, kartais oficialiosios valdžios remiamą, toleruojamą, o kartais 

represuojamą. Naujų narių mafijos gretose mažėja ne tik dėl mig- 
racijos į šalies šiaurę, kaip minėjome, bet ir dėl vertikalaus mafi- 
j0z0 „profesijos“ autoriteto kryčio. Net pačios pelningiausios ne- 
legalios ekonomikos sritys, kaip heroino kontrabanda į Jungti- 
nes Amerikos Valstijas, tuo metu jau nepritraukia pakankamai 
jaunuolių, kad įvyktų kartų kaita. 1965 metais policija, karabi- 
nieriai ir finansų gvardija suėmė dešimt garsiausių Sicilijos ma- 
fijos galvų, tarp jų - Franco Coppolą, Francesco Garofalo ir Giu- 
seppe Magaddino, ir paskelbė dar keturių mafijozų, - trys iš jų 
amerikiečiai, - paiešką. Visi keturiolika kaltinami sukūrę tarp- 
tautinę gaują, kuri vertėsi narkotinių medžiagų kontrabanda. Penki 
iš tų asmenų yra per 70 metų, aštuoni - tarp 50 ir 70 metų ir tik 
vienas yra 34 (14). 

Santykių tarp vietos bendruomenės ir valstybės iš vienos pusės 
bei mafijos valdžios iš kitos pusės pasikeitimas septintajame de- 
šimtmetyje buvo toks esminis, kad susidarė nuomonė, paplitusi 
tarp to meto teisėjų, žurnalistų ir mokslininkų, jog mafija yra prie 
išnykimo ribos, o ją keičia šiuolaikiškesnė ir ne tokia bauginanti 
miesto nusikalstamumo forma. Baigdamas savo „Pasižvalgymą po 
mafijos Siciliją“, sociologas De Masi padaro išvadą, kad „visose 
keturiose provincijose - Palermo, Kaltanisetos, Agridžento ir Tra- 
panio - mafija įžengė į savo paskutinę stadiją“ (15). Tokia mafijos 
pokyčių interpretacija vyravo nuo septintojo dešimtmečio vidu- 
rio iki aštuntojo dešimtmečio vidurio. Dar 1976 metais Kovos su 
mafija komisijos ataskaitoje skaitome: 


Komisija, lankydamasi Sicilijoje, galėjo tiesiogiai įsitikinti, kad omerta (nu- 
sikaltėlių solidarumo) reiškinys pamažu nyksta. Ypač miestuose vis intensyvė- 
ja ir tarp visų gyventojų sluoksnių plinta atsiribojimas nuo mafijos nusikaltimų 
<...> oir pats mafijos nusikalstamumas pamažu, bet vis akivaizdžiau įgauna 
paprasto organizuoto nusikalstamumo formas <...> mafijos skverbimasis į 
miesto ir pramonės visuomenę <...> ir dėl to vykstantis lėtas mafijos trans- 
formavimasis į tikras gangsterizmo formas regimai pakeitė jos santykius su 
viešąja valdžia <...> todėl mafijos ilgametė įtaka formalios valdžios aparatui 
silpnėja (arba visiškai nyksta) (16). 

Tačiau Kovos su mafija komisijos pateikiami tyrimų duomenys ro- 
do naujos garbės vyrų vietos laikinumą, nepatikimumą. Broliai La 
Barbera, Rosario Mancino, Pietro Torretta, Tommaso Buscetta — 
abejotini asmenys, gyvena ir veikia be tvarkos, yra tipiški kintamos 
kritinės situacijos žmonės. Jie kilę iš miestų ar priemiesčių, yra ma- 
žiau „populiarūs“, labiau susiję su pasauliu už savo gimtųjų vietų 
ribų iš dalies ir dėl jų dalyvavimo narkotikų kontrabandoje. 

Nė vienas iš šių vyrų niekada neturėjo jokių politinių ar admi- 
nistracinių pareigų ir nė vienas iš jų nesukaupė tiek valdžios ir tur- 
to, kad galėtų daryti įtaką Sicilijos ar Palermo politiniam gyveni- 
mui. Nors Kovos su mafija komisijos ataskaitoje skaitome, kad bro- 
liai La Barbera „pažinojo buvusį merą Salvatore Limą ir palaikė su 
juo tokius santykius, kad galėjo prašyti jo paslaugų“ ir nors jų ryšiai 
su politine valdžia visada buvo labai glaudūs, jie nepasiekė to auto- 
riteto, kurį turėjo tradicinės mafijos galvos, nei tos politinės ir eko- 
nominės autonomijos, kuria pasižymi šiandienos mafijozai. 

Pagrindinis brolių La Barbera ir kitų septintojo dešimtmečio 
mafijozų gangsterių ryšio su pagrindiniais krikščionių demokratų 
partijos politikais bruožas buvo nekintamas pirmųjų pavaldumas 
antriesiems. Mafijozai priklausė klientų tinklui, apimančiam ko- 
munų ir rajonų administracijas ir deputatus, kurie vykdė ryšių su 
politinėmis ir kitomis sferomis bei tarpinininkavimo tarp jų funk- 
cijas. Statybos įmonės savininkas Anolaro teisėjui Terranovai pa- 
reiškė davęs Tommaso Buscettai 5 milijonus lirų, kad „gautų sta- 
tybos projekto patvirtinimą, kaltinamajam Buscettai tarpininkau- 
jant, iš tuometinio Palermo komunos mero bei kai kurių parla- 
mentarų“ (17). 

Tais metais mafijozų gangsterių tarpininkavimu naudojasi dau- 
gelis verslininkų ir kaip tik tuo laikotarpiu atsirado mafijozų su- 
sidomėjimas statybos pramone. Karo metais sugriauto Palermo 
atstatymo ir jo vėlesnio plėtimosi plūstant gyventojams iš atokių 
salos rajonų laikas sutampa su viešųjų darbų programos Kalab- 
rijoje įgyvendinimo pradžia (baigiama tiesti Saulės magistralė, 
antroji geležinkelio tarp Neapolio ir Redžio Kalabrijos linija, 

tiesiami keliai ir kitos komunikacijos), o tai davė impulsą staty- 
bos rinkai. 

Mafijozų dalyvavimas statybos srityje buvo ryškus visą septin- 
tąjį dešimtmetį, nors Kalabrijoje ir Sicilijoje įgavo skirtingas for- 
mas. Kalabrijoje jis tapo reketu ir turto prievartavimu iš vietinei 
ekonomikos sistemai nepriklausančių rangovinių įmonių, prievarta 
platesnė, pasireiškusi ir tiesioginiu komercinės ir pramoninės veik- 
los valdymu, kurio ėmėsi garsūs mafijozai. 

Bet nereikėtų pervertinti tikrų tokios veiklos mastų. Dauguma 
atvejų ji buvo pavaldi griežtam beveik visų statybos pramonės as- 
pektų — teisinio, finansinio ir netgi techninio - monopoliui, kurį 
turėjo politiniai lyderiai. 

Be to, dėl mafijozų gangsterių nepastovaus gyvenimo ir turimo 
turto laikinumo jų veiklos interesai visada buvo labai platūs, ne- 
rodomas joks polinkis į tikrą kapitalistinį turto kaupimą. Kai Bus- 
cetta nusprendė tapti legalios statybos įmonės dalininku, ši netru- 
kus sužlugo. Broliai La Barbera buvo vežėjų įmonės savininkai, 
bet ji taip ir nepradėjo veikti - žlugo mirus jos savininkams. Nele- 
galia veikla uždirbti pinigai nebūdavo pervedami į legalią veiklą 
ir paverčiami produktyviomis investicijomis, o beveik visi būdavo 
sunaudojami tenkinant perdėtus vartojimo poreikius (18). 

Netvarkingas ir nestabilus tų asmenų gyvenimas neleido jiems 
sukaupti tokių turtų ir sukurti tokių mažų ir didelių šeimos imperi- 
jų, kokios būdingos - kaip pamatysime trečiojoje knygos dalyje — 
Sicilijos ir Kalabrijos mafijos grupuotėms aštuntajame ir devinta- 
jame dešimtmetyje. 

Šiaip ar taip, legalus mafijos verslas nebūtų galėjęs labai išsi- 
plėsti, nes Vakarų Sicilijos statybos pramonę ir finansų sistemą 
kontroliavo tokie pat begėdiški, bet daug galingesni ir labiau nei 
mafijozai susitelkę gangsteriai, politikai, spekuliantai ir profesio- 
nalūs lobby. 

Tikrieji ir pagrindiniai šeštojo 1r septintojo dešimtmečio veikėjai 
Vakarų Sicilijoje buvo ne mafijozai gangsteriai, apie kuriuos daž- 
nai rašydavo laikraščiai, o krikščionių demokratų partijos veikėjų 
elitas, kuris, remdamasis Sicilijos politinės sistemos struktūros pa- 
keitimu, sugebėjo perimti visus pagrindinius rajono politinės ir 
ekonominės valdžios svertus. „Palermo fanfanininkai“, kitaip ta- 
riant, profesionalių politikų grupė, vadovaujama Limos, Gioios ir 
Ciancimino, priklausanti modernistinei KD partijos srovei, ku- 
rios vadovas buvo Amintore Fanfani, siekė Sicilijos KD partiją 
kaip iškiliųjų partiją paversti kadrų partija ir taip nutraukti bei 
„Internuoti“ salos valdančioms politinėms jėgoms būdingą trans- 
formistinę tradiciją. 

Nuo pokario metų iki šeštojo dešimtmečio politinė valdžia Si- 
cilijoje buvo nuolatinis sudėtingas skirtingos politinės pakraipos 
grupių, turinčių skirtingą rinkėjų klientų aplinką, jungimosi ir sky- 
rimosi procesas. Monarchistus, kvaliunkvistus (penktojo dešimt- 
mečio srovė, apsimesdama skelbianti paprastų piliečių nuomo- 
nes ir siekius, teigė, kad ideali valstybės forma privalo būti tik 
administracinė, veikianti pagal elementarius šalto proto kriteri- 
jus, nedalyvaujant politinėms partijoms), liberalus, fašistus, eks- 
separatistus ir krikščionis demokratus siejo laikinas bendradar- 
biavimas arba konfliktai. Rajono vyriausybės formavosi momen- 
tinio nevienalyčių politinių ir klientų grupių suartėjimo pagrindu, 
kai kiekviena iš jų išlaikydavo savo nepriklausomybę ir savo val- 
džios pamatus. Politinis teatras buvo toks susiskaldęs, kad net su- 
daryta septynių rajono deputatų eksfašistų ir kvaliunkvistų grupė, 
pavadinta CESPA, tiesiogiai pavaldi rajono pirmininkui. 

"Tokią tvarką suardė Giovanni Gioia su savo grupe. 


Po 1954 metų suvažiavimo Neapolyje, kur laimėjo Fanfani'o linija, įsivy- 
ravo integralistinė koncepcija. Deputatas Giovanni Gioia Palermo provinci- 
joje iškėlė idėją rinkimuose ir vyriausybėje remtis ne tik sąjunga su dešinto- 
siomis jėgomis (šios visada buvo organinė mafijos gaujų išraiška, bet likdavo 
atskirtos nuo krikščionių demokratų partijos), bet stengtis, kad visos šios 

jėgos susilietų su KD partija <...> Atstovai, savivaldybių patarėjai, rajono 
deputatai bei parlamentarai monarchistai ir liberalai pamažu su visa savo 
palyda pereina į KD partiją. Nuo Ernesto Di Fresco, dabartinio Palermo 
provincijos pirmininko, iki Domenico Arcudi'o ir Giuseppe's Cerami'o, ku- 
rie vis dar yra Respublikos senatoriai, nuo brolių Vito ir Gasparo Giganti, 
(vienas miesto savivaldybės, kitas - provincijos savivaldybės narys) iki Giu- 
seppe's Pergolizzi'o ir taip toliau <...> Tas pat įvyksta ir dešimtyse kitų pro- 
vincijos miestų (19). 


Šių spaudimo grupių įsiliejimas į KD partiją vyksta kartu su 
neprecedentiniu Sicilijos viešosios administracijos turimų ekono- 
minių išteklių augimu. Privilegijuotas fanfanininkų lyderių priėji- 
mas prie šių išteklių paskirstymo paspartino realią naujųjų atvy- 
kėlių integraciją, šie nedelsiant imti globoti ir tapo visaverčiais 
naujo valdžios administravimo dalyviais. Septintojo dešimtme- 
čio viduryje Palermo ir pagrindinių miestų KD partija labiau pri- 
mena modernų miesto politikos aparatą nei pokario metų nevie- 
nalyčių klientų grupių susivienijimą. 

Įtraukdamas valdžios atstovus ir mafijos grupuotes į naująją 
valdžios sistemą, fanfanininkų elitas vadovavosi tais pačiais krite- 
rijais, kuriuos naudojo centro ir dešiniųjų politinių jėgų ir klientų 
grupių atžvilgiu, tačiau dar būdavo grasinama jėga. Įvairaus plau- 
ko garbės vyrų įtraukimas į politikos aparatą vyko aktyviai re- 
miant valstybės represinėms struktūroms. Prefektas Vicari, vėliau 
tapęs visos šalies policijos vadu, režisavo šią operaciją, vykusią 
slapta naudojantis 1956 metų Kovos su mafija įstatymu numaty- 
tomis priemonėmis. Daugeliui mafijozų teko rinktis: susilieti su 
krikščionių demokratų valdžios sistema arba „negražiai atrodyti“ 
teisme ir policijoje, kur tuo metu buvo lengvai dalijamos iškeldi- 
nimo, įspėjimo ir suėmimo nutartys. 

Susijungimo su valdžia, kuriai priklausė fanfanininkų lyderiai, 
privalumai buvo nemenki, nors ir susiję su tikros autonomijos bei 
nepriklausomos valdžios praradimu. Daugelis garbingų vyrų susi- 
taikė su nauja padėtimi ir besikurianti rajono administracija pri- 
sipildė mafijozų, eksmafijozų ir mafijozų draugų. Neįprastai ilgas 
fanfanininkų elito išsilaikymas valdžioje — apie dvidešimt metų, 

nuo šeštojo dešimtmečio pusės iki aštuntojo dešimtmečio pusės — 
paaiškinamas ne vien tik jo mažumu ir nepaprastu vidiniu sutelk- 
tumu (20), bet ir mokėjimu kontroliuoti įspūdingą viešojo admi- 
nistravimo ir paslaugų sektoriaus plėtimosi procesą (21). Neatsi- 
žvelgus į autonominę rajono vyriausybę su svariu biudžetu ir pla- 
čiomis dalyvavimo ekonomikoje galimybėmis, būtų sunku suprasti 
mafijos ir politikos santykius pokario Sicilijoje. „Iš nieko“ sukūrę 
milžinišką administracijos aparatą, susidedantį ne iš vieno tūks- 
tančio tarnautojų ir valdininkų, bet ir iš gausybės viešųjų ekono- 
minių įstaigų, dalyvaujančių visose svarbiausiose Sicilijos pramo- 
ninio ir finansinio gyvenimo srityse, „tarpininkai“ politikai įgijo 
nepakartojamą valdžios koncentraciją. Norint įsivaizduoti, kokia 
galinga buvo ta valdžia, tereikia prisiminti, kad rajono valdymo 
organų kompetencija buvo skirti dviejų pagrindinių Sicilijos ban- 
kų valdytojus, taip pat dvylikos kitų strateginių rajono ekonomi- 
kos įstaigų valdytojus. 


Daugeliu atvejų regiono kompetencija buvo leidimai atidaryti naujus ban- 
kų skyrius, teikti garantijas, finansuoti savivaldybes, vardinius vertybinius po- 
pierius keisti į įsakomuosius vertybinius popierius, išduoti įgaliojimus statybų 
kooperatyvams, tarnautojų kasoms ir pramonės įmonėms rinkti mokesčius, 
kapitalo, palūkanų ir privilegijuotų paskolų įnašus, pirkti nekilnojamąjį turtą, 
perimti savivaldybių žinion autotransporto linijas, pirkti žemės valdas žemės ir 
miškų ūkio reformai vykdyti (22). 


Konkrečiai ši neribota valdžia, kuri kitame kontekste gal būtų 
pakankama pradėti tikrą rajono ekonomikos plėtrą, patikėta val- 
dininkų ir tarnautojų personalui, sutelktam vadovaujantis iš es- 
mės vien priklausomybės klientams kriterijumi. Jei „tiesioginiu 
kvietimu“, o ne pagal įprastą viešą konkursą priimtų dirbti asme- 
nų procentą laikytume klientų santykių buvimo matu, tai galėtu- 
me kiekybiškai išreikšti savo teiginius apie Sicilijos rajoną ir su 
juo susijusias įstaigas. Kaip matyti iš antros lentelės, daugiau nėi 
9076 personalo į septynias svarbias rajono ekonomikos įstaigas 
priimta „tiesioginiu kvietimu“. 

2 LENTELĖ. Personalo priėmimas į septynias rajono ekonomikos įstaigas 
Įstaigos pavadinimas „Tiesioginiu kvietimu“ 


priimtų dirbti valdininkų 
ir tarnautojų procentas 


Sicilijos elektros įmonė (ESE) 90) 
Sicilijos transporto įmonė (AST) 100 
Sicilijos gyvenamųjų namų darbininkams 

įmonė (ESCAL) 100 
Sicilijos finansų bendrovė (SOFIS) 95 
Rajono valstybinių miškų įmonė 90) 
Beličės slėnio melioracijos konsorciumas 100 
Sicilijos žemės ūkio reformos įstaiga 99 


Šaltinis: Kovos su mafija komisijos duomenys, dok. XXIII, Nr. 2, p. 205. 


Rajono formavimo pradžioje nekonkursinis priėmimas į darbą 
būdavo teisinamas būtinybe greitai surinkti kadrus, nes centrinė 
šalies administracija atsisako perduoti ar „paskolinti“ naujajai ins- 
titucijai savo personalą. Tačiau tikroji tokios praktikos reikšmė 
išryškėjo vėliau, nes ji išliko stipri dar ilgą laiką po 1946 metų. 
Trečioje lentelėje pateikiame bendrą šio reiškinio vaizdą per 18 
metų, nuo 1946 iki 1963 visoje Sicilijos rajono centrinėje ir peri- 
ferinėje administracijoje. 


3 LENTELĖ Bendras priėmimo į darbą vaizdas (1946-1963) 


Administracijos tipas Valdininkų ir tarnautojų Priimtų „tiesioginiu ba 


skaičius (a) kvietimu“ (b) 
Centrinė rajono 
administracija 2627 2 138 81,46 
Periferinės rajono 
administracijos 6 260 6 100 97,490 


Iš viso 8 887 8 238 92,7C0 
Šaltinis: Kovos su mafija komisijos duomenys, dok. XXIII, Nr. 2, p. 205. 

Į rajono administraciją priimamų darbuotojų konkurencijos 
rinkoje dominavo asmenys, priklausę stipriausiems klientams. 
Todėl iš mafinės Vakarų Sicilijos provincijos ir iš mafijos draugų 
ar giminių grupių atstovų čia yra daugiau nei iš visos Sicilijos ir 
likusios Italijos teritorijos. Nors Rytų Sicilijos gyventojų skaičius 
panašus į Vakarų Sicilijos, net 73,270 rajono administracijos per- 
sonalo kilę iš pastarosios rajono dalies, o tik 1675 iš rytinės da- 
lies ir 1076 iš likusios Italijos. Klientų ir mafijozų susivienijimai 
sudarė Sicilijos ekonominiam ir politiniam gyvenimui strategi- 
nės svarbos turinčių įstaigų pagrindą: net 5475 centrinės rajono 
administracijos darbuotojų kilę iš Palermo provincijos, o kai ku- 
riuose ypač svarbiuose sektoriuose šis procentas pakyla iki 80 ar 
net 90. 

Asmenų, „nuteistų dėl įvairių nusikaltimų, mafijozų giminių“ 
ar pačių mafijozų, kaip, tarkime, Riezio boso Giuseppe's Di Cris- 
tinos, kuris, sugrįžęs iš priverstinio laikino iškeldinimo, tapo SO- 
CHIMISI įmonės valdininku, priėmimas į darbą iš esmės nepa- 
keitė mafijos grupuočių ir politinės valdžios santykių. Šeštajame 
ir septintajame dešimtmetyje vyko dar sutelktesnis mafijozų in- 
tegravimasis į oficialias politines struktūras, pasižymintis paklus- 
numu patiems politiniams patronams. 

Naujasis valdžios elitas, susikūręs Sicilijoje šeštojo dešimtme- 
čio pradžioje, pavaldiems klientų struktūros komponentams su- 
teikė tik menką nepriklausomybę. „Palermo fanfanininkai“ visą 
laiką griežtai kontroliavo savo politinio aparato tarpinį persona- 
lą, gudria strategija užkirsdami jiems kelią bet kokiai autonomi- 
jai. Salvo Limos padarytų svarbiausios Palermo viešosios įstaigos 
vidaus struktūros pakeitimų aprašymas gal padės geriau suprasti 
mano mintis. 


Kai 1956 metais Lima ėmė vadovauti savivaldybės Viešųjų darbų skyriui, jis 
apvertė visą ryšių sistemą, sudariusią KD valdžios pagrindą. Skyriaus durys 
užsidarė senųjų KD partijos vadovų privilegijuotiems klientams, 0 visi spren- 
dimai privalėjo pakliūti į skyriaus vadovo arba jo asmeninio sekretoriaus ran- 
kas, pašalinant anksčiau paplitusią kitų skyriaus valdininkų savanaudišką ki- 
šimąsi. Limos pertvarkymų esmė - epizodišką buvusių partijos vadovų palan- 

kumą, pasiekiamą tik ribotam visuomenės elitui, transformuoti į krikščionių 
demokratų valdžios, sutelktos pagrindinėse miesto administracijos vietose, eks- 
pansiją (23). 


Todėl negalima pervertinti to meto mafijozų gangsterių įtakos 
miesto valdžiai. Lima-Gioia-Ciancimino grupė, sudaryta iš pa- 
našios kilmės ir auklėjimo asmenų, tokių kaip Torreta, Mancino 
ir La Barbera, puikiai suprato, kad mafijozams suteikus realią ne- 
priklausomo veikimo erdvę laikui bėgant gali rastis pavojingas val- 
džių pliuralizmas. Todėl, jų nuomone, vienintelis būdas išvengti 
visuotinio varžymosi dėl politinės ir visuomeninės valdžios — už- 
imti pagrindines miesto ekonomines ir politines institucijas. Jie 
sugebėjo centralizuoti pakriką valdžių archipelagą. Tokios opera- 
cijos pagrindu tapo keturių pagrindinių rinkų kontrolė: a) staty- 
bos; b) kredito; c) priėmimo į darbą valstybinėse įstaigose; d) Pa- 
lermo miesto didmeninės prekybos. 

Jau aptarėme priėmimą į darbą valstybinėse įstaigose vadovau- 
jantis klientų ryšiais. Viešai apie tai, kad statybos rinką kontrolia- 
vo maža asmenų grupė, sužinota 1964 metais, kai Kovos su mafija 
komisija įpareigojo Palermo prefektą pradėti tyrimą dėl savival- 
dybės išduodamų statybos licencijų. Bevivino ataskaita parodė, 
jog iš 4025 1957-1963 metais viešųjų darbų skyriaus patvirtintų 
statybos licencijų 8075 buvo išduota penkiems asmenims, kitaip 
tariant, penkiems statytiniams, už kurių buvo galingiausi miesto 
politiniai ir pramoniniai /obbies. 

Kovos su mafija komisijos tyrimai taip pat atskleidė, kad 42 did- 
meninės prekybos žemės ūkio produktais kioskai Palerme priklau- 
sė mafijozams arba su mafija susijusiems asmenims, priklausomiems 
nuo miesto mero ir savivaldybės administracijos (24). Beveik po 
dvidešimties metų buvęs miesto meras Lima interviu savaitraščiui 
pripažino, kad Palermo didmeninę prekybą globoja mafija, o toji 
globa pateisinama siekiant reguliuoti konkurenciją (25). 

Politinės valdžios turima kredito rinkos kontrolė turėjo ypatin- 
gos reikšmės rastis statybos pramonės verslininkų sluoksniui, su- 
darytam iš mafinės kilmės asmenų, turėjusių pirmenybę gauti ga- 
rantijų neturinčius kreditus, rangos, subrangos ir kitas licencijas. 

Garsiausias pavyzdys - kuklus vežikas, kurio turtai prasidėjo nuo 
didelės paskolos. Ją suteikė vienas iš dviejų pagrindinių Sicilijos 
bankų - „Vittorio Emanuele“ Taupomoji kasa. 


Palerme Vassallo biografija gerai žinoma. Jis yra kilęs iš žemiausių sluoksnių, 
"Tomazo Natalės priemiestyje dirbo vežiku ir prekiavo sėlenomis, vėliau įsiskver- 
bė į užsakomųjų darbų pasaulį, kur jo valdžioje buvo kanalizacijos darbai <...> 

Šis niekam negirdėtas asmuo netikėtai iš Taupomosios kasos į savo eina- 
mąją sąskaitą gavo beveik milijardo lirų kreditą. Milijardo kreditą, neduoda- 
mas jokių garantijų <...> 

Taigi Taupomoji kasa finansuoja verslininką Vassallo 715 milijonų lirų <...> 
Kaip atsitiko, kad Taupomoji kasa suteikė tokią didelę pinigų sumą nežino- 
mam asmeniui? Ir kas nutiko toms sritims, kur Vassallo ėmėsi statybos? 

Akivaizdu, kad 715 milijonų skirti ne vieno ar dviejų namų statybai, jie skirti 
finansuoti visą ekonominę veiklą, finansuoti daugiau nei 100 butų statybą <...> 
Visa tai leidžia manyti, kad verslininkas Vassallo tėra priedanga kitų interesų, 
kuriuos savivaldybės statybos reikalų komisija turėtų atskleisti (26). 


Tačiau Vassallo, kaip ir visi jo kolegos, pakliuvo į savo turtų 
žabangas. Verslo mafiją sukūrė kitas mafijos elito sluoksnis ir kitu 
laiku bei kitose institucijose. Palermo fanfanininkai dvidešimt me- 
tų valdė miesto politinį gyvenimą. Kontroliuodami keturias pa- 
grindines rinkas, taip pat gaudami savo globojamų ar įkurtų sta- 
tybos, prekybos ir finansų įmonių pelno dalį, jie sugebėjo sukaup- 
ti didelį pinigų kiekį ir sutelkti valdžią į savo rankas. 

Kaip tokia nedidelė asmenų grupė sugebėjo realiai valdyti tokį 
platų interesų tinklą? Ar neprireikdavo specialaus biurokratinio 
aparato, galinčio greitai spręsti įvairiose fanfanininkų elito valdo- 
mose srityse iškylančias problemas? Kaip būdavo priimami svar- 
biausi sprendimai ir kaip būdavo sprendžiami vidaus konfliktai? 

Atsakymą į šiuos klausimus rasime ne konspiracijų teorijose 
ar sudėtingose sociologinės inžinerijos konstrukcijose, o anali- 
zuodami antropoliginius Palermo valdžios elito bruožus. Būtina 
atsižvelgti į Sicilijos ir Kalabrijos mafijos sritims būdingą „ma- 
nipuliavimo giminyste“ reiškinį (27). Siekių vienybę ir sprendi- 
mų formavimo veiksmingumą bei greitumą užtikrino grupės na- 

rius siejusi giminystė ir artima draugystė. Grupės ir kiekvieno iš 
jos padalinių interesai būdavo aptariami kasdien bendraujant 
svainiams, pusbroliams, broliams, draugams, turintiems postų ofi- 
cialiojoje valdžioje. 


<...> taigi Brandaleone Giuseppe yra miesto savivaldybės narys, o jo bro- 
lis Ferdinando - provincijos savivaldybės narys; Vito Ciancimino yra miesto 
savivaldybės narys, o Filippo Rubino, Vito Cancimino svainis — provincijos 
savivaldybės narys. Dar geriau įsitaisiusi Gioia šeima: du svainiai Gioa ir Stur- 
Zzo yra vedę mirusio senatoriaus Cusenzos, buvusio Taupomosios kasos pirmi- 
ninko, dukteris: vienas yra deputatas, antrasis - provincijos savivaldybės narys. 
Deputato brolis Bardaccia vadovauja savivaldybės Turizmo skyriui. „Visa įdar- 
binta“ ir Guttadauro šeima: vienas iš brolių yra savivaldybės tarybos narys, 
antrasis, Egidio, yra provincijos atstovas Provincijos turizmo departamente, 
jis yra ir krikščionių demokratų partijos narys, „priklausantis“ Reinos grupei. 
Dar Vito Giganti <...> ir jo brolis Gaspare, provincijos profesinio mokymo 
atstovas. 

Jei kuris nors nėra savivaldybės narys, tai yra įgaliotinis, atstovas, komiteto 
narys. Taip valdomas miestas (28). 


Šių sudėtingų giminių ir draugų sąjungų vidaus konfliktai bū- 
davo sprendžiami neformalių susitikimų metu, vyraujant tradici- 
nio lojalumo ir familiarumo nuotaikai. Visi elito nariai puikiai 
suvokė giminystės ryšių svarbą siekiant stiprinti savo valdžią. Iš 
čia tendencija plėsti ryšius, bendrus interesus ir tikslus, nuolat su- 
sitikinėti. 

Todėl nuobaudos tiems, kurie sulaužydavo kurią nors iš dauge- 
lio pagrindinės grupės (ar jos sudėtinės dalies) vidaus santykius 
reguliuojančių taisyklių, būdavo kuo griežčiausios. Pateikiamas 
pavyzdys leidžia suprasti, kaip vidinio pasitikėjimo santykiai, pa- 
grįsti kiekvieno gupės nario „įsipareigojimu“ ir „duotu žodžiu“, 
„pareiga“ ir „pražanga“, vaidina lemiamą vaidmenį nustatant tuo- 
se susivienijimuose galiojančius „moralės“ ir „teisingos elgsenos“ 
standartus. Štai ką pasakoja mafijos galva Nickas Gentile savo 
autobiografijoje, kurią išleido žurnalistas Chilanti: 

<...> rinkimuose buvau įsipareigojęs paremti Pappino La Loggią. Tano Di 
Leo turėjo informatorių ir Romoje sužinojo, kad aš įsipareigojau rinkimuose 
remti La Loggią. Jis atvyko į Palermą, į mano parduotuvę <...> Buvo įtūžęs. 
Tarė, kad nieku gyvu negaliu remti La Loggios. Atsakiau taip įsipareigojęs 
todėl, kad La Loggios svainis, kai mane fašizmo metais buvo suėmę, liudijo 
mano naudai. Jis tuomet buvo Agridžento meras. Ir Calogero Volpe sutiko su 
Tano Di Leo, kad neturėčiau laikytis įsipareigojimo. Mane pasikvietė senato- 
rius Cusenza į Taupomąją kasą <...> Apsakiau Cusenzai savo būgštavimus 
dėl šių nesusipratimų, o Cusenza pasiūlė visiems kartu vykti į iškylą, kur galė- 
tume susitarti. Į iškylą turėjau vykti aš, Cusenza, Di Leo, La Loggia ir Caloge- 
ro Volpe. Aš pats pasiūliau Tano Di Leo tą Cusenzos sumanytą iškylą, bet jis 
iškart atsisakė. Pranešiau La Loggiai apie tą atsisakymą, bet jis man tarė: „Dė- 
de Cola, pasakykite Tano, Volpei, Cusenzai ir visiems kitiems draugams, kad 
aš vyksiu į iškylą norėdamas sužinoti, kuo prasikaltau, o jei iškylos metu paaiš- 
kės, kad aš prasikaltau, galite man iškasti kapą ir mane ten palaidoti“ (29). 


Nicko Gentile's aprašyti asmenys priklauso Sicilijos valdžios eli- 
tui. Giuseppe La Loggia daug metų buvo rajono pirmininkas, Ca- 
logero Volpe buvo deputatas ir ministro pavaduotojas, Cusenza 
buvo Palermo universiteto rektorius ir Taupomosios kasos pirmi- 
ninkas. 


VERSLO MAFIJOS LINK 


Čia aptarėme pokario pertvarkos nulemtą mafijos valdžios krizę. 
Mafijozų integravimasis į naujų politikų sukurtą klientų grandinę 
irgi yra šios krizės dalis. Kaip jau buvo ne kartą pabrėžta, mafijos 
valdžios teisėtumo praradimą lydėjo jos autonomijos ir viešpata- 
vimo praradimas. Valstybei atsiėmus anksčiau mafijai duotą įga- 
liojimą palaikyti viešąją tvarką ir po to prasidėjusios represijos 
atėmė iš garbės vyrų galimybę laisvai naudoti svarbiausią savo val- 
džios ginklą - fizinį smurtą prieš asmenis. 

Šeštajame, o dar labiau septintajame dešimtmetyje kiekvieną 
su mafija siejamą nusikaltimą lydėjo masiniai suėmimai ir privers- 
tiniai iškeldinimai iš gyvenamosios vietos, o tai dai labiau nei anks- 

čiau pakenkė mafijos grupuotėms, nes buvo mažesnis jų narių skai- 
čius ir sunkiau pritraukiami nauji kadrai. 

Mafijozų integravimasis į naujas valstybės administracines 
įstaigas daugeliu atžvilgių padėjo - ypač Sicilijoje - priversti juos 
atsisakyti smurto, kartu tarsi ištrinant juos iš viešosios nuomo- 
nės. Tačiau mafijos valdžios krizės šeštajame ir septintajame de- 
šimtmetyje svarba neapsiriboja vien šiuo dvejopu visuomeninio 
kultūrinio atribojimo ir politinės integracijos procesu. Nepapras- 
tai svarbi ir jos ilgalaikė įtaka dalies mafijozų požiūriui ir elgse- 
nai. Norint teisingai suprasti dabartinę padėtį, būtina išsami ma- 
fijos analizė po visuomenės gyvenimo sąlygų pakitimo aštunta- 
jame dešimtmetyje. 


TREČIO SKYRIAUS PASTABOS 


1. F. Alberoni, G. Baglioni, L'integrazione dell'immigrato nella societą indust- 
riale, Bologna, II Mulino, 1965. 

2. Corte di Assise di Catanzaro, Sentenza a carico di La Barbera Angelo piū 116, 
Catanzaro, La Tipo-Meccanica, 1968, p. 3-6. 

3. R. K. Merton, Teoria e struttura sociale, Bologna, II Mulino, 1966. 

4. Interviu Nr. 6. 

5. Indagine statistica sugli omicidi avvenuti in Calabria dal 1950 in poi, a cura di 
P. Arlacchi e a. tucci, Dipartimento di Sociologia dell'Universita della Calab- 
ria, 1978-1982. 

6. ISTAT, Annuario di Statistiche Giudiziarie; Bollettino mensile di statistica; 
Sommario di statistica, 1951-1959, 

7. Indagine statistica sugli omicidi avvenuti in Calabria dal 1950 in poi, a cura di 
P. Arlacchi e A. Tucci. 

8. Commissione antimafia, Commissione parlamentare d'inchiesta sul fenome- 
no della mafia in Sicilia, t. I, II, III, IV, Roma, Tipografia del Senato, doc. 
XXIII, n. 2-septies, V legislatura, p. 311. 

9. E. J. Hobsbawm, I ribelli. Forme primitive di rivolta sociale, Torino, Einaudi, 
1966, p. 69. 

10. Commissione antimafia, Commissione parlamentare d'inchiesta sul fenome- 
no della mafia in Sicilia, t. I, II, III, IV, Roma, Tipografia del Senato, doc. XXIII, 
n. 2, VI legislatura, p. 581. 


88 


Garbė, turtas ir politinė valdžia šeštąjį ir septintąjį dešimtmetį 


11. D. De Masi, Sopraluogo nella Sicilia della mafia, iš Nord e Sud, Nr. 46, 
p. 22-23, 1963. 

12. F. Chilanti, La mafia su Roma, Milano, Palazzi, 1971, p. 47. 

13. F. Chilanti, La mafia su Roma, Milano, Palazzi, 1971, p. 47. 

14. D. De Masi, Sopraluogo nella Sicilia della mafia, p. 47. 

15. M. Pantaleone, Mafia e droga, Torino, Einaudi, 1966, p. 103-105. 

16. Commissione antimafia, Commissione parlamentare d'inchiesta sul fenome- 
no della mafia in Sicilia, t. I, II, III, IV, Roma, Tipografia del Senato, doc. 
XXIII, n. 2, VI legislatura, p. 256. 

17. Commissione antimafia, Commissione parlamentare d'inchiesta sul fenome- 
no della mafia in Sicilia, t. I, II, III, IV, Roma, Tipografia del Senato, doc. 
XXIII, n. 2-guater, V legislatura, p. 193. 

18. Commissione antimafia, Commissione parlamentare d'inchiesta sul fenome- 
no della mafia in Sicilia, t. I, II, III, IV, Roma, Tipografia del Senato, doc.XXIII, 
n. 2-guater, V legislatura, p. 131-241. 

19. Commissione antimafia, Commissione parlamentare d'inchiesta sul fenome- 
no della mafia in Sicilia, t. I, II, III, IV, Roma, Tipografia del Senato, doc. 
XXIII, N. 2, VI legislatura, p. 578. 

20. P Schneider, J. Schneider, La dissoluzione delle ėlites nella Sicilia del vente- 
simo secolo, iš Incontri Meridionali, Nr. 3, 1981. 

21. J. Chubb, Power; Patronage and Poverty in Southern Italy: A Tale of Two Cities, 
Cambridge University Press rengiamas spausdinti rankraštis, p. 197-243. 

22. Commissione antimafia, Commissione parlamentare d'inchiesta sul fenome- 
no della mafia in Sicilia, t. I, II, III, IV, Roma, Tipografia del Senato, doc. 
XXIII, n. 2, VI legislatura, p. 125. 

23. J. Chubb, Power; Patronage and Poverty in Southern Italy: A Tale of Two 
Cities, p. 203. 

24. Commissione antimafia, Commissione parlamentare d'inchiesta sul fenome- 
no della mafia in Sicilia, t. I, II, III, IV, Roma, Tipografia del Senato, doc. 
XXIII, n.1/VI, VIII legislatura (tomo XII). 

25. G. Micali, La mafia? Non so cos'ė, interviu su Salvo Lima, iš Oggi, 1981 
vasario 7. 

26. Commissione antimafia, Commissione parlamentare d 'inchiesta sul fenome- 
no della mafia in Sicilia, t. 1, II, III, IV, Roma, Tipografia del Senato, doc. 
XXIII, n. 2, VI legislatura, p. 844-846. 

27. P. Arlacchi, Mafia, contadini e latifondo nella Calabria tradizionale. Le strut- 
ture elementari del sottosviluppo, Bologna, II Mulino, 1980, p. 122-127. 


89 


Mafijos krizė didžiosios pertvarkos laikotarpiu pokario metais 


28. Commissione antimafia, Commissione parlamentare d'inchiesta sul fenome- 
no della mafia in Sicilia, t. I, II, III, TV, Roma, Tipografia del Senato, doc. 
XXIII, n. 2, VI legislatura, p. 842-843. 

29. F. Chilanti, La mafia su Roma, p. 60. 


TREČIA DALIS 


Matija ir verslas 


IV 


Aštuntasis dešimtmetis ir mafijos įmonė 


AŠTUNTASIS DEŠIMTMETIS IR VALSTYBINIO PRIEVARTOS 
MONOPOLIO ŽLUGIMAS 


Aštuntojo dešimtmečio pradžioje visoje Italijoje, taip pat ir ša- 
lies pietuose, baigiasi didžioji pertvarka. Šiame dešimtmetyje su- 
griūva iki tol du dešimtmečius vyravusi pusiausvyra. Pradedant 
1972-1973 metais, migracija iš pietų į šiaurę pamažu silpsta, kol 
pagaliau sumažėja iki minimalios. Per trumpą laiką migracijos sal- 
das iš pietų į šiaurę tampa pozityvus ir toks išlieka iki šių dienų. 
Užsiveria Italijos pietų regionų susivienodinimo ne tik su šalies 
šiaure, bet ir su Europos bendrija kanalas. 

Kartu keičiasi valstybės įtakos pobūdis: jos kišimasis į pieti- 
nių regionų ekonomiką ir visuomenę jau ne vienija, o skaldo. Ge- 
bėjimas stiprinti vidinę integraciją ir su kiekvienu nauju valsty- 
binių lėšų input pašalinti trintį rinkose po truputį mažėja, kol 
pagaliau padėtis pasikeičia ir valstybės kišimasis virsta įtampos 
šaltiniu, visų pirma vidinės įtampos tarp tų, kurie gavo ir kurie 
negavo. Dėl akivaizdžiai šališkų, klientų ryšiais paremtų šeštaja- 
me ir septintajame dešimtmetyje vykusių visuomeninių išteklių 
dalybų, aštuntojo dešimtmečio pradžioje pradėjęs ryškėti ban- 
dymas sukoncentruoti ir „tikslingai paskirstyti“ šiuos išteklius 
sukelia įvairiose pietinių regionų vietose nepasitenkinimo ir pa- 
sipriešinimo bangas. 

Pasikeitusios valstybės įtakos sukurta įtampa papildė dvidešimt 
metų brendusias problemas, kurių sukelti konfliktai 1970 metais 
išsiliejo maištu Redžio Kalabrijoje. 

Aštuntajame dešimtmetyje išryškėjo tendencijos, priešingos 
toms, kurios dominavo didžiosios pokario pertvarkos metais. At- 
sirado stiprių postūmių suskaldyti tai, kas anksčiau sujungta ir in- 

tegruota. Vėl viršų paėmė šališkumas, kuris atrodė galutinai iš- 
nykęs iš Italijos visuomenės ir ekonomikos vienijimo proceso (1). 

Paaiškėjo, kad Italija neturi nei realios bendros ekonominės, 
nei teritorinės sistemos ir tuo skiriasi nuo daugelio kitų pramoni- 
nių Vakarų valstybių (2). Išryškėjo įmonių sistemos daugiasluoks- 
niškumas ( „globojamos“ įmonės, šeimyninės, „šešėlinės“, „namų“ 
įmonės, „paslėptos“ įmonės ir t. t.), darbo rinkos sistemos, kuri 
pasirodo esanti pasidalijusi į daugiau ar mažiau nepriklausomas 
porinkes (3), visuomenės sandaros, kurioje dabar išsiskiria ne vie- 
nas, o daugybė proletariatų („jaunimo“, „išorinis“, „kraštinis“, 
„Centrinis“ proletariatas ir t. t.). 

Tokioje pakitusioje aplinkoje, su vyraujančiu ekonominiu ir 
visuomeniniu susiskaldymu, formuojasi verslo mafija. Matėme, 
kad dėl šeštajame ir septintajame dešimtmetyje prarastos teisė- 
tos valdžios mafijozo padėtis daugeliu požiūrių priartėjo prie 
paprasto nusikaltėlio padėties. Remiantis tokiu mafijozo ir nu- 
sikaltėlio vaidmenų supanašėjimu, reikėtų interpretuoti mafijos 
pokyčius. Pirmą kartą per savo istoriją mafijozai atsiduria padė- 
tyje, kuri verčia juos elgtis ir mąstyti ne pagal tradicinės kultū- 
ros kanonus. 

Kai kurie iš jų nesilaiko pavaldumo ir nušalinimo sąlygų, ku- 
rias primetė nauja ekonomikos ir politikos eiga, ir bando atsakyti 
į jas naujoviškai. Dalies Sicilijos ir Kalabrijos mafijozų reakcija į 
prarastą savo viešpatavimą tokia: sutelkiama visa energija kapita- 
lui kaupti. Nereikia užmiršti vėl atsiradusio glaudaus ryšio tarp 
neprisitaikymo, atstūmimo ir verslininkiškos pakraipos. Tai - Som- 
barto ir Vebleno locus classicus (4): kaip žydus, eretikus ir užsie- 
niečius ankstyvojo kapitalizmo laikotarpiu, taip ir mafijozus to- 
kia marginali padėtis verčia įžūliausiomis priemonėmis siekti di- 
džiausio pelno. Matfijozams, kaip „atstumtiesiems“, turtas įgauna 
svarbesnę reikšmę nei kitoms gyventojų grupėms, nes pinigai ir 
kaupimas jiems yra vienintelis būdas atsikovoti valdžią ir garbę. 

Aštuntajame dešimtmetyje vykusi Italijos ekonomikos ir visuo- 
menės dezintegracija tampa mafijozų atsivertimo į kaupimo reli- 
giją katalizatoriumi. Valstybinio prievartos monopolio - mono- 
polio, kuris, kaip sakėme, susiformavo per buvusį dvidešimtmetį 

ir kuris prisidėjo prie mafijozo tapimo atstumtuoju ir kartu laikė 
jį šioje padėtyje — krizė tampa lcmiama mafijozams atsivėrusia 
galimybe veikti. 

Jei kasmet įvykdytų žmogžudysčių skaičių tam tikroje visuome- 
nėje laikytume bendriausiu joje galiojančio valstybinio jėgos mo- 
nopolio lygio indikatoriumi, tai Italijos padėtis aštuntajame dešimt- 
metyje būtų išskirtinė ne tik lyginant su buvusiu dvidešimtmečiu, 
bet ir su visu mūsų šalies gyvenimu nuo pat jos suvienijimo. Aštun- 
tojo dešimtmečio žmogžudysčių burnas nutraukia beveik šimtmetį 
trukusią žmogžudysčių skaičiaus mažėjimo tendenciją. 

Pagal ISTAT išleistą „Istorinės statistikos suvestinę“, nužudy- 
mų ir pasikėsinimų lygis Italijoje nuo 1881-1890 iki 1961-1970 
metų sumažėjo 5 kartus, arba nuo 13,9 iki 2,6 atvejų 100 000 gy- 
ventojų (5 pav.). Įvykdytų Žmogžudysčių ir pasikėsinimų skaičiaus 
mažėjimas buvo nutrūkęs tik du kartus, pasaulinių karų metais. 


1881-80 1891-900 1901-10 1911-20 1921-30 1931-40 1941-50 1951-60 1961-70 1971-75 Anno 


5 Pav. Nužudymai ir pasikėsinimai 100 tūkst. gyventojų Italijoje 1881-1975 metais 
Šaltinis: ISTAT, Sommario di statistiche storiche 


95 


Mafija ir verslas 


1943-1945 metais nužudymų kreivė šokteli aukštyn, nuo 3,3 iki 
26,9 atvejų 100 000 gyventojų, paskui vėl palengva mažėja, kol 
1969 metais pasiekia istorinį minimalų 2,2 atvejų 100 000 gyven- 
tojų lygį. 

1970-1975 metais Italijoje 287 padaugėjo pranešimų apie nu- 
žudymus. 1975-1976 metais jų lygis šoktelėjo beveik 4070, viršy- 
damas 1000 ribą ir išlikdamas tarp 1100 ir 1200 vėlesnius šešerius 
metus iki pat šiandien. Taigi per dešimt metų Italijoje smurtinių 
mirčių skaičius ir procentas padvigubėjo: nuo 600 atvejų 1970 me- 
tais iki apytiksliai 1200 atvejų 1981 metais (5). 

Dalinis teritorinio valstybinio jėgos monopolio praradimas ne- 
abejotinai yra ne tik sustiprėjusios mafijos valdžios ekonomikoje ir 
politikoje, bet ir išaugusių kitų pavojingų tokio monopolio varžovų 
ir priešininkų - teroristinių grupuočių bei nacionalinio ir Ane 
nio organizuoto nusikalstamumo - priežastis ir pasekmė. Cia rei- 
kėtų pabrėžti, kad vis dažniau smurtas naudojamas tose kolektyvi- 
nio gyvenimo srityse, kur jo paprastai buvo vengiama. 

Žlugus valstybiniam jėgos monopoliui, Kalabrijos ir Sicilijos aš- 
tuntojo dešimtmečio mafijos jėga transformuojasi į ekonominę 
galią, į vyraujančių nuosavybės ir gamybos santykių keitimo įran- 
kį. Žmogžudystė liaujasi buvusi tabu, kurį valstybė verčia gerbti, 
ir tampa vis mažiau rizikingu ir vis pigesniu konfliktų sprendimo 
būdu. Mafijos valdžia pradeda plisti, nes ekonominėje konkuren- 
cijoje ir konfliktuose tarp asmenų bei įvairiaus pobūdžio spaudi- 
mo grupių tampa populiarios anksčiau uždraustos žmogžudystės 
ir fizinės jėgos priemonės. Valstybinio jėgos monopolio krizė vei- 
kia kaip mafijozų valdžios multiplikatorius, nes leidžia jiems kau- 
piant turtą taikyti tą priespaudą ir smurtą, kuris prieš trisdešimt 
metų buvo būdingas kiekvieno garbingo vyro biografijai. Esminė 
naujovė yra masinis mafijozų įsitraukimas į pramoninę konku- 
renciją. Tačiau ši naujovė pažymėta daugeliu ankstesnių šiems vei- 
kėjams būdingų bruožų. 

Prekėms, įrangai, pastatams ir darbo jėgai pirkti reikalingas di- 
delis kapitalas įgyjamas naudojant senąsias konflikto formas: vėl 
prisimintas asmenų grobimas kartu su visomis su tuo susijusiomis 
apeigomis. Milijardo lirų išpirka, 1973 metais sumokėta už Paulo 

Getty jaunesniojo išlaisvinimą. Šios sumos Džoja Tauro slėnio 
mafijozams reikėjo pirkti sunkvežimiams, kurie galėtų padėti pa- 
naikinti pramonės uosto statybose dirbusių autotransporto kom- 
panijų monopolį. Pagrobtojo ausis, paštu atsiųsta jo šeimai, liu- 
dija naujos verslininkiškos mafijozo veiklos ir jo prigimtinės kul- 
tūros ryšį. 

Mafijozas verslininkas - stulbinančios kultūrinės mutacijos pro- 
duktas, nors išlieka ir daugelis senųjų asmeninių savybių. Pavo- 
jingų žygių pomėgis, skrupulų stoka, gebėjimas atsiriboti nuo tie- 
sioginių savo veiksmų padarinių — tokius šiek tiek modifikuotus 
tipiškus senojo garbingo vyro bruožus turi naujasis mafijozas. Jie 
mafijozui nėra teisiniai ir kultūriniai stabdžiai, veikiantys kitus 
verslininkus. Tvarkydamas reikalus, jis dar mažiau nei pastarieji 
paiso pagarbos kitiems asmenims. 

Mafijos valdžios naudojimas pramonėje yra ypatinga naujovė, 
lemianti nuolatinį tradicinei visuomenei būdingų vertybių taiky- 
mą ir atranką. Vidurio Italijoje ir Venecijos regione mažos įmo- 
nės ir namudinė veikla per pastaruosius 10-12 metų buvo plėto- 
jama panaudojant valstiečio šeimos instituciją ir darbo socializa- 
ciją - iš kaimo visuomenės paveldėtą antropologinį bruožą (6), o 
Kalabrijos ir Sicilijos mafijos rajonuose kapitalas buvo kaupiamas 
remiantis ankstesne kultūra. 


MAFIJOS ĮMONĖ 


Verslininkais tapę mafijozai kelia daug daugiau problemų, nei 
atrodytų iš pirmo žvilgsnio. Ar ne per drąsu vadinti verslininkais 
tuos, kurie, tiesa, turi įmones ir disponuoja kapitalu, tačiau iki 
šiol nepasireiškė kaip gamybos būdų novatoriai, galintys naujais 
veiksmingais būdais pertvarkyti visą tos srities, kurioje veikia, 
ekonominę sistemą? Ar nėra tai tik tarpinė stotis pakeliui į pra- 
monės bei prekybos įmonių nuosavybę ir administravimą, su- 
telktą spekuliantų ir „atsitiktinių kapitalistų“ (7), neturinčių tos 
specifinės kultūros, kuria išsiskiria tikrasis verslininkas kapita- 
listas, rankose? 

Mūsų nuomone, net taikant pačią tiksliausią ir griežčiausią ver- 
slininko sąvokos versiją - Schumpeterio apibrėžimą, pagal kurį 
verslininkas tapatinamas su novatoriumi (8) —- daugelis mafijozų 
puikiai atitinka šią kategoriją. Iš tiesų mafijozai verslininkai savo 
įmonėse pritaikė daug naujovių. Svarbiausia iš jų - mafinio meto- 
do įdiegimas organizuojant įmonės darbą ir tvarkant jos išorinius 
reikalus. Gaminant prekes ir teikiant paslaugas taikomas matinis 
metodas leido ir leidžia tam tikrai įmonių kategorijai - kaip ir 
kiekvienai naujoves taikančiai įmonei - džiaugtis monopolistiniu 
pelnu, nepasiekiamu kitoms įmonėms. 

Todėl reikia panagrinėti įdomų objektą, atsiradusį mafijos ir ver- 
slo sankirtoje: mafijos įmonę. Kaip tokia įmonė veikia? Kokios prie- 
žastys lemia jos įtaką rinkai ir vis didesnę plėtrą? Kas tiksliai yra jos 
„naujumas“ ir savitumas, palyginti su normalia konkurencine įmo- 
ne, aprašyta ekonomikos vadovėlyje? Mūsų hipotezė, pagrįsta tyri- 
mų rezultatais, tokia: mafijos įmonė - tai išbaigta įmonė, kurios eko- 
nominę persvarą lyginant su kitomis garantuoja (kai kitos sąlygos 
vienodos) trys specifiniai skirtumai, lemiantys jos tris specifinius pra- 
našumus konkuruojant su „normalia“ įmone. 


KONKURENTŲ SPAUDIMAS 


Pirmasis pranašumas - spaudžiant konkurentus, virš mafijos įmo- 
nę dominančios rinkos sukuriamas apsauginis skėtis. Mafijos įmo- 
nė sugeba užsitikrinti prekes ir žaliavas palankiausiomis kaino- 
mis, taip pat gauti užsakymus, išimtines teises ir užimti pardavi- 
mo rinką, nejausdama konkurencijos, kurios turi paisyti kitos įmo- 
nės. Mafijos gebėjimas įbauginti veikia kaip tikras muitinės kon- 
trolės postas. F. S. yra miškų įmonės Aspromontėje savininkas, 
monopolizavęs didžiąją žaliavų rinkos dalį. Štai ką šiuo klausimu 
rašo teismo proceso prieš 60 mafijos bosų iš pietų Kalabrijos Ti- 
rėnų jūros pakrantės zonos tardytojas: 


Kiti miško įmonių savininkai dėl S. ir jo grupės savivalės liovėsi dalyvavę 
kertamo miško pirkimo ir medienos apdorojimo konkursuose. S. mafinį do- 

minavimą patvirtina daug konkursų dėl užsakymų ir privačios varžytinės kirsti 
mišką <...> kur iš kelių dešimčių pakviestų dalyvauti įmonių dalyvaudavo tik 
vienas S. (9). 


Citavovos, svarbaus Džoja Tauro slėnio centro, mafijos galva 
savo karjeros pradžioje vertėsi citrusinių vaisių ir statybinių me- 
džiagų pervežimu. Pasak to paties tardytojo, „vien tik jo buvimas 
nubaidydavo kiekvieną konkurentą“ nuo jo veiklos srities. 

Aprašytais atvejais susiduriame su jau stipria ir pripažinta ma- 
fijos valdžia, kuriai nereikia smurtinių veiksmų ar atvirų grasini- 
mų. Kitais atvejais, ypač kai konkurentai nežino ar nepripažįsta 
mafijos autoriteto, spaudžiama atvirai. 


Polistenoje (kitas Džoja Tauro slėnio centras) yra kooperatinė įmonė, sta- 
tybos kooperatyvas, į kurį susibūrę darbininkai ir mūrininkai. Praėjusį šešta- 
dienį administracijos taryba susirinko aptarti darbų, kurie turėjo būti atlikti 
Varapodijuje - reikėjo pastatyti vandentiekį. Buvo tariamasi, dalyvauti ar ne 
konkurse, kai suskambo telefonas. „Atsiprašau, noriu kalbėti su pirminin- 
ku“ — „Ko norėtumėte?“ - „Noriu dėl to užsakymo Varapodijuje, to vanden- 
tiekio. Jau kalbėjome su kitomis įmonėmis, kurios nori dalyvauti, bet nė viena 
iš jų nedalyvaus, nes vienam draugui reikia šio užsakymo. Jus irgi prašome 
nedalyvauti“ (10). 


Siekiant apsaugoti rinką, mafijos valdžios veiksmai labai įvai- 
rūs, nuo paprastų grasinimų iki sprogdinimų ir konkurentų žudy- 
mo. Prie Džerasės upės Lokrio apylinkėse, Kalabrijos Jonijos jū- 
ros pakrantės zonoje, veikia betono gamykla. „Gamyklai vado- 
vauja Jemma Antonio, brolių Cataldo (Lokrio mafijos vadų) svai- 
nis, vedęs jų seserį Adelę <...> Prie tos pačios upės veikiančios 
konkuruojančios įmonės savininkas Zucco Leonardo, kuriam įvai- 
riais būdais grasinta, nužudytas 1974 rugpjūčio 26, žudikai nesu- 
rasti <...> Po nusikaltimo įmonės veikla ėmė silpti, o Cataldo 
gamykla sustiprėjo gaudama didžiausius užsakymus“ (11). 

Daugelis iš pažiūros nepaaiškinamų nusikaltimų aiškėja aniali- 
zuojant juos mafijos įmonės dinamikos požiūriu. Dviejų vežėjų, 
nužudytų Džoja Tauro slėnyje 1979 metais (12), pavyzdys šia pras- 

me labai pamokomas. Jų mirtį galima aiškinti kaip žiaurų konku- 
rentų spaudimą. Du sunkvežimių vairuotojai dirbo Veronos įmo- 
nėje „Eva“, sudariusioje abiem pusėms naudingas sutartis su kai 
kuriais Džoja Tauro slėnio citrusinių vaisių augintojais. Taip iški- 
lo grėsmė mafijozams verslininkams ir su mafija susijusiems eks- 
portuotojams, turėjusiems Redžio Kalabrijos citrusinių vaisių au- 
ginimo ir prekybos monopolį ir supirkdavusiems vaisius 30-4076 
pigiau už rinkos kainos vidurkį. 

„Normaliomis“ sąlygomis, kitaip tariant, tais atvejais, kai mafi- 
jos valdžia teritorijoje stabili ir įsišaknijusi, smurtinių veiksmų ne 
visada prireikia, nes mafijos valdžios veiksminga prievarta yra vi- 
suotinai pripažinta. 

Verslo mafijos vykdomas konkurentų pašalinimas suformavo 
kitus ekonominių sričių ir žaliavų teritorinius monopolius, kurie 
pakeitė tradicinei mafijai būdingą teritorinį jėgos monopolį. Bu- 
vę garbingi vyrai ir jų šeimų nariai aštuntajame dešimtmetyje pa- 
mažu privatizuoja miškus, ganyklas, kasyklas, žemes, pastatus, Že- 
mės ūkio, prekybos, pramonės ir paslaugų įmones. 

Galingiausia Kalabrijoje mafijos koska, kuriai vadovauja Piro- 
malli iš Džoja Tauro, turi penkių svarbiausių veiklos šakų mono- 
polį ir didžiąją dalį kitų keturių šakų rinkos (13). Pagal svarbą 
antrajai regiono koskai, vadovaujamai Mammoliti-Rugolo ir vei- 
kiančiai Redžio Kalabrijos provincijos gilumoje, priklauso dešim- 
čių milijardų lirų turtas ir alyvuogių bei citrusinių vaisių auginimo 
1r prekybos monopolis trijose komunose: koskos nariai narkotikų 
ir brangenybių kontrabanda, plėšimu, turto prievartavimu ir asme- 
nų grobimu sukauptus turtus investavo į daugelį modernių alyvuo- 
gių,- jas superka žemiausiomis kainomis, - perdirbimo įmonių (14). 
Vėliau jų pelnas, kai gavo papildomą Europos Ekonominės Ben- 
drijos subsidiją alyvų aliejaus gamybai (subsidija paprastai duo- 
dama pavieniams gamintojams siekiant užtikrinti jų konkurentiš- 
kumą Europos rinkoje), dar labiau išaugo (15). 

Pesce klanas kontroliavo pagrindinį Rozarno miestelio Tirėnų 
jūros pakrantės Kalabrijos regione turtą: „Apsukrūs ir protingi nu- 
sikaltėliai monopolizavo citrusinių vaisių prekybą, taip pat ir savo 
valdžią gyventojams, kartu darė įtaką ir politinei veiklai“ (16). Įbau- 

ginusi galimus konkurentus sprogdinimais ir kitokiais išpuoliais, 
„Cataldo gauja ėmėsi statybos ir pervežimų arba gavo dalį pelno 
iš kitų įmonių savininkų ir taip monopolizavo šias sritis“ (17). 

Akivaizdžiausias mafijos įmonės įtakos rinkai pavyzdys yra gar- 
susis Džoja Tauro uosto statybos darbų konkursas. Mafijozai ver- 
slininkai sugebėjo gauti didžiausią subrangos dalį, 7076 tvarkė tie- 
siogiai, o likusius netiesiogiai — iš kiekvienos ne mafijos įmonės 
ėmė duoklę 87 gautų pajamų už subrangos darbus. Teisėjo Cor- 
dovos atkurtas visų oficialių sumų, kurias du dideli rangovų kon- 
sorciumai (COGITAU ir Timpero Spa) išmokėjo pervežėjams, 
vaizdas leidžia išskirti svarbų verslo mafijos bruožą: vidinė tvarka 
i1r stabilumas pasiekiami tik mafijos ekonominės valdžios hierar- 
chijai sutampant su galiojančia autoriteto ir jėgos hierarchija tarp 
jos sudėtinių dalių. 

Džoja Tauro uosto statybos darbų metu galiojusią pax mafiosa 
paaiškina 4 lentelė, kurioje matyti kiekvienos subrangovų grupės kiek- 
vienai mafijos koskai - mafijos įmonei - pervestos pinigų sumos. 


4 LENTELĖ. Kiekvienai koskai už subrangos darbus skirtų pinigų suma 


Grupuotės pavadinimas Pinigai už transporto subrangos darbus 
(milijonais 1974-1975 metų lirų) 


Piromalli 1 384 187 765 55906 
Mammoliti-Rugolo 455 697 550 185 
Crea 235 849 522 955 
Pesce 180 398 645 TC0 
Avignone 117 066 981 590 
Mazzaferro 77 005 400 36 
Sigilli 28 026 760 1 
Franconieri 25 000 000 0,970 
Bruzzi 23 059 000 0,976 
Iš viso. 2526 291 632 99 876 


Šaltinis: Ord. di rinvio a giudizio del processo contro P De Stefano piu 59, 1978, 
p. 226. 


101 


Mafija ir verslas 


Akivaizdu, kaip kiekvienos koskos veiklos apimtys atitinka jos 
padėtį mafijos valdžios hierarchijoje (18). Džoja Tauro mafijos 
viršūnei priklausančios grupės gavo didžiausius subrangos užsa- 
kymus, menkesnės - kuklesnius užsakymus. Hierarchija nustaty- 
ta be konfliktų: 


"Tarp vežėjų nekilo jokių susidūrimų, jie patys pasiskirstydavo darbą, todėl 
kiekvienas atėjęs jo prašyti jau būdavo gavęs išankstinį grupės leidimą (19). 


Mafijos valdžios ir autoriteto susisluoksniavimas iš esmės įvy- 
ko jau anksčiau, 0 jį įtvirtino galingiausių grupuočių susitarimas, 
pasiektas palyginti lengvai dėl vienos iš grupių, vadovaujamos Pi- 
romalli'o, akivaizdaus pranašumo kitų grupių atžvilgiu. Tokio su- 
brangos pasidalijimo privalumai buvo labai akivaizdūs —- mažo- 
sios įmonės sutiko laikinai nedalyvauti derybose dėl užsakymų, 
paliko juos didžiausioms įmonėms (20). 

1982 metais, po dešimtmetį trukusio nepertraukiamo mafijos 
ekonominės galios didėjimo, visos statybos antrame pagal dydį 
pietų Italijos mieste atsidūrė mafijozų verslininkų rankose. Teisė- 
jo Giovanni'o Falcone's žodžiais: 


<...> mafijos organizacijos valdo Palermo statybas nuo žaliavų karjerų iki 
statybos darbų, nuo betono gamyklų iki statybinio metalo sandėlių, prekybos 
sanitarine įranga ir taip toliau <...> verslininkai arba patys yra mafijozai, ar- 
ba turi paklusti mafijos organizacijų reikalavimams. Pažymėtina, kad po įvy- 
kusio mafijos karo pasikeitė statybos bendrovių vadovai, kitaip tariant, jos pe- 
rėjo „nugalėjusioms“ šeimoms (21). 


Verslo mafija nepaprastai greitai įsitvirtino ir įgijo didžiulę ga- 
lią statybų ir pervežimų rinkoje dėl didelių šiose šakose gaunamų 
pelnų ir jų sparčios plėtros, palyginti su kitomis tradicinėmis eko- 
nomikos šakomis. Aštuntojo dešimtmečio antroje pusėje-devin- 
tojo dešimtmečio pradžioje iškilusios greitai besivystančios nau- 
jos veiklos sritys greitai pritraukė mafijozų investicijas. Turizmo 
srityje jau seniai matoma mafijos kapitalo ir įmonių gausa, o pas- 
tarosios yra taip pat atsparios išorinei konkurencijai kaip ir klasi- 
kinių veiklos sričių įmonės. 

Ištisi Jonijos ir Tirėnų jūros pakrančių ruožai pietų Kalabri- 
joje dabar jau monopolizuoti mafijozų kapitalistų, nusipirkusių 
šimtus hektarų žemės, pastačiusių ar nupirkusių poilsio namus, 
kempingus, viešbučius ir restoranus. Pavyzdžiui, Mammoliti-Ru- 
golo grupuotė kėsinosi - ir tai jai beveik pavyko - nepaisydama 
Palmio komunos administracijos pasipriešinimo užvaldyti turiz- 
mo verslą plačioje teritorijoje tarp Palmio ir Džoja Tauro paplū- 
dimių (22). 

Savo investicijų į turizmą saugumą mafija užsitikrino, kitus gali- 
mus investuotojus aštuntajame dešimtmetyje baugindama nuolat 
blogėjančiu Kalabrijos ir Sicilijos įvaizdžiu, kai šalyje ir tarptauti- 
niu mastu buvo skleidžiamas gandas apie mafijos ten vykdomas 
žudynes, žmonių grobimą ir turto prievartavimą. Iš tiesų net dabar 
abiejų regionų mafijos rajonuose yra vos keletas didelių ne mafijai 
priklausančių turizmo objektų. Todėl vietos verslininkai mafijozai 
turi plačias galimybes veikti, nors prastėjantis Kalabrijos ir Sicilijos 
įvaizdis ateityje gali tapti viena iš svarbiausių pačių investuotojų 
mafijozų pelno mažėjimo priežasčių. 


ATLYGINIMO RIBOJIMAS 


Antrasis mafijos įmonės konkurentiškumo privalumas yra atlygi- 
nimo ribojimas ir didesnė jos darbuotojų kaita. Atlyginimas daž- 
niausiai ribojamas vengiant mokėti draudimo įnašus ir nemokant 
už viršvalandžius. Kokia darbo kontrolė išdrįs tikrinti, kaip laiko- 
masi įstatymų mafijai priklausančioje įmonėje? Tai ypač kenkia 
dirbantiems statybose ir žemės ūkyje. Čia darbas sezoninis ar kin- 
tamo pobūdžio, didelis nelaimingų atsitikimų procentas, todėl dir- 
bantys asmenys ypač suinteresuoti savo darbo statuso įteisinimu. 

Mafijos įmonės vykdoma darbo rinkos kontrolė ypač akivaizdi 
moterų padienio darbo žemės ūkyje atveju. Aštuntajame ir de- 
vintajame dešimtmetyje darbo jėgos srautai tarp Kalabrijos gilu- 
mos ir trijų pakrantės slėnių vis labiau imami kontroliuoti senu 
mafijos brigadinio verbavimo būdu. 

Šis reiškinys, - rašo Rita Comisso, regiono IKP skyriaus pirmininkė, - atgimė 
Kalabrijoje. Jis sudomino ne vieną tūkstantį moterų ir įsigalėjo kai kuriuose 
rajonuose <...> Tomis aplinkybėmis reiškinys atsiskleidžia tipiškiausiomis for- 
momis: padieniai darbininkai verbuojami ne per įdarbinimo biurus, o per „bri- 
gadininkus“, su kuriais sutariamas atlyginimas, darbo dienų skaičius ir kurie juos 
išvežioja (dažnai padienininkai net nežino, kokioje įmonėje jie dirba). Todėl už 
juos paprastai nemokami draudimo įnašai, pažeidžiamos atlyginimo sutartys (apie 
8—10 tūkst. lirų, iš jų dalis atiduodama brigadininkui už atvežimą) <...> 

Veikia jokiai kontrolei nepavaldi „lygiagreti darbo rinka“ <...> Brigadinis 
verbavimas Kalabrijoje taip pat atsidūrė mafijos rankose: pasitvirtino, kad daž- 
nai mafijozai patys veža moteris į darbus arba išnuomoja savo sunkvežimius 
subrangovams (23). 


Akivaizdi Nirtos koskos iš S. Lukos persvara verbuojant valsty- 
binės miškų tarnybos sezoninius darbininkus: „Kaip būrių vadai, 
Nirtos koskos nariai yra pagrindiniai asmenys, lemiantys darbi- 
ninkų įdarbinimą“ (24). Mafinis metodas, garantuojantis lankstų 
ir — svarbiausia — reguliarų darbo jėgos tiekimą, ypač tinka šian- 
dien, kai trūksta darbo rankų žemės ūkyje ir statybose. Todėl dar- 
bo rinkos kontrolė yra svarbesnis, nei atrodytų iš pirmo žvilgsnio, 
mafijos valdžios elementas, priešingu atveju sunkiai paaiškinama 
smarki mafijos reakcija į kiekvieną pavojų, iškilusį net mažiausiai 
valdžios pozicijai šioje srityje. Architektui Emanuele'i Godone'i 
priklauso statybos įmonė iš Ligurijos, ji laimėjo Lokrio ligoninės 
statybos konkursą; Cataldo šeimos įmonė sutrukdė vykdyti dar- 
bus: „1970 rugsėjo 14 nepažįstami asmenys sudaužė jo automobi- 
lį <...> Tyrimų metu architektas prisipažino, kad jam grasinta, o 
jo pasirinkti dailidės pakeisti darbininkais iš firmos „Jemma“ (Ca- 
taldo grupuotės mafijos įmonė)“ (25). 

Kalabrijos Jonijos jūros pakrantės zonos Bjankos rajono mafi- 
jozai pasipriešino didelio turistų miestelio su 400 poilsio namukų, 
skirtų JTO Vienoje darbuotojams, statybai. Projektą rėmė vieti- 
nis verslininkas Filippo Velona, kuris už bausmę buvo pagrobtas, 
Ojo partneriai pabėgo iš Kalabrijos. Mafijozų pasipriešinimas ki- 
lo iš baimės „netekti hegemonijos darbo rinkoje“, iš noro „likti 
vieninteliais vietinės nekvalifikuotos darbo jėgos darbdaviais“ (26). 

Vidutinei ir mažai mafijos įmonei būdinga autoritarinė darbo 
organizacija, numatanti ir savo darbuotojų gyvenimo nc darbo 
valandomis kontrolę bei kišimąsi į jį. Tam pasitelkiamas atitinka- 
visokiems darbininkų protestams. Todėl jie turi susitaikyti su ma- 
žesniais atlyginimais ir būti negarantuoti dėl savo darbo vietų. Aly- 
vuogių rinkėjoms mokama beveik perpus mažiau, palyginti su šios 
kategorijos darbo sutartiniu tarifu (27). 

Ne mafijos žemės ūkio ir pramonės įmonėms perėjus verslinin- 
kų mafijozų nuosavybėn, 0 tai pastaruoju metu atsitinka vis daž- 
niau, šiose greitai pradeda silpti profesinių sąjungų veikla. 


Palermo provincijoje veikiančiai įmonei „Finetti“ (pseudonimas) perėjus į 
kitas rankas, joje visiškai apmirė profesinių sąjungų veikla. Nuo tos dienos, kai 
ji tapo naujųjų šeimininkų mafijozų nuosavybe, nesušauktas nė vienas susirin- 
kimas. Priežastis labai paprasta. Kai kurie darbininkai ir tarnautojai buvo pri- 
versti išeiti iš darbo, 0 jų vietas užėmė koskos, kuriai priklauso naujieji šeimi- 
ninkai, nariai. 


„+ -— 


dar kitas, turintis tik vidurinės mokyklos baigimo pažymėjimą, - buhalteriu (28). 


Mafijos valdžios kišimasis į įmonės gamybinius santykius didi- 
na darbo našumą: sukūrus veiksmingesnę darbininkų priespau- 
dos sistemą, gaunamas didesnis antpelnis. Palerme mafijos įmo- 
nė, vadovaujama Matteo Citardos, įsteigia bendrovę TAMIC, tu- 
rėjusią pastatyti didelį gyvenamąjį namą: „Milžiniškas pastatas (108 
butai, trys laiptinės) pastatytas per rekordiškai trumpą laiką - dve- 
jus metus. Karabinierių manymu, čia prisidėjo ir tai, kad statybos 
darbams vadovavo bendrovės dalininkas Giuseppe Albanese, Ci- 
tardos žentas, tikrai iš mafijos kilęs asmuo, savo autoritetu užtik- 
rinęs kiekvieno padalinio spartų darbą“ (29). 

Siekiant užtikrinti mafijos įmonei būdingą atlyginimo riboji- 
mą, darbo jėgos mobilumą, jos darbo našumą, ne visada būtinos 
tiesioginės represijos. Daugelyje įmonių didžiąją darbuotojų dalį 
sudaro į kriminalinės policijos akiratį pakliuvę nusikaltėliai ar buvę 
kaliniai, kuriuos, kaip tos pačios koskos narius, su mafijozu ver- 

slininku sieja bendri interesai arba kurie su juo susiję, nes šis yra 
jų vienintelis darbdavys (30). Be to, nereikia pamiršti, kad vienos 
iš mafijos valdomų sričių — autotransporto — darbuotojai yra savi- 
ninko verslininko klientai, todėl jų santykiai su viršininku pagrįsti 
„Ištikimybe“ ir „pagarba“. Toks kliento ir patrono ryšys pavaldiems 
darbininkams sudaro galimybes kilti karjeros laiptais. 


Jei vairuotojas gerai elgdavosi, šeimininkas leisdavo jam nusipirkti sunkve- 
žimį, kuriuo jis paprastai važinėdavo, taip padėdamas jam tapti formaliai ne- 
priklausomu smulkiu „šeimininkėliu“. Todėl pastaraisiais metais Redžio Ka- 
labrijoje labai padaugėjo autotraukinių, ekskavatorių, žemkasių ir kitos pana- 
šios technikos smulkiųjų savininkų (31). 


Taigi mafijos įmonė, dažnai būdama sutelkta ir nekonfliktinė 
grupė, turinti ypač platų nuolankios darbo jėgos pasirinkimą, yra 
labai gerai pasirengusi konkuruoti rinkoje ir visuomenėje. Toji 
ypatinga mafijos įmonės padėtis darbo rinkoje žinoma ir vertina- 
ma kitų įmonių, todėl plačiai naudojama subrangai. 


Štai pavyzdys. Valstybinė organizacija užsako 100 milijonų vertės darbų. 
Rangovas iš šitų 100 milijonų turi sumokėti darbininkams atlyginimą ir įnašus 
į jų atostogų, pensijų, savišalpos, draudimo fondus, kurie sudarytų 30 milijonų. 
Tuomet įmonė šitą 100 milijonų vertės darbą užsako subrangovui, kitaip ta- 
riant, mafijos įmonei, nemokančiai jokių draudimo ar pensijų įnašų, nes dar- 
bininkai yra jos valdžioje ir negali skųstis. Taigi mafijos įmonei šis 100 milijonų 
vertės darbas jau iš pat pradžių kainuos 307 pigiau nei kitai įmonei <...> irji 
gali jo imtis, nes nesumoka darbininkams to, ką privalo sumokėti (32). 


Mafijos buvimo gamybinėje organizacijoje privalumus žino ir 
jais naudojasi ne tik vietos įmonės, bet ir mafijos srityse dirban- 
čios tarptautinės bendrovės. Šiuo atveju ir „Coca-Cola“ kompa- 
nija išsiskiria mokėjimu laiku ją įvertinti: jau 1971 metais jos ga- 
mykloje Redžio Kalabrijos priemiestyje įdarbinti mafijozai iš Si- 
cilijos ir Kalabrijos. Štai ką rašo Redžio Kalabrijos policijos ko- 
misaras rašte Nr. 3562/2 dėl priverstinio iškeldinimo į kitą gyve- 
namąją vietą: 

Galima tvirtinti, kad „Coca-Cola“ gamykla Pelare yra mafijos rankose <...> 
Vienas mafijozas, turintis minėtoje gamykloje didžiulę valdžią, yra Marchese 
Filippo (Palermo mafijozas, įsikūręs Pelare). 

Marchese buvo laikomas vienu baisiausių Chiaracane Vincenzo mafijos kos- 
kos kilerių. Koska buvo glaudžiai susijusi su pagarsėjusia Greco grupuote, 
veikusia Palermo Čakulio priemiestyje <...> 

Minėtasis asmuo užmezgė glaudžius ryšius su įtariamuoju D'Ascola Vin- 
cenzo, buvusiu įtariamuoju Constantino Giuseppe, įtariamaisiais Ficara Giu- 
seppe ir Francesco, dirbančiais „Coca-Cola“ gamykloje <...> 


Po Žiauraus Palermo prokuroro dr. Pietro Scaglione's nužudy- 
mo Pelaro policijos nuovados viršininkas telefonu pranešė, kad 
būtent tomis dienomis Marchese's mieste nebuvo; tačiau patikri- 
nus įmonės sąrašus, pasirodė, kad jis tomis dienomis dirbo, o tai 
sukėlė didelių abejonių (33). 

PV N cĖSiata CAIanIAno . 


STHiaLIAT 
Žarės ii sajo 





Reggio Čalabria 6/9/I971 


La sottomcritta S.0.C.I.B. S.p.A. con S$e- 
de in Reggio Calabria Via Nazionale Pellaro dichis- 
ra che il 5ig.Marchese Pilippo nato a Palermo il 
11/9/1938 d alle dipendenze di guosta Sooietė s1D 
dal 27/10/1967 oon la gualifica di operaio e le man- 
sioni di meccanico, 

Dichiara in0ltrėe che e1ir o4gi ha volto 
il lavoro affidatogli con piena volonti,attaocason- 
to e profitto lasciando la Societi pienamente sed- 
disfatta. 

Si rilascia la preaente eu richiesta del- 
l'interessato 6 per gli uei cozeantiti dalla legge. 

Il Direttocų Aza. vo 


( A 


6 PAV. 
Redžio Kalabrija, 1971 09 06 
S.O.C.I.B. bendrovė, veikianti Redžio Kalabrijoje, Pelare, Nacionalės gatvėje, pareiš- 
kia, kad p. Marchese Filippo, gimęs Palerme, 1938 09 11, dirba šioje bendrovėje nuo 
1967 10 27 mechaniku. 
Taip pat pareiškia, kad Jis visada noriai, pareigingai ir kruopščiai atlikdavo jam patikėtą 
darbą, todėl bendrovė juo labai patenkinta. 
Šis pareiškimas išduotas suinteresuoto asmens prašymu ir gali būti naudojamas įstaty- 
mų numatytais atvejais. 
Valdytojas 
(Francesco Ninfa) 

Policijos komisarui pradėjus tyrimą, Pelaro „Coca-Colos“ ga- 
myklos administracija nedelsiant parašė matijozui Marchcse'i pa- 
lankų pareiškimą, kuriame teigiama, kad šis žmogus „<...> visa- 
da noriai, pareigingai ir kruopščiai atlikdavo jam patikėtą darbą, 
todėl bendrovė juo labai patenkinta“ ( 6 pav.). 


DISPONAVIMAS FINANSINIAIS IŠTEKLIAIS 


Paskutinis iš trijų mafijos įmonės konkurentiškumo privalumų 
yra jos didesnės galimybės naudotis finansiniais ištekliais, paly- 
ginti su paprasta maža ar vidutine įmone. Ambicingoms investi- 
cijų programoms, kurias sumanė ir kol kas tik iš dalies įgyvendi- 
no mafinis kapitalizmas, reikalingi pinigai beveik visada buvo 
gaunami ne iš įmonės pelno, kaip tai vyksta „normalaus“ kapi- 
talizmo sąlygomis. Verslininkas mafijozas netaupo norėdamas 
sukaupti reikalingus turtus ir nekaupia turtų, kad galėtų pradėti 
gamybinę veiklą. Lygiai kaip ir Shumpeterio verslininkas, jis in- 
vestuoja ne savo asmeninius išteklius. Jo nelegali veikla turi tą 
pačią funkciją, kurią Schumpeteris savo modelyje priskyręs ban- 
kų sistemai (34). 

Nelegaliais būdais gautas nemenkas kapitalas vėliau perpum- 
puojamas į legalių verslininkų veiklą. Didžioji šio kapitalo dalis 
uždirbama operacijomis, vykdomomis už rinkos, kurioje veikia 
verslininkas mafijozas, ribų; dažnai jos vykdomos turtinguose Ita- 
lijos rajonuose (Lombardijoje) ir Vakarų šalyse (JAV, Šveicarijoje 
ir t. t.) ir yra tam tikras „pirminis kaupimas“, skirtas sutvirtinti 
kapitalo pozicijoms. Heroino gamyba ir prekyba, ginklų ir bran- 
gakmenių kontrabanda, asmenų grobimas kenkiant Šiaurės Itali- 
jos pramonininkams, pogrindinis kapitalo išvežimas - tokios ne- 
legalios mafijos veiklos plėtra šalyje ir tarptautiniu mastu per pas- 
taruosius penkiolika metų leido kapitalistinėms mafijos įmonėms 
disponuoti daug didesniais finansais nei jų ekonominiai užmojai 
ir nepalyginti didesniais už tuos, kuriuos turi ne mafijos įmonės, 
dažnai smaugiamos menko likvidumo ir saistomos priklausomy- 
bės nuo finansinio kapitalo. 

Būtent nelegaliais būdais įgyto kapitalo investavimas į legalų 
verslą skiria šiandieninę Italijos mafiją nuo Amerikos mafijos ir 
gangsterizmo. Didžioji dalis Amerikos verslininkų nusikaltėlių pel- 
no, gauto iš azartinių lošimų, narkotikų kontrabandos, prostituci- 
jos ir reketo investuojama į tą pačią nelegalią rinką. Ji pakanka- 
mai didelė, kad panaudotų ir labai dideles investicijas - tereikia 
prisiminti, kad tokį miestą kaip Las Vegasą įkūrė ir išplėtė maža 
nusikalstama žydų ir italų kilmės verslininkų grupė (35), arba kitas 
pavyzdys - prie Niujorko augantis naujas „azartinių lošimų mies- 
tas“ Atlantik Sitis. Perpumpuoti didelį nelegalaus kapitalo kiekį į 
legalų verslą, kaip tai daro mafijos įmonės Italijoje, JAV drastiš- 
kai trukdo institucinės ir neformalios kliūtys (36) (galioja įstaty- 
mai dėl abejotinos kilmės kapitalo, nėra bankų paslapties, polici- 
ja ir FTB gali plačiai kontroliuoti ir kištis ir t. t.), taip pat ir tas 
faktas, kad investuojant į nelegalų ir pusiau legalų verslą pelno 
procentas gerokai pranoksta legalaus investavimo galimybes. Pa- 
siekusio tam tikrą „profesionalumo“ ir patirties lygį, Žinančio rin- 
ką amerikiečio verslininko mafijozo požiūriu daug pelningiau ir 
tam tikra prasme mažiau pavojinga - nerizikuoji tapti policijos, 
teismo, viešosios nuomonės ar kurio nors iš kandidatų į parla- 
mentą susidomėjimo objektu - investuoti į nelegalias ekonomi- 
kos sritis. 

Italijoje iki 1982 metų rugsėjį priimto Kovos su mafija įstatymo 
buvo stokojama institucinių ir kitokių užkardų tarp legalios ir ne- 
legalios ekonomikos sričių arba jos buvo labai silpnos, be to, te- 
buvo labai siaura nelegalių prekių ir paslaugų rinka (išskyrus nar- 
kotikų), todėl „nešvarus“ kapitalas masiškai buvo investuotas į 
„švarią“ ekonomiką, o tai lėmė mafijos įmonės ir mafijozo versli- 
ninko konkurentiškumo sėkmę. 

Kasdieninės ekonominės konkurencijos sąlygomis nepriklau- 
somas likvidumo rezervas yra nepaprastai veiksmingas kiekvie- 
nos įmonės ginklas. „Spatola“ yra viena didžiausių Palermo staty- 
bos įmonių. Joje dirba apie 600 darbininkų, o jos savininkas yra 
Rosario Spatola, vienas galingiausių Sicilijos mafijozų, dabar su- 
laikytas už heroino kontrabandą. 

Įmonei „Spatola“ per trumpą laiką pavyko atgaivinti darbus didžiulėje vals- 
tybinių gyvenamųjų namų statybos aikštelėje Speronės rajone. Statybą pradė- 
jo rangos bendrovė iš Triesto Delta costruzioni. Įmonė buvo labai solidi, nuo 
seno vykdanti didelius rangos užsakymus, o į Siciliją atvyko priėmus įstatymus, 
rėmusius investavimą ypač palankiomis sąlygomis <...> 

Tačiau valstybinės rangos mechanizmas labai ilgas ir sudėtingas. Pavyzdžiui, 
norint gauti pirmąsias įmokas, reikia pateikti „įdirbį“, kitaip tariant, parodyti, 
kad dalis darbo jau padaryta. Iki tol reikia tenkintis paprastu kreditu, taigi 
mokėti 25 procentus palūkanų. Tereikia ištikti likvidumo krizei — ir įmonės 
žlugimas garantuotas. 

Būtent taip ir atsitiko „Deltai“, kuri buvo priversta palikti statybos aikštelę 
turėdama nemažą įdirbį. Tuomet prisistatė įmonė „Spatola“, kuri sumokėjo 
visas skolas, pateikė „dokumentus apie įdirbį“ ir per rekordiškai trumpą laiką 
gavo pirmąsias rangos sutartimi numatyto finansavimo sumas. Kaip tyrimo 
metu pavyko išsiaiškinti, „Delta“ vadovams nebuvo nei grasinta, nei „pataria- 
ma“ pasitraukti. Jie ekonomiškai pralaimėjo mokesniam konkurentui (37). 


Įsivyrauja disproporcija tarp mafijos įmonės finansų rezervo ir 
investicijų. Tokio likvidumo pertekliaus įrodymu galėtų būti 1976 
metais Aspromontėje nužudyto žinomo boso Giorgio De Stefano 
lagaminėlyje rastas nekilnojamojo turto ir pramonės investicijų 
planas, kuris, jei būtų įgyvendintas, tris kartus viršytų ir taip įsidė- 
mėtinus brolių De Stefano mafijos įmonės ir koskos ekonominės 
veiklos mastus; taip pat vis dažnesnės mafijozų verslininkų inves- 
ticijos be paskolų: „nepaprastai reikšminga brolių Teresi (Paler- 
mo mafijozai verslininkai, besiverčiantys heroino kontrabanda) 
veikla Raguzos provincijoje, Vitorijos rajone, rašoma Kovos su 
mafija komisijos 1976 metų ataskaitoje. 

Broliai Teėresi statė gyvenamuosius namus Palerme, tarpinin- 
kaujant bendrovėms TAMIC, RECASI ir CORES, o ši jų veikla 
turėjo vieną įdomų bruožą: vienuolika dešimties milijardų lirų ver- 
tės namų jie pastatė nepaėmę jokios paskolos, net iš bankų, kai 
Italijos kredito banke jų sąskaitoje tebuvo 16 milijonų lirų“ (38). 

Tačiau mafijos įmonės ekonominį pranašumą lemia ne vien ne- 
legalus finansavimas. Iškilus reikalui, mafijozas verslininkas turi 
privilegijuotą priėjimą prie legalaus finansavimo per bankus. Jis 

gali disponuoti grynaisiais pinigais nepaprastai lengvai, kitiems 
verslininkams tai nepasiekiama. Tokį privilegijuotą priėjimą ga- 
rantuoja ne tik klientų santykiai ir verslo ryšiai su mažais vietos 
bankais, bet ir savotiškos „draugystės“ bei neaiškūs ryšiai su pa- 
grindinių šalies bankų administracija. 


Carmelo Cortese (Kalabrijos tekstilės pramonininkas ir keleto mafijos kos- 
kų turto administratorius) 1978 metais buvo suimtas už lėšų išeikvojimą, kurį 
įvykdė kartu su Gennaro Campitiello ir Alfredo Cognetti'u, „Banco di Napo- 
li“ Katandzaro skyriaus direktoriumi ir direktoriaus pavaduotoju <...> 

1973 gruodžio 17 d. į Katandzarą atvyksta Angelo La Barbera, garsusis Si- 
cilijos mafijozas <...>, turėjęs dalyvauti savo ir dar 91 kaltinamojo teismo 
procese <...>. Policijos duomenimis, <...> aplink jį ir Cortese sukiojosi bū- 
rys anksčiau teistų asmenų iš Sicilijos ir Kalabrijos. Be šių, jis kasdien palaikė 
ryšius su Augusto Casciano, Italijos komercijos banko Katandzaro skyriaus 
direktoriaus pavaduotoju, su kuriuo apsistojo viename viešbutyje ir kuris au- 
tomobiliu „Mercedes“ 1974 metų liepą atvyko į Porto Empedoklę (39). 


Redžio Kalabrijos mafijos galva Paolo De Stefano, toliau rašo 
Cordova, gavo iš „Banca Nazionale del Lavoro“ Redžio Kalabri- 
jos skyriaus paskolą, neužstatydamas jokio paprastai tokiais atve- 
jais būtino turto. Pabrėžęs „visų kredito institucijų solidarumą“ ir 
„visišką bankų nenorą bendradarbiauti su teisingumu“, prokuro- 
ras taip aprašo paskolos suteikimo De Stefano aplinkybes: „<...> 
svarstant kredito suteikimo galimybes, vienas „Banca Nazionale 
del Lavoro“ skyriaus šiame mieste pareigūnų pažymėjo: „„Neturi- 
me įprasto turto užstato, kurio, manome, nereikia reikalauti, nes 
šis asmuo mieste gerai žinomas, mylimas ir gerbiamas <...> to- 
dėl, atsižvelgdami į gerus santykius su aplinka, kurioje dirbame ir 
kurioje pono De Stefano įtaka labai ryški, teigiamai vertiname 
mums pateiktą prašymą“. Direktorius pritaria, apačioje prirašy- 
damas: „Sutinku, atsižvelgiant į tai, kas išdėstyta, leisti“ (40). 

DIDŽIOSIOS MAFIJOS ĮMONĖS IR MAFINIS KAPITALIZMAS 


Mafijos įmonės plėtimosi varomosios jėgos — tai konkurencijos pa- 
šalinimas, atlyginimų ribojimas ir plačios finansinės galimybės. Jos 
nulemia dabartinės mafijos pajėgumą rinkoje ir ekonominę valdžią. 
Jau aštuntojo dešimtmečio viduryje tradicinis parazitinis mafijos 
ekonominės veiklos pobūdis tapo antraeilis, įvyko kokybinis šuolis, 
emė dominuoti agresyvusis verslas, siekiantis plėsti rinką, o ne ją 
slopinti. Džoja Tauro atveju toks kokybinis šuolis akivaizdus. 


Turėdamos galvoje numatomas krovinių uosto ir juodosios metalurgijos cen- 
tro statybas, trys pagrindinės provincijos mafijos koskos, vadovaujamos don An- 
tonio Macri'o, brolių Piromalli ir brolių De Stefano, 1974 metų rugsėjo mėnesį 
susitiko Džoja Tauro. Ta proga susirinkusieji vienu balsu atmetė firmų pasiūly- 
mą mokėti 3 procentus (duoklę) nuo visų darbų, kad tik jas paliktų ramybėje. 
Mafiją domino subranga, kad galėtų dalyvauti veikloje ir ją kontroliuoti (41). 


"Toks mafijozų pozicijos pasikeitimas didžiųjų įmonių atžvilgiu, 
palyginti su netolima praeitimi, yra tiesiog revoliucinis. Šeštaja- 
me ir septintajame dešimtmetyje tarp parazituojančios mafijos, 
reikalavusios duoklės, ir įmonės, laikiusios tokius reikalavimus 
savikainos našta, vyko nuolatinis konfliktas. Tiesiant Salerno-Re- 
džio Kalabrijos magistralę, koskų nustatytos duoklės tapo viena 
rimčiausių įmonių, dirbusių atkarpoje tarp Rozarno ir Vila S. Džo- 
vanio, problemų. Pasikėsinimai ir padaryti nuostoliai aštuntojo 
dešimtmečio viduryje buvo skaičiuojami šimtais. Redžio Kalabri- 
jos kvestūra ir provincijos komisariatai turėjo įsteigti specialias 
grupes, vadinamuosius „statybos būrius“, kurių užduotis buvo sau- 
goti svarbiausią įrangą ir žmones (42). Kai kurios didžiosios įmo- 
nės atsisakė laimėtų užsakymų, ir magistralės tiesimo darbai pa- 
stebimai vėlavo. 

Aštuntajame dešimtmetyje, išaugus nepriklausomai mafijozų 
verslo valdžiai, subrendo sąlygos tikrai sąjungai. Didelės įmonės, 
nejeinančios į vietos ekonomikos sistemą, suprato, kad remti ma- 
fijos valdžią paranku. Todėl prie tradicinių ramaus darbo motyvų 
prisidėjo ir įmonės ekonominiai sumetimai. Didžiųjų įmonių pa- 

lydovinės mafijos įmonės galėjo gaminti prekes ir teikti paslaugas 
tokiomis pat ar net mažesnėmis kainomis nei kitos įmonės. Dvi 
didžiausios Kalabrijoje veikiančios pramonės įmonės atidavė ve- 
žiojimo užsakymus vietinėms mafijos agentūroms, nes jos galėjo 
atlikti darbus „<...> labai pigiai, daug pigiau nei šalyje nusisto- 
vėję tarifai“ (44). 

Įmonių, pastaraisiais metais Redžio Kalabrijos provincijoje at- 
likusių du didžiausius viešuosius darbus - pramonės uosto Džoja 
"Tauro statybą ir geležinkelio linijos Vila S. Džovanis-Redžio Ka- 
labrija antrojo ruožo tiesimą — atstovai savo parodymuose vyks- 
tant teismui prieš 60 mafijos bosų iš Redžio Kalabrijos Tirėnų 
jūros zonos pabrėžė, kad Džoja Tauro vežėjų mafijozų „profsą- 
jungų“ ir Libri-De Stefano šeimai priklausančios bendrovės „Edi- 
lizia Reggina“ taikomi įkainiai tapatūs galiojantiems rinkoje (44). 

Todėl didžiųjų įmonių vis glaudesnių ryšių su vietos mafijos įmo- 
nėmis privalumai akivaizdūs: sutaupomos išlaidos „apsaugai“ ir 
užtikrinama darbų eiga. Konsorciumo COGITAU, turėjusio pa- 
statyti uostą ir sutvarkyti Džoja Tauro metalurgijos centro infra- 
struktūrą, vadybininkai savo oficialiu padėjėju pasirinko mafijo- 
zą verslininką Gioacchino Piromalli'į. 


Tardymo proceso aktuose ir tarnybinėse ataskaitose nėra pranešimų apie 
turto prievartavimą (ar pasikėsinimų) iš COGITAU pareigūnų, taip pat ne- 
padaryta jokios žalos vertingam įmonės kompleksui, atviram kiekvienam puo- 
limui, nors tame rajone praėjusiais metais užregistruoti net 154 sprogdini- 
mai (45). 


Didelės įmonės ir naujojo mafijozų kapitalizmo sąjunga Džoja 
Tauro atveju vėliau peraugo į abipusį pasitikėjimą, kuris matyti iš 
simboliško epizodo: COGITAU įpareigojo Gioacchino Piromalli'į 
būti kertinio akmens - darbų pradžios - padėjimo ceremonijos šei- 
mininku, dalyvaujant ministrų tarybos pirmininkui Andreotti'ui (46). 

"Tačiau pats svarbiausias tvirtos sąjungos tarp didelės įmonės ir 
verslo mafijos pagrindas yra, matyt, susidariusi valstybės spaudi- 
mo grupė, siekianti dirbtinai pakelti valstybinių įdėjimų šalies pie- 
tuose kainą. Mafijos valdomuose rajonuose bazinės viešųjų dar- 

bų konkursų kainos pakeltos apie 1576, oficialiai aiškinant, kad 
reikia paremti verslininkus, priverstus mokėti duoklę: „Stebina 
oficialus mafijos „kainos“ pripažinimas kalbant apie valstybinio 
geležinkelio generalinėje direkcijoje sužinotas (garsias) aplinky- 
bes“ (47). Kaip matėme, aštuntajame dešimtmetyje ryšiai tarp di- 
delės įmonės ir mafijos pagrįsti gamyba, o ne prievarta, todėl vals- 
tybės mokamas priedas tampa mafijos grupių ir didžiųjų įmonių, 
šiuo atveju įgaunančių pranašumą būtent dėl savo veiklos mafijos 
rajonuose, gaunamomis ir viduje perskirstomomis pajamomis. 

Be šios pridėtinės kainos, yra dar papildomos pajamos, gauna- 
mos kartu ir kiekvienam savaip spaudžiant valstybines įstaigas, 
kad būtų įvykdyti papildomi darbai, peržiūrėtos kainos ir t. t. Ge- 
ležinkelio linijos Vila S. Džovanis-Redžio Kalabrija antrojo kelio 
ruožo darbų konkursą laimėjo firma „Cambogi“. Ji laimėjo kon- 
kursą, nes pasiūlė 875 mažesnę kainą, nors kita firma tokį patį 
darbą mafijos nevaldomame Sicilijos rajone (geležinkelio linijos 
Mesina-Katanija antrojo kelio ruožo tiesimas) atliko 3976 pigiau 
(48). „Cambogi“ didžiąją darbų dalį perdavė subrangovams - ma- 
fijozams verslininkams, ir praėjus vos dvejiems metams darbų kai- 
na nuo pradinės 5 milijardų 800 milijonų pakilo iki 12 milijardų 
800 milijonų lirų (1976). Kaina, kurią valstybė sumokėjo „Cam- 
bogi“ už tam tikrą darbą (pavyzdžiui, už pylimo sankasą), ir kai- 
na, už kurią mafijos subrangovinės įmonės realiai atliko šį darbą, 
vidutiniškai skiriasi 50-6070 (49). Šis skirtumas prisideda prie ki- 
tų papildomų pajamų, kurias didelė įmonė gauna už savo darbą 
mafijos valdomuose rajonuose. 

Šioje mafinio kapitalizmo vystymosi fazėje dominuojantis jo 
santykių su didele įmone bruožas yra sąjunga. Visai kitokio pobū- 
džio santykiai sieja verslo mafiją su vietos rinkai nepriklausančia 
vidutine įmone. Mafijos įmonės joms taiko didesnes kainas, o rei- 
kalavimai mokėti duokles už tiekimą, darbo jėgą ir subrangą tam- 
pa kategoriškesni ir dažnesni. 


Redžio Kalabrijos provincijos Jonijos jūros pakrantės zonos G. vietovėje 
buvo paskelbtas gerontologijos klinikos statybos konkursas. Jį laimėjo viena 


Sicilijos įmonė „Spa Edilizia C.“ (pseudonimas). Su atvykusiu į G. darbų vyk- 

dytoju inžinieriumi susisiekė vietos verslininkas Franco Zagara [pseudonimas] 
ir paprašė perduoti jam darbų subrangą, nes jis turįs tam reikalingą įrangą ir 
galimybes tiekti reikalingas medžiagas. 

Po trumpų derybų sutariama 16 tūkstančių lirų suma už kubinį metrą beto- 
no, kitaip tariant, tuo metu rinkoje galiojusi kaina. Po keturių ar penkių dienų 
„Spa Edilizia C.“ (pseudonimas) inžinierius įsako Zagaros darbininkams nu- 
traukti darbus. Zagara prašo paaiškinti ir inžinierius jam atsako, kad telefonu 
jam grasinta, bet vos tik viskas išaiškės, jis paprašysiąs tęsti darbus. 

Po kurio laiko tas pats Zagara nustebęs pamato, kad darbai vyksta, tačiau 
juos vykdo jau kita įmonė, priklausanti broliams Bruno (pseudonimas), kurie 
yra vietos mafijozai. Supykęs Zagara bėga į karabinierių postą ir dar kieme 
ima šaukti: „Suimkite Rokio (pseudonimas) vietovėje dirbančius mafijozus!“; 
„Tas darbas priklauso man!“; „Čia nėra nei valstybės, nei teisingumo!“; „Su- 
imkite juos. Jie akiplėšos mafijozai!“ 

Karabinieriai atlieka tyrimą ir nustato, kad firma „Spa Edilizia C.“ buvo 
priversta perduoti subrangos teisę verslininkams mafijozams, grasinusiems dar- 
bų vykdytojui, o šis buvo priverstas sutikti, nes suprato, su kuo susidūrė. Bro- 
liai Bruno nustatė 21 000 tūkstančių lirų kainą už kubinį metrą betono ir pasi- 
rinko medienos tiekėju firmą „Bastone“, priklausančią mafijozui Bastone'i 
(pseudonimas), tos pačios brolių Bruno koskos nariui. Už kubinį metrą jam 
mokėjo po 145 000 lirų plius PVM, kitaip tariant, brangiau nei rinkos kaina. 

Grasinimus „taisyklinga italų kalba“ išdėstė vienas iš brolių Bruno, studi- 
juojantis teisę Mesinos universitete (50). 


ELITO TURTAS, INVESTICIJOS, APYVARTA 


Mafijos įmonės konkurencinis pranašumas ir jos privilegijuoti 
santykiai su viešuosius darbus šalies pietuose vykdančiomis di- 
džiosiomis įmonėmis leido mafijozams kapitalistams turėti ne- 
regėtą antpelnį. Jų įmonės ir verslo apimtys augo nepalyginti 
sparčiau nei kurio nors kito konkurento. C. vietovės mafijos gal- 
vai priklauso modernus malūnas, kuris, karabinierių duomeni- 
mis, „per keletą metų ir būdingomis mafijos priemonėmis išvys- 
tė grūdų malimo veiklą iki sumų, viršijančių milijardą lirų. Jo 
ekonominė padėtis provincijoje yra viena iš tvirčiausių, 0 tarp 

aštuonių įmonių, kurioms paskirtos AIMA (valstybinė žemės ūkio 
rinkos reguliavimo įmonė) lengvatos grūdams pirkti, ji užėmė ket- 
virtą vietą“ (51). 

Nicola Varacalli, pokario metais vogęs galvijus, septintajame 
dešimtmetyje vertęsis kontrabanda ir turto prievartavimu, aštun- 
tojo dešimtmečio pradžioje pradėjo legalią veiklą: „Per trumpą 
laiką įkūrė didžiausią visame Lokrio rajone statybinių medžiagų 
prekybos įmonę“ (52). Antonio Frascati, jaunas, gimęs 1952 me- 
tais, Redžio Kalabrijos mafijozas. Per šešerius metus, nuo 1969 
iki 1975, iš paprasto vairuotojo tapo vidutiniu verslininku, turin- 
čiu „gerbtiną“ ekonominę padėtį: „Kaip pareiškė pats kaltinama- 
sis, jis turi „apie“ dešimt sunkvežimių, poliakalę ir žemkasę (jo 
žodžiais, kartu su broliu Demetrio; taip pat su juo ir su kitais as- 
menimis valdo „Peugeot“ koncesiją)“ (53). 

Vienas iš daugelio žemės savininkų, sužlugdytų greitai iškilusių 
buvusių žemės nuomininkų ir sargų, taip aprašo matfijozo Mam- 
moliti'o statuso pasikeitimą: „Mammoliti Vincenzo, tik prieš ke- 
letą metų priverstinai parsisamdęs citrusinių plantacijų sargu už 
juokingai menką atlyginimą, šiandien važinėja prabangiais auto- 
mobiliais, įsigijo gamyklų ir žemių ir, kaip kalbama, turi šimtais 
tūkstančių lirų vertinamus turtus“ (54). 

Daugumos Sicilijoje ir Kalabrijoje aštuntajame dešimtmetyje iški- 
lusių mafijozų verslininkų ekonominis suklestėjimas reiškė perėji- 
mą iš skurdo ar ribotos gerovės į pasiturimą gyvenimą, kurį lėmė 
mažų ir vidutinių pramonės, žemės ūkio ir prekybos įmonių nuosa- 
vybė, tačiau daug ilgesnį kelią per tą patį trumpą laiką teko nueiti 
Palermo šeimoms, užsiimančioms heroino importu ir eksportu pa- 
sauliniu mastu. Ši maža žmonių grupė, ne daugiau kaip šimto as- 
menų, iš jų dvidešimt vadovų, yra vienintelė visoje mafijos istorijo- 
je, kuriai pavyko pasiekti didžiąją valdžią ir didžiausius turtus, sie- 
kiančius šimtus ir net tūkstančius milijardų. Grupuotės Spatola- 
Inzerillo-Gambino-Badalamenti turimas turtas tikrai viršija tūks- 
tančius milijardų naujųjų lirų (1982). Rosario Spatola legalaus ver- 
slo požiūriu buvo svarbiausias tos grupuotės asmuo, šeštajame de- 
šimtmetyje jis dirbo keliaujančiu pieno pardavėju, septintojo de- 
šimtmečio viduryje - smulkiu statybos darbų rangovu, aštuntaja- 

me dešimtmetyje ir iki pat suėmimo už narkotikų kontrabandą ir 
asmens pagrobimą 1980 metų kovo mėnesį buvo vienas galingiau- 
sių Sicilijos finansininkų ir pramonininkų (55). 

Mafijos verslas plėtėsi ne kartu su visapusiška ekonomikos pa- 
žanga. Kalabrijos ir Sicilijos sritys, kuriose jis buvo ypač intensy- 
vus, nepriklauso toms pietinėms šalies sritims, kuriose labiausiai 
išaugo investicijos ir gamyba. Tai rodo, kad mafijos įmonės plėtė- 
si ne kartu su ankstesnėmis įmonėmis, o atsirado jų vietoje, nes 
skirtingai panaudojo jau buvusias gamybos priemones, nepasitel- 
kė anksčiau nenaudotų gamybos rezervų. Mafijos įmonių plėti- 
mąsi lėmė nauji būdai, kuriuos taikė kitokie asmenys, nei tie, ku- 
rie anksčiau valdė gamybos ir prekybos procesą. Mafijozų nova- 
toriškumas atsiskleidė naujose įmonėse, kurios kilo ne iš senųjų, 
o ėmėsi gamybos šalia jų. Ir šį kartą „geležinkelį nutiesė ne pašto 
karietų stoties savininkas“ — tolygios visuomenės raidos procesą 
nutraukė (ir toliau trauko) senojo elito pašalinimas ir jo pakeiti- 
mas naujuoju. 

Asmenų ir šeimų kilimo ir žlugimo procesas ypač ryškus Ka- 
labrijoje ir Sicilijoje, kur pašalinta daugelis žemės savininkų, pre- 
kybininkų, smulkių ir vidutinių įmonininkų, kopusių visuomeni- 
nio gyvenimo pakopomis per Antrąjį pasaulinį karą ir iškart po 
jo. Piana di Džoja Tauro tokia elito kaita įgauna akivaizdžių per- 
ėjimo iš vienos visuomenės santvarkos į kitą bruožų. Dabar ky- 
lantis mafijos elitas beveik visiškai pakeitė du seniausius vietos 
dominantus, kitaip tariant, vietinių žemės savininkų, prekybinin- 
kų bei pramonininkų šeimų palikuonis ir iš Amalfio, Apulijos ir 
Genujos kilusių prekybininkų šeimų palikuonis, kurie nuo pra- 
ėjusio šimtmečio vidurio iki Antrojo pasaulinio karo buvo mono- 
polizavę aliejaus, vyno ir citrusinių vaisių eksportą ir didmeninę 
prekybą maisto produktais. 


Kur šiandien Džoja Tauro „amalfiečiai“? Pradingo daugelis aliejumi pre- 
kiavusių didmenininkų. Kai kurie iš jų vedė vietos moteris, tačiau kiti grįžo į 
Amalfį, nors Kalabrijoje pragyveno dvi, trys ar net keturios jų šeimų kartos. 

Mafijos našta jiems buvo per sunki <...> kai kuriuos jų sužlugdė dideli 
neapmokėti ar apmokėti žemiausiomis kainomis prekių užsakymai, kitus „su- 

valgė“ duoklės <...> Bet pradingo ne tik amalfiečiai <...> Kur dabar di- 
džiausi Džoja Tauro verslininkai ir savininkai? Pavyzdžiui, baronas Trimboli, 
daugiau nei trisdešimt metų buvęs S. miestelio šeimininku. Jis buvo daugelio 
vietos išteklių savininkas ir valdytojas: žemės, vandens ir net elektros energi- 
jos, kai ši atsirado, nes iki nacionalizacijos elektrinė buvusi jo nuosavybė. Ba- 
ronas Trimboli nemėgo mafijozų. Jis laikė juos tik beraščiais kaimiečiais, kurie 
manėsi esą bauginantys, o iš tiesų tebuvo juokingi <...> 

Jis, baronas, ir toliau taip manė, o mafija tuo tarpu keitėsi. Taip manė, kol 
nepateko į vietos bandito mafijozo rankas, šantažu išprievartavusio iš jo dideles 
pinigų sumas ir užgrobusio daug jo turtų. Baronas pabandė priešintis, mafijozas 
jį kankino ir suluošino, ir baronas baigė savo dienas invalidas <...> (56). 


Šešiasdešimties Kalabrijos Tirėnų jūros pakrantės zonos mafi- 
j0zų teismo metu pagrindiniai pareiškėjai apie Mamuoliti klano 
savivaliavimą buvo du senosios žemės savininkų giminės atstovai, 
priversti kęsti buvusių pavaldinių visokią prievartą. 

Tradicinio elito nuopuolis reiškėsi ir dideliais nusikaltimais, kai 
senųjų valdančių sluoksnių nariai kartu su jaunaisiais kylančiais 
nusikaltėliais naikino šeimų, kurioms priklausė, turtus. 1978 me- 
tais buvo suimtas vienas garsiausių Kalabrijos senosios žemval- 
džių giminės palikuonis baronas Francesco Cordopatri ir apkal- 
tintas vadovavęs nusikaltėlių gaujai, suplanavusiai ir vykdžiusiai 
turto prievartavimą iš „markizo Cesare's Bisogni'o, Cordopatri'o 
pusbrolio ir kempingų savininko“ bei ne kartą pasikėsinusiai į jo 
gyvybę, taip pat į „kitą Cordopatri'o giminę, markizą Antonio Bi- 
sogni'į, Cesare's brolį“ (57). 

Verslo mafijos skverbimasis į pagrindines Kalabrijos, o ypač 
Redžio Kalabrijos ekonominio gyvenimo sferas, pakeitė ir naujai 
susiformavusį vietos kapitalistų, kitaip tariant, tą verslininkų 
sluoksnį, kuris iškilo „juodosios rinkos“ laikotarpiu - 1943-1945 
metais, karui padalijus Italiją į dvi dalis, ir iškart po karo. Kartu 
su vietinių verslininkų sluoksniu kentėjo ir kitų profesijų žmonės. 
Dėl mafijozų poreikio kaupti kapitalą po 1970 metų labai padau- 
gėjo asmenų grobimo atvejų, atnešusių daug nuostolių pasiturin- 
tiems vietos sluoksniams. Per pastaruosius dvylika metų Kalabri- 
joje siekiant gauti išpirką pagrobta per 100 žmonių. Grobikų tai- 

kiniu tapo visuomeninės padėties ir vietos valdžios požiūriu gar- 
bingų profesijų atstovai: mažų miestelių vaistininkai, ligoninių vy- 
riausieji gydytojai, daktarai, rentiers. Per tuos metus kai kuriuose 
Redžio Kalabrijos provincijos Jonijos jūros pakrantės rajonuose 
pagrobti beveik visi septynių ar aštuonių gretimų komunų vaisti- 
ninkai. Senojo verslininkų elito nušalinimas Pijanoje di Džoja Tau- 
ro paveikė plačius pramonininkų ir prekybininkų sluoksnius. 


Negalėdami pakęsti mafijos sudarytų sąlygų, iš Džoja Tauro išsikraustė: 
Giuseppe Sprizzi, prievartos auka, palikęs prekybą baldais ir išvažiavęs į Mesi- 
ną; Concetto Sprizzi, marmuro gamyklos savininkas, irgi prievartos auka; <...> 
Giuseppe Bucca, žemės ūkio verslininkas (58). 

Luigi Gerace, kurio sūnus Agostimo buvo pagrobtas, nutarė perkelti savo 
veiklą į Montekatini Termę. Toks pat likimas ištiko ir Pietro Di Giovanni, kuris 
kartu su pusbroliais Rocco bei Annunziato Džoja Tauro turėjo išplėtotą alie- 
jaus gamybos pramonę; jis buvo priverstas išsikraustyti iš Džoja Tauro, par- 
duoti namus su 6 butais ir sandėlių kompleksą. 

Taip pat ir Scibili šeima, turėjusi Džoja Tauro didelį aliejaus ir maisto pro- 
duktų verslą, bėgdama nuo prievartos, kurios kulminacija buvo Francesco Sci- 
bili pagrobimas, išsikėlė į Čivitanova Markę (59). 


Už keleto kilometrų nuo Džoja Tauro S. Martino di Tauriano- 
vos rajone Cianci'o koska įsigyja „dideles žemės valdas Peraino ir 
Lofrimos vietovėse, anksčiau priklausiusias Contestabile šeimai, 
priverstai emigruoti kitur“ (60). 

Tame pačiame kaime, greta Contestabile šeimos valdų, yra 
pavyzdinis ūkis, garsėjantis kaip technologiškai pažangiausias vi- 
soje provincijoje, valdomas pono Nicolos Rossi'o. Jis irgi tampa 
Cianci'o koskos susidomėjimo objektu. „Šis ūkis, dar prieš me- 
tus moderniausiu būdu auginęs alyvmedžius ir citrusus, ilgą lai- 
ką kentėjo medžių kirtimą ir sprogdinimus, palydimus anonimi- 
nių telefono skambučių. Rossi ilgai ir atkakliai priešinosi mafi- 
jos spaudimui, bet galiausiai <...> jam teko palikti savo val- 
das“ (61). Taip pat S. Martino di Taurianovoje ta pati koska nuo 
1974 metų nusižiūrėjo kitą vietos verslininką, pasipriešinusį ma- 
fijos turto kaupimui. 

Tik prieš keletą mėnesių nežinomi asmenys nužudė kavalierių Vittorio Nos- 
so, pastaraisiais metais išdrįsusį prabilti, kad patirta prievarta ir nusikaltimai 
yra pagarsėjusios gaujos „La bastarda“ (didžiausios vietos mafijos grupuotės, 
susijungusios su Cianci'o koska) narių darbas. 

Kartu su kavalieriumi Nosso kaltino ir toks Santo Fazzari, tad iškart po 
draugo žmogžudystės jis viešai paskelbė norįs parduoti savo maisto prekių verslą 
ir išvažiuoti iš Kalabrijos (62). 


Tačiau būtina pabrėžti, kad Cianci'o koskos ir kitų pagrindinių 
Sicilijos ir Kalabrijos koskų vykdomas žemės valdų, pastatų ir ga- 
myklų įsigijimas grasinimais ir jėga nėra paprastas turto ir nuosa- 
vybės teisės perėjimas iš senosios valdančiosios klasės į speku- 
liantų ir avantiūristų „kapitalistų“ rankas. "Toks turto perskirsty- 
mas tėra pirmoji didesnio kaupimo proceso dalis, antroji stadija — 
įgyto turto koncentracija keleto asmenų rankose ir jo vertės padi- 
dinimas per plačias investicijų programas. Kasdienė mafija pavo- 
jinga būtent todėl, kad ji jau nėra neproduktyvus ir antraeilis eko- 
nomikos komponentas, ji jau - gamybinė jėga, įsišaknijusi dides- 
nės šalies - pietų regiono dalies pagrindinėse visuomeninio eko- 
nominio gyvenimo struktūrose. 

Mafijozų verslininkų investicijų apimtys ir kokybė patvirtina šį 
teiginį. Savo turtus jie įgyja ankstyvajam kapitalizmui būdingais 
būdais, todėl jų investicijų programos priklauso šiuolaikiniam ka- 
pitalizmui. Jau minėtoji „Žiauriųjų“ Cianci šeima tampa „Flori- 
cola Calabra Spa“, dešimčių milijardų vertės įmonės, vienos pir- 
mųjų Europoje išvysčiusios gėlių auginimo šiltnamiuose pramo- 
nę, savininkais. O visus bauginantys buvę Kalabrijos mafijozai in- 
vestuoja sukauptus turtus į naujausias gamybos sritis taip, kaip 
aprašė Marxas dvidešimt ketvirtojoje „Kapitalo“ knygoje apie pir- 
minį kapitalo kaupimą. 


Dalis Kalabrijos sparčiai keičiasi. Ten, kur šimtmečius augo alyvmedžių gi- 
raitės, dygsta vaismedžių sodai, bekraštės citrusų plantacijos, šiltnamiai, įrengti 
pagal naujausius europinius pavyzdžius. Tikras stebuklas įvyko trikampyje Si- 
nopolis-Opidas-Ridzikonis esančiose komunose. 

Pasikeitimas įvyko per labai trumpą laiką, 0 jo autoriai - garsiausi Kalabri- 

jos mafijos vyrai. Mamuoliti šeima iš Kastelačės, Rugolo šeima iš Opido, Alva- 
ro šeima iš S. Prokopijo, Cianci šeima iš Taurianovos yra naujieji didieji žem- 
valdžiai, per trumpą laiką tapę šimtų hektarų savininkais. Kaip įvyko šis milži- 
niškas nuosavybės perdavimas? „Daug didžiųjų vietos žemvaldžių, - sako Pal- 
mio prokuroras Giuseppe Tucci, - prisipažino mums, kad priverstinai turėjo 
parduoti savo ūkius už juokingai mažą kainą“ (63). 


Mafijos kapitalo kaupimo modelio, sujungusio buvusį Žiauru- 
mą ir pažangią technologiją, laikomasi ir vėliau valdant pačias 
įmones: „Kalabrijos mafija, įsigijusi nuosavybę, siekia gauti kuo 
didžiausią pelną ir pasitelkia naujus smurtinius ir nelegalius bū- 
dus. Bet ji žino ir kitų būdų. „Paprastai vyksta prekyba darbo jėga, 
plataus masto brigadinis darbininkų verbavimas ir pati negailes- 
tingiausia profesinių sąjungų priespauda, —- sako ponas Tuccio, - 
bet kaimui modernizuoti ir restruktūrizuoti, siekdami gauti di- 
džiausią valstybės ir EES paramą, naujieji šeimininkai mafijozai 
nedvejodami samdo agronomus, inžinierius hidraulikus, pasitel- 
kia geriausius konsultantus <...>. Ukiuose, kuriuose atlikti di- 
deli pertvarkymo, kanalizacijos ir irigacijos darbai, nuolatinį dar- 
bą turi šimtai žmonių“ (64). 

MAFIJOZO VERSLININKO KULTŪRA IR GYVENIMO BŪDAS 


Kai kuriuos svarbius šiuolaikinės mafijos bruožus galima trumpai 
nusakyti pateikiant esminius požymius to ypatingo „gyvenimo bū- 
do“ ir tos ypatingos kultūros, kuri būdinga mafijozo verslininko 
asmeniui. 

Tradicinis verslininkas nemėgo puikuotis. Diskretiškumas ir 
slaptumas buvo jo valdžios ir poreikių bruožai. Mažai kalbėti, 
mažai rodytis, slėpti savo įtaką - tokiomis taisyklėmis mafijozai 
vadovavosi viešajame gyvenime. Savo pranašumą ir galią jie de- 
monstravo pasiturimu gyvenimu. Net nebūdamas turtingas, tra- 
dicinis mafijozas gyveno kaip bajoras - nedirbo ir nuo nieko ne- 
priklausė. Visuomenėje, kurios didžioji gyventojų dalis privers- 
ta kasdien sunkiai dirbti, tokia laisvo laiko gausa buvo didžiau- 
sias garbės ir valdžios simbolis. Jo malonus elgesys, plačios pa- 
žintys, asmeninį gyvenimą gaubianti paslaptis rodė mafijozo pri- 
klausomybę bajorijai. 

Mafijozas nesiekė puikuotis savo turtais, nes jo respektabilu- 
mas ir taip akivaizdus. Toks puikavimasis jam būtų buvęs nenau- 
dingas, prieštaraujantis jo kitam - paprasto žmogaus - įvaizdžiui. 
Tradicinis mafijozas, kaip skaitėme pirmoje šios knygos dalyje, 
yra bajoras, bet kartu ir garbingas vyras, padedantis kiekvienam, 
kas į jį kreipiasi. Jo tikrasis pranašumas ir galia, slepiami po lygy- 
bės su aplinkiniais apvalkalu, niekada neparodomi rėksmingais, 
akį rėžiančiais veiksmais ar daiktais. Suprasdamas savo nestabilią 
padėtį, iškovotą ir išlaikomą konfliktuojant su panašiais į save, 
tradicinis mafijozas vengia bet kokio puikavimosi savo galia, ga- 
linčio suerzinti pavydžius konkurentus. 

Tačiau nykstant tradicinei kultūrai keičiasi ir mafijozas, jo veikla 
išsiplečia iki rajono ir visos šalies mastų, todėl jo garbės ir galios 
visai nebeatspindi pasiturimas gyvenimas. Dabar garbingumo įro- 
dymu tampa efektingi daiktai ir elgesys, o ne prabangus gyveni- 
mas. Komunikacijos priemonės ir horizontali visuomenės plėtra 
verčia mafijozą susidurti su daugeliu Žmonių, kurie gali įvertinti 
j0 garbingumą tik pagal gausybę jo turimų gėrybių. Jis jau negali 
rodytis kaip agresyvus, laimintis vyras, kurio bijo ir gerbia visi to 
rajono, kvartalo, kaimo gyventojai. Jei nenori apsijuokti, privalo 
ugdyti skonį, lavintis, išmokti elgtis vis kitoje aplinkoje. 

Mafijozas verslininkas turi apibrėžtą gyvenimo būdą, kur domi- 
nuoja efektingi turto ir valdžios simboliai: prabangūs viešbučiai, 
tam tikro modelio prabangūs automobiliai. Maždaug apie 1973— 
1974 metus svarbiausi verslininkai mafijozai jau apsistato asmens 
apsauga ir įsigyja šarvuotus automobilius. Galingiausi jaunieji ma- 
fijos bosai sukiojasi Romos ir Milano beaumonde. Romoje jie susi- 
tikinėja su tarptautinio masto sukčiais ir spekuliantais, Italijos ir 
Prancūzijos nusikalstamo pasaulio, valdančiojo sluoksnio atstovais. 
Iš jų rūbų ir elgsenos negalėtum įtarti, kad jie - mafijozai. 

Mafijozas verslininkas dažnai duoda interviu, kuriuose prisis- 
tato persekiojamu geradariu, rūpinasi savo įvaizdžiu. Jis jau ne- 
berodo nepasitikėjimo spauda, žurnalistais ir masinės komunika- 
cijos priemonėmis. Nors neskaitęs McLuhano ir teoriškai gal ne- 
Žino, jog „priemonė yra žinia“, tačiau supranta reklamos svarbą 
tiek, kad Džoja Tauro slėnyje ir Redžio Kalabrijos provincijoje 
finansuotų kai kurias privačias radijo stotis. Privačius transliuoto- 
jus ima ištikti įvairios nelaimės - pasikėsinimai, sužalojimai ir nu- 
žudymai, kurių priežastis - konkurencija dėl radijo ir televizijos 
kanalų ir jų užvaldymas. Tai, kad mafijozo auditorija nuo mažo 
miestelio ar pietų Italijos provincijos miesto išsiplėtė iki visos ša- 
lies „žiūrovų ir klausytojų“, kuriems jį išgarsino kinas ir televizija, 
mafijozą verslininką apgaubia dviprasmišku garsenybės žavesiu, 
kuris sušvelnina jo susidūrimų su visuomene ir teisinėmis institu- 
cijomis padarinius. 

Mafijozo verslininko gyvenimo būdo aprašymas būtų neišsa- 
mus, jei nebūtų apibūdintas jo kultūros dvigubumas. Iš provinci- 

jos išėjęs į plačiąją šalies visuomenę, kur kitokie elgesio ir varto- 
jimo modeliai, negu tie, kuriais vadovavosi tradicinis mafijozas, 
mafijozas verslininkas neatsisako tradicijų. Jame tvirtai įsišak- 
nijusios kultūros, iš kurios jis kilęs, būdingos vertybės. Vis daž- 
nesni ryšiai su kai kuriais vietos bendruomenės sluoksniais ne- 
leidžia jam nutolti nuo šeimos, garbės, klientų, nutraukti nau- 
dingos draugystės ir apsimestinius ryšius. Priešingai, pasitvirti- 
na mafijozo priklausymas mafijos rajonų kultūrai, kuriai būdin- 
gi tradiciniai santykiai ir tradicinių institucijų stiprinimas kaupi- 
mo tikslu (1). 


MAFIJOZO VERSLININKO TIPAS 


Susitapatinimas su rinkos jėgomis iš pagrindų pakeitė mafijozo ide- 
ologiją ir gyvenimo būdą. Patys sąmoningiausi mafijozai moder- 
nias kapitalistines vertybes pavertė kaupimo kultu, kurio svarbos 
negalima nepaisyti: pelnas ir valdžia laikomi gyvenimo tikslu, o ne 
materialių poreikių tenkinimo priemonėmis. Bet kartu negalima 
nematyti to paties kulto valdomo mafijoziško elgesio sustiprėjimo. 


Net ir tapęs turtingas, mafijozas negali džiaugtis savo turtais. Įsidėmėtinas 
De Stefano pavyzdys. Sakoma, jis turėjęs turto Šveicarijoje, tačiau mirė Asp- 
romontėje su „Dupont“ žiebtuvėliu rankoje. Mafijos veiklos ėmęsis mafijozas 
negali liautis net uždirbęs milijardus. Jis priverstas amžinai būti mafijozu (2). 


Tapti verslininku - vadinasi, perimti modernią sėkmės ir valdžios 
kultūrą. Analizės išvados rodo, kad mafijozą verslininką apibūdina 
valdžios siekimas, o ne pelno troškimas. Auri sacra fames - tipiškas 
kiekvienos šalies ir kiekvieno laikotarpio nusikaltėlio šūkis - tin- 
ka ir nusikaltėlių gaujoms (3), kurių narių mentalitetas mažai ką 
turi bendra arba ir visai nieko su abstrakčiu pelno ir valdžios sie- 
kimu, būdingu šių dienų mafijozui. Pelnas ir valdžia rodo mafijo- 
zo „profesionalumą“, O šis yra jo moralės alfa ir omega. 

Nors po šeštojo ir septintojo dešimtmečio krizės pavyko įsitvir- 
tinti vietos kultūroje ir nors jis iš dalies susigrąžino teritorinę val- 

džią, aštuntojo ir devintojo dešimtmečio mafijozas jau nėra tik 
vienos kultūros žmogus, kuris, vos atsidūręs už jos ribų, jaučiasi 
kaip ant kranto išmesta Žuvis, - tai jau individas, perėmęs įvairius 
kultūros modelius ir mokantis skirtingai elgtis. Kitaip nei seno 
sukirpimo garbingas vyras, šis sujungia pramoninei visuomenei 
būdingas idėjas ir gebėjimus su tradicinėmis vertybėmis ir archa- 
jiška elgsena. Mafijozas verslininkas yra ir išsilavinęs, ir prietarin- 
gas, didžiuojasi savo išskirtinumu ir nuolat baiminasi, kad nėra 
toks pat kaip kiti. Lengvai perprantantis naujas ekonomines sėk- 
mės ir prestižo idėjas, sugebantis greitai perimti naujus vartojimo 
modelius, lemiamomis savo gyvenimo akimirkomis jis atsisklei- 
džia esąs neįtikėtinai reakcingas ir Žiaurus. 

Pokario kultūrinė revoliucija ir vėlesnis aktyvus mafijozo įsi- 
traukimas į ekonominę konkurenciją lėmė jo varžymosi modelio 
pasikeitimą. Dabar mafijozas nėra šalies pietų bajoras ar tam tikros 
profesijos atstovas, kitaip tariant, priklausantis pasiturimam vie- 
tos sluoksniui, o yra pramonės, prekybos ir finansų buržua: Gero- 
lomo Piromalli savo vizitinėje kortelėje užrašė „pramonininkas“. 

Per penkiolikos pastarųjų metų visuomenės ir institucijų dez- 
integracijos procesą susiformavę matijozo verslininko „tipo“ bruo- 
žai iš pagrindų skiriasi nuo tradicinio mafijozo „tipo“ bruožų, o 
dažnai yra net jiems priešingi. Mišri socialinė kilmė ir tam tikras 
formalaus išsilavinimo lygis — du svarbūs šiandieninio mafijozo 
bruožai. Dabar jis kilęs jau ne vien iš žemesnių visuomenės sluoks- 
nių, o vis dažniau iš įvairių vidutinių tarnautojų bei prekybininkų 
ir pramonininkų. 


Tradicinis mafijozas, kilęs iš kaimo <...> paprastai būdavo valstietis, pa- 
dienis darbininkas, kuris siekdamas palengvinti savo varganą dalią susidėdavo 
su mafija, garantavusia tam tikrą padėtį visuomenėje <...> Šiandien mafijo- 
zai jau nėra tokios visuomeninės kilmės. Šiandien į mafiją įsitraukia ir miestie- 
čiai, universiteto studentai, daug studentų <...> Vaikinas, nupjovęs Luppino- 
ni'ui ausį (grobimo auka), buvo penkto kurso medicinos studentas. Pado ir 
Giorgio De Stefano keletą metų mokėsi universitete. Giorgio buvo įstojęs į 
mediciną, o Pado, rodos, studijavo teisę <...> Vienas iš Nirta šeimos, mafijos 
klano, valdančio S. Luką ir apylinkes, yra daktarėlis <...> Yra daug savivaldy- 
bės tarnautojų, koncernų darbuotojų <...> (4). 

Įdomus mafijozų socialinės priklausomybės rodiklis - mafijos gau- 
jų susidūrimuose nužudytų asmenų statusas. Pateiktoje lentelėje 
palyginta šeštojo dešimtmečio pradžios mafijos susidūrimuose nu- 
žudytų asmenų visuomeninė padėtis su tų, kurie buvo nužudyti po 
trisdešimties metų, t. y. šio dešimtmečio pradžioje. 


5 LENTELĖ. Kalabrijoje mafijos konfliktų metu nužudytų asmenų visuomeninė 


padėtis 
Metai Pavaldus Vidurinis Valdantis Iš viso 
sluoksnis sluoksnis sluoksnis 
1950-1951 0570 St — 10070 
1980-1981 507 2770 2375 10076 


Šaltinis: Kalabrijos universiteto Sociologijos departamentas, 1982. 


Kaip matome, skirtumas milžiniškas. Pokariu, kaitos išvakarėse, 
beveik visi mafijozai buvo kilę iš valstiečių, žemės ūkio darbininkų, 
piemenų, 0 šiandienos mafijozai ateina iš visų visuomenės sluoks- 
nių. Mafijozas verslininkas gimsta šeimoje, palyginti gerai integ- 
ruotoje į kvartalo, komunos ir to visuomenės sluoksnio, kuriam pri- 
klauso, gyvenimą. Neretai jis esti garbingų vyrų sūnus ar giminė ir 
nuo vaikystės supranta visuomenėje užimantis išskirtinę padėtį: „Ši- 
tas yra don... sūnus“; „tas yra don... sūnėnas“. 

Kiti vaikai stengiasi su juo nesusipykti. Mokytojai vengia jam 
duoti pastabų. Jo darbinė veikla, palyginti su kitais bendraam- 
žiais, kurie dėl šiuo metu Italijos pietuose susiklosčiusios padė- 
ties priversti daug metų kęsti nedarbą, prasideda labai anksti. Ma- 
fijos įmonės yra šeimos įmonės, kuriose dirba visi. Jau nuo pa- 
auglystės jo pajamos labai didelės, taip pat ir vartojimo lygis. Jo 
psichikoje telikę menki prisiminimai apie visuomenės paribį ir 
atskyrimą. 

Cordi koskos iš Lokrio galva yra 29 metų matininkas. Vienai iš 
galingiausių Vakarų Sicilijos koskų iki praėjusių metų vadovavo 
Stefano ir Giovanni Bontade: pastarasis turėjo teisininko diplo- 

mą ir oficialiai dirbo advokatu. Daugelis eilinių Kalabrijos ir Sici- 
lijos koskų narių dirba valstybinėse ir pusiau valstybinėse įstaigo- 
se, dažnai priimti ne konkurso būdu: „Peppino Melara 1977 metų 
vasarį priimtas neetatiniu techniku rentgenologu į provincijos ko- 
vos su tuberkulioze draugiją, veikiančią šiame mieste <...> jo 
darbo sutartis buvo keletą kartų pratęsta <...> kol pagaliau 1978 
metais jis priimtas į nuolatinį darbą, nors teturėjo tik vidurinio 
mokslo baigimo atestatą“ (5). Redžio Kalabrijoje apie dešimt kal- 
tinamųjų iš proceso prieš 60 mafijos galvų iš Tirėnų jūros pakran- 
tės rajonų turėjo vidurinės mokyklos atestatus ar universiteto di- 
plomus. Tarp jų buvo net licėjaus direktorius. Iš tų kaltinamųjų 
net 45 pagal pajamas ir darbo pobūdį priklausė aukštesniam negu 
vidutinis visuomenės sluoksniui. 

Matijozo kultūros ir ideologijos transftormavimasis, sąlygotas jo 
skverbimosi į svarbiausius ekonominio gyvenimo centrus, leidžia 
pristatyti jo „gyvenimo būdą“ kaip sektiną pavyzdį tokiems visuo- 
menės sluoksniams, kuriems trūksta išsilavinimo bei kultūrinės pri- 
klausomybės sąlygotų aspiracijų ir tikrojo jų pajamų lygio pusiau- 
svyros. Valstybinio prievartos reguliavimo ir slopinimo žlugimas 
kartu su mafijos valdomoms sritims būdinga individualistine, var- 
totojiška ir konkurencine kultūra nusmukdė ir tų biurokratinių pro- 
fesijų ir pareigų, kurios dar prieš 15-20 metų buvo Italijos pietų 
žemutinio visuomenės sluoksnio geidžiamiausias tikslas, autorite- 
tą. Kitaip būtų sunku paaiškinti, kodėl vis daugiau tarnautojų, ad- 
vokatų, mokytojų, medikų ir net teisėjų, atsisakę legalių profesijų, 
skuba prie didžiojo mafijos katilo. Vienas Palermo teismo teisėjas 
neseniai buvo pašalintas iš Vyriausiosios teisėjų tarybos, nes nuola- 
tos įkyriai spaudė savo kolegas palankiai vertinti kaltinamuosius 
tarptautine narkotikų kontrabanda (6). Prieš keletą metų Kalabri- 
joje kitas teisėjas, Guido Cento, buvo pašalintas iš teismo, nes „su- 
kiojosi tarp smerktinų draugų ir reikalų <...> dalyvavo pirkimo ir 
pardavimo bendrovėje, priklausiusioje broliams Mazzaferro <...> 
mafijos bosams, kurie vertėsi spekuliacija“ (7). 

Vidutiniojo sluoksnio asmenų norą elgtis mafijoziškai galima 
paaiškinti plačiomis turtėjimo ir valdžios įgijimo galimybėmis, ku- 
rias mafija suteikia siekiantiems kilti visuomenės laiptais. Versli- 

ninko mafijozo karjera daug greitesnė, ir tai jį skiria nuo tradici- 
nio mafijozo. Pastarasis paprastai turėdavo daug metų laukti, kol 
iš eilinio koskos nario tapdavo visais atžvilgiais garbingu vyru. Šeš- 
toje lentelėje, kur lyginamos amžiaus grupės ir vidutinis kaltina- 
mųjų amžius keturiuose per pastaruosius penkiolika metų svar- 
biausiuose teismo procesuose prieš mafiją, matyti, kaip trumpėja 
laikas, per kurį mafijos hierarchijoje pasiekiama aukštesnė vidu- 
tinė padėtis. 

Naujų kartų atėjimas į mafijos grupuotes ypač akivaizdus iš kal- 
tinamųjų, priklausančių 21-30 metų amžiaus grupei, procento: 
nuo 1,77 1968 metais iki 16,726 1978-1979 metais ir iki 30,670 
1980-1981 metais. 

Dar vienas svarbus mafijozo verslininko ir tradicinio mafijozo 
skirtumas - kitoks jo santykių su kitais mafijozais ir su teisės siste- 
ma pobūdis. Šiandien nebėra pirmoje šios knygos dalyje nagrinė- 
to skirtumo tarp neteisėto etapo, kai dažnai buvo kovojama su 
panašiais į save ir su valstybės valdžia, ir vėlesnio teisėto mafijozo 
karjeros etapo, kai formaliai ir faktiškai buvo pripažįstama jo va- 
dovaujama padėtis. Mafijozas verslininkas be perstojo kovoja su 
teisės sistema ir konkurentais. Būdingi tokio veikėjo gyvenimo bruo- 
Žžai — ilgi kalėjimo ir slapstymosi metai, trumpi laisvės tarpsniai, 
nuolatinė įtampa ir smurtinės mirties pavojus. 

Iš trijų svarbiausių pokario metų Kalabrijos mafijos galvų tik 
Gerolamo Piromalli mirė sava mirtimi (bet nelaisvėje). Antonio 
Macri 1975 metais žuvo pasaloje, o Mico Tripodo buvo nužudytas 
kalėjime. Taip pat ir tokios pereinamojo laikotarpio figūros kaip 
Angelo La Barbera ir Luciano Liggio niekada nežinojo, ką reiškia 
normaliai gyventi, nes daug metų praleido kalėjimuose arba slaps- 
tėsi: 16 metų — nuo 1948 iki 1964 - Liggio slapstėsi, vėliau buvo 
suimtas, paskui vėl slapstėsi, kai pabėgo iš klinikos Romoje, ku- 
rioje buvo gydomas. 1976 metais vėl buvo suimtas, atsidūrė kalė- 
jime. Visą savo mafijozo gyvenimą, kurį pradėjo dvidešimties me- 
tų nužudydamas žemės valdų sargą, jis konfliktavo su valstybės 
institucijomis. 

Beveik visos svarbesnės šiandienės Kalabrijos ir Sicilijos mafi- 
jos galvos šiuo metu yra nelaisvėje ar valdo nekonfliktuodamos 

Carissimo compare Bruno, 


in un vostro scritto mi uvete detto di guello che mi oc- 
corre rivolgermi Uu vol personalmente, udesso venni il 
momento e come preferito, come onesto € come tutlo, 
sento il dovere manifestarvi cio che dovete fare nei mei 
confronti. Voi sapete bene che mi trovo in carcere innwo- 
centemente, guindi debbo usare tutti i mezzi per salturė 
fuori, per ottenere cid vccorTe denaro « du fratello dove- 
te prestarvi di rivolgerii alle persone sotio elencate, pe- 
ro deblono fure una cosa a largo raggio sempre a mio 
nome. Del denaro che vi daranno lo tenete vo1 e dopo vi 
dirė a chi dovele consegnarlo. 
Le persone sono 1 seguenii: Filippo Crocė, Nino Man- 
gernea, Ciccio Flacha, Milio Foti ed altri di vostra c0- 
noscenza, sempre da Melito Porto Salvo. Ihultre rivol- 
getevi ad Andrea Legato da Condofuvi e che lui si rivol- 
gerė ad altri. Da Reggio rivolgetevi a Vittorio Canale 
usundo lo stesso metodo. Inultinno [sic!] rivolgetevi a 
don Pasyualino Comi da Gallico. lui ha molte cono- 
scenze e puvo fare tanto. Vi raccomando il massimo si- 
lenziv e soprattutto non vonsegnate una lira nemmeno 
a mio fratello. 
Non appena terminale il giro mi darete Uesito col por- 
gilore. Compare, se avele seme sufficienle come guella 
che vi ka dato mio fratello, me la restituite poiehkė mi 
occorre urgenle, se non ne avele vi li teneti, avevo giū 
mandato mi10 fratello, non credo che avete pensato a 
male... L'insensato di mio cognato mi ha perso tutto, 
capite: 2 «Vi raccomando di stare attento poichė il mon- 
do ė tutto infame». Se vi occorre della gioventi create- 
velu voi slesso sempre persone conoscenti vostri. La 
cerchia che uvevale prima erano e som dei veri com- 
missari e, che senzaltro Įsic!) 01 siete Tes0 contu. 
To vi rispettero per tutta la vita. Il mio vincolo ė uno e 
non vedo Vora dimostrarvelo con i fatli. 
Se doveti risponderini rivolgetevi al porgitore, oppure 
la consegnerele a mi mogbe. Di guanto sopra vi ho 
detto dovele fare unu cosa generale, anche per conoscere 
al rispetto di certi amici. Serwvete una di tulto e tenete- 
11 cto che vi occorTe. 
Vi saluto abbracciandovi cou fralerna uffettuosilė v0- 
stro compare e fratello 


Mimmo Tripodi 


II presente strappatelo subito, intesi? Ciao. 





7 PAV. 


Brangus bičiuli Bruno, 

Viename savo laiške rašėte 
man, kad galiu kreiptis į jus as- 
meniškai, dabar atėjo ta akimirka 
ir jaučiu pareigą, kaip dera 
tinkamą ir t. t., atskleisti jums, ką 
dėl manęs turite padaryti. Kaip 
žinote, aš nekaltai sėdžiu kalė- 
jime, todėl turiu pasinaudodamas 
visomis priemonėmis iš čia iš- 
trūkti, o tam reikia pinigų, todėl 
jus kaip brolį prašau kreiptis į čia 
išvardytus asmenis, šie savo ruož- 
tu turi mano vardu iš peties pa- 
sidarbuoti. Pinigus, kuriuos jums 
duos, laikykite pas save, vėliau 
pasakysiu, kam turite juos per- 
duoti. 

Asmenys yra šie: Filippo Croce, 
Nino Mangernea, Ciccio Flachi, 
Milio Foti ir kiti, kuriuos jūs pažįs- 
tate, iš Melito Porto Salvo. Be to, 
kreipkitės į Andrea Legato iš Con- 
dofurio, o jis tegul kreipiasi į kitus. 
Redžio Kalabrijoje taip pat 
kreipkitės į Vittorio Canale. Į don 
Pasgualino Comi iš Galiko 
kreipkitės paskutinį (sic!), jo pla- 
čios pažintys gali daug padėti. 
Prašau visiško slaptumo, 0 svar- 
biausia, neduokite nė liros net ma- 
no broliui. 

Kai tik visus apeisite, praneš- 
kite man rezultatus, per (šio laiš- 
ko) įteikėją. Bičiuli, jei turite 


pakankamai žaliavos kaip ta, kurios gavote iš mano brolio, grąžinkite, man jos skubiai 
reikia, jei neturite - galite pasilaikyti, jau pasiunčiau savo brolį, manau, kad padarėte 
tai ne iš piktos valios... Tas beprotis mano svainis viską pametė, suprantate? „Būkite 
atsargus, nes pasaulis labai nedoras“. Jei jums reikia jaunų vyrų - pats juos susirinkite, 
tik iš savo pažįstamų. Tie, kurie jus supo anksčiau, buvo ir yra komisarai, ir jūs ne- 
abejotinai (sic!) turėjote tai pastebėti. 

Gerbsiu jus visą savo gyvenimą. Mano įsipareigojimas yra vienas ir negaliu sulaukti, 
kada galėsiu jums jį patvirtinti faktais. 

Atsakymą siųskite per įteikėją arba galite ir mano žmonai. Dėl to, ką čia pasakiau, 
turite parašyti vieną bendrą sumą, taip pat, kad įgytumėte kai kurių draugų pažroė 
Parašykite vieną sumą ir pasiimkit sau, kiek jums reikia. 

Širdingai jus bučiuoju, jūsų bičiulis ir brolis 

Mimmo Tripodi 


Ši laiškelį iškart suplėšykite, supratote? Iki. 

su savo kolegomis. Giuseppe Piromalli slapstosi jau daugiau kaip 
dešimt metų. Saverio Mammoliti ir Paolo De Stefano sėdi kalėji- 
me. Giuseppe Nirta 1981 metais nuteistas 4 metams laisvės at- 
ėmimo už nusikalstamos grupės organizavimą, paleistas lygtinai. 
Nuo 1981 metų pavasario iki 1982 metų vasaros (truputį daugiau 
kaip per metus) keturios galingiausios Vakarų Sicilijos mafijos šei- 
mos buvo praretintos, nužudyta daug jų narių ir vadų. Šitame iki 
šiol tebesitęsiančiame kare krito daugiau nei 150 žmonių. 


ŠIANDIENINIO MAFIJOZO WELTANSCHAUUNG 


Kaip ir Hobesso „gamtinėje būsenoje“, šiandieninio mafijozo 
Weltanschauung dominuoja nerimą kelianti pavojaus nuojauta. Ma- 
fijozų atsiminimai, autobiografijos ir liudijimai persmelkti fatališ- 
ko pesimizmo. „Patariu pasisaugoti, nes pasaulis yra nedoras“, — 
taip senas mafijos galva Tripodo rašo jaunajam Paolo Eguisone 
tardytojų perimtame laiške (7 pav.). Mafijozo Avignone's tardy- 
tojui atsiųsti prisiminimai kupini pasipiktinimo visuomene, kur 
knibžda išdavikai, šnipai ir budeliai (8). Nostalgiškas idealizavi- 
mas šeimyninio gyvenimo ir namų laimės, kuriems dėl visuotinio 
nedėkingumo gresia nuolatinis pavojus, kartojasi suimtų mafijo- 
zų tardymo dokumentuose. 

Šiandieninės mafijos galvos mėgsta įsivaizduoti esantys teisieji, 
išlaikę tradicines moralines vertybes. „<...> kitaip tariant, gar- 
bingi vyrai, kurie padeda silpniesiems, o ne juos išnaudoja, kurie 
visada daro gera ir niekada bloga, - rašo Rosario Spatola (9), - 
gyvena kupiname pavojų ir pinklių pasaulyje“. 

Čia kyla problema. Kadangi mafijozų patiriamos pinklės ir ri- 
zika toli gražu nėra prasimanytas jų kasdienio gyvenimo bruožas, 
kaip jie sprendžia šį klausimą? Kaip keičiasi jų gyvenimas ir po- 
Žiūris į pasaulį nuolat gresiančios mirties sąlygomis? 

Mūsų tyrimai parodė, kad dauguma mafijozų neturi ritualinio- 
kultinio atsakymo į šį klausimą. Ženklus jų veiklos ir elgsenos „su- 
pasaulietinimas“, atrodo, nepalieka vietos polinkiui į sublimaciją. 
Mūsų dienų matijozams, rodos, nebūdinga orientacija į tai, ką Veble- 

nas vadino „religine praktika“ ir taikė nusikaltėliams verslininkams 
bei grobuoniškoms kultūroms, nei polinkis į apeigas ir prietarus. 

Jie nelinkę menkinti kiekvienos vykdomos operacijos vertės ir 
rizikos ar tai „neigti“. Mafijozas verslininkas žino galįs mirti smur- 
tine mirtimi ir bijo to, kaip ir kiekvienas asmuo, rizikuojantis savo 
gyvybe. Tačiau tą akimirką, kai jo gyvybei pradeda grėsti nuolatinis 
pavojus, jis randa problemos sprendimą. Dažniausiai to sprendimo 
pagrindas - prieštaringa sintezė savisaugos instinkto ir įsisąmonin- 
tos didelės rizikos, susijusios su jo veikla. Mirties problema bando- 
ma spręsti, viena vertus, visapusiškai branginant gyvenimą ir jo tei- 
kiamus malonumus - tarp jų ir „labiausiai pašėlusius“ bei „amora- 
liausius“, - kita vertus, laikantis „barbariškos“ moralės. 

Iš daugelio pastebėjimų tiesiogiai bendraujant su mafijozais 
galima sudėlioti jų pasaulio viziją, kurią būtų galima apibrėžti 
kaip „herojišką“ ir „nekrikščionišką“, neįprastą ir iš pažiūros ma- 
žai vakarietišką. Remdamiesi ja, mafijozai mirtį laiko kokybine 
savo išskirtinumo pasekme. Daugeliu požiūrių jų mentalitetas 
yra elitarinis. Ne visi žmonės yra vieno lygio, todėl, mafijozų 
nuomone, ne visos gyvybės yra lygiavertės. Vienų yra vertesnės 
už kitų. Kai kuriuos žmones galima nužudyti nelaikant to nusi- 
kaltimu, nes jie priklauso Žemesniam sluoksniui, yra „neišrink- 
tųjų“ kategorijos nariai. 

Kitų Žmonių gyvenimas, atvirkščiai, yra labai vertingas ir turi 
būti rūpestingai saugomas. Tačiau vertė yra grynai subjektyvi. Ji 
priklauso ne nuo gyvenimo trukmės, bet nuo jo kokybės. Aukštą 
padėtį pasiekęs žmogus gali būti laikomas pakankamai nugyve- 
nęs dar būdamas jaunas. Čia pateikiama ištrauka iš neoficialaus 
tardytojo pokalbio su garsiu mūsų dienų Palermo mafijozu apie 
mafijos galvos Inzerillo mirtį padės geriau suprasti tokį požiūrį: 


TARDYTOJAS: Toto Inzerillo buvo nužudytas. Jis tebuvo trisdešimt septy- 
nerių. Ar negaila mirti tokioje jaunystėje? Juk tokiame amžiuje gyvenimas dar 
tik prasideda... Dar tiek siektinų tikslų, tiek dalykų, kuriuos galima pamatyti 
ir padaryti... 

MAFIJOZAS: Sutinku, Inzerillo mirė trisdešimt septynerių. Bet šie jo 37 
metai verti tiek pat, kiek eilinio žmogaus 80. Inzerillo gerai gyveno. Jis iš gyve- 

nimo daug gavo. Kiti niekada neturės nė šimtosios dalies. Negaila mirti tokia- 
me amžiuje, jei padaryta, gauta ir pamatyta tai, ką Inzerillo padarė, pamatė ir 
gavo. Jis mirė nenuvargintas gyvenimo ar juo nepatenkintas. Jis mirė pasisoti- 
nęs gyvenimu. Štai toks skirtumas (11). 


"Toks kokybinis Žmonių skirstymas tėra klasikinio mafijozo men- 
talitete glūdinčio požiūrio išplėtimas. Tačiau tradiciškai smurti- 
nės mirties ir konfliktų su valstybės valdžia atvejai buvo daug re- 
tesni ir ne tokie pastebimi. Mafijozas iš „Pelėdos dienos“ turi su- 
kūręs penkis žmonijos hierarchijos sluoksnius ir į aukščiausiąjį 
gali įtraukti ir priešais stovintį karabinierių kapitoną: 


„Aš, - toliau tęsė don Mariano, - truputį pažįstu pasaulį ir tai, ką mes vadina- 
me žmonija, skiriu į penkias kategorijas: žmonės, pusžmogiai, žmogeliai (nors ir 
gerbiu), raguotieji ir kiti <...> Žmonių yra labai mažai; pusžmogių - mažai, 
džiaugčiausi, jei žmonija baigtųsi šiais <...> Bet ne, ji turi dar žemesnį sluoks- 
nį - žmogelius, kurie kaip vaikai mano esą dideli, beždžionės, kartojantys di- 
džiųjų veiksmus <...> Ir dar žemesnį, raguotuosius, kurių jau pulkai <...> Ir 
pagaliau visi kiti, kurie turėtų lyg antys gyventi balose, nes jų gyvenimas turi 
prasmės ir išraiškos ne daugiau nei ančių <...> Jūs, net jei šitais popieriais 
mane nukryžiuosite kaip Kristų, jūs esate žmogus <...>“ — „Ar jums atrodo 
žmogiška nužudyti ar užsakyti nužudyti kitą žmogų?“ — „Aš niekada nieko 
panašaus nepadariau. Bet jei jau manęs klausiate, ar teisinga atimti Žmogui 
gyvybę šiaip, dėl pramogos, kad tiesiog pakalbėtume apie gyvenimą, atsakysiu: 
pirma reikia pažiūrėti, ar jis žmogus <...> (12)“. 


Remdamasis tokiu pat požiūriu, mafijozas verslininkas, dar la- 
biau nei klasikinis mafijozas, suteikia sau teisę žudyti. Kita ver- 
tus, baimė numirti per anksti, kol nepasiekti aukštesnės hierar- 
chijos pakopos tikslai, verčia mafijozą siekti gyvenimo pilnatvės 
ir jo malonumų. 


Šių žmonių gyvenimas nepaprastas. Jų nematysi dykinėjančių. Sutvarko ko- 
kį reikalą ir pietauja su draugais. Paskui sutvarko kitą reikalą ir eina pas mei- 
lužę. Paskui sugrįžta „patikrinti padėtį“ <...> Jie nuolat juda, daug valandų 
praleidžia mašinoje, važinėja šen ir ten <...> Vėliau eina į barą paplepėti. 

Važiuoja aplankyti kokio giminės, paskui aptaria reikalus <...> Daugelis jų 
yra poligamai. Turi keletą šeimų ir daug vaikų. Valgo, geria, linksminasi, žudo. 
Viskas vyksta intensyviai, be tvarkos, be paliovos, - jų laikas nesustingęs (13). 


MAFIJOS ŠEIMA IR KOSKA 


Kadangi mafijozas nėra nei profesija, nei nuolatinė būklė, mafi- 
jozai nesudaro socialinės klasės sociologine šio termino prasme 
kaip, tarkime, žemvaldžiai, kapitalistai ar darbininkai. Sėkminga 
mafijozo veikla ekonominėje srityje suteikia jam ir jo šeimai ku- 
rią nors klasę atitinkančią padėtį. Toji padėtis gali veikti (ir 1š tie- 
sų stipriai veikia) gausių vietos bendruomenių gyvenimo būdą bei 
vertybių sistemą, bet pati savaime nereiškia klasinės padėties ir 
netgi nėra jos prielaida. 

Pasiekta klasinė padėtis nėra mafijozo padėtis, — tai žemval- 
džio, dvarininko, prekybininko ar kapitalisto padėtis, kuri priklauso 
nuo sėkmingos mafinės veiklos rezultatų panaudojimo būdo. 

Tų rezultatų perdavimas savo palikuonims gali padėti išlaikyti 
mafijozui pasiektą padėtį ilgesnį laiką, negu trunka aktyvaus gyve- 
nimo tarpsnis, ir gali palengvinti jo palikuonių kelią į naujas sėk- 
mės viršūnes. Tačiau tiesioginės mafijozo funkcijos ir asmeninės 
savybės neperduodamos. Tose sferose /urnover yra gana aukštas: 
mafijozų vaikams labai retai pavyksta išlaikyti aukštą savo tėvų pa- 
siektą padėtį. Mafijos, ir tradicinės, ir verslo, elito atrankos kriteri- 
jai grįsti laisvų varžybų principu. Bandymai priverstinai, „iš aukš- 
čiau“ siūlyti kandidatus į palikuonis beveik visada baigiasi mafijos 
grupuotės vienybės sutrikimu ir smurtiniais konfliktais. 

Grupės galva taip pat nebūtinai pasirenkama pagal amžių. Yra 
garsių mafijos koskų, kurioms vadovauja jauni asmenys ar tik trupu- 
tį vyresni už kitus gaujos narius. Iš lentelės, kurioje atskleista devynių 
svarbiausių Kalabrijos pietų Jonijos jūros pakrantės sričių mafijos 
koskų sudėtis pagal narių amžių, matyti, jog tik dviejose grupėse 
galvos amžius smarkiai viršija vidutinį jos narių amžių. Dažniausiai 
amžiaus skirtumas tarp galvos ir pavaldinių nėra didelis, o dviem 
atvejais grupės galva jaunesnis, nei yra jos narių amžiaus vidurkis. 

Tai, kas pasakyta, nereiškia, kad mafijos pasaulį valdo tokie pa- 
tys judėjimo, pareigų ir funkcijų specializacijos pagal kompeten- 
ciją bei personalo atrankos kriterijai, kurie būdingi valdant ofi- 
cialias organizacijas ir kurie aprašyti sociologijos vadovėliuose. 
Tai tik reiškia, kad lemiamas mafijos grupuotės vidaus hierarchi- 
jos kriterijus nėra vadovaujamos padėties paveldėjimas ar pasky- 
rimas, O tik koskos valdymui būtinos asmeninės savybės. Jei tuo 
metu valdančių mafijos galvų vaikai nepaveldi tokių savybių kaip, 
tarkime, padidėjęs agresyvumas, gudrumas, ramūs nervai, protas, 
žiaurumas, gebėjimas greitai spręsti ir t. t., įvyksta intensyvus pos- 
tų persistumdymas tiek vienos mafijos grupuotės viduje, tiek ir 
tarp tam tikro rajono mafijos grupuočių. 

Tačiau tvirtėjant verslo mafijai randasi ir šios hierarchijos kai- 
tos valdymo strategija. Šiandienos mafijozai jau daugiau nei de- 
šimtmetį bando kontroliuoti judėjimą gaujų viduje. Toks bandy- 
mas yra platesnio mafijos gyvavimo ir atskirų mafijos grupuočių 
įsitvirtinimo proceso dalis. 


7 LENTELĖ. 9 Kalabrijos mafijos koskų narių amžiaus vidurkis ir vado amžius 


Koskos pavadinimas Koskos teritorija Narių amžiaus Vado 
vidurkis (metais) amžius 


Cataldo-Marafioti Lokris-Ardorė-Dzeračė 37 42 
Nirta-Romeo S. Luka-Bjankas-Bovalinas 40) 67 
Ursino-Jerino Džojoza Jonika 34 53 
Ruga Monasteračė-Stilas-Riačė 31 29 
D'Agostino Kanolas-S. Ilarijas 39 54 
Mazzaferro Marina di Džojoza Jonika 32 38 
Acguino-Scali Marina di Džojoza Jonika 33 36 
Cordi Lokris 35 29 


Macri Sidernas 39 43 


Šaltinis: apdoroti duomenys iš teismo dokumentų (Carabinieri di Reggio Calabria, 
1979) ir kitų. 

Matome formuojantis mafijozų draugijas, kurioms būdingas pra- 
eityje neregėtas stabilumas ir pastovumas. Pagrindinėse Kalabrijos 
pietų ir Vakarų Sicilijos komunose formuojasi stabilus mafijozų /u0- 
nas, gausus ir vis didėjantis. Stabilizacijos mechanizmas pagrįstas 
paveldėjimo įteisinimu, o pagrindinė susidariusios naujos padėties 
dalis yra mafijos šeima - įmonė ir koska, suprantama kaip glaudžiai 
susijusių ar susiliejusių šeimų visuma. 

"Tradicinės mafijos vado valdžia priklausė /7 nuo jo gebėjimo 
suburti apie save daugiau ar mažiau nuolatinę šalininkų, susijusių 
su juo palyginti plačiais ryšiais, grupę, kurią paprastai sudarydavo 
ne daugiau kaip 15-20 asmenų, o šiandienos mafijos versle daly- 
vauja didelės žmonių grupės, kartais susidedančios net iš 70-80 
suaugusių vyrų, kurių centre yra branduolys, sudarytas iš vienos 
ar daugiau paprastai didelių biologinių šeimų. 

Didelė šeima ir platūs giminystės ryšiai yra būtina - conditio 
sine gua non — dabartinio Kalabrijos ar Sicilijos mafijos lyderio 
sąlyga. Aplink pagrindinį koskos branduolį vėliau formuojasi įvai- 
rių netikra giminyste ir praktine draugyste pagrįstų ryšių tinklas, 
bet pagrindine sudedamąja dalimi lieka pirminis klanas, kurio var- 
du pavadinta koska. 

Pamatinis vidaus ryšys — biologinė pirmo laipsnio giminystė. 
Laikui bėgant ji keičia kitokius ryšius ir tampa vieninteliu šiuolai- 
kinių mafijos grupuočių vidaus ryšiu. Aplink vieną asmenį, kad ir 
koks jis būtų gabus megzti draugystės ir klientų ryšius ar vykdyti 
mafijos ir verslo funkcijas, susibūrusios grupės pasižymi vidiniu 
trapumu, dėl kurio jos gana greit nusilpsta ir suyra. 1979-1980 
metais atliktų 14 galingiausių Kalabrijos mafijos koskų tyrimų re- 
zultatas vertė stebėtis: nė vienos iš jų nesudarė mažiau nei trijų 
brolių branduolys. Septynių iš jų centrą sudarė 4 šeimos, kiekvie- 
noje iš jų po 4 brolius, o trys iš jų buvo susibūrusios apie 6 šeimų 
branduolį su 6 vadovaujančiais broliais. 

Suprasti aptariamą reiškinį galėtų padėti ekonominės priežas- 
tys, susijusios su pasikeitusiu mafijos veiklos pobūdžiu. Veikla grin- 
džiama šeimomis, kurios kartu yra ir įmonės, ir įmonėmis, kurios 
kartu yra šeimos, ir to pasikeitimo nulemtu didesniu bendruome- 
nės narių įsitraukimu į reikalų valdymą. Tačiau esama ir svarbių 

8 LENTELĖ. Brolių šeimų skaičius 14 pagrindinių Kalabrijos mafijos grupių 


Kalabrijos Tirėnų jūros Kalabrijos Jonijos jūros 
pakrantės zonos koskos pakrantės zonos koskos 
koskos brolių šeimų koskos brolių šeimų 
pavadinimas skaičius pavadinimas skaičius 
De Stefano 3 Nirta 3 
Mamoliti 4 Mazzaferro 6 
Rugolo 6 Cataldo 4 
Cianci 3 D'Agostino 4 
Piromalli 3 Ursino 6 
Mazzaferro 4 Jerino 4 
Pesce 4 Ruga 4 


Šaltinis: anagrafinių ir teismo dokumentų tyrimai. 


„kovinių“ priežasčių, susijusių su padažnėjusiais mafijos mikro- 
pasaulio vidaus konfliktais, verčiančiais didinti minimalų biologi- 
nių šeimų skaičių (o kartu ir suaugusių vyrų skaičių), būtiną no- 
rint iškovoti ir išlaikyti aukščiausią postą. 

Matfijozo turimų brolių ar sūnų skaičius jo priešininkų pripažįsta- 
ma kaip vertinga ypatybė. Koviniu požiūriu stiprių narių skaičius 
kurioje nors koskoje kitoms koskoms yra vienas iš svarbiausių ele- 
mentų ir turi lemiamos reikšmės teritorinėms ar panašios veiklos 
srities grupuotėms renkantis konflikto ar sąjungos strategiją. 

Priklausymas gausiai šeimai lemia ir tos pačios koskos vidaus 
hierarchiją tuo atveju, jei ji sudaryta iš dviejų ar daugiau susijungu- 
sių šeimų klanų. Vieno ar dviejų giminaičių netektis gali nulemti, 
kaip tai atsitiko Jonijos jūros pakrantės zonos Kalabrijos koskai, 
susidedančiai iš Cataldo ir Marafioti klanų, vadovaujamo vaidmens 
praradimą, kai koskos galva užima garbės pozicijas. 


Giuseppe Cataldo iškilo į vadus ne tik dėl savo asmeninių savybių, 0 ir su- 
menkus Bruno Marafioti galiai po to, kai jo brolis ir sūnus buvo nužudyti. 
Senasis vadas Marafioti išsaugojo „garbės prezidento“ postą (15). 

Šiuolaikinės mafijos koskos valdžia ir prestižas ypač priklauso 
nuojos narių skaičiaus. Galingiausios mafijos grupuotės kartu yra 
ir pačios gausiausios: nuo 5-10 suaugusių vyrų mažiausiose kos- 
kose iki 20-30 - vidutinėse ir iki 70-80 — didžiausiose koskose. 

Kokiu būdu užtikrinama vidinė koskos branduolio vienybė? 
Vien giminystės ryšys, nors ir „normatyvinis“, pats savaime gali 
būti nepakankama veiksmingo bendradarbiavimo, lojalumo ir 
vienybės tarp skirtingų biologinių šeimų sąlyga. Antropologinės 
studijos parodė, kad būtent tarp brolių šeimų Sicilijoje ir įvai- 
riuose Viduržemio jūros pakrantės regionuose dažniausiai kyla 
nesutarimai ir konfliktai, o ne vyrauja bendradarbiavimas ir so- 
lidarumas. 

Jei prie šių bendro pobūdžio pamąstymų pridursime mafijos 
šeimas formuojančių Žmonių savybes, kitaip tariant, tai, kad jie 
yra agresyvesni ir plėšresni nei kiti individai, ir tai, kad auklėdamos 
tos šeimos skatina jėgos naudojimą tarpasmeniniuose santykiuo- 
se, taps aišku, kad mafijos grupuočių vidinė vienybė nėra savaime 
suprantama ir iš pirminių įsipareigojimų mechaniškai kylantis da- 
lykas. Esama labai konkrečios galimybės, kad paprastai į išorę 
nukreiptas koskos agresyvumas atsisuks į ją pačią ir sukels pavo- 
jingus vidaus konfliktus. 

Daugelis mafijos grupuočių į šį nuolatinį skilimo pavojų įvai- 
riai reaguoja: a) plečia giminystės ryšius tarp savo narių, netgi 
skatina santuokas tarp pirmos eilės pusbrolių, pavyzdžiui, Sicili- 
jos mafijos Spatila-Inzerillo-Gambino-Di Magio šeima, kuri per 
kelias kartas virto viena grupe; b) kuria ekonominio suinteresuo- 
tumo ryšius tarp tų pačių narių, įtraukiami ir antraeiliai šeimos 
nariai —- moterys, paaugliai, seniai; c) kuria tikrą „šeimos komu- 
nizmą“, paremtą bendra nuosavybe ir bendru didžiosios dalies 
ekonominės veiklos bei vidiniam koskos branduoliui priklausan- 
čių turtų valdymu. Garsus mafijos lyderis iš Džoja Tauro slėnio 
taip karabinieriams pareiškė: 


Aš su broliais turiu savo veiklos bendrovę, taigi valdome turimą nuosavybę 


(citrusų ir alyvmedžių sodus), taip pat degalinę ir įvairias transporto priemo- 
nes, kurios tik dėl komercinių priežasčių pirma buvo registruotos mano brolio 

Giacomo vardu <...> Mes, visi trys broliai, kartu valdome bendrą turtą ir visi 
gauname pelną <...> (17). 


Taip pat ir Palermo Inzerillo šeimos klane galima įžvelgti tą vie- 
ną seniausių turto valdymo formų. Teisėjo Falcone's liudijimu, penki 
broliai Inzerillo kartu su savo tėvu turėjo plačiai išvystytą legalų 
verslą, naudojosi finansais ir turtais, užrašytais vieno iš jų, Salvato- 
re's, koskos galvos, vardu. Tirdamas kai kurių iš jų padėtį, Falcone 
išryškina įvairių klano narių ekonominės veiklos susiliejimą. 


Inzerillo Santo neturi asmeninės einamosios sąskaitos banke, o tai labai 
stebina, nes jis verčiasi prekyba; vadinasi, jie su broliu Salvatore visiškai nepa- 
siskirstę reikalų <...> Prie to pridūrus, kad ir Pietro Inzerillo yra pasirašęs ne 
vieną pavedimą į Salvatore's Inzerillo einamąją sąskaitą, galime tarti, jog ir 
minėtasis kaltinamasis „tarnavo“ broliui ir jo veikla nebuvo atskirta nuo pasta- 
rojo (18). 


Polinkis kartu valdyti turtą ir turėti bendrą nuosavybę, aišku, 
būdingas tik pagrindiniam koskos branduoliui. Kitos ją sudaran- 
čios šeimos turi plačią įvairiose ekonomikos srityse veikiančių įmo- 
nių autonomiją. 

Šiuolaikines mafijos grupuotes apibūdina ne tik ekonominė, ko- 
vinė ir kita jau nagrinėta veikla, bet ir maksimaliai didžiausio pa- 
veldėtojų skaičiaus principas, darantis įtaką atskirų mafijozų ir jų 
šeimų elgesiui. Tokios strategijos pagrindinės kryptis yra kuo di- 
desnis sūnų skaičius ir vis didesnė mafijos grupuočių endogamija. 

Polinkis turėti daug palikuonių matyti iš demografinio mafijos 
grupuočių augimo, kurio rezultatai akivaizdūs įvairiose vietos ben- 
druomenėse, kai lyginamas mafijos šeimų narių ir ne mafijos šei- 
mų narių kiekis. Pateiktoje lentelėje lyginami atsitiktinai parink- 
tų 210 mafijos šeimų, gyvenusių Džoja Tauro slėnio komunose 
1980-1981 metais, vidutinis dydis ir narių skaičius su tais pačiais 
metais tose komunose gyvenusių visų šeimų duomenimis pagal 
paskutinį gyventojų surašymą. 

Vidutinis mafijos šeimos dydis yra 5,5 narių, O visų šeimų vi- 
durkis lygus 3,5. Kai kuriose komunose mafijos šeimos daugiau 

nei du kartus viršija vidurkį, 0 jų narių skaičius kai kuriais atvejais 
sudaro daugiau nei 276 visų gyventojų. O iš tų 210 šeimų, remda- 
miesi teismo dokumentais ir kitais šaltiniais, atrinkę tas, kurių tur- 
tas įvertintas daugiau nei 500 milijonų lirų, gausime tokį vaizdą. 


9 LENTELĖ. 210 Džoja Tauro slėnio mafijos šeimų vidutinis dydis ir narių skaičius 


Komuna Mafijos šeimų. Narių Vidutinis Visų šeimų Gyventojų 
skaičius skaičius dydis vid. dydis = pagal 1981 m. 
1981m. surašymą 
Rosarnas 32 155 4.8 3.6 13 845 
Džoja Tauras 41 167 4,1 3,5 17 592 
"Taurianova 25 131 3-2 3,4 15 384 
Polistena 15 77 5,1 3,4 10 699 
Citanova 9 45 5,0 3,1 10 523 
Opidas 24 173 7,2 3,2 5 782 
Seminara 8 60 7,5 3,5 4 214 
Ridzikonis 13 69 5,3 3,5 6 956 
Palmis 7 38 5,4 3.2 18 705 
Sinopolis 12 12 6,0 3,5 2 463 
Delianova 8 72 9.0 3,3 3 638 
Činkvefrondis 6 34 7 22 5 678 
S. Džordžijas M. 10 66 6,6 3,4 4 150 
Iš viso 210 1159 22 3,5 119 629 


Šaltinis: Įvairūs teismo ir anagrafiniai dokumentai. (Autorius dėkoja dr. Giusep- 
pe'i Tucci'ui, Palmio prokurorui, už pagalbą renkant duomenis.) 


Turtingiausios mafijos šeimos, kaip matome, sutampa su gau- 
siausiomis šeimomis. Atrodo, siekimas turėti daugiau palikuonių 
tose mafijos grupėse, kurios jau pasiekusios aukščiausią ekono- 
minės hierarchijos pakopą, palyginti su tos pačios prigimties, bet 
žemesnės padėties grupėmis ir su normaliomis tos bendruome- 
nės šeimomis, yra pats intensyviausias. | 

Antroji palikuonių kiekio didinimo strategijos kryptis — pasi- 
naudojimas mafijos šeimų moterimis siekiant išplėsti koską per 

santuokinius ryšius su teritoriškai artimomis mafijos grupėmis. 
Šis dažnai aptariamas mafijos šeimų polinkis legalizuotis per savo 
palikuonių santuokas su gerbiamų visuomenės sluoksnių palikuo- 
nimis atliko svarbų vaidmenį Amerikos mafijos istorijoje (20), ta- 
čiau, atrodo, neturėjo įtakos Sicilijos ir Kalabrijos mafijai aštun- 
tajame dešimtmetyje. Iš 50 mūsų nagrinėtų santuokų, įvykusių Si- 
cilijos ir Kalabrijos mafijos šeimose 1970-1980 metais, 35 buvo 
sudarytos mafijos šeimų narių, 10 jų įvyko tarp moterų iš mafijos 
šeimų ir vyrų ne iš mafijos šeimų, ir 5 - tarp vyrų iš mafijos šeimų 
ir moterų, nepriklausiusių mafijos šeimoms. 

Luomo endogamija ir didelis vyriškos lyties vaikų skaičius įtvirti- 
no mafijos grupių valdžią ir įtaką vietos bendruomenei iki nejįsi- 


10LENTELĖ. 102 Džoja Tauro slėnio mafijos šeimų, kurių turtas viršija 500 milijonų 
lirų, vidutinis dydis ir narių skaičius 


Komuna Mafijos šeimų Narių Vidutinis 
skaičius skaičius dydis 
Rosarnas 10 67 6,7 
Džoja Tauras 15 107 7,1 
"Taurianova 9 63 7,0 
Polistena 8 54 6,8 
Citanova 3 20 6,7 
Opidas 16 143 8,9 
Seminara 6 50 8,3 
Ridzikonis 6 45 7,5 
Palmis 4 27 6,7 
Sinopolis 7 53 7,6 
Delianova 8 72 9.0 
Činkvefrondis 3 21 7,0 
S. Džordžijas M. 7 55 7,9 
Iš viso 102 777 7,6 


Šaltinis: įvairūs teismo ir anagrafiniai dokumentai. (Autorius dėkoja Palmio 
prokurorui dr. Giuseppe'i Tuccio už pagalbą renkant duomenis.) 

vaizduotų mastų. Daugelyje mažų ir vidutinių Kalabrijos ir Sicilijos 
komunų du ar trys dideli šeimų klanai per pastaruosius dešimt me- 
tų sugebėjo užkariauti didžiąją dalį vietos ekonominių išteklių ir 
kartu imtis kontroliuoti politinę valdžią užvaldydami daugelį funk- 
cijų ir darbų, pirma priklausiusių viešųjų ryšių sričiai. 


Šitame miestelyje Santo grupei priklauso per 200 asmenų, mafijozų ir ne- 
mafijozų, moterų, jaunuolių ir vaikų, sudarančių 25-30 šeimų. Jie glaudžiai 
susigiminiavę su Calvesi'o grupe iš Montegrano ir su Segestos grupe iš Altop- 
jano. Visos trys koskos veikia statybos, turizmo - joms priklauso viešbučiai ir 
kempingai - bei žemės ūkio srityse. Galima sakyti, kad joms priklauso didžioji 
statybos įmonių dalis. Jau keletą metų tos mafijos grupės šio rajono ekonomi- 
kos rinkoje tampa mažiau „matomos“ <...> Gal todėl, kad šios grupės po 
penkių ar šešių santuokų tarp jaunųjų mafijozų ir „mafijozių“ iš trijų koskų 
tapo tokios didelės, jog joms nebūtina imtis verslo už koskos ribų <...> 

Dabar jie veikia koskos viduje. Darbų užsakymus gauna iš savo artimo gi- 
minaičio, kuris yra rajono tarybos narys. Daugelį statybinių medžiagų išgauna 
iš savo karjerų. Statybines mašinas ir kitą įrangą nuolat vienas iš kito skolinasi 
<...>. Taip pat skolina vieni kitiems pinigų, be procentų arba su labai mažais 
procentais <...> 

Šiame miestelyje išrinkti komunos tarybos narį pakanka 100 balsų. Santo 
grupė tris narius renka tiesiogiai, kitus tris ar keturis priverčia išrinkti. Dabar 
jų yra pakankamai daug, kad sukurtų savo „mažą pasaulį“, kuriame susitinka, 
užsiima verslu, tariasi dėl santuokų, augina vaikus. Likusiai miestelio daliai vis 
sunkiau sužinoti apie jų gyvenimą ir darbus. Daugelį dalykų jie jau daro savo 
grupėje <...> (21). 

VI 


Maiinio kapitalizmo ribos 


TEISMŲ PROCESAI, ADVOKATAI, EKSPERTAI 


Nuolatinio konflikto su teisinėmis institucijomis sukelta mafinės 
veiklos rizika ir jos poveikis visam mafijozo gyvenimui pakeitė šio 
nuomonę apie baudžiamąjį procesą ir jo pagrindinius veikėjus. 
Tvirtą klasikinio mafijozo įsitikinimą dėl teisminės baigties kri- 
minalinių nusikaltimų, kurių pagrindinis veikėjas jis buvo, pakei- 
tė budrumas ir nerimas. Vito Cascio Ferro 69 kartus galėjo būti 
apkaltintas ir 69 kartus išvengti bausmės dėl kiekvienai tradicinės 
mafijos galvai būdingo gebėjimo paveikti teismą ir valdyti visas 
baudžiamojo proceso stadijas, o apie mafijozą verslininką to ne- 
galima pasakyti. 

Didesnis visuomeninis ir kultūrinis šiandieninių teisėjų sluoks- 
nio nevienalytiškumas bei sudėtingesnė baudžiamosios teisės sis- 
tema labiau apsaugo visą teismo procesą nuo mafijos ar politikų 
valdžios įtakos. Kitaip tariant, šiandien yra daugiau asmenų ir ins- 
titucijų, galinčių kištis į baudžiamąjį procesą ar jį trukdyti, bet 
taip pat yra daugiau asmenų ir institucijų, keliančių mafijozams 
nemažą pavojų. 

Todėl santykiai su teisine sistema, kuri skiriasi nuo anksčiau 
galiojusios, kai tereikėjo įbauginti liudytojus, kad būtum išteisin- 
tas dėl įkalčių stokos, daugelio laikytos mafijozo išskirtinumo žen- 
klu, šiandien kelia didžiausią susirūpinimą. Norint išvengti bau- 
džiamojo kodekso, reikia: a) didelių piniginių investicijų; b) dau- 
giau progų, kad būtų galima paspausti ar paveikti; c) nemažai tech- 
ninių Žinių. 

Štai kodėl kiekviena mafijos grupė linkusi turėti nuolatinius 
konsultantus ir bendradarbius advokatus, mokesčių ekspertus ir 
teismų darbuotojus, galinčius teikti tam tikrą informaciją ir pata- 

rimus. Mafijos koskai priklausančio patarėjo, advokato figūra, ku- 
rią taip išpopuliarino knyga „Krikštatėvis“, Kalabrijoje ir Sicilijo- 
je vis dažnesnė. 

Kad į mafijos grupes įtraukiama gynimo funkcija, rodo visoms 
svarbiausioms koskoms būdinga praktika tos grupės narių teismo 
procesuose turėti savo advokatus. Todėl po kurio laiko advokatas 
A tampa koskos X advokatu, o advokatas B - koskos Y advokatu. 
Jie labai retai keičiasi vietomis, kaip rašo teisėjas Cordova apie 
Redžio Kalabrijos provincijoje įsigalėjusią padėtį, „<...> beveik 
nepastebėta, išskyrus retas išimtis, kad kaltinamasis, priklausan- 
tis vienai grupei, būtų globojamas priešingos grupės interesus gi- 
nančio advokato, aišku, skirtingų teismo procesų metu“ (1). 

Šiandien tam tikro lygio mafijos koskos gynybos poreikis yra 
toks didelis ir nuolatinis, kad ekonomiškai apsimoka į koską ar į 
jos artimiausią aplinką įtraukti vieną ar daugiau advokatų. Taip 
gynyba praranda santykį advokatas-klientas ir tampa visos gru- 
pės gynyba: „Galėtume sakyti, kaltinamo mafijozo kolektyvinės 
kaltės pobūdis, — rašo teisėjas Macri, - lemia, kad ir jo gynyba 
nėra atskiro asmens, o visos grupės, kurios dalis jis yra, gynyba. 
Tradicinės santykio gynėjas-klientas sąlygos visiškai pasikeitė ir 
apsivertė: dabar ne gynėjas nustato klientui naudingiausią gyny- 
bos liniją, o kaltinamasis kelia sąlygas gynėjui ir priverčia jį laiky- 
tis visai grupei naudingos linijos“ (2). 

Gynėjo funkcijos įtraukimas į koskos struktūrą turi ir kitų pri- 
valumų, be to, kad sumažėja finansinės išlaidos ir garantuojamas 
koskos ir jos veiklos saugumas. Pavyzdžiui, didėja pačios koskos 
atsparumas teismų valdžios spaudimui. Koskos nariai, kuriems 
nera pareikštas kaltinimas, gali tiesiogiai kontroliuoti kaltinamų 
kolegų elgesį, gauti informaciją iš gynėjų, nesaugojančių tardymo 
paslapties. Taip koska gali išvengti galimų išdavysčių, „nuolaidų“ 
ir atgailos, kartu neutralizuoti kiekvieną valdžios žingsnį. 


Gindamas jau žinomą kaltinamąjį, advokatas privalo rūpintis, kad nebūtų 
pakenkta nežinomiems kaltiesiems, kurių interesams jis faktiškai atstovauja. 
"Todėl gynėjo dalyvavimas kaltinamojo tardyme - tai ne tik būtina gynybos tei- 
sė, bet ir privilegijuotas informacijos šaltinis, iš kurio koska sužino dar slepia- 

mus tardymo rezultatus. Bet tai dar ne viskas. Gynėjas ne tik gali pranešti apie 
pareikštus kaltinimus, nurodyti įkalčių šaltinius, vos tik prokuroras juos patei- 
kia kaltinamajam, ne tik Žino viską, ką kaltinamasis pasako tardymo metu (dar 
nežinomi ar besislapstantys nusikaltėliai gali sugalvoti alibi ir gynybą remda- 
miesi tuo, ką pasakė pirmasis kaltinamasis), bet kartu jo buvimas yra lyg bau- 
ginimas, paties kaltinamojo perspėjimas, primenantis, kad viskas, ką jis pasa- 
kys, bus žinoma kitiems koskos nariams (3). 


Todėl visi, kurie patenka į kalėjimą, „<...> savo gynėjus ren- 
kasi iš gana mažos advokatų grupės, griežtai atsisako kitų, kurie, 
matyt, nenusipelno tokio pasitikėjimo“ (4). Svarbiausioms mafi- 
jos koskoms reikalingas gynybos monopolis yra stipri nepakanka- 
mai „lanksčių“ ar sunkiai „valdomų“ advokatų spaudimo prie- 
monė, nes jie rizikuoja likti be klientų ir būti išstumti iš svarbiau- 
sių teismo procesų. 

Vis didėjantis advokatų įsitraukimas į mafijos grupių gyvenimą 
lemia vis dažnesnį jų dalyvavimą konfliktuose tarp koskų. Pastarai- 
siais metais padaugėjo nužudymų ir pasikėsinimų, taip pat suėmi- 
mų ir kaltinimų, kurių pagrindiniais veikėjais buvo garbingosios 
profesijos atstovai, per daug atsidavę klientų interesams (5). Reikš- 
mingi du teisėjo Macri cituoti atvejai: 


Apsiribojant Redžio Kalabrijos provincija, galima prisiminti jauną advoka- 
tą, gynusį garsų mafijozą, kaltinamą žmogžudyste ir besislapstantį nuo teisin- 
gumo. Proceso metu, kai kaltinamojo padėtis rodėsi kritiška, tas advokatas 
nedvejodamas iš gynėjo tapo liudytoju ir pateikė savo ginamojo alibi. Jis pasa- 
kė nusikaltimo dienos rytą sutikęs kaltinamąjį Milane (žmogžudystė įvyko tos 
pačios dienos vakare Džoja Tauro slėnio Jonijos jūros pakrantės kaime), bet 
negalėjo pasakyti, kodėl atsidūrė šiame mieste, sakė nakvojęs ne viešbutyje (jo 
buvimas būtų buvęs užregistruotas), o draugo namuose, kurio, aišku, negalėjo 
įvardyti; dar pridūrė, kad neturi geležinkelio ar lėktuvo bilietų, nes atvykęs į 
Milaną automobiliu. Asizės teismas nuteisė kaltinamąjį (nepripažino advoka- 
to pateikto alibi), o gynėjui iškėlė baudžiamąją bylą dėl melagingo liudijimo. 

Kitas įsidėmėtinas atvejis - advokatui iškelta byla <...> kaltinant jį sukei- 
tus civilinės bylos protokolus Melito Porto Salvo teisme, nes siekė gauti gar- 
saus mafijos boso, priverstinai gyvenančio už Kalabrijos ribų, šaukimą į teis- 

mą. Šitaip padėjo jam grįžti į Redžio Kalabriją, o dėl bylos siuntinėjimo po 
įvairias teismines instancijas sugebėjo pratęsti jo buvimą laisvėje iki mėnesio 
(tas laikas sutapo su tuo metu vykusia administracinės valdžios rinkimų kam- 
panija) (6). 


Platūs interesai beveik visiškai pakeitė šiandien mafijos rajo- 
nuose vykstančių teismų atmosferą. Neliko laiko moksliškiems iš- 
vedžiojimams apie teisę ir riteriškam ceremonialui tarp kaltini- 
mo ir gynybos. Daugelio pietų Italijos teismų salėse jau negirdėti 
nei latinorum, nei įspūdingų frazių iš garsių ginamųjų kalbų. 


Kažkada buvo kitaip. Debatai, sakykime atvirai, buvo tam tikras šalių žaidi- 
mas, gabumų pratybos, turnyras su lankstymaisiais ir monsieurs les anglais, ti- 
rez le premiere, kuriame kovėsi dvi pusės: advokatas ir prokuroras. 

<...> Viskas vyko tarp jųdviejų. Kaltinamųjų lyg nebūtų, į juos niekas ne- 
kreipė dėmesio. Kadaise mafijozai negalėjo sekti visų techninių proceso as- 
pektų <...> Tiesa, jie jais nė nesidomėjo. Kita vertus, nė nereikėjo, kad mafi- 
jozai kištųsi į proceso debatus ir skelbiant nuosprendį. Savo užduotį jie jau 
buvo atlikę anksčiau, kai už viešo teismo proceso sienų įbaugino ar nužudė 
liudytojus ir sunaikino galimus įkalčius <...> 

Mafijos teismų baigtį galėjai numatyti. O pirmieji apie ją sužinodavo būtent 
mafijozai <...> Taip, advokatai blaškėsi ir šaukė visais balsais, bet tai buvo tik 
„Spektaklis“, kurio šiandien beveik niekas neberodo <...> (7). 


Dramatiškas, stiprus pozicijų susikirtimas yra dominuojantis 
šiandieninių mafijos teismų procesų bruožas. Advokatų oracijos 
saikingos ir agresyvios. Kaltinamieji gali suprasti visus debato pa- 
sažus ir atspalvius, kartais pasiūlyti gynybos liniją, vertinti kiek- 
vieno elgesį. Jų dalyvavimas visa aprėpiantis. Procese, kuriame 
dalyvauja daug kaltinamųjų, šie šauksmais ir plojimais pabrėžia 
įvairius posėdžio epizodus. Kartais jie nutraukia posėdį, tiesio- 
giai grasina teisėjams ir (retiems) liudytojams. 

Šiandien susiklostę glaudesni advokatų ir mafijozų ryšiai kar- 
tais matyti iš gestų ir ženklų, kuriais keičiasi kaltinamųjų suolas 
(arba narvas) ir gynėjai. Tai atsispindi ir advokatų kalboje. Ne- 
sunku išgirsti tokių frazių: „Gerbiami teisėjai, šio kaltinamojo ne- 

kaltumas toks pat akivaizdžiai neginčytinas kaip ir „Magnum 44“ 
šūvis!“, „Pone pirmininke! Jūsų vietoje šiam mano prašymui taip 
ilgai nekliudyčiau!“ 

Kadangi šiuolaikinė mafija yra ekonomiškai svari, tai išteisi- 
namojo ar kaltinamojo nuosprendžio padariniai daug svarbesni 
nei anksčiau. Atsitiktinė teisminė kliūtis - per daug uolus tardy- 
tojas, per daug griežtas teisėjas, per daug užsispyręs liudytojas — 
gali nulemti verslininko karjerą, vadovaujamą padėtį heroino 
versle, o tai savo ruožtu reiškia dešimčių milijardų lirų nuostolį, 
daugelio įmonių žlugimą ir daugelio darbuotojų atleidimą. 

Ekonominiai interesai, besisukantys apie nuosprendį ar polici- 
jos raportą, dabar tokie platūs ir jų tiek daug, kad kartais gali 
subrandinti sprendimą fiziškai sunaikinti mafijos grupės likimą 
nulėmusį teisėją, policininką ar karabinierių. 

Siekdamos pašalinti teisminio pobūdžio kliūtis, mafijos grupės 
sugalvojo ir kitokių strategijų, ne vien paprastą nepriklausomų 
valstybės tarnautojų žudymą. Vienas iš parankiausių būdų - kliu- 
dyti nuosprendžio įsigaliojimui pateikiant sau palankių daktarų 
išduotas medicininės ir psichiatrinės ekspertizės pažymas: „Nėra 
nė vieno svarbaus mafijos boso, kuris negalėtų pateikti įspūdingų 
dokumentų, liudijančių sunkiausias ligas, kurios jam neleidžia tai 
išvykti į priverstinio apgyvendinimo vietą, tai ištverti prevencinį 
įkalinimą, tai atvykti į teismo posėdį. Daugeliu atvejų tai tariamos 
ligos arba paprasčiausi negalavimai, kurie tampa nepaprastai sun- 
kūs, vos tik prikimba prie kokio mafijozo (artritas, diabetas, ke- 
penų nepakankamumas). Sprendžiant iš medicinos pažymų, ma- 
fijos vadai jau ne vienerius metus serga nepagydomomis ligomis, 
0 jų galas prognozuojamas kaip neišvengiamai ateisiantis <...> 
Neretai pasitaiko ir diagnozuojamų psichinių sutrikimų tiems žmo- 
nėms, kurie labai sumaniai tvarko savo plačius interesus visoje 
šalies teritorijoje <...> Diagnozės nesikeičia ir kai prokurorai 
kreipiasi į Italijos šiauriniuose rajonuose gyvenančius medicinos 
ekspertus; yra daug pavyzdžių, kad ir tais atvejais būdavo duoda- 
mos palankios pažymos“ (8). 

Aplink teismus susikūrė tikra „medicinos ekspertų rinka“, ku- 
rioje dominavo keletas garsenybių, duodavusių „mokslines“ pa- 

žymas, kartais pagrįstas iš naujo atrastomis praėjusio šimtmečio 
ligomis. Pavyzdžiui, vadinamasis „Ganzerio sindromas“, arba pa- 
ranoidinė būsena, atsirandanti ilgai simuliuojant pačią parano- 
ją. Kitaip tariant, sveikas Žmogus apsimeta pamišėliu, kad iš- 
vengtų kokios nemalonios prievolės (karinės tarnybos, kalėjimo 
ir pan.), tačiau šis sindromas iš tiesų gali paveikti ir žmogus tik- 
rai gali išprotėti. „Ganzerio sindromas“ buvo labai populiarus 
pietų Italijos teismų salėse, jį psichiatras Aldo Semerari ir jo 
mokiniai iki pat Semerari'o nužudymo 1982 balandį (tai padarė 
vienas iš kamoros klanų) diagnozuodavo daugeliui mafijos gal- 
vų ir kamoros lyderių. Nepriklausomų technikų ir profesionalų 
pastaraisiais metais vis mažėjo dėl pasikėsinimų į mafijos spau- 
dimui nepasiduodančius ekspertus, grasinimų jiems ir jų žudy- 
mo sukeltos baimės. 


TRADICIŠKUMAS IR TERITORIŠKUMAS 


Kaip skaitėme praeitame skyriuje, mafijos grupės yra susijusios 
šeimos, giminystės, draugystės ryšiais. Broliai, pusbroliai, draugai 
1r klientai yra kiekvienos mafijos koskos pagrindas. Tą, kuris tam- 
pa koskos nariu, netrunka įtraukti didelis kūmų, sutuoktinių ir 
klientų klanas, kuriame gali būti ir keletas šimtų žmonių. Taip 
sukuriami įspūdingi pirminių santykių tinklai, dažnai dėl pokario 
migracijos nusidriekę per daugelį rajonų ir šalių. Taigi tai, ką pa- 
viršutiniški Žurnalistai ir tyrinėtojai vadina „pasauline nusikalti- 
mų organizacija“, „siaubo holdingu“, „negailestinga tarptautine 
mafija, išsišakojusia po visus kontinentus ir visas šalis“ dažnai yra 
ne kas kita, kaip tik giminystės ir verslo saitais susieti maži bran- 
duoliai, sudaryti iš giminių ar vieno kaimo Žmonių iš gerai Žino- 
mų Kalabrijos ir Sicilijos rajonų, kvartalų ir kaimų. Šia prasme 
labai pamokomas Barbaro-Sergi'o-Trimboli'o klano atvejis. 
1977 m. liepos 15 d. Grifito miestelyje Australijoje nužudomas 
kandidatas į parlamentą Donaldas MacKay, vadovavęs kampani- 
jai prieš organizuotą narkotikų kontrabandą. Nedelsiant pradė- 
tas tyrimas baigtas 1979 metais, jo ataskaitoje žmogžudyste apkal- 

tinta mafijozų grupė iš Plati komunos Redžio Kalabrijos provinci- 
joje, turinčioje 3800 gyventojų. Kaltinamieji mafijozai priklauso 6 
koskų federacijai, kuriai vadovauja Barbaro ir Sergi šeimos ir ku- 
rios nariai gyvena Australijoje, Plati, bei įvairiuose Vidurio ir Šiau- 
rės Italijos rajonuose. MacKay kampanija tapo didele kliūtimi šios 
mafijos grupės veiklai. Ši grupė turėjo didžiules indiškų kanapių 
plantacijas trijuose Naujosios Galijos pietų rajonuose, iš jų gautas 
metų pelnas siekdavo 60 milijonų dolerių. 

Italijos policijos vėliau atliktas tyrimas atskleidė, kad minėtos 
grupės nariai, apie šimtas asmenų, į narkotikų gamybą Australi- 
joje investavo pinigus, gautus kaip išpirkas už ankstesniais metais 
Italijoje pagrobtus žmones. Dalis pelno, gauto iš investicijų į indiš- 
kų kanapių plantacijas Australijoje, grįždavo į Kalabriją, kur būda- 
vo vėl investuojama į legalų verslą (statybos, turizmas ir t. t.), taip 
pat į vietos indiškų kanapių plantacijas, kurių 1977-1980 metais 
rasta įvairiose rajono srityse. 

Taip plačiai ekonominiu ir geografiniu požiūriu paplitusiam ne- 
legaliam verslui reikalingas įspūdingas ryšių tinklas, sudarytas iš 
įprastinių komunikacijos kanalų tarp dviejų grupių, kurios susi- 
deda iš šeimų narių, ir iš vieno kaimo kilusių asmenų, gyvenančių 
įvairiose vietose: telefono skambučiai, asmeniniai apsilankymai, 
komunos administracijos organizuojamos kelionės ir t. t. 

Kad įsivaizduotume mafijos grupės iš Plati suregztų giminystės 
nusikalstamų ryšių apimtį, pažvelkime į karabinierių pateiktą jų 
rekonstrukciją: 


Mafijos organizacija iš Plati <...> palaiko ryšius su svarbiausiomis koskomis 
visoje provincijoje, o būtent su Nirtos iš S. Lukos, Cataldo iš Lokrio, Morabito iš 
Afriko, Ursino iš Džojozos Jonikos, Macri iš Siderno ir D'Agostino iš Kanolo- 
S.Ilarijo <...>. Vadovaujama šešių lygiaverčių koskos galvų, atstovaujančių se- 
najai ir jaunajai kartai <...> sutvirtinta santuokomis tarp jos narių <...> Plati 
koskų federacija perkėlė savo veiklą į Lombardiją, Pjemontą, Lacijų ir už vande- 
nyno (į Australiją, Kanadą, JAV), ėmė domėtis pačiomis subtiliausiomis ir mo- 
derniausiomis sritimis <...> Tačiau jų gimtieji namai liko Plati, su kuriais rnafi- 
jozai tradiciškai susiję ir į kur nenutrūkstamai plūsta naujoms investicijoms skir- 
to kapitalo dalis. Iš Plati tampomos virvelės <...> kaip parodė didelis kiekis 

banknotų, gautų pagrobus Paulą Getty, Bulgari, Madonia, Mazzotti, Cogna 
Vallino, D'Amico, Malabarba, Perfetti, Maffei ir kitus, aptiktų Lokrio pakran- 
tės bankų skyriuose ir pašto įstaigose tik per vieną Lokrio prokuroro pavaduo- 
tojo dr. Alberto Bambaros surengto patikrinimo dieną - 1975 11 14. Operaty- 
vinės bazės ir susitikimo vietos yra Romoje: „Bottegone di risparmio“, - mais- 
to produktų prekybos centras, priklausantis D'Agostino Antonio <...>; Fran- 
cesco Gentile, 1979 12 11 nužudyto advokato Giuseppe's sūnaus, namai, kur 
susitikinėdavo Antonio Trichilo, kilęs iš Plati, Papalia Domenico pusbrolis 
<...>; Romoje Sacchetti gatvėje „AOR“ prekybos centras, priklausantis Do- 
menico Papaliai, pas kurį rastos „Bottegone di risparmio“ priklausančios bu- 
halterinės knygos; baras restoranas „Archimede“ Euklido aikštėje, kur Papa- 
lia Domenico susitikinėja su kitais kalabriečiais i1r Romos mafijos atstovais ir 
kur subrendo ir buvo įvykdytas D'Agostino Antonio nužudymo planas. 

Genujoje: kur Papalia Domenico tarėsi su D'Agostino Antonio įkurti im- 
porto ir eksporto bendrovę, panašią į jau veikiančią S. Ilarijo Jonijos jūros 
pakrantėje. 

Milane: Della Rocca Gianni'o, Papalia Mariannos, Domenico sesers, vyro 
namai, kuriuos kaip operatyvinę bazę išrinko Antonio Trichilo, Papalia Do- 
menico ir Barbaro Pino ir kur sumanyti Ferrarini'o, Scoleri'o, Lazzaroni'o, 
Galli'o ir Rimbaldi'o pagrobimai. 

Volpjane: Portolesi'o Giuseppe's namai <...>, čia Crea Giuseppe įrengė 
operatyvinę bazę, iš kur buvo organizuotos automobilių vagystės ir kur buvo 
gaminami netikri registracijos numeriai. 

Bučinaske: Trimboli'ui Francesco priklausanti sūrinė, kurioje pagal Berga- 
mo ir Zogno karabinierių ataskaitas ryšium su Bolis'o pagrobimu, be kitų, 
lankėsi Sergi Michele ir Salvatore, prie kurių prisidėjo ir Sergi Paolino; Papa- 
lia Rocco, Domenico brolio, namai, kuriuose susitikinėjo Barbaro Domenico, 
"Trimboli Francesco, Molluso Francesco ir kur jie rengė konkrečius Bolis'o pa- 
grobimo etapus bei kitus sunkius nusikaltimus. 

Ponte S. Pjetre: Mittigos Rosario namai, kur susitikinėjo Barbaro Domeni- 
co, Sergi Paolino <...> ir kur buvo operatyvinė pagrobimo bazė. 

S. Martine Sikomarijuje (PV): Crea Pasguale's, Giuseppe's ir Rocco bro- 
lio, namai, kur įsikūrė Crea ir ne kartą nuteisto Carlo Mignemi'o iš Katanijos 
operatyvinė bazė. 

Australijoje: <...> Grifito miestas, kur Plati mafijos užsakymu nužudytas 
Donaldas MacKay <...> Mikelago ir Jelarbino miestai <...> (9). 

Kaip matome, mafijos nelegalios veiklos variklis - giminystės 
1r draugystės ryšiai. Per pastaruosius dvylika metų Kalabrijoje 
įvykdytų asmens grobimų studija leidžia daryti išvadą, kad nė 
vienas svarbesnis pagrobimas nebūtų buvęs sumanytas ir įvyk- 
dytas be plačios veiksmingų tradicinių pirminio solidarumo ry- 
šių geografijos. 

Tai, kas politiniam terorizmui yra ideologija, mafijai yra šeima, 
giminystė, pirminiai ryšiai. Saugias bazes ir atramos taškus, Žinių 
ir pranešimų siuntimą, policijos tyrimų ir viešosios nuomonės ne- 
pralaidumą mafijai garantuoja grupė Žmonių, susietų „politiniu 
bendrumu“. Jos, pasak Weberio, pagrindinis bruožas - galimybė 
kiekvieną akimirką pareikalauti iš narių rizikuoti savo ar kitų gy- 
vybe (10). 

Matfijozo verslininko priklausomybė apibrėžtai vietinei kultū- 
rai ir tradicinių institucijų visumai, kai jo gyvenimo būdas ir veik- 
los horizontai kartu paklūsta universaliems modeliams, taip pat 
susijusi ir su jo teritorine priklausomybe. Šiandieninis mafijozas 
yra ne tik tam tikros kultūros, bet ir apibrėžtos teritorijos, rajono, 
kvartalo, kaimo žmogus. Net jei jo kišimasis į savo įtakos zonos 
gyvenimą dabar susiaurėjo iki ekonominės sferos ir vietinės nele- 
galios veiklos, mafijozo verslininko teritorija apibrėžta dar kruopš- 
čiau, nei mafijos galvos valdžia kolektyvo gyvenimui. 


Kalnų, esančių virš Banjaros, nuošliauža užverčia nacionalinės reikšmės 
kelią. ANAS (Nacionalinė kelių valdyba) užsako vienai įmonei pašalinti kliūtį. 
Ši įmonė pasamdo subrangovus sunkvežimių vairuotojus <...>. Vienas iš jų 
pradeda dirbti, bet privažiavęs iki pusės tilto sustoja ir toliau nevažiuoja. Pa- 
klaustas kodėl, atsako, kad anapus upės jau ne jo teritorija ir kad toje pusėje 
darbus turės padaryti kiti (11). 


Apibrėžta teritorinė kiekvienos koskos kompetencija Redžio 
Kalabrijos provincijoje lėmė tikslią politinę mafijos geografiją: 
„Kiekvienas miestelis turi savo mafijozą, kurio veiklos tose apy- 
linkėse niekas neriboja. Niekas į jo teritoriją negali kištis, kaip ir 
jis negali kištis į kitiems priklausančias teritorijas <...>. Tačiau 
kartu egzistuoja ir platesnė teritorija, kur keletas mafijozų pa- 

klūsta vienam stambiam mafijozui!, 0 šis per smulkiuosius mafijo- 
zus valdo platesnę teritoriją. Redžio Kalabrijos provincijoje šių 
didesnių teritorijų mafijozai paklūsta trims, keturiems pagrindi- 
niams mafijozams, kurių įtakos zona labai plati“ (12). 

Interviu minėtos stambesnės teritorijos visų pirma susijusios su 
stambios legalios ir nelegalios ekonominės veiklos sritimis. Jau 
matėme, kaip darbų pasiskirstymui Džoja Tauro mieste turėjo įta- 
kos ekonominis ir kovinis kiekvienos mafijos grupės pajėgumas. 
"Tokie pat teritorialumo kriterijai galioja ir narkotikų kontraban- 
dai. Heroino prekyba yra užkariavusi plačias fizines ir ekonomi- 
nes erdves, taigi pažeidžia daugelio mafijos grupių viešpatavimą 
daugelyje teritorijų. Norint juo prekiauti reikia aukščiausiu lygiu 
pasirašytų susitarimų, sutarčių ir konvencijų. Į dviejų policijos 
agentų amerikiečių, apsimetusių kontrabandininkais, prašymą pa- 
tiekti jiems didelį kiekį kokaino ir heroino, mafijozas Mammoliti 
atsakė, kad prieš sudarydamas sutartį jis turi gauti trijų asmenų — 
don Mommo Piromalli'o ir don Antonio Macri, pietų Kalabrijos 
Tirėnų ir Jonijos jūros pakrančių mafijos galvų — „pasitikėjimą ir 
palaiminimą“. „Jei šie palaimins, jis galįs tiekti bet kokį kokaino 
kiekį; o dėl heroino privalo susisiekti su užsieniu“, kitaip tariant, 
„Su savo draugu Paolo Violi'u, garsiu italų kilmės mafijozu ame- 
rikiečiu, gyvenančiu Toronte“ (13). 

Išmanyti naujausią mafijos politinę geografiją būtina kiekvie- 
nam - verslininkui, teisėjui, įmonininkui, tardytojui, politikui, te- 
roristui, slaptam agentui, - jeigu tektų dalyvauti šių dviejų pieti- 
nių rajonų ekonominėje ir visuomeninėje veikloje. Netikslus ga- 
liojančio teritorinio pasidalijimo apibrėžtame rajone žinojimas gali 
tapti sunkia išlaidų ir rizikos našta kiekvienai veiklai. Įmonė „Prat- 
tico“, pradėjusi veiklą Polistenos komunoje, „pasirūpino perveži- 
mo paslaugas patikėti vadinamiesiems „vietos ištekliams“, nuro- 
dydami vežėjus iš Polistenos“. Tačiau vis tiek įmonė patyrė labai 
didelių nuostolių (įrangos sprogdinimai ir t. t.) ir buvo priversta 
nutraukti darbus. Kadangi nebuvo gavusi jokių reikalavimų mo- 
kėti duoklę ir nekonkuruoti su jokia mafijos įmone, „Prattico“ 
nesuprato, dėl ko patyrė tuos nuostolius. Greitai paaiškėjo tikra- 
sis motyvas: įmonės elgesys vietos (mafijos) išteklių atžvilgiu bu- 

vo formaliai teisingas, „tik viena įmonei nežinoma aplinkybė: kar- 
jeras teritoriškai priklausė Melicucco (gretimos komunos) mafi- 
jai, nors administraciškai buvo Polistenos apygardoje. Išaiškėjus 
šiai aplinkybei <...> „Prattico“ neliko nieko kita, kaip tik sku- 
biai vykdyti mūsų provincijoje galiojančius įmonės ir mafijos san- 
tykių reikalavimus: perduoti darbus Melicucco mafijos galvoms, 
kitaip tariant, Franconieri šeimai. Neverta nė sakyti, kad nuosto- 
lių banga galutinai atslūgo“ (14). 

Mafijos teritorialumo nepaisymas gali brangiai kainuoti ir eili- 
niams nusikaltėliams arwAite collar crime pasaulio atstovams, kaip 
tai atsitiko dviem Taupomojo banko Kalabrijos ir Lukanijos sky- 
riaus Redžio Kalabrijoje plėšikams. Juodu — vienas iš jų buvo vals- 
tybinių butų statybos finansavimo komisijos, kuriai vadovavo mies- 
to prokuroras, sekretorius — tuoj po vagystės pasikvietė mafijos 
galvos Giorgio ir Paolo De Stefano, pareikalavę nedelsiant sumo- 
kėti jiems 9876 nuo sumos, kuri 1976 metais buvo labai didelė — 
507 milijonų lirų, kaip nuobaudą už tai, kad apiplėšimas įvykdy- 
tas be išankstinio sutikimo De Stefano koskai priklausančioje te- 
ritorijoje (15). 

Teritorijos ir tradicinės institucijos reikalingos ne tik veiksmin- 
gai mafijos veiklos priedangai, bet ir viena kitai. Mafijozo val- 
džios teritorinis saugumas nebūtų užtikrintas be informacijos ir 
kontrolės sistemos. Šias paslaugas atlieka vietos giminaičių ir drau- 
gų grupė. Įsidėmėtinas Aspromontės kalnyno pietinėje Kalabri- 
j0je pavyzdys. 

Aspromontė jau seniai buvo besislapstančių nuo teisingumo 
prieglobsčio vieta - dar prieš porą dešimtmečių vietos piemenys 
ir valstiečiai juos mielai priimdavo ir saugodavo. Visame šiame 
rajone, 0 ypač Aspromontės šlaite iš Jonijos jūros pusės, paplitu- 
sios maišto ir kovos su valstybe tradicijos leido bėgančiam nuo 
teisingumo mafijozui ar kokiam kitam nusikaltėliui palyginti ne- 
sunkiai įsimaišyti tarp vietos gyventojų. Dar šio amžiaus šeštaja- 
me dešimtmetyje garsusis plėšikas mafijozas Musolino dėl vietos 
gyventojų solidarumo daug metų slapstėsi Aspromontės miškuo- 
se ir kaimuose. 

Šiandieninis besislapstantis mafijozas negali tikėtis tokios pat 

tikros paramos ir apsaugos. Beveik visoje Aspromontėje išnyko 
priešvalstybinė kultūra ir ją įkūniję žmonės. Juos pakeitusių so- 
cialinių grupių kultūra ne tokia tikra ir prieštaringa. Todėl šian- 
dieninis bėglys priverstas kreiptis apsaugos ir paramos į įvairiuo- 
se Aspromontės rajonuose viešpataujančias mafijos koskas ir mo- 
kėti joms apvalias sumas arba dažniausiai siūlytis atlikti tam tik- 
ras paslaugas: saugoti pagrobtuosius, vykdyti savo globėjų suma- 
nytus pasikėsinimus ar žmogžudystes. Pagrindinių mafijos šeimų, 
kontroliuojančių kalnus ir neleidžiančių suimti daugiau nei apie 
100 ten besislapstančių nusikaltėlių, valdžia remiasi daugeliu drau- 
gų ir giminių, dažnai dirbančių valstybinėje tarnyboje: „Nuosta- 
bu, — rašo teisėjas Cordova, - kiek įtariamųjų dirba valstybinėse 
įstaigose, kurioms patikėta saugoti miškus ir rūpintis teritorijos 
apsauga“ (16). Mafijos koskų narių įdarbinimas miškų apsaugos 
būrių vadais (tai susiję su Nirtos grupe) buvo Redžio Kalabrijos 
teismo teisėjo Marcello Minasi pranešimo tema teisėjų demokra- 
tų suvažiavime, kuris įvyko Palerme 1980 metais. 


Daugelis iš tų būrių vadų priimti tik su raštiška atsakingų politinių ar religi- 
nių asmenų rekomendacija, bet kai kurie iš jų pasirodė priklausantys mafijos 
šeimoms ir koskoms. To pasekmės daug rimtesnės, nei, atrodo, galėtų kilti iš 
grynai vykdomosios šių asmenų padėties: šie būrių vadai ne tik palaiko mafijos 
tvarką tuose kalnuotuose ir nuošaliuose rajonuose, kuriuose dirba, bet ir dėl 
savo tarnybos pobūdžio aprūpinami radijo ryšiu. Taigi valstybės lėšomis įkuria 
tarnybą, kuri gali perspėti apie besislapstančių nusikaltėlių ieškančias policijos 
pajėgas, informuoti juos apie kiekvieną policijos žingsnį (17). 


IŠVADA: VISŲ KARAS PRIEŠ VISUS 


Kultūrinės tradicijos ir teritorinis įsišaknijimas yra mafijozo eko- 
nominio ir socialinio tapatumo dalis, neprieštaraujanti jo gyve- 
nimo būdo ir siekių universalumui. Tokio iš pažiūros priešiškų 
elementų sugyvenimo kultūrinėje mafijozo erdvėje pavyzdys ga- 
lėtų būti Saro Mammoliti'o elgesys: šis mafijozas pleibojus, iš- 
plaukęs į plačius tarptautinio nusikalstamumo vandenis, besi- 

slapstydamas nuo teisingumo susituokė savo kaimo bažnyčioje su 
vietine moterimi. 

Verslo mafijos pradiniame plėtros etape glaudus mafijozo ry- 
šys su teritorija ir vietos kultūra padėjo jam plėsti savo legalią ir 
nelegalią veiklą. Kol jo susitapatinimas su rinkos jėgomis vyko 
siekiant komercinio ir smulkiosios pramonės monopolio, terito- 
rinė valdžia ir giminaičių grupė, pasiryžusių aukoti savo ir kitų 
gyvybes remdama visus jo žygius, tapo nuostabiu mafijozo ekono- 
minės valdžios įnagiu. Mafijos, kaip Italijos pietų rajonų ir visos 
šalies ekonomikoje ir politikoje dominuojančio elemento, iškili- 
mas pagrįstas būtent šių klasikinių mafijos valdžios bruožų perkė- 
limu į ekonomiką. Penktajame ir šeštajame dešimtmetyje gimu- 
sių jaunų garbingų vyrų siekis jau nėra turėti konkrečią, ribotą 
teritorijos ir visuomenės valdymo galią, kur kas svarbiau įgyti abst- 
rakčią, neribotą ekonominę valdžią. 

Bet būtent mafijos veiklos orientavimas pagal šį rinkos logikos 
teiginį mafijozo teritorinius ir kultūrinius ryšius pavertė jo verslo 
laisvo plėtojimosi grandinėmis. Plečiantis mafiniam kaupimui, tam 
tikros ekonominės veiklos teritorinis monopolis tampa vis siau- 
resnio pobūdžio. Išplėsta turimo kapitalo reprodukcija per inves- 
ticijas, kurios greitai didina veiklos apimtį, verčia brautis į kitų 
įtakos zonas, ir tai tampa nuolatine mafijozo verslininko būtiny- 
be. Nesiliaujantis konfliktas tampa neišvengiamas ir mafinis kau- 
pimas ima kirstis su teritoriniais mafijozo valdžios pagrindais. 

Kovos dėl teritorinio monopolio buvo viena iš klasikinių tradi- 
cinės mafijos valdžios dinamikos formų. Kas 20-25 metus įvairios 
mafijos grupės tikrino joms priklausančią valdžią. Tokio tikrini- 
mo įrankiu būdavo audringi susidūrimai sprendžiant teritorijų 
klausimus, susijusius su bendresniais - pirmavimo ir autoriteto — 
klausimais. Kai šeimos imdavo per dažnai pažeidinėti viena kitos 
teritorijas, nesilaikyti ribų ar apgaudinėti, kildavo tikras karas, ku- 
rio tikslas buvo trumpesniam ar ilgesniam laikui nustatyti naują 
valdžių pusiausvyrą. 

"Tačiau šie varžovų karai, vykstantys beveik pagal Darvino at- 
rankos kriterijus —- agresyvumas, žiaurumas, gudrumas ir t. t. - iš 
esmės buvo žiaurus kartų kaitos mechanizmas, kai jaunesni nariai 

iškildavo ir senesni smukdavo. Iš čia vadinamųjų kovų tarp seno- 
sios ir naujosios mafijos periodiškumas ir nepriklausomybė laiko 
atžvilgiu. Kartais karas ir žudynės neįvykdavo pripažinus konku- 
rento ar stipresnės grupės persvarą ir taikiai atidavus valdžią. 

Tačiau tuomet, kai mafijoziškas elgesys yra nuolatos veikiamas 
jėgos, siekiančios neribotai plėsti teritorinę valdžią, griūna repro- 
dukcijos pusiausvyra kartų pagrindu ir nuolatinis konfliktas tarp 
mafijozų tampa neišvengiamas. Daugelio iš pažiūros nepalaužia- 
mų verslininkų mafijozų karjerų žlugdavo atsitrenkusios į šią už- 
tvarą. Šiuo požiūriu tipiškas brolių De Stefano atvejis. Užsitikri- 
nusi statybų monopolį šiaurinėje Redžio Kalabrijos dalyje ir Piro- 
malli'o bei Mammoliti'o koskų padedama pašalinusi konku- 
ruojančią Iripodo šeimos mafijos verslo grupę iš darbų rinkos, 
De Stefano koska pasiekė valdžios ir autoriteto viršūnę. 


<...> Pastaruoju metu brolių Giorgio ir Pado De Stefano vardai labai daž- 
nai ir triukšmingai traukia visos šalies viešosios nuomonės ir didžiausių dien- 
raščių dėmesį: iš tiesų pastarieji, padrąsinti sėkmės ir tikėdami galingų sąjun- 
gininkų parama, nepaprastai išplėtė investicijas, stengdamiesi aprėpti visą ša- 
lies teritoriją ir imdamiesti kitokios labai pelningos veiklos <...> (19). 


Sukauptą pelną De Stefano šeima vėl investuodavo į verslą Džo- 
ja Tauro mieste, bet jų interesai susidūrė su Piromalli'o grupės 
monopoliu, tačiau šios grupės vadas buvo nužudytas ir pati koska 
beveik žlugo. 

Negalima nepaminėti dar vieno fakto. Mafijos įmonės konku- 
rencinis pranašumas, garantuojamas jau minėtų konkurentišku- 
mo privalumų, dingsta, kai susiduriama su kita mafijos įmone, tu- 
rinčia tokius pat privalumus. Tokį rezultatą lemia ne gamybos efek- 
tyvumo, o jėgos kriterijus. Iš 244 mafijos žmogžudysčių, įvykdytų 
Kalabrijoje 1970-1976 metais, 176 (per 7076) priežastys yra vidi- 
niai kontliktai tarp mafijos grupių, o 141 iš tų 176 žmogžudysčių 
galima priskirti susirėmimams tarp mafijos šeimų-įmonių, kovo- 
jusių dėl ekonominio ir teritorinio pirmavimo (20). 

Tačiau mafijos verslą riboja ne tik pusiausvyros tarp kaupimo 
spartos ir laisvų teritorinių rinkų pasiūlos stoka. Ją riboja ir speci- 

finė mafijozų kultūra, kai siekiama beasmenes varžybas rinkoje 
paversti antagonistinėmis asmenų varžybomis. Iš tiesų tradicijų ir 
verslo derinys tampa sprogstamuoju mišiniu. Dviejų įmonių eko- 
nominis kontliktas, kuris kitokiomis aplinkybėmis tesukeltų ga- 
mybinio ar prekybinio pobūdžio nesklandumus, šiuo atveju tam- 
pa dviejų valdančių politinių bendruomenių konfliktu, netrunkan- 
čiu virsti į karą tarp šeimų ir klanų, įtraukiantį dešimtis ir šimtus 
giminių, draugų, klientų. 

Vienas iš seniausių konflikto modelių - kraujo kerštas, kuris, ro- 
dėsi, jau išnyko kartu su didžiąja tradicinės kultūros dalimi, aštun- 
tajame dešimtmetyje iškilo visa griaunamąja jėga: 1970-1979 me- 
tais vien tik Kalabrijoje kraujo kerštas nutraukė 166 asmenų gyvy- 
bes, tarp jų daug moterų, vaikų,senų žmonių. Mafijos valdžia jau 
veikia ne kaip tokių konfliktų tramdytoja, o kaip jų skatintoja. Mies- 
teliuose ir rajonuose, kur didžiausias mafijos žmogžudysčių pro- 
centas, didžiausias ir kraujo keršto faktų procentas (21). 

Besiformuojanti verslo mafija sukėlė tikrą visų karą prieš vi- 
sus, kur buvo mirusių, sužeistų ir dingusių be žinios. Šio karo 
balansas — 1970-1982 metais Kalabrijoje ir Sicilijoje žuvo dau- 
giau kaip 700 žmonių. Mafijos žmogžudysčių skaičius ir jų simbo- 
linės vaizdinės (kitaip tariant, propagandinės) formos dabar pa- 
siekė tokį lygį, kad negalima numoti ranka tariant: „Jie nieko kita 
neveikia, tik vienas kitą žudo“. Vienas iš pagrindinių Kalabrijos 
universiteto mafijos tyrimo grupės vykdytų tyrimų rezultatų - at- 
skleistas labai ryškus mafijos žmogžudysčių nulemtas visuomenės 
kultūrinio susiskaldymo reiškinys. 

Peržengus tam tikrą slenkstį, mafijos žudymai iš tiesų daro 
galingą skatinamąjį efektą, griaunantį visuomenės struktūrą. Me- 
chanizmas, kuriuo mafijos žudymai skatina kitokio tipo žmog- 
žudystes, dažnai skiriasi nuo šių savo pobūdžiu ir motyvais, pa- 
grįstas ne paviršine imitacija, o daugeliu socialinių ir psichologi- 
nių tendencijų, jaugusių į kolektyvo ir paskirų individų dvasią. 
Žmogžudysčių kartojimasis, jų buvimas ribotoje visuomenėje ir 
teritorijoje - Redžio Kalabrijos provincijos Tirėnų jūros pakran- 
tės tik penkiose komunose 1970-1982 metais įvykdyta per 300 
žmogžudysčių, arba 2576 visame rajone įvykdytų žmogžudysčių, — 

ir akivaizdus jų vykdytojų nebaudžiamumas vieną po kitos griovė 
tas kultūrines ir visuomenines „sienas“, kurios buvo žmogžudys- 
tės tabu. 

Akivaizdus žmogžudystės rizikos sumažėjimas lėmė, kad gali- 
mybė nužudyti ar būti nužudytam tapo viena iš sudėtinių asmeni- 
nio gyvenimo dalių. Tai skatino masiškus šaknų nukirtimo bei 
socialinės ir kultūrinės dezintegracijos reiškinius, vis labiau įtrau- 
kiančius kai kuriuos ypač pažeidžiamus gyventojų sluoksnius, tar- 
kime, jaunus bedarbius. Kai kuriais atvejais gyventojai net ėmė 
masiškai bėgti. Pavyzdžiui, Redžio Kalabrijos provincijos Jonijos 
jūros pakrantės Ciminos miestelyje, kur per dviejų mafijos šeimų 
kraujo kerštą mažiau nei per dešimt metų nužudyta 35 ir sužeista 
16 asmenų, vietos bendruomenę paliko du trečdaliai gyventojų, ir 
iš 2000, buvusių iki kraujo keršto, jų teliko 500. Arba S. Lukos 
miestelis Aspromontės papėdėje, kur žmonės „bijo gyventi, bijo 
atvažiuoti, bijo dirbti. Per pastaruosius metus čia pasikėsinta į vie- 
tos IKP skyriaus sekretorių, padegta daug asmeninių automobi- 
lių, susprogdinti trys namai ir vienas įdarbinimo biuras, padegtos 
savivaldybės durys, daug gyventojų gavo grasinamus laiškus, pre- 
kybininkai patyrė turto prievartavimą, apvogti privatūs namai, tur- 
gaus prekeiviai ir maisto produktų tiekėjai. Ir dar: išsigandęs vais- 
tininkas ilgiau nei mėnesį nedirbo; daktarai ruošiasi išvažiuoti; 
niekas nenori atvykti mokyti vietos pradinėse ir vidurinėse mo- 
kyklose“ (22). 

Verslo mafijos augimą lydintis vis didėjantis visuomeninis ir ins- 
titucinis susiskaldymas visiškai pribaigė paties mafijos pasaulio ge- 
bėjimą savireguliuotis. Krypstama į vis labiau laikinas sąjungas, vis 
mažiau stabilias grupes ir vis trumpesnius konflikto ciklus. Mafijos 
grupių konkurencija išsiskaido, o pagrindinės mafijos grupės atro- 
do lyg virtusios klajoklėmis be namų, kurių nusistovėjusi harmoni- 
ja tarsi galėtų sutramdyti jų antagonizmą. Sicilijos mafijos „didysis 
karas“, prieš dvejus metus prasidėjęs pagal, rodės, priešiškų sąjun- 
gų ir grupių griežtai apibrėžtą tarpusavio kovos modelį, dabar virto 
padriku partizaniniu karu „su neaiškios priklausomybės grupėmis 
ir asmenimis, tikrais ir apsimestiniais išdavikais, kylančiais bosais ir 
prarandančiais valdžią vadais“ (23). 

Pabaiga. Viena, nebaigtas tradicinių institucijų ir elgesio for- 
mų sferos atskyrimas, antra, šiandieninis racionalus rinkos objek- 
tyvumas leido mafijozui verslininkui išplėsti savo veiklą iki pat 
didžiosios manufaktūrinės pramonės. Apdairus naudojimasis sa- 
vo kultūros ypatybėmis padėjo jam sukurti originalią kaupimo for- 
mą: mafinį kapitalo kaupimą. Tačiau norint peržengti šias ribas, 
kaupimas turi būti out court, todėl privalo atsiriboti ir nuo tradi- 
cijų, ir nuo teritorijų. Šiuo atveju galioja garsus Weberio įspėji- 
mas, teigiantis, kad nepaprastas kapitalo kaupimas turi remtis tra- 
diciniais, archajiškais kultūros ir asmens bruožais, taigi polinkiu 
plėšti, pasitelkti smurtą, mažos grupės solidarumą, nutrūktgalviš- 
ką drasą ir pan., o įprastas kapitalo kaupimas priklauso nuo „for- 
maliai taikių pajamų tikimybės“. 

POLITINĖS KONKURENCIJOS STIPRĖJIMAS 


Kiekviena socialiniu ir ekonominiu lygmeniu vykstanti kova ir 
konkurencija laikui bėgant, kaip rašo Maxas Weberis „Ekono- 
mikoje ir visuomenėje“, atlieka „atranką“ tų, kurių asmeninės 
savybės tinkamiausios pasiekti pergalę toje kovoje. Tačiau to- 
kios savybės nėra amžinos. Vienomis aplinkybėmis stipriau iš- 
ryškėja vienos, kitomis kitos: „Tokias savybes — fizinę jėgą ar 
gudrumą be skrupulų, mokėjimą vykdyti užduotis ar gebėjimą 
socialiai prisitaikyti, ypatingas savybes, ar tokias, kurios nėra ryš- 
kesnės nei vidutinės, nulemia kovos 1r konkurencijos sąlygos; 
toms sąlygoms priklauso <...> ir bazinė tvarka, nustatanti ko- 
vos pozicijas“ (1). 

Iki šiol analizavome ekonominės konkurencijos formas mati- 
jos rajonuose ir bandėme nustatyti tuos veiksnius, kurie lemia aki- 
vaizdų konkurencinį rinkoje dirbančių mafijos įmonių ir grupių 
pranašumą. Siekiant išsamesnės analizės dabar derėtų tirti kon- 
kurenciją reguliuojančios tvarkos sterą. Kitaip tariant, be valsty- 
binės jėgos monopolio krizės, kokie dar politiniai instituciniai po- 
kyčiai labiausiai paveikė aštuntojo ir devintojo dešimtmečio ma- 
fijos valdžios raidą? 

Kaip tie pokyčiai paveikė mafiją ir kokiu būdu ši savo ruožtu 
paveikė juos pačius? Į šiuos klausimus galima bandyti atsakyti 
remiantis dviem lygiagrečiais reiškiniais, kurių vienas radosi iš 
mafijos egzistavimo bendrosios tvarkos, o kitas - politinės tvar- 
kos pagrindu: politinės konkurencijos stiprėjimas ir mafijos val- 
džios autonomija. 

Visos šalies, rajonų ir vietos mastu didžiausių politinių grupių 
vidinės konkurencijos ir konfliktų stiprėjimas yra tipiškas istori- 

jos bruožas. Tuo laikotarpiu pastebimas vis didėjantis valstybinių, 
pusiau valstybinių ir nelegalių valdžios centrų skaičius, paralyžiuo- 
jantis vyriausybės vienybę ir veiksmų darną. Administracijos de- 
centralizacija, prasidėjusi susikūrus regionų parlamentams, ir di- 
delių, anksčiau periferinių bei pavaldžių rajonų ekonominė plėt- 
ra pavertė Italijos politinę sistemą dar sudėtingesne, suskaldė ją į 
daug pirminių elementų. Kai nėra institucinio reguliavimo prin- 
cipo, galinčio sujungti padrikas kintančios visuomenės jėgas į tvir- 
tesnius konflikto ar sutarimo modelius, randasi vis daugiau spaudi- 
mo grupių, srovių, /obbies ir klikų. Šalies pietuose aštuntojo ir de- 
vintojo dešimtmečio institucinė dezintegracija pasireiškė anksčiau 
galiojusio valstybės išteklių skirstymo modelio krize. Nuo 1950 m. 
iki septintojo dešimtmečio pabaigos centrinės pietų rajonų val- 
džios vykdomą išteklių paskirstymą griežtai kontroliavo antro- 
pologų aprašyti broker capitalist tipo politiniai tarpininkai (2). 
Antroje šios studijos dalyje išanalizavome Sicilijos politinio kon- 
teksto pakitimus, kuriuos nuo šeštojo dešimtmečio padarė „Pa- 
lermo fanfanininkų“ grupė. Jie pagrįsti būtent rajono viešųjų 
išlaidų kontrole. 

Šiandieninis tarpininkų elitas skiriasi nuo tradicinės pietų smul- 
kiosios intelektualų tarpininkų buržuazijos, kurią aprašė Gramsci 
ir Salvemini. Centrinės valdžios atžvilgiu jis visiškai prarado savo 
autonomiją 1r semiasi galios iš tiesioginio ryšio su šalies politine 
valdžia (3). Šios tarpininkų kategorijos įteisinimas dabar pagrįstas 
ne jų, kaip sąlygiškai nepriklausomais ištekliais ir pinigais dispo- 
nuojančių patronų, autoritetu, 0 jų gebėjimu valdyti iš centro atei- 
nančius valstybės pinigų srautus ir reguliuoti jų paskirstymą perife- 
rijoje. Šalies pietuose veikiantys politiniai tarpininkai stovi svarbiau- 
siose valstybės dalyvavimo visuomenės gyvenime kryžkelėse ir iš 
savo veiklos gauna ne tik valdžią, bet ir daug pinigų bei turtų. Jų 
turtai sukaupti iš kainų skirtumo: vienos kainos, kurią valstybė mo- 
ka už investicijas ir lėšų pervedimą į šalies pietus, ir kitos, kuri už 
tas investicijas ir lėšų pervedimą realiai sumokėta. 

Profesionalių politikų vykdoma kruopšti valstybės paramos 
kontrolė, kartu su dviejų 1š trijų svarbiausių pietų ekonomikos 
rinkų — kredito ir statybos - kontrole leido sukurti kompaktišką 

valdžios sistemą, nepriekaištingai veikusią iki pat aštuntojo de- 
šimtmečio pradžios. Beveik kiekvieną pietų Italijos rajoną valdė 
vienas ar du „didieji tarpininkai“, kurių valdžia ir gebėjimas per- 
skirstyti išteklius (darbo vietas valstybiniame sektoriuje, kreditus, 
rangos sutartis, leidimus, licencijas, finansavimą, pensijas ir t. t.) 
rodėsi neriboti. Gava šeima Kampanijoje, Colombo Bazilikatoje, 
Mancini ir Misasi Kalabrijoje, „fanfanininkai“ ir Lauricella Sici- 
lijoje buvo šiuolaikinio politinio klientizmo šalies pietuose aukso 
amžiaus simboliai (4). 

Aštuntojo dešimtmečio krizės prielaidos slypi tarpininkų siste- 
moje - kad ji veiktų, reikia nuolatinio, didėjančio išteklių srauto. 
Jau septintojo dešimtmečio pabaigoje tapo akivaizdu, kad būti- 
nybė išlaikyti ir plėsti klientų grandinę, kuria pagrįsta tarpininkų 
valdžia, sukėlė neregėtą valstybinių įstaigų veiklos plėtrą. Taip pra- 
sidėjo procesas, raidos viršūnę pasiekęs aštuntajame dešimtmety- 
je ir apibrėžiamas kaip klientizmo infliacija. Jo esmė - vis silpnė- 
janti pusiausvyra tarp klientų vilčių bei privilegijų, kurias šeimi- 
ninkai turi dalyti, siekdami išlaikyti savo šalininkus, ir faktiškai 
paskirstytų išteklių kiekio (5). „Taigi menkų išteklių paskirstymas 
drasko valdžios elitą <...> ir sukelia jo santykių su gyventojais ir 
jo įteisinimo per rinkimus krizę“ (6). Sustiprėjo konkurencija tarp 
kiekvienos vyriausybės partijos vidinių koalicijų, pamažu riboja- 
ma išorinių interesų įtaka: nebekalbama apie didžiuosius klasių ir 
sluoksnių interesus ir apie didžiąsias sąjungas ir strategijas, apie 
kurias buvo įprasta kalbėti iki septintojo dešimtmečio, bet vis daž- 
niau ir atkakliau kovojama dėl vis ribotesnių vidinių mažos gru- 
pės interesų. Mažiau nei per dešimtmetį, tarp septintojo dešimt- 
mečio pabaigos ir devintojo dešimtmečio pradžios, vien tik Ka- 
labrijos krikščionių demokratų partijoje vietoje trijų pagrindinių 
lobistinių srovių atsirado 12 bendradarbiaujančių ir kovojančių 
grupių (7). 

Auganti politinė konkurencija mažėjant ištekliams mūsų anali- 
zei turėjo lemiamos reikšmės. Pirmiausia pakilo kiekvieno ma- 
žiausio valdžios padidėjimo vertė. Bet kokio pranašumo, įgyto run- 
giantis panašios galios konkurentams, rezultatai gali būti nepa- 
prastai svarbūs. Esant tokiai padėčiai, sąjunga su stabilia spaudi- 

mo grupe - mafijos šeima ar šeimų junginiu - tampa labai pelnin- 
ga rinkimų ir politikos prasme. Pagrindinės Kalabrijos ir Sicilijos 
koskos šiandien turi autonomines klientų grupes ir autonominius 
valdžios pagrindus, susijusius su jų narių veiklos pobūdžiu. Ka- 
labrijos Jonijos jūros pakrantės rajonų mafijos specializacija — as- 
menų grobimas siekiant pakenkti vietos pasiturinčiam sluoksniui 
ir šalies šiaurės pramoninei buržuazijai sukūrė milžinišką nusi- 
kaltimų pramonę, iš kurios tiesiogiai ir netiesiogiai pelnosi nema- 
žos gyventojų grupės: tūkstančiai žmonių, įvairiais etapais dirban- 
čių organizatoriais, informatoriais, sargais, telefonistais, sanita- 
rais, vairuotojais ir pan. Jie sudaro gana didelę bendruomenės 
grupę, turinčią garantuotą paketą balsų, kuriais gali disponuoti 
kandidatas mafijozas. 

Nelegalaus Kalabrijos Tirėnų jūros pakrantės mafijos pelno in- 
vestavimas į statybą, prekybą ir kitas sritis ir Vakarų Sicilijos ma- 
fijos grupėms priklausantys heroino paskirstymo būdai visoje Ita- 
lijoje ir šalies pietuose gali būti lengvai transformuoti į galingus 
rinkimų aparatus ir politinio spaudimo jėgas. 

Prie to, kas jau pasakyta, pridėjus per pastaruosius 10-15 metų 
išaugusį pačių mafijos šeimų-įmonių skaičių bei jų apimtis (8), 
turėsime gana realų nepriklausomos politinės įtakos, šiandien 
turimos mafijos grupių, vaizdą. Redžio Kalabrijos provincijoje 
svarbiausiose mafijos koskose yra po 30-80 suaugusių vyrų. "Iu- 
rint omeny kiekvienos mafijos šeimos galvos ekonominę veiklą, 
klientus ir giminystės ryšius, tam tikroje komunoje dominuojan- 
čios mafijos grupės įtaka rinkimams nedideliuose centruose gali 
siekti iki 3075 turinčių rinkimų teisę, o didesniuose - iki 10-1576 
turinčių rinkimų teisę asmenų. 


MAFIJOS VALDŽIOS POLITINĖ AUTONOMIJA 
Kaip mateme, mafijos galios stiprėjimas politinėje sferoje aštun- 
tajame ir devintajame dešimtmetyje susijęs su pakitusiomis val- 
džios institucijų sąlygomis visoje Italijoje ir šalies pietuose ir su 


didesniu mažų, tarpusavyje konkuruojančių valdžios grupių svo- 

riu jose. Tačiau politinio mafijos valdžios stiprėjimo negalima lai- 
kyti pasyviu valdžios struktūros skilimo produktu. Verslo mafija 
prisidėjo prie šio skilimo tiek pat, kiek buvo jo sąlygota. Mafijos 
valdžios politinė autonomija yra vienas ryškiausių dabartinės pa- 
dėties bruožų, o kartu ir naujovė, palyginti su tradiciniame pasau- 
lyje galiojusiais mafijos ir politikos santykiais. 

Mafijozai verslininkai suvokia, kad turi nemažą rajono ekono- 
minės valdžios dalį ir yra plačios autonomijos ekonominė jėga. 
Nors jie konfliktuoja su dalimi valstybės aparato ir su mafijai ne- 
priklausančių valdininkų elitu, tačiau jie jaučiasi esą valdančio- 
sios klasės nariai, pribrendę turėti savo poreikių politinę išraišką. 
Iškilus verslo mafijai, nutrūko galioję pavaldumo santykiai tarp 
vietos mafijozo ir politinės valdžios atstovo. Mafijos vado, daran- 
čio įtaką tam tikram rajonui, ryšys su išoriniu pasauliu mezgamas 
jau ne per vietos deputatą ar vietos atstovą vyriausybėje, O yra 
tiesioginis. Mafijozai verslininkai išplėtė savo valdžią ir įtaką už- 
megzdami tiesioginius ryšius ne tik su rajono ir šalies pietų politi- 
niais atstovais, bet ir su visu pusiau legaliu ar nelegaliu centriniu 
valstybės aparatu. 

Pas Giorgio De Stefano, Saverio Mamuoliti ir Gerolomo Piro- 
malli rastas Ministrų tarybos prezidiumo telefono numeris, kitų 
ministrų telefono numeriai ir Kasacinio teismo numeriai. Dešimt 
pareigūnų ir dauguma „Cassa per il Mezzogiorno“ valdybos na- 
rių apkaltinti aplaidžiu darbu, o tuo pasinaudojo mafijozai versli- 
ninkai ir didelės statybos įmonės (Belice's skandalas, „aukso dam- 
bų“ skandalas ir t. t.). 

Sustiprėjus mafijozų valdžiai, pasikeitė ir jų bendravimo su po- 
litikais pobūdis. Kaip matyti iš 8 paveiksle pateikto dokumento, 
dabar jau ne mafijozai vyksta aplankyti savo globėjų, o šie, nepai- 
sydami net kelionės jūra vargų, atvyksta pasimatyti su mafijozais. 
Mafijos valdžios autonomija reiškiasi dviem pagrindinėmis for- 
momis: a) dėl politinio mafijos /obby susiklosto ekonominiais in- 
teresais pagrįsti santykiai tarp mafijos lyderių, politikos lyderių ir 
vietos bei šalies ekonominio ir finansinio pasaulio sričių; b) mafi- 
jos grupių internacionaliu politiniu atstovavimu. 

Šiandien susikūrė galingi politiniai mafijos lobbies, konkuruo- 

„Dotti, SECHI Fietro,eostituto Pruourntorė deilė Kepubs 
biica di Sasauri; 

-Dott,CAPARI Vinceunzo,se;retario del aottosegretario 
del Kaniatero par ln Casas del Kezzogiomo,nato a Perruzzano 
(RC) ii 7.4.19i1,residente a Rona; 

-Dott,CKESSA Antonio,ae;roturio del Sottosegretario del 
Kiniatero dei 'Agricoltura e Poreste,nato a Sausari 1'8,6,1426, 
1vi residenta,mn di fetto domiciliato 4 Roma, 

Da risarvali accertauanti ė Tisultato che 1 predetii 
141 gioumo precedernte avevuno richimato Al Įueatore di Šaeuari 
11 motoscafo dalia Polukrė per potarsi recare All 'Asinaru,ma 
Gussto non gli ąr8 stąto GonowAao, 


Pvoc dopo 41 I0r0o arrivo sopTU5L/iUngevano 1 avggiumanti 


calubrosi Seriva Salvators,Tripodi Giuseppe e Rigolo Francesco, 
ohe mAnifestevano verBo i guaitro corndiulitė,in principaluodo 
verao il CAPAKL Vincenzo, 
Li invitavano guindi 4 vaguirli nella loro alituziona, 
ove 61 trattenevubo Tino A) oltra Le ore 15,30,-8! voice 
di/fuas che abbitno connuwato 11 prvunzo Linsiane, 

Al. momento 4i purl:Te,datė lo avversė cundizioni 
atmosfericha,trovavano vopitulita a Cala D'Oliva prexsu 
la furesteria duila Dirscione della Jana di Lavoro alio 
Aperto Ove conaumavanOo 18 cena, 

Durante La permananza in Cala d'Oliva il Čafari 
sf7em5) tra lL'altro che 10 Sarivu Salvatore ui trovava 
91li'Auinara per un erroure,che spparve:eva 4 faniplia per 
bana » che trettavasi Ji Lrwva p6rsonu, 

T guattro Laaduvano 1'1a41la Blle ore T circa del 
glormo Guoceanivo,dopo avare aorbito Un caffd nell'ailog= 
šio dei 9044i0omanti suddetti,- 







LH GAI BAE 
DKA STA2IONB 


8 PAV. 


Didžiai gerbiamam prokurorui 

dr. Francesco Colicchia 
Redžio Kalabrija 

1973 06 01 apie 12.30 prie „La 
Reale“ molo prisišvartavo motorlaivis 
„Olimpia C“ su registracijos nume- 
riais P.T. 702, priklausantis inžinieriui 
Cherchi Guido, gimusiam Sasaryje 
1922 06 18, gyvenančiam ten pat, 
Inžinierių sąjungos pirmininkui. 

Be savininko, iš jo išlipo: 

- dr. Sechi Pietro, Sasario proku- 
roro pavaduotojas; 

- dr. Cafari Vincenzo, „Cassa del 
Mezzogiorno“ ministerijos sekreto- 
riaus sekretorius, gimęs Ferudzane 
(RK) 1933 04 01, gyvenantis Ro- 
moje; 

- dr. Chessa Antonio, Žemės ūkio 
ir miškų ministerijos sekretoriaus sek- 
retorius, gimęs Sasaryje 1926 06 08, 
registruotas ten pat, tačiau gyvenantis 
Romoje. 

Patikrinus paaiškėjo, kad minė- 
tieji asmenys prieš dieną prašė Sasa- 
rio policijos komisaro leisti jiems pa- 
imti policijos motorlaivį, kad galėtų 
nuplaukti į Azinarą, tačiau tokio lei- 
dimo negavo. 

Neilgai trukus prie jų prisidėjo čia 
apgyvendinti kalabriečiai Scriva Sal- 
vatore, Tripodi Giuseppe ir Rugolo 
Francesco, kurie su visais keturiais at- 
vykusiais elgėsi labai nuoširdžiai, 0 
ypač su Cafari'u Vincenzo. 

Jie pakvietė juos į savo namus, kur 
šie išbuvo iki 15.30. Sakoma, kad jie 
kartu papietavo. 


Prieš išplaukdami, kadangi oras kelionei nebuvo palankus, jie užsuko į Darbo rūmų 


užeigą Kala d'Olivoje, ten pavakarieniavo. 


Per vakarienę Kala d'Olivoje Cafari, be kita ko, pareiškė, kad Scrivo Salvatore apgy- 
vendintas Azinaroje per klaidą, kad jis yra iš geros šeimos ir puikus žmogus. 
Visi keturi išplaukė iš salos kitos dienos rytą, apie 7 valandą, prieš tai išgėrę kavos 


minėtųjų ten apgyvendintų asmenų namuose. 

jantys dėl pirmavimo vyriausybėje ir valstybėje, savo valdžiai 1š- 
plėsti be dvejonių naudojantys grasinimus, šantažą ir net žmogžu- 
dystes. Viena svarbiausių tokio mafijos integravimosi į valstybės 
valdžios struktūras priemonių yra trečioje knygos dalyje aprašyta 
didelės įmonės ir valstybinio užsakymo bei mafijos sąjunga. Džo- 
ja Tauro uosto ir metalurgijos centro statybos „atvejis“ atskleidė 
lobbies sudarančių ryšių ir interesų tinklą. 

Susidūrimas tarp mafijozų verslininkų, didelių užsakymų kon- 
kursus laimėjusių įmonių, tuos užsakymus skiriančių valstybinių 
įstaigų (ASI ir CASMEZ) rr Italijos pietų rajonų ministro, iš vie- 
nos pusės, bei konkuruojančio /obby, sudaryto iš valstybinės ver- 
slininkų grupės ITALSTAIT, priklausančios valstybinių darbų mi- 
nisterijai, remiamos didžiųjų dienraščių ir atstovaujamos, be ki- 
tų, paties pramonės ministro, iš kitos pusės, leido pažvelgti į vie- 
tinės mafijos elito ir pačių agresyviausių šalies politinio ir eko- 
nominio pasaulio spaudimo grupių sąlyčio taškus. Antra esminė 
mafijos valdžios integravimosi į šalies valdžios elitą priemonė 
yra finansiškai stipresnių mafijos grupių sąjunga su kai kuriais 
Italijos ir tarptautiniais finansinio kapitalo sektoriais. Advokato 
Sindonos pastangomis buvo sukurtas ryšys tarp legalios finansi- 
nės grandinės ir nelegaliai sukaupto kapitalo. Iki aštuntojo de- 
šimtmečio Italijoje šios dvi grandinės nebuvo organiškai susiju- 
sios. Pirmąjį žingsnį į šalies legalios finansų rinkos susijungimą 
su Sicilijos mafijos finansų rinka aštuntojo dešimtmečio pradžioje 
žengė būtent Sindona, įvykdęs spekuliatyvią operaciją su ben- 
drove „Interfinanziaria SpA“. Į šią operaciją įtraukta ir daug 
visiškai „švarių“ indėlininkų bei ūkio veikėjų, prisidėjusių prie jos 
plėtimo. 


„Interfinanziaria SpA“ pagrindinė būstinė Milane <...> Agridžento pro- 
vincijoje per 20 skyrių <...> Staiga senoji ir naujoji mafija sujudo ir pradėjo 
depozitų verbavimą — tikrą emigrantų, buvusių savininkų, mažų ir vidutinių 
žemės savininkų santaupų medžioklę, o šie, susigundę dideliais procentais (dvi- 
gubai didesniais už siūlomus kituose bankuose), o kartais ir įdarbinimo bėn- 
drovės skyrių pažadais per rekordiškai trumpą laiką pervedė į ją daugiau nei 
keturių su puse milijardų vertės depozitų. Pirmasis tiesioginio ryšio tarp mafi- 

jos ir „Interfinanziaria“ patvirtinimas buvo priimti tarnautojai, dažnai neturė- 
ję reikiamo išsilavinimo ir patirties, beveik visi vietos mafijozų vaikai ar artimi 
giminaičiai (9). 


Žlugus „Interfinanziaria SpA“ operacijai, toliau kelius į mafi- 
jos kapitalo ir pinigų susijungimą su centrinėmis Italijos finansų 
kapitalo būstinėmis tiesė Alamia-Ciancimino grupė, kuri, ben- 
dradarbiaudama su Sindona, pradėjo steigti finansines bendro- 
ves, tarp jų ir ,Ven-Chi-Unica“, tam panaudodama daugiau kaip 
70 milijardų lirų (1978) (10). 

Sąjunga su avantiūristiškiausiais didžiųjų Italijos bankų finan- 
sų skyriais per keletą metų įtraukė mafijos valdžią į patį šalies 
politinės valdžios sūkurį. Remiantis krikščionių demokratų parti- 
jos sekretoriaus valdytojo pareiškimais, partija kontroliavo dvi ben- 
droves, tiesiogiai valdomas paties Micheli'o, gyvenančio Vaduze, 
užsienyje. Bendrovių operacijos vyko glaudžiai bendradarbiaujant 
su Sindona, o iš šios veiklos gautas pelnas būdavo pervedamas 
partijai: „Taip, tiesa, šiandien turime šimtus įrodymų, kad Sindo- 
na „plovė“ mafijos pinigus ir buvo susijęs su siciliečių ir amerikie- 
čių mafijos štabu. Taigi turime įrodymų, kuriuos pateikė pats KD 
partijos sekretorius valdytojas, kad mafija buvusi šios partijos ver- 
slo partnerė. O tai yra visai kas kita, nei teigti, jog kai kurie Sicili- 
jos politikai susiję su mafija“ (11). 

Politiniams lyderiams ir mafijos galvoms bendrų ekonominių 
interesų paritetinis valdymas paskatino ir mafijos, ir politikos san- 
tykių rajonų ir komunų lygyje pasikeitimą. Susikūrė nesuskaičiuo- 
jama daugybė nekilnojamojo turto ir finansinių bendrovių, drau- 
dimo kompanijų, prekybos, pramonės ir žemės ūkio įmonių, ku- 
rias valdė garsūs mafijozai kartu su garsiais politikais, dažnai pri- 
sidengę svetimais vardais. Lygiai taip pat investuota ir į turizmo 
bei viešbučių verslą. Maži ir vidutiniai politiniai mafijos /obbies, 
pasklidę po visą Kalabriją, Siciliją ir kitus rajonus, nulemdavo aki- 
vaizdžius valstybinių įgaliojimų vykdymo ir renkamų organų veik- 
los pokyčius. Dabar jau šimtai valstybinių administratorių ir pa- 
reigūnų, dirbančių mafijos rajonuose, kaltinami ar nuteisti už nu- 
sikaltimus, susijusius su savo įgaliojimų vykdymu. 1980 metais di- 

džioji dalis kandidatų, komunų ir provincijų rinkimuose Vakarų 
Sicilijoje užėmę administracinius postus aukštesniuose renkamuo- 
se organuose, buvo anksčiau teisti. 


Pirmąją vietą ciniškų administratorių eilėje tvirtai užima buvusio mero Vi- 
to Ciancimino žmogus. Tai - neprilygstamasis komunos tarybos narys, tik prieš 
keletą mėnesių paleistas iš Turino kalėjimo, vardu Francesco Pado Alamia 
<...> Palerme Alamia draugas ir kolega, tarybos narys Salvadore Castro, drau- 
gams tiesiog „Totuccio“, ištikimas krikščionių demokratų Ruffini'ui, nuteistas 
septynis mėnesius kalėti ir aštuonis mėnesius negalės dirbti valstybinio darbo, 
nes apšmeižė policijos vadą ir leido draugams nemokėti baudų. Kitas - bai- 
giantis savo kadenciją meras Salvadore Mantione, prokuratūros apkaltintas 
jūros miesto zonoje teršimu. Pakliuvo ir kitas tarybos narys, atsakingas už 
krikščionio demokrato Giuseppe's Cascio palikimą, kaltinamas du kartus vie- 
nu metu išsinuomojęs tą patį pastatą <...> Tačiau garbingiausia vieta ne- 
abejotinai priklauso buvusiam provincijos pirmininkui Gaspare'i Giganti'ui, 
šiuo metu sąlygiškai laisvam, iki bus teisiamas už ideologinę klastotę, auk- 
ciono trukdymą ir asmeninius interesus klastojant kelių priežiūros konkursą. 
Teisingumo kalavijas pakibęs ir virš kito savivaldybės nario, krikščionio de- 
mokrato Sisto Merullos, atsakingo už mokesčius. Pripažintas kaltas dėl ran- 
gos darbų skyrimo žlungančiai bendrovei, kovo mėnesį nuteistas kalėti tre- 
jus metus ir penkerius metus negalės dirbti valstybinio darbo. Dėl įkalčių 
stokos tokio pat likimo išvengė buvęs meras fanfanininkas Giacomo Mar- 
chello. Sąrašą baigia Palermo krikščionių demokratų patronas Salvo Lima, 
buvęs meras, buvęs šalies parlamento narys, dabar - Europos parlamenta- 
ras. Magistratūra jau dešimt metų laukia leidimo kelti bylą už piktnaudžiavi- 
mą tarnybine padėtimi asmeniniais tikslais (12). 


Toks didelis nusikaltėlių skaičius tautos valios reiškėjų gretose 
pamažu pakeitė renkamų valdžios organų pobūdį, toną ir net kal- 
bą. Su malija susijusio politiko arba mafijozo kalboje yra mažiau 
nei jo kolegų kalboje sudėtingų posakių, metaforų ir nesupranta- 
mo nūdienos italų politiniuose sluoksniuose populiaraus žargo- 
no. Jis sprendžia klausimus tiesiai ir greitai. Daugeliu atvejų jis 
atvirai, tiesiog tarybos posėdžiuose gina mafijos, kuriai atstovau- 
ja, interesus, ir tai būna užfiksuota posėdžių protokoluose. 

Polistenoje, Džoja Tauro slėnio miestelyje, 1981 metais įvyko 
vienas iš daugelio atsitikimų, liudijančių mafijos ir politikos san- 
tykių pasikeitimą. Savivaldybės tarybos posėdžio metu meras, ko- 
munistų partijos narys Gerolomo Tripodi, tik prieš keletą dienų 
Palmio teisme liudijęs prieš 230 kaltinamųjų Džoja Tauro slėnio 
mafijos koskų atstovų, buvo užsipultas krikščionių demokratų gru- 
pės vado, pareiškusio, kad „meras sugriovė šeimas ir apšmeižė 
visus gyventojus, ir dabar Polistena išgarsėjo visoje šalyje labiau 
už Džoja Tauro, tarytum mūsų miestelyje būtų mafijos centras“. 
Toliau jis sako, kad „meras yra skundikas, despotas, taryba jam 
tarnauja ir už tai kas nors iš IKP turės atsakyti <...> Žinau, kad 
šie žodžiai man brangiai atsieis, bet aš neturiu ko bijoti, tegul bijo 
komunistų partija!.. Čia žaidžiama su ugnimi!“ (13). 

Minėtasis asmuo yra tipiškas vietos politinių lyderių luomo at- 
stovas, iškilęs aštuntajame dešimtmetyje randantis verslo mafijai — 
tokių šiandien gausu komunų, provincijų ir rajonų administraci- 
jose. Polistenos komunos krikščionių demokratų grupės vadas, jo 
paties pripažinimu, yra pavojingiausio tame rajone Longo mafi- 
jos klano verslo dalininkas. Be to, prieš ketverius metus jis, tuo- 
met dirbęs rajono tarybos nario, krikščionio demokrato, sekreto- 
riate, buvo nuteistas už klastotę, Kalabrijoje žinomą kaip „aukso 
dienoraščiai“. Įsipainiojęs į spekuliacijas žemės valdomis, KD gru- 
pės vadovas neseniai savivaldybės apkaltintas neteisėtu sklypų 
skirstymu per MOVECO SUD bendrovę, kurioje turi daugiau nei 
50 mln. lirų dalį. O bendrovėje LAIA SUD jis yra Rocco Longo, 
garsaus vietos koskos atstovo, nuteisto kalėti dešimt metų, kom- 
panionas <...>“ (14). 

Antra mafijos valdžios autonomijos reiškimosi forma yra po- 
litinio atstovavimo tarptautiniu mastu išplitimas, kitaip tariant, 
pagrindinių mafijos grupių būdingas bruožas sutelkti savo rinki- 
minę įtaką remti kandidatūras iškėlusius savo narius arba remti 
asmenis, glaudžiais giminystės ryšiais susijusius su koskos vadu 
ar vadais. 

Tokio sprendimo privalumas - paprastesni santykiai su oficialią- 
ja valdžia, pašalinama būtinybė leistis į derybas, susitarimus ir są- 
jungas su mafijos šeimai nepriklausančiais politikais. Trūkumas - 

per didelis viešumas ir per daug matomas valdžių susitelkimas, o 
tai kritiniais susidūrimo su viešąja nuomone ir teisminėmis insti- 
tucijomis atvejais gali įgyti priešingą poveikį. 

Nuo aštuntojo dešimtmečio pradžios iki 1982 metų pabaigos, 
kai Palerme buvo nužudytas generolas Della Chiesa, trukęs viešo- 
sios nuomonės ir centrinės politinės valdžios abejingumas mafijos 
problemai Sicilijoje ir Kalabrijoje lėmė politiko ir mafijozo vaid- 
menų susitapatinimo procesą, kuris prasidėjo žemiausiame lygme- 
nyje ir pamažu apėmė visas provincijų ir rajonų administracijas. 

Kiekvienai Redžio Kalabrijos provincijos mafijos šeimai kiek- 
vienoje savivaldybėje atstovauja ar tiesiog iš jos kilęs, ar kurio nors 
svarbesnio jos nario giminė, ar draugas. Pirmasis buvęs socialistų 
kandidatų sąrašuose į 1976 metų Lokrio (Kalabrija) savivaldybės 
rinkimus, 1977 metais pasiūlytas priverstinai iškeldinti į kitą gy- 
venamąją vietą, o 1980 metais suimtas kaip nusikalstamos gaujos 
narys. Vienas iš Nirtos koskos vadų Bruno Nirta, buvęs universi- 
teto studentas, išrinktas delegatu į Kalabrijos KD partijos suva- 
žiavimą, įvykusį 1980 metais. Tačiau jaunasis Nirta negalėjo jame 
dalyvauti, nes Lokrio prokuratūros sprendimu buvo suimtas kaip 
nusikalstamos gaujos narys. Vienas Četraro savivaldybės tarybos 
narių, socialistas, apkaltintas dalyvavęs nužudant tarybos narį Lo- 
sardo, komunistą, 1980 metų liepą. Redžio Kalabrijos provincijos 
KD grupės vadovas, tarybos narys Francesco Macri, vadinamas 
„Cičio alpenštoku“, neseniai nuteistas kalėti 7 metus už valdiškų 
pinigų išeikvojimą, asmeninės naudos vaikymąsi ir kitus nusikal- 
timus. Palermo provincijos tarybos pirmininkas Ernesto Di Fran- 
cesco prieš keletą mėnesių suimtas kartu su dviem kitais aukštais 
Sicilijos regiono pareigūnais. 

Kai kuriuose vietos renkamuose organuose, nepaisant Italijos 
komunistų partijos griežtos kovos su mafija, pastarajai pavykda- 
vo pasireikšti net šios partijos gretose. Macri koskos valdomoje 
Jonijos jūros pakrantės Kalabrijos zonoje, Mamolos miestelyje, 
visa savivaldybės tarybos narių komunistų grupė neseniai apkal- 
tinta įvairiais mafinio pobūdžio nusikaltimais, o Rozarno IKP sky- 
riaus sekretorius Valarioti, mafijos priešininkas, nužudytas, tyri- 
mo duomenimis, komunistams priklausančio kooperatyvo „Ri- 

nascita“, kuris, kaip pasirodė, buvo stipriai veikiamas Pesce kos- 
kos, vidinio konflikto metu. 

Mafijos politinis atstovavimas renkamuose organuose lėmė ir 
čia vykstančią elito kaitą. Virto laisvųjų profesijų buržuazijos at- 
stovų valdžios monopolis, o viešąją administraciją užplūdo naujas 
šiurkščių ir ciniškų, teturinčių kuklų išsilavinimą vyrų elitas, agre- 
syvus, mažiau nei senojo politikų luomo atstovai linkęs į gudravi- 
mą ir kompromisus. Naujasis valdžios elitas šiandien jau daugely- 
je pietų Kalabrijos ir Vakarų Sicilijos miestų pripažintas reiški- 
nys. Beveik įteisinta mafijos valdžia padeda lengviau suprasti vie- 
tos valdžios pareiškimus mafijos teismo procesų metu. „Beveik 
visi pakviesti duoti parodymus garbingieji piliečiai sako nežinan- 
tys, kas tai yra mafija, arba teigia, kad jų miestelyje mafijos nėra, 
o kaltinamieji priklausymu mafijos susivienijimams ir net vado- 
vavimu jiems yra aukštos moralės asmenys, geradariai, žmonės, 
sukūrę darbo vietas, „kuriuos derėtų apdovanoti“; o kai jiems 
prieštaraujama sakant, kad būtent jų miestelyje įvykdoma daug 
žmogžudysčių, pasikėsinimų ir panašiai, jie atsako, kad tai daro 
jauni nusikaltėliai, visuomenės atmatos ir pan.“ (15). 

O teismo procesuose dėl priverstinio iškeldinimo galima rasti 
net dvasininkų pareiškimų, liudijančių apie garsiausių mafijos gal- 
vų pelnomą visuotinę pagarbą ir pasitikėjimą. Pavyzdžiui, mafijo- 
zui Mesiti'ui S. Lukos parapijos klebonas išduoda pažymėjimą, 
kuriame pareiškia, „kad minėtasis asmuo <...> yra sąžiningas 
darbininkas, kuris laisvą nuo darbo laiką leidžia su šeima, rūpes- 
tingai auklėdamas savo vaikus“ (9 pav.). 

1980 metų politiniai ir administraciniai rinkimai tapo proga įsi- 
tikinti mafijos grupių politinio atstovavimo išplitimo mastais. Ta- 
po akivaizdu, kad mafijozai ar jų sutuoktiniai rinkimų sąrašuose 
užima pagrindines politines pozicijas, o mafijozų giminių sėkmė 
rinkimuose atspindi politinio elito visose vyriausybės partijose pa- 
sikeitimo kryptis. 


Tiesioginis mafijozų giminių atėjimas į politikų sluoksnį <...> labiausiai 


pastebimas Redžio Kalabrijos provincijoje. Patyrinėkime jį atidžiau. Didžiau- 
sią spaudimą patiria Respublikonų partija. Pasaulietinių intelektualų grupė, 

PARBOCOHIĄ S MARIA BAA PEN?“ 
SAN LUCA (B.C) 


San Luca,9.1,.1972 


Il sottoscritto parroco attesta-per guanto di propria“ 
conoaceRza-che il sig .MESITI SEBASTIANO figlio di 
Antonio e di Karando Saveria,nato a Šan Luca 11 7.9.1338 
e residente in via Naziomale,l3 di guasto stesso comune 
risulta di buona condotta morale e civile, ; 

11 suddetto signore ė onesto lavoratore e nel tempo libero 
trascorre la giornata in famizlia attendendo scrupolosamente 
s11'educazione dei propri figli, 

In fedeė,ecc...... 


6ac. Trimhali "i>safatte 
PARROCO 5 Hiarmiė Oki, A PIETĖ 
SAM „UCGA (RC 





9 PAV. 


S. Lukos komunos Šv. Marijos Gailestingosios parapijos klebono pareiškimas 


Šv. Marijos Gailestingosios parapija 
San Luka (RK) 
San Luka, 1972 01 09 
Pasirašęs klebonas liudija, kad, kiek jam žinoma, p. Mesiti'o Sebastiano, Antonio ir 
Marando Saverijos sūnaus, gimusio San Lukoje 1938 09 07, gyvenančio šioje komunoje, 
Nacionalės gatvėje, 13, moralė ir pilietinis elgesys yra pavyzdingi. 
Minėtasis ponas sąžiningai dirba, o laisvalaikį leidžia su šeima, rūpindamasis savo 
vaikų auklėjimu. 
Su pagarba... £ 
Kun. Trimboldi Giosafatto 
Šv. Marijos Gailestingosios 
parapijos klebonas 

CDOMUNE DI SAN LUCA 


38030 - PAOVINCIA DI REGGIO CALABRIA 


I L SINDACO 
ATTESTA 


ne Nirta Francesco,nato a San Luca il 29—-8-I92Į 
: Tesidente in guesto Comne in via Indipendenza, 
> in possesso dei diritti politici ed ė di ottima 


noral i tą „ZINAU 2A-2A 2320-22-21 22222 —= 02-22 2—= A X2 


ji rilascia a richiesta dell'interessato per gli 





10 PAV. 


Liudijimas apie gerą elgesį, išduotas mafijos vadui ryšium su prevencijos 
procesu 


SAN LUKOS SAVIVALDYBĖ 

89030 Redžio Kalabrijos provincija 

MERAS 

LIUDIJA 

Kad Nirta Francesco, gimęs San Lukoje 1921 08 29, gyvenantis San Lukos komunoje, 
Indipendencos gatvėje, turi visas politines teises ir yra aukštos moralės. 

Išduota suinteresuoto asmens prašymu, naudotis pagal įstatymą. 

1977 m. birželio 7 d. 


Meras 

Mafijos valdžios politinė autonomija 


prieš trejus metus pradėjusi pertvarkos procesą, dabar užblokuota. Respubli- 
konų partija pareikalavo regiono tarėjo vietos, kuris galėtų būti ir savivaldybės 
narys. Tai - Pietro Araniti, mokesčių konsultantas. Jo pusbroliai Santo ir Do- 
menico yra Galiko, Sambatelo ir Katonos rajonų bosai. Kitas mafijozų gimi- 
naitis, išrinktas provincijos respublikonų sąraše, yra Pietro Ligato, komunos 
veterinarijos daktaras, senojo boso sūnus, Antonio Macri žentas, Siderno krikš- 
tatėvis. Dar prieš keletą savaičių Pietro Ligato buvo krikščionių demokratų 
sąrašuose, bet paskui perėjo į Italijos respublikonų partijos gretas, kurios rin- 
kėjų skaičius tame rajone nepaprastai išaugo. Dar vienas giminaitis iš koskos 
yra Antonio Libri, Domenico sūnus, De Stefano klano žmogus. Jis taip pat 
buvo teisiamas šešiasdešimties asmenų procese, nuteistas penkeriems metams, 
priverstinai iškeldintas gyventi į kitą vietą, šiandien sąlygiškai laisvėje „dėl svei- 
katos“: jis buvo pirmas respublikonų sąraše rinkimuose į Redžio Kalabrijos 
apygardos tarybas. 

<...> Yra ir su socialistų partija susijusių atvejų. Vincenzo Comisso, Si- 
derno boso sūnus, buvęs kartu su don Macri šio nužudymo metu Siderno mies- 
te, išrinktas antras. Pado Foti, matininkas, besislapstantis (vėliau pasidavė), 
apkaltintas Saline įmonės „Liguichimica“ sprogdinimais, priklausantis tą ra- 
joną valdančiai mafijos šeimai, pagal ISP sąrašą išrinktas į Montebelo Joniko 
savivaldybę <...> 

Pereikime prie krikščionių demokratų partijos. Garsiausias atvejis - advo- 
katas Giorgio De Stefano, rajoną valdančios mafijos šeimos narys. Savivaldy- 
bės rinkimuose buvo antras <...> Rinkimų rezultatai rodo tikrą susitarimą 
tarp koskų. Aiškiai matyti, kad Pietro Araniti, respublikonas, išrinktas į regio- 
no tarybą, ir Giorgio De Stefano, krikščionių demokratų partijos atstovas, iš- 
rinktas į savivaldybę, buvo pasiskirstę balsus. Tuose skyriuose, kur rinkėjai ati- 
davė pirmenybę Araniti, savivaldybės rinkimuose IRP beveik nėra ir tokį pat 
palankumą įgyja De Stefano. Tam reikia ir politinių garantijų. Nucara yra „nau- 
jųjų“ Kalabrijos respublikonų krikštatėvis, o tokie pat krikščionių demokratų 
krikštatėviai yra deputatas Vico Ligato ir senatorius Nello Vincelli, pastarasis 
<...> yra transporto ministro pavaduotojas (16). 


Viena iš reikšmingiausių tiesioginio koskų dalyvavimo viešaja- 
me valdyme pasekmių yra valstybės paramos šalies pietų regio- 
nams perėmimas. Šeštajame ir septintajame dešimtmetyje ši pa- 
rama buvo viena iš labiausiai saugomų politinės valdžios sričių. 

Patronų ir mafijos lyderių įtakos sferos buvo griežtai atskirtos, 
tačiau pirmųjų įtakos sfera buvo nepalyginti platesnė už antrųjų. 
Daugelyje šalies pietų vietovių, panašiai kaip Bloko tyrinėtame 
Sicilijos kaime, sumažėjusi konkurencija dėl vietos išteklių ir su- 
menkusi politinių tarpininkų naujų iš centro gautų išteklių kon- 
trolė pagreitino mafijozų išstūmimo iš strateginių ekonomikos ir 
visuomenės sričių procesą. Atrodė, kad „ten, kur pirma buvo ma- 
fija, dabar yra politika“ (17). 

Dabartinė padėtis pasižymi vis didesniu politikų bei klientų tin- 
klo ir grynai mafijos valdžios atotrūkiu. Pašalpų, pensijų, darbo 
vietų valstybiniame sektoriuje skirstymas, kitaip tariant, administ- 
ravimas to, kas šalies pietuose vadinama aprūpinimo ekonomika, 
vis labiau pereina į politikų mafijozų ar į mafijozų /fout court ran- 
kas, nes sprūsta iš tradicinio politinio elito, „nebeatlaikančio“ nau- 
jų konkurencijos sąlygų, įtakos. Pavaldūs gyventojų sluoksniai vis 
intensyviau reikalauja globos, o tradicinės politinės valdžios krep- 
šyje kaupiasi neištesėti pažadai. Šiandienos konkurencinėje ko- 
voje tarp tų, kurie „gali tesėti pažadą“, „tikrai gali garantuoti“ 
pensiją, darbo vietą, pašalpą, paramą ir t. t., politikai mafijozai 
akivaizdžiai lenkia tradicinius tarpininkus. Retas kuris tradici- 
nis politinis veikėjas šiandien turi valdžią ir pasiryžimą, reika- 
lingą paveikti - teikiant paslaugas, grasinant, taikant sankcijas — 
vis labiau susiskaldžiusį valstybės aparatą. Mafijos lyderis „gali“ 
tai padaryti. Perimdamas (monopolizuodamas) valstybinių lėšų 
srautus, gali imtis daugelio ekonominiam įsigalėjimui naudotų 
priemonių. Šia prasme pamokomas EEB paramos alyvų aliejaus 
gamybai atvejis: „Pasinaudodami subsidijomis alyvų aliejaus ga- 
mybai, Redžio Kalabrijos provincijos gamintojai per pastaruosius 
trejus metus susikrovė nuo 12 iki 15 milijardų lirų. Du tūkstančiai 
įmonių iš 45 tūkstančių, galėjusių gauti paramą, tam naudojo įvai- 
rius būdus, pavyzdžiui, suklastotas nuomos bei pardavimo sutar- 
tis. Beveik visi nuomininkai yra mafijozai“ (18). 

Mafijos valdžios politinė autonomija 
VERSLO MAFIJOS IDEOLOGIJA IR POLITINĖ KULTŪRA 


Ar, iškilus verslo mafijai, susiformavęs naujas politinių ir ekono- 
minių interesų blokas turi savo ideologiją ir kultūrą? Ar esama 
tipiškų šiandienos mafijos valdžios įteisinimo formų? 

Atsakymai į šiuos klausimus atskleidžia svarbius mafijos valdžios 
padėties skirtumus, palyginti su tradicinės visuomenės mafija. Tra- 
dicinės mafijos valdžia, kilusi iš varžybų dėl garbės, lėmė, kad jos 
ideologiniai pateisinimai rėmėsi visuotiniais argumentais, kurie 
laikomi priimtini daugumai. Garsusis Vittorio Emanuelle Orlan- 
do pareiškimas, kad „mafiją dera suprasti kaip be galo išaukštintą 
garbės jausmą, nepakantumą visokiam engimui ir savivalei, <...> 
dosnumą, kuris spaudžia stiprųjį, bet atleidžia silpnajam, ištiki- 
mybę draugystei <...> Jei tokie jausmai ir santykiai suprantami 
kaip mafija, tuomet tai yra sicilietiškos dvasios požymiai ir aš skel- 
biu esąs mafijozas, ir tuo didžiuojuosi“ (19), yra puikiausias tradi- 
cinės mafijos ideologijos, pagrįsto mafijoziško elgesio susitapati- 
nimo su Sicilijoje ir Kalabrijoje iki Antrojo pasaulinio karo pa- 
baigos vyravusia kultūra, apibendrinimas. 

Šiuolaikinei mafijos gynimo ideologijai būdingi jau ne bendri 
antropologiniai kultūriniai argumentai, ji kelia naujus etninius te- 
ritorinius reikalavimus, turinčius tikslų politinį turinį. Šiandien 
dominuojanti tema yra agresyvus regionizmas, palaikomas kalab- 
riškumo ir siciliškumo (priešprieša šiauriniam kolonializmui) nuo- 
pelnų bei dorybių šlovinimu. Remiantis tokiais ideologiniais mo- 
tyvais, mafijozai vaizduojami kaip vietos gamintojai, neteisingai 
persekiojami valstybės, kuri atstovauja didžiajai pramonei ir se- 
nesniems bei bendresniems kapitalistiniams interesams. 

„Matijozai? Pirmiausia tai žmonės, vertinantys mūsų žemės tur- 
tus, tokie pat kalabriečiai kaip ir mes“ (20). 

Garsiausi mafijos bosų teismų procesai, taip interpretuojami, 
tampa Kalabrijos apkalta šalies ir pasaulio gyventojų akyse, o kal- 
bos apie mafiją — investuotojų iš šalies įbauginimo įrankiu: „Ko- 
dėl spauda taip triukšmauja dėl Redžio proceso? Tikroji mafija — 
tai ne kaltinamieji bosai. Tikroji mafija yra šiaurėje, Romoje, Mi- 
lane. Tikroji mafija - tai Agnelli <...>“ (21). 

Kalabrijos Jonijos jūros pakrantės kaimuose gyvenantys matfi- 
jos priešininkai tampa skundikais, šnipais. Pavyzdžiui, malūninin- 
kas komunistas Rocco Gatto buvo nužudytas už tai, kad pranešė 
teisingumo organams apie Ursini'o koskos smurtinius veiksmus 
Džoja Jonikos zonoje. Vienas iš ryškiausių tiriamojo darbo, kurio 
rezultatus išdėsčiau šioje knygoje, prisiminimų buvo mano pokal- 
bis 1979 metais su aukštu regiono politiniu pareigūnu, pasakiu- 
siu: „Tam tikra prasme jie teisingai pasielgė nužudydami Rocco 
Gatto. Suprantate mane. Jis buvo karabinierių šnipas“. 

"Tačiau stipriausias, darniausias smūgis pastangoms kovoti su ma- 
fija suduotas Kalabrijoje 1978-1981 metais, o jo pagrindiniu taiki- 
niu tapo intelektualų socialistų grupė, vadovaujama deputato Gia- 
como Mancini'o. Daugelyje savaitraščio Calabria Oggi straipsnių 
labai kritikuoti griežti nuosprendžiai, kuriuos Redžio Kalabrijos teis- 
mas paskyrė 98 svarbiausiems Kalabrijos mafijos vadams. Straips- 
nių autoriai teigė, kad mafijozai negalėjo pasinaudoti visomis kon- 
stitucinėmis garantijomis, nes tyrimas atliktas nenuodugniai, 0 su- 
rinkti įkalčiai buvo nepakankami (22). Advokatas Luigi Gullo, Ge- 
rolomo Piromalli'o gynėjas minėtajame procese, savo ginamojoje 
kalboje, išspausdintoje Calabria Oggi, pabrėžė klasinį kaltinimų ša- 
lies pietų regionams pobūdį. Kaltinami „darbininkai“ ir smulkieji 
verslininkai, negalintys pasinaudoti tomis pačiomis veikimo laisvė- 
mis kaip jų turtingesni ir laimingesni kolegos, gyvenantys kituose 
šalies regionuose. 


Yra aiškus skirtumas tarp nusikaltimo, neteisėto veiksmo, spekuliacijos, ver- 
slo supratimo. Nusikaltimai, neteisėti veiksmai, spekuliacija, verslas negali visi 
būti vien tik klastos, apgaulės objektai, to tikslo, apie kurį dabar kalbame. Vie- 
nytis dėl spekuliacijos, dėl nelegalių verslo operacijų, vienytis net ir dėl didelio 
verslo nėra būdingiausias nusikalstamo susivienijimo bruožas... 

"Tačiau šis verslas, dar sykį kartoju, nėra nei nusikaltimas, nei mano ginamųjų 
nusikaltimo įrodymas. Šia prasme noriu pasakyti, jog nėra labai teisinga, kad 
mes garbintume ir lankstytumėmės prieš didžiuosius verslo magnatus todėl, kad 
jie dirba budriai stebimi jiems surašytų įstatymų ir teisininkų, puikiai mokančių 
naudotis tais neabejotinai klasiniais įstatymais, kad galėtų moraliai teisti, bausti 
ir sodinti į kalėjimus tuos, kurie priklauso kitai klasei <...> (23). 

Dėl Calabria Oggi vykdomos kampanijos pasikeitė ir dienraščio 
II Giornale di Calabria požiūris į mafiją. Tradiciškai solidarizavęsis 
su kairiųjų jėgų ir nedaugelio prieš mafiją stojančių magistratų ko- 
va, dienraštis, taip pat Mancini'o šalininkas, pradėjo neigti kairiųjų 
jėgų ir magistratų veiklą. Laikraščio redaktorius taip pateikė vieną 
geriausių teismo dokumentų, teisėjo Cordovos tyrimo medžiagą 
apie mafijos galvas iš Kalabrijos Tirėnų jūros pakrantės zonos, ku- 
rios įrodomąją vertę patvirtino pirmieji griežti nuosprendžiai, Ka- 
labrijos teismo paskelbti aukštų mafijos lyderių grupei: 


Pirmą kartą Kalabrijoje teismas pabandė atskleisti vardais, pavardėmis, nu- 
sikaltimais, veikla tą organizuoto nusikalstamumo reiškinį, kuris vadinamas 


mafija. 


"Tas bandymas teismui kainavo ilgus darbo mėnesius, šimtus po- 
kalbių, reikėjo sulyginti įvairiausius, nuo menkiausio iki svarbiau- 
sio, nusikaltimų faktus <...> Gautas puikus žurnalistinis tyrimas, 
kuris pradžiugintų kiekvieno laikraščio redaktorių, jei tik šiam 
būtų pasiūlytas. Tačiau mums abejonių kelia faktas, jog tai ne Žur- 
nalistinis tyrimas, o teismo byla, kitaip tariant, teismo aktas, susi- 
ję5 su teismo procesu, taigi ir su įrodymais <...> Teisėjas Cordo- 
va, atvirkščiai, dirbo kaip daugelis iš mūsų: jis tiesiogine prasme 
ėmė interviu iš merų ir parlamentarų, kitų patirtimi ir įsitikinimais 
norėdamas patvirtinti savo nuojautą <...> tačiau dažnai būdavo 
toks pat kaip ir mes bejėgis pateikti teisėjams kitų kaltės įrody- 
mus <...> (24). 

Laikui bėgant tame pačiame žurnale reportažai apie mafiją tapo 
tikromis liaupsėmis mafijozo verslininko įkūnytam neigiamam he- 
rojui, liaupsėmis, kuriose, be kita ko, būdavo keliami žmogiški ma- 
fijozų bruožai, netgi išspausdinta pakili sveikinamoji Žinutė apie 
žinomo nusikaltėlio šeimoje gimusį sūnų, giminės tęsėją (11 pav.). 

HEROINO KELIAS 


Šiandien JAV ir Vakarų Europoje suvartojamas heroinas daugiau- 
sia gaminamas iš Irano, Pakistano ir Afganistano pasienio zonose 
gaunamo opijaus. Aštuntajame dešimtmetyje buvusi pagrindinė 
opijaus gamintoja Turkija pamažu pasitraukė į šalį. Amerikos spau- 
dimas ir paskolos įpareigojo įvairias tuo metu buvusias vyriausy- 
bes vykdyti kultūros rekonversijos ir aguonų auginimo kontrolės 
programas, todėl buvo stipriai apribota nelegalaus turkiško opi- 
jaus gamyba ir prekyba (1). 

Šiandien pasaulyje didžiausia nelegalaus opijaus gamintoja yra 
pietvakarių Azija: 1979 metais Afganistane, Pakistane ir Irane pa- 
gaminta apie 1600 tonų, palyginti su 160 tonų, pagamintų aukso 
trikampyje, ir 10 tonų, pagamintų Meksikoje (12 pav.). 

Iš 1600 tonų opijaus apie 1000 tonų suvartojama vietoje, liku- 
sioji dalis perdirbama į 50-60 tonų morfijaus, eksportuojamo į 
Vakarus ir likusį pasaulį. 

Mortijus iš opijaus gaminamas primityviose chemijos labora- 
torijose šiaurės vakarų Pakistano pasienyje ir Vidurio Rytų šaly- 
se: Libane, Sirijoje, Irane ir Turkijoje (2). 

Traukiniais, automobiliais 1r mulais morfijus iš ten keliauja į 
Ankarą ir Stambulą, perkerta Balkanus, o toliau vėl traukiniais, 
automobiliais, bet dažniausiai krovininiais sunkvežimiais TIR įve- 
žamas į Vakarų Europą (3). Čia vyksta technologijos ir ekonomi- 
kos požiūriu lemiamas viso ciklo etapas: jo perdirbimas į heroiną, 
kurio dalis skiriama vietos rinkai, o dalis eksportuojama į Šiaurės 
Ameriką ir kitas pasaulio rinkas. 

Tiekėjai paskirsto heroiną, sumaišytą su įvairiomis inertinėmis 
medžiagomis, po įvairių šalių vidaus rinkas, o jo vartotojų kasmet 

vis daugėja. Septintojo dešimtmečio pabaigoje kalbėta, kad JAV 
yra nuo 50 iki 100 tūkstančių narkomanų (4). Šiandien jų skelbia- 
mas skaičius siekia 500 tūkstančių (5). 

1971 metų „Murphy'o ataskaitoje“ daroma išvada, kad „he- 
roino vartojimas paprastai laikoma vien amerikiečių problema, 
būtent tokios nuomonės laikosi didžioji dalis kitų valstybių. To- 
dėl daug kalbama apie bendradarbiavimą su JAV, bet mažai da- 
roma“ (6). Po devynerių metų „Bideno ataskaitoje“ rašoma, kad 
„Vokietijoje nuo heroino mirusių skaičius didesnis nei JAV <...> 
o Italijoje narkomanų pagal gyventojų skaičių procentais yra dau- 
giau negu JAV“ (7). 

Yra daug nacionalinių, regioninių ir vietinių įstaigų, kurios tu- 
rėtų užkirsti kelią prekybai heroinu. Labai sunku susekti narkoti- 
kų kontrabandą, nes juos galima gana lengvai pervežti ir paslėpti, 
o krovinio vertė, palyginti su svoriu ir tūriu, labai didelė. 

Todėl valdžios organai kasmet sulaiko ir konfiskuoja tik mažą 
dalį - apie 5-105 į JAV ar Italiją įvežamo heroino. 


CIKLAS 


Narkotikų gamybos, vežimo, skirstymo ir vartojimo etapuose vei- 
kia vis kiti asmenys. Jų skaičius, organizacijos lygis ir socialinis 
ekonominis pobūdis labai skiriasi. 

Aguonas augina ir opijaus žaliavą iš jų galvučių išgauna smul- 
kūs augintojai kaimiečiai, kuriems aguonų auginimas yra didžiau- 
sias, 0 dažnai ir vienintelis pinigų šaltinis, kad galėtų susimokėti 
mokesčius ir įsigyti daiktų, kurių negali patys pasigaminti (8). 

Dalis kasmetinio derliaus parduodama valstybinėms agentū- 
roms, įpareigotoms kontroliuoti opijaus gamybą, dalis daugiau ar 
mažiau slapta parduodama vietos supirkėjams, mokantiems nuo 
2 iki 5-6 kartų brangiau nei oficialios kainos (9). Ten, kur nėra 
pripažintos valstybinės valdžios, pavyzdžiui, plotuose, apgyven- 
tuose patanų genties - 7 milijonų žmonių Afganistano, Irano ir 
Pakistano pasienio teritorijoje (10) - kasmet užauginama šimtai 
tonų opijaus žaliavos, kurios didžiąją dalį superka pirkliai urmi- 

ninkai, vėliau parduodantys ją Artimuosiuose Rytuose, kur ji per- 
dirbama į morfijaus pagrindą. Knygos „Tarptautinė narkotikų sis- 
tema“ autoriai taip aprašo savo pokalbį su vienu iš tokių prekeivių. 


„Dabar parduodu opijų po 600 rupijų (apie 34 000 lirų) už kilogramą, - 
pasakoja pirklys. - Jo kaina niekada nenukrenta žemiau kaip 400 rupijų (apie 
24 000 lirų). Charras (11) kainuoja 200 rupijų (apie 12 000 lirų). Karačyje to- 
kios kokybės prekės negausite pigiau kaip už 600-800 rupijų“. Ir patvirtinda- 
mas savo žodžius įmeta mums į kišenę ketvirtį plytelės, „kad prieš apsispręs- 
dami pabandytume <...>“ 

Paklaustas, kiek opijaus galėtų mums parduoti, pirklys parodo savo spintas, 
kuriose greta įvairiausių ginklų pridėta didelių stačiakampių pakų, suvyniotų į 
džiuto maišus. „Čia, krautuvėje, turiu apie toną, galėčiau iškart parduoti. Jei 
per mažai, reikėtų keleto dienų prekei gauti, bet 5-8 tonas galėčiau jums parū- 
pinti gana greit <...>“ 

Ir paaiškina: „Žinokite, galite pasitikėti. Turiu klientų iš užsienio, kurie per 
kelis mėnesius nuperka už 3 ar 4 milijonus rupijų (nuo 170 iki 230 milijonų 
lirų, arba apie 6 tonas)“ (12). 


Antrasis narkotikų ekonominio ciklo etapas vyksta Vidurio Ry- 
tuose, o pagrindiniai jo veikėjai - politinio ir karinio elito atstovai, 
galintys kontroliuoti valstybės administracijos ir vietos bendruome- 
nės sritis. Europoje jau dešimt metų vis suimami Vidurio Rytų di- 
plomatai bei turkų kariuomenės pulkininkai ir kapitonai už heroi- 
no ir morfijaus kontrabandą, ir tai rodo politiko ir nusikaltėlio vaid- 
menų susiliejimą ekonomikoje, panašiai kaip Lotynų Amerikos ša- 
lyse Bolivijoje ir Kolumbijoje, kur gaminamas kokainas. 1981 metų 
rudenį Niujorke įvykusio proceso metu tarptautinis kontrabandi- 
ninkas, „dirbęs“ su pagrindinėmis Sicilijos mafijos grupėmis, smul- 
kiai papasakojo, kaip Beirute buvo perkama per 200 kg morfijaus, 
kurį pardavė Libano parlamentaras Mohammedas Dallalas (13). 

"Trečiasis ciklo etapas vyksta Europoje - dalyvauja prancūzų ir 
italų nusikalstamos grupės, sąlygiškai nepriklausomos nuo politi- 
nės valdžios ir turinčios plačias finansines galimybes. Politinių ly- 
derių globa reiškiasi labiau atsietomis formomis, per rinkimus ir 
klientų ryšius, pavyzdžiui, pietų metu ir ministro Ruffini'o prieš- 

rinkiminių susitikimų su vienais didžiausių Vakarų Sicilijoje he- 
roino gamintojais (14); arba Marselio mero socialisto Gastono 
Defferio broliams Venturi pasiūlyta globa (15), arba kaskart vis 
per kitus korumpuotus politikus už mainais teikiamas paslaugas. 

Paskutiniuoju ciklo etapu narkotikai įvairiais būdais keliauja į 
Europos šalių 17 Amerikos nacionalines rinkas, kol pagaliau gat- 
vėje juos nusiperka konkretus narkomanas. Šie būdai kopijuoja 
legalių rinkų prekybos etapus, tik jų yra nepalyginamai daugiau. 
M. H. Moore'as savo studijoje apie heroino paskirstymą Niujor- 
ke aštuntojo dešimtmečio pradžioje skyrė šešis pardavimo ir pir- 
kimo etapus, nuo gamintojo iki vartotojo (16). Narkotikų skirsty- 
mo grandinė ilgesnė, nei būtų legalioje rinkoje, nes būtina riboti 
informaciją, kurią turi kiekviena iš žemesnių grandžių apie asme- 
nis, dirbančius aukštesnėse grandyse. Taip pat ilgesnė ir dėl kiek- 
vieno pardavėjo poreikio iki minimumo sumažinti sandorių skai- 
čių, taigi ir tikimybę, kad jį suims (17). 

Vidaus rinkai skirto heroino pirkimas urmu yra tas momentas, 
kai lengviausia identifikuoti legaliam ir gerbiamam pasauliui pri- 
klausančių šio verslo asmenų dalyvavimą — dažnai nereguliarų, 
susijusį su viena didele operacija ar tam tikra operacijos dalimi. 
Tai įvairių profesijų atstovai, verslininkai komersantai, finansuo- 
jantys heroino partijos pirkimą, kad per kelis mėnesius ar savaites 
daug kartų padidintų savo investuotą kapitalą. 


Už kelias dalyvavimo tam tikroje operacijoje akcijas ir kad nieko nebūtų 
klausinėjama, potencialiam finansuotojui pasiūlytas minimalus pelnas - 2 mi- 
lijonai per 6 mėnesius už investuotus 100 tūkstančių dolerių. Aišku, šis rizika- 
vo prarasti pinigus, bet akcijos turėjo paklausą. Jei jam staiga pritrūktų pinigų, 
galėtų parduoti akcijas. Šis finansinis sandoris atrodė lyg įprasta operacija; bet 
iš tiesų tai buvo heroino siunta iš Artimųjų Rytų į JAV <...> 

Šis pavyzdys rodo, kokio tobulumo pasiekė kontrabandininkai per pastarąjį 
dešimtmetį. Nors tie asmenys yra nusikaltėliai tikrąja šio žodžio prasme, jie 
veikia kaip verslininkai ir naudoja tokius pat metodus. Jų, kaip mokančių už- 
dirbti ir galinčių padėti kitiems uždirbti dideles pinigų sumas, šlovė padeda 
lengvai rasti finansuotojus, trokštančius greitai gauti didelį neapmokestinamą 
pelną (18). 

Heroino rinka pasižymi nuolatine pusiausvyros tarp paklausos ir pa- 
siūlos stoka. Laimi pastaroji — turi stabilų ir didelį pelną. Heroino 
pasiūla visada nedidelė. Narkotikų rinka yra klasikinė pardavėjo rin- 
ka, kai šis gali labai smarkiai keisti ir pasiūlos kainas, ir prekės kiekį. 

Paklausa yra idealiausia, kokią tik galima įsivaizduoti: amor- 
finė vartotojų masė, neturinti nė menkiausios galimybės paveik- 
ti rinką ir siekianti įsigyti prekę nepaisydama jos kokybės ir kai- 
nos (19). Pasiūla sudėtingesnė. Ją galėtume skirti į dvi pagrindi- 
nes dalis: konkurencinę, kurioje veikia nepriklausomi smulkūs ir 
vidutiniai verslininkai, tiekiantys heroiną ne nusikaltėliams, ir 
oligopolinę, kurią sudaro ribotas skaičius įvairių tautybių nusi- 
kalstamų šeimų-įmonių, tiekiančių narkotikus pirmosios dalies 
nariams. Todėl mafijos ir organizuotų nusikaltėlių dalyvavimas 
heroino versle matomas kaip atvirkščiai proporcingas paties da- 
lyvavimo dydžiui. 

Kiekvienos šeimos-įmonės turima rinkos kvota priklauso nuo 
jos galimybės disponuoti ir derinti turtą ir paslaugas: kapitalą, jė- 
gą Ir policijos bei teismų abejingumą. Yra glaudus ryšys, kurį ga- 
lima išreikšti matematiškai, tarp disponavimo šiais elementais ir 
kiekvienos nusikalstamos įmonės parduodamo heroino kiekio. 

Disponavimas kapitalu leidžia pirkti dideles partijas morfijaus, 
kuris toms pačioms mafijos grupėms priklausančiose nelegaliose 
chemijos laboratorijose perdirbamas į heroiną. Visiems nelega- 
lioje rinkoje sudarytiems sandoriams būdinga didelė pirkimo ir 
pardavimo kainų disproporcija. Tarpininkų yra labai daug ir kiek- 
viename ilgo kelio etape prekės kaina vis kyla. Ericas Charlieras, 
vienas iš tarptautinių kontrabandininkų, dalyvavusių Palermo pro- 
cese dėl heroino kontrabandos iš Sicilijos į JAV, pareiškė teisėjui 
Falcone'i sužinojęs, kad „Afganistane morfijaus kaina buvo 2000 
dolerių už kilogramą ir nebuvę jokių eksporto problemų; Turkijo- 
je kaina buvo 3500 dolerių; Graikijoje - 8000 dolerių ir Milane - 
12 000 dolerių už kilogramą“ (20). 

Mortijaus kainos kilimas artėjant prie Europos ir JAV kartu 
reikalauja ir daugiau minimalaus kapitalo, kurio reikia norint pa- 

tekti į rinką. Beveik kiekvienos genties vadas Patanastane gali pra- 
dėti supirkinėti opijų ir gaminti morfijų, o Turkijos, Libano ir Si- 
rijos valstybės pareigūnų, politikų ir karininkų, galinčių prekiauti 
narkotikais, skaičius yra ribotas, o dar mažiau Europoje nusikals- 
tamų grupuočių gali turėti dešimtis milijardų, reikalingų išlaikyti 
morfijaus perdirbimo laboratorijas. 

Kita vertus, mortfijaus pirkimo ir pardavimo sandoriai yra kiek- 
vienos nusikalstamos grupės siekis, nes morfijaus ar heroino pre- 
kybos pelnas lygus nuo vieno su dešimčia arba net su dvidešimčia. 
Taigi didesnis nei bet kuriame kitame ciklo etape. Kaip matėme, 
kilogramas morfijaus, iš kurio galima gauti kilogramą heroino, 
Europoje kainuoja 12 000 dolerių, o didmeninė heroino kilogra- 
mo kaina Amerikos rinkoje - 250 000, Europos rinkoje - 120 000- 
150 000 dolerių. 

Jėga visų pirma teikia galimybę sukurti apsauginį skėtį virš nu- 
sikalstamai įmonei priklausančios rinkos, kitaip tariant, sukurti 
kliūčių ruožą, kuris atstumtų galimus konkurentus. Tokių kliūčių 
visai nėra arba jos labai silpnos paskutiniuose skirstymo etapuo- 
pardavinėti narkotikus. 

Kita vertus, jėga — tai specializuotas personalas (kileriai ir kt.), 
galintis pašalinti nenumatytus trukdžius: nepatogius liudininkus, nu- 
sikalstamos grupuotės narius, tapusius policijos informatoriais, tei- 
sėjus ir policininkus, nukrypstančius nuo toje vietoje galiojančių tar- 
dymo standartų arba laužančius kurį nors iš nerašytų įstatymų, re- 
guliuojančių santykius tarp teismų valdžios ir organizuoto nusikals- 
tamumo. Italijos pietų regionų mafijos ir kamoros rezervas asme- 
nų, pasirengusių nuolat rizikuoti savo ir kitų gyvybe vykdant ypač 
pavojingas ir smurtines užduotis, išsilaiko dėl sunkėjančių gyveni- 
mo sąlygų miestuose didėjančio jaunų bedarbių būrio. 

Policijos abejingumas reiškia labai didelį pirkimo ir pardavi- 
mo, perdirbimo ir vežimo operacijų slaptumą. Didelio narkotikų 
kiekio ar kapitalo konfiskavimas, kurios nors šeimos vieno ar ke- 
leto pagrindinių asmenų suėmimas, 0 ypač vienos ar daugiau slaptų 
laboratorijų likvidavimas trukdo normaliai veiklai ir gali nulemti 
vienos nusikalstamos įmonės išstūmimą iš rinkos ir jos pakeitimą 

kita. Policijos ir teismų abejingumas pasiekiamas korupcija ir po- 
litiniu spaudimu arba - kaip pastaraisiais metais vyko Palerme — 
galima bandyti jį pasiekti žudant su mafija kovojančius politikus, 
tardytojus, teisėjus. 

Aukščiausiose narkotikų vers/o stadijose visi trys minetieji ele- 
mentai būtini vienu metu. Taip sukuriamos sąlygos tokios apimties 
verslui, kuris nepasiekiamas nusikalstamoms įmonėms, dirban- 
čioms konkurentiškoje heroino rinkoje. Jos turi iš galingesnių gru- 
pių pirkti ne tik narkotikus, bet ir specialias paslaugas, tarp kurių 
ypatingą vietą užima galimybė papirkti teismus ir tardomąjį apa- 
ratą arba daryti jam įtaką; kitaip tariant, tokių nusikalstamų šei- 
mų-įmonių korupcija ir manipuliavimas (21) iškreipia šiuolaikinę 
baudžiamosios teisės sistemą. 

Šios priemonės nepasiekiamos smulkiam nelegaliam verslininkui, 
o jei ir būtų pasiekiamos, tokių paslaugų jam nereikėtų tiek laiko, 
kad apsimokėtų įdėtos investicijos. Todėl konkurencijos sąlygomis 
dirbantis verslininkas privalo retkarčiais iš monopolinių grupių pirkti 
galimybę manipuliuoti teismų sistema arba turi kreiptis į jų specialų 
personalą, kad įvykdytų smurtinius ir nelegalius veiksmus. 

Disponavimas kapitalu, jėgos panaudojimas ir policijos abejin- 
gumas yra plataus masto ekonomikos pagrindas, ribojantis oligo- 
poliniame narkotikų rinkos sektoriuje veikiančių nusikalstamų šei- 
mų-įmonių skaičių, kuris pastaruoju metu sumažėjo iki keleto vie- 
netų kiekvienam dideliam komerciniam konkurentui. Dar prieš 
keletą metų keturios Sicilijos mafijos grupės turėjo apie 307 viso 
kasmet į JAV pristatomo heroino. 


PASITIKĖJIMO PROBLEMA 


Aukščiausiuose heroino rinkos sluoksniuose vykdomų operacijų 
pelnas nepaprastai didelis. Lygiai kaip ir rizika. Pagrindinė su nu- 
sikalstamų įmonių veikla susijusi rizika — tikimybė būti atskleis- 
tam ir nebuvimas legalios valdžios, galinčios priversti laikytis su- 
tarčių. Todėl visi sandoriai vyksta akis į akį ir mokama grynais. 
Kartu turi būti pasiektas labai aukštas slaptumo lygis. Daug aukš- 
tesnis už galiojantį tradicinėse organizuoto nusikalstamumo sri- 

tyse (azartiniai lošimai, prostitucija, reketas ir t. t.), pasižyminčio- 
se glaudžiais „konfidencialiais“ ryšiais su policija, o JAV - papli- 
tusia keitimosi informacija su teismais ir FTB praktika. 

Operacijų slaptumas yra lemiamas narkotikų kontrabandos ele- 
mentas. Policijos turima informacija apie organizuotų nusikalsta- 
mų grupių veiklą tam tikrose srityse yra minimali arba lygi nuliui. 
Policija labai retai sužino apie naują kontrabandos kanalą ir jame 
dirbančius asmenis bei grupes, taip pat apie jų galimas priedangas 
tą pat akimirką, kai tokia nauja veikla pradedama ar iškart po to. 

Narkotikų kontrabanda - tai nenutrūkstamas sargų ir vagių Žai- 
dimas, kuriame pastarieji turi esminį privalumą priešininkų at- 
žvilgiu - laiką. Naujas nelegalios prekybos kanalas iš pradžių už- 
tikrina ramybės periodą, leidžiantį gauti didelį pelną. Tokia ra- 
mybė kyla iš to, kad tiriamosios pajėgos dirba kitur, su tais asme- 
nimis ar tose teritorijose bei rinkose, kurios neseniai atskleistos ir 
į kurias sutelktas visuomenės ir politinės valdžios dėmesys. Aš- 
tuntojo dešimtmečio viduryje, kaip tik tuo metu, kai pagrindinės 
Sicilijos mafijos grupės iki anksčiau neregėtų mastų išplėtė savo 
dalyvavimą heroino rinkoje, tardymo organuose vyravo nuomo- 
nė, kad Italijos narkotikų kontrabandos centras yra Kampanijoje. 
Kovos su mafija komisijos užsakymu atlikti tyrimai vertė ją pada- 
ryti išvadą, kad „<...> nors italų ir amerikiečių mafija tarptauti- 
nius narkotikų kurjerius ir toliau verbuoja Sicilijoje, Italijos nar- 
kotikų kontrabandos centrai jau yra ne saloje, o iš esmės persikė- 
lė į Kampaniją, ypač į Neapolį“ (22). 

Informacija apie veikiančius narkotikų kontrabandos kanalus 
policiją pasiekia pavėluotai ir tarptautiniu lygiu, nes visą tyrimą 
dar labiau komplikuoja institucinės kliūtys įvairioms policijos pa- 
jėgoms keistis informacija ir tiesioginiams jų veiksmams. 

Didžiosios dalies verslininkų išlaidos, garantuojančios sutar- 
čių laikymąsi ir turtų apsaugą, sudaro žymią jų įmonių biudžeto 
dalį. Įmonė rūpinasi gauti policijos ir teismų paslaugas, kurių 
užduotis - garantuoti visuomeninės ir asmeninės nuosavybės ap- 
saugą bei priversti laikytis kai kurių esminių žaidimo taisyklių 
ekonomikos srityje. 

Nelegalus verslininkas tokių rūpesčių neturi. Jis negali pasira- 

šyti sutarčių bei investuoti į nelegalų sektorių, remdamasis lega- 
lių oficialių institucijų ir įstatymų garantijomis. Todėl nusikaltė- 
liai vienas kitu pasitiki daug labiau nei legalūs verslininkai. Jie 
turi sukurti savo vidaus pasaulio susitarimų, kodų, tradicijų ir pa- 
sitikėjimo santykių sistemą, kuri padėtų išvengti išlaidų, susijusių 
su nuolatiniu jėgos naudojimu ar grasinimais panaudoti jėgą. Nu- 
sikaltėlių pasaulyje sutartis niekada nebūna iš anksto parengta. 
Tam tikra prasme ji yra nuolatinės kūrybos rezultatas. 

Slaptumo poreikis ir negalėjimas remtis valstybiniais įstatymais 
reguliuojant rinkos santykius labai veikia nusikalstamo pasaulio 
socialinę sandarą. Koks gali būti geresnis slaptumo ir abipusio 
pasitikėjimo garantas, jei ne ta pati kultūra, ta pati etninė ir re- 
gioninė bendruomenė ar tiesiog ta pati šeima? 

Pasaulio narkotikų sistemą valdo tam tikri nusikaltėlių elitai, 
kuriuos sudaro etninių mažumų atstovai arba šeimų bei giminių 
nariai. Azijos pietvakarių kontrabanda monopolizuota kurdų, ba- 
lukų ir patanų etninių mažumų. 


Opijaus gamyba Pakistane yra patanų rankose; kontrabandą tarp Irano ir 
Pakistano valdo balukai, o prekyba ir kontrabanda tarp Irano ir Turkijos ver- 
čiasi kurdai (23). 


Skirstant heroiną Pietryčių Azijoje svarbus vaidmuo tenka už- 
jūrio kinų mafijai, priklausančiai Cu Cao bendruomenei iš Su- 
atou rajono. Įvairiais laikotarpiais atvykę iš kontinentinės Kinijos 
dalies, šios bendruomenės nariai išlaikė etninį savitumą: jų kalba, 
virtuvė ir gyvenimo būdas kiniški. Giminystės ir draugystės ryšiais 
jie susiję su įvairiomis šalimis ir su dešimtimis Azijos ir Europos 
miestų. 


Sunku sekti jų finansines operacijas: jų atsiskaitymo būdas ypatingas <...> 
nesvarbu, ar jie kontrabandininkai, ar ne. Retai už prekę mokama grynais ar 
banko čekiu. Tarkim, Bankoke siuntos kurjeris gauna pašto ženklo dydžio po- 
pierėlį, parašytą pono Wango. Tuo rašteliu kurjeris įgaliojamas prašyti poną 
Chiangą, kilusį iš to paties regiono, išduoti jam 10 tūkstančių dolerių, o minė- 
tasis Chiangas neturi nieko bendra su opijaus ar heroino kontrabanda, jis tik 


200 


Heroino verslas ir mafijos įmonė 


vaistininkas ar restorano Singapūre, Niū Delyje, Londone ar Paryžiuje valdy- 
tojas, tačiau pamatęs tą pono Wango parašytą popierėlį nedelsdamas sumoka 
prašomą sumą, jei reikia, net ją pasiskolina. Po keleto mėnesių tiekėjui iš Azi- 
jos jis apmokės sūdytų Žuvų siuntą popieriaus lapeliu, pagal kurį pinigus sumo- 
kės ponas Wangas iš Bankoko. Taip sukuriamas slaptas finansų tinklas, pagrįs- 
tas tos pačios bendruomenės narių abipusiu pasitikėjimu, o išdavystės atveju — 
keršto teise (24). 


Vadinamąjį marseliečių klaną sudarė keturių Korsikos šeimų 
nariai: brolių Venturi, Marcelio Francisco, Josepho Orsini ir bro- 
lių Guerini. Kaip pamatysime, vėliau heroino kelio iš Rytų į JAV 
kontrolę iš marseliečių perėmė konkuruojančios Sicilijos šeimos: 
Spatola-Inzerillo, Gambino, Bontade ir Badalamenti. 

Vidinę šių grupių sąjungą sutvirtina iš pažiūros neracionali san- 
tuokų, krikštatėvių ir kitų natūralios 1r dirbtinės giminystės for- 
mų praktika. Sicilijos mafijos šeimose toks giminystės tinklas la- 
bai tankus. Remdamasis 1980 metų gegužės mėnesio policijos ra- 
portu, P. M. Sciacchitano tardymo ataskaitoje rašo: 


[Raportas| pagrįstas samprotavimais, kad keturios minėtosios šeimos su- 
darė kompaktišką vieningą grupę, veikiančią Palerme ir JAV, kurios galva bu- 
vo velionis Carlo Gambino. Pagal raportą jis buvo susijęs giminystės ryšiais su 
broliais Giuseppe, Pietro ir Antonio Inzerillo ir, aišku, su gausiais jų vaikais, 
taip pat su Gambino Tommaso ir jo vaikais Giovanni'u, Giuseppe ir Rosario. 

Raporte aprašomas tankus giminystės, santuokos ir krikštatėvių tinklas, kuris 
susiejo įvairių šeimų narius ir keturis pirminius branduolius sujungė į bendrą 
grupę: paaiškėjo, kad broliai Gambino yra brolių Rosario, Vincenzo ir Anto- 
nio Spatola pusbroliai, nes jų tėvas Salvatore yra brolių Gambino motinos bro- 
lis; Giuseppe Inzerillo vedė Giuseppą Di Maggio, Calogero, Giuseppe's ir Sal- 
vatore's Di Maggio seserį, o Calogero Di Maggio vedė Domenicą Spatolą. 
Taip suartėjo šios dvi šeimos, kuriose gausu ir kryžminių pusbrolių santuokų; 
kartu pabrėžiamos ir šeimos moterų santuokos su vyrais iš šalies, dabar jau 
tapusiais grupės nariais <...> (25). 


Pasauline narkotikų kontrabanda besiverčiančios nusikaltėlių 
grupės yra keistas tradicijų ir šiuolaikiškumo mišinys. Teritorijų 

didumas ir kontrabandos pobūdis, viena vertus, verčia pasidalyti 
darbus grupės viduje, paskirstant kompetenciją ir užduotis pagal 
įvairių kalbų ir kultūrų bei sudėtingų cheminių ir finansinių klau- 
simų išmanymą. Kita vertus, norint išlaikyti šios kontrabandos slap- 
tumą ir ją valdyti, reikia palaikyti glaudžius tradicinius pasitikėji- 
mo, draugystės, giminystės ir šeimos santykius. 

Todėl heroino ūkyje dirbantis personalas turi turėti ypatingų 
bruožų, kurių sunku rasti ir toje pat nusikalstamoje rinkoje. Rei- 
kia žmonių, galinčių keliauti į įvairias šalis, gebančių priimti grei- 
tus sprendimus, išmanančių priešininkų taikomą kontrolės me- 
chanizmą ir procedūras. Kartu tai turi būti patikimi asmenys, ku- 
rie nežaidžia dvigubų žaidimų, laikosi susitarimų. 

Pavyzdžiui, Spatola-Inzerillo šeimos mafijozai buvo susivieni- 
ję į legalią įmonę „Inzerillo sanitari“. Jos viduje buvo aiškus tech- 
ninis ir profesinis darbo pasidalijimas. Vieni vadovavo chemijos 
laboratorijoms bendradarbiaudami su Palerme slapta gyvenan- 
čiais prancūzų chemikais, kiti tvarkė gaminio siuntimo ir maska- 
vimo reikalus. Tam buvo priversti pasinaudoti ne grupės nario, 
„Alitalia“ vežimo kompanijos tarnautojo paslaugomis. Dar buvo 
kurjeriai, sudarantys vieną iš pažeidžiamiausių grandžių. Jų už- 
duotis buvo nuvežti heroiną iš Sicilijos į JAV ir parvežti pinigus iš 
JAV į Siciliją. Tą pačią heroino keitimo į dolerius operaciją daž- 
nai atlikdavo dvi skirtingos Žmonių grupės: viena - išvežanti he- 
roiną, kita — parvežanti pinigus. Dolerius į liras už Italijos ribų, 
Šveicarijos bankuose, dažniausiai pakeisdavo tie patys kurjeriai 
ar koks kitas kuriame nors kitame nelegalios pasaulio rinkos sek- 
toriuje (ginklai, auksas, deimantai ir t. t.) dirbantis asmuo (26). 

Buvo ir dar viena asmenų grupė, iš dalies galėjusi sutapti su 
kitomis tos pačios įmonės grupėmis ir pogrupiais, reinvestuojanti 
pelną ir jį pervedanti į bankus. Morfijaus tiekimu laboratorijoms 
taip pat rūpinosi speciali asmenų grupė, palaikanti ryšius su tur- 
kų, libaniečių, sirų kilmės politinėmis ir karinėmis nusikaltėlių 
grupėmis, besiverčiančiomis narkotikų eksportavimu. Visai veik- 
lai vadovavo vyriausiųjų vadų elitas, asmeniškai įsikišdamas į kai 
kurias operacijas, kai susiklostydavo ypač sudėtinga situacija (27). 

Visas mūsų aprašomas mechanizmas pagrįstas dviem esminė- 

mis sąlygomis: tylėjimu policijos tyrimo atveju ir žodinių susitari- 
mų laikymusi, nors sandorių sumos siekia milijardą lirų. 

Būtinybė dirbti su asmenimis, dėl kraujo ar dirbtinės giminys- 
tės saitų priverstais laikytis susitarimų ir nepasisavinti vertingų 
prekių bei didžiulių pinigų, kai tai padaryti nepaprastai lengva, o 
suimtiems nesuteikti informacijos valdžiai, stabdo kiekvienos nu- 
sikalstamos įmonės verslo plėtimą. Ir vidinis, ir išorinis operacijų 
slaptumas ir reguliavimas tiesiog proporcingi tarp jos tarnautojų 
galiojančių pirminių ryšių mastui ir intensyvumui. 


Logiška, kad prireikus atlikti labai svarbią užduotį, ji bus patikėta šeimos 
nariui — tiek dėl tikrumo, kad ji bus įvykdyta, tiek ir norint apsidrausti, kad 
apie ją nebus paskleista plačiau (28). 


Netikėtai dėl įvairių nenumatytų aplinkybių, išdavysčių ar spragų 
susilpnėjęs slaptumas dirbančių įmonės asmenų kiekį sumažina 
iki pačių artimiausių jos narių. 


Akivaizdu, kad prapuolus siuntoms iš Galinos, krovinį nutarė vežti patys, o 
jis buvęs toks svarbus, kad negalėjai jo patikėti svetimam <...> jį turėjo vežti 
du patikimi šeimos nariai (29). 


Pasiekus tam tikrą veiklos mastą, nuolatinė būtinybė kreiptis į 
asmenis, esančius už pirminės šeimos ar giminės ribų, lemia vis 
dažnesnį slaptumo „spragų“ ir „atsiskaitymų trūkumų“ radimąsi 
(dingsta prekės, „nesutampa“ kainos, kenčia prekių perdavimas 
ir kokybė, atsiranda mokesčių ir dolerių keitimo į liras nukrypi- 
mų ir t. t.). Šį teiginį patvirtina ir tai, kad didžiausios heroino kon- 
trabandos iš Sicilijos į JAV spragos atsirado tuomet, kai išsiplėtu- 
si veikla įtraukė Sicilijos šeimoms nepriklausančius asmenis. Du 
tarptautiniai belgų ir šveicarų kilmės kontrabandininkai, kartu su 
kai kuriais aviakompanijų tarnautojais veikę įvairiuose kontra- 
bandos lygiuose, susekti bendradarbiavo su policija ir atskleidė 
kai kuriuos svarbius didžiausio narkotikų verslo planus, kurių Si- 
cilijos mafijai nepavyko įgyvendinti (30). 

Šiandieninių Vakarų Sicilijos mafijozų didžiulė įtaka heroino kon- 
trabandai yra naujovė, susijusi su pastaruosius 10-15 metų vyku- 
siais mafijos valdžios pokyčiais. Iki aštuntojo dešimtmečio pra- 
džios kelią į oligopolitinę padėtį narkotikų rinkoje Sicilijos mafi- 
jozams buvo užkirtęs jų nepakankamas konkurentiškumas su ki- 
tomis Europos nusikalstamomis grupėmis, o ypač su Marselyje 
besibazuojančiomis prancūzų grupėmis. 

Mafija narkotikų verslo ėmėsi jau šeštajame ir septintajame de- 
šimtmetyje. Per kelias policijos operacijas tuo metu buvo suimti 
tokie vadai kaip Genco Russo, Angelo La Barbera, Tommaso Bus- 
cetta ir Gaetano Badalamenti. Tačiau jų vaidmuo pasaulinėje nar- 
kotikų sistemoje buvo antraeilis: „McClennan Committee“ duo- 
menimis, Sicilija ir pietų Italija buvo tik Prancūzijoje gaminamo 
ir į JAV vežamo heroino tranzitinės stotys (31). 

Sicilijos šeimos-įmonės per visą dvidešimtmetį nuolat nusileis- 
davo konkuruojančioms grupėms, ypač dėl disponavimo kapitalu 
galimybių. Iki susikūrė moderni verslo mafija, garbės kultūra, ver- 
tusi mafijozus gaišti laiką ir švaistyti lėšas persvarai prieš savo prie- 
šininkus įgyti, kartu su prievartiniu ir parazitiniu jų pajamų šalti- 
nių pobūdžiu neleido kaupti didelių grynųjų pinigų sumų, kurių 
reikėjo norint aktyviai dalyvauti pasauliniame narkotikų importo 
ir eksporto versle. 

Aštuntojo dešimtmečio pradžioje Sicilijoje iškilusi grupė matfi- 
jozų verslininkų ir mažų bei vidutinių nemafijozų verslininkų ir pre- 
kybininkų, turinčių likvidumo perteklių ir ieškančių naujų investa- 
vimo galimybių, apvertė nepalankią Sicilijos mafijozų padėtį. Ad- 
vokatas Sindona sukūrė to meto šedevrą - ryšio kanalą tarp legalių 
nacionalinių bei tarptautinių finansų ir nelegaliai įgyto kapitalo. 
Padidėjęs mafinio kapitalo judrumas kartu su vykstančia valstybės 
jėgos monopolio krize ir šios nulemtas policijos abejingumas padė- 
jo Sicilijos mafijozams per trumpą laiką užvaldyti tokią plačią rin- 
ką, kad aštuntojo dešimtmečio viduryje pakito tris dešimtmečius 
galiojęs tarptautinis nusikalstamo darbo pasidalijimas, o heroino 
transportavimo kelias iš Prancūzijos persikėlė į Italiją. 


204 


Heroino verslas ir mafijos įmonė 


Pasigilinkime, kaip susidarė grynųjų pinigų rezervas, kurį ma- 
fijozai panaudojo užkariaudami heroino pasaulį. Praėjus beveik 
dešimčiai metų, šiandien daug lengviau sudėlioti į vieną paveikslą 
tuos faktus, kurie anksčiau atrodė pakriki ir nenuoseklūs ir kurių 
reikšmės gal negalėjo įvertinti nė patys pagrindiniai veikėjai. 

Be mafinio kapitalo kaupimo statybos sektoriuje (visiems Ži- 
nomo iš Kovos su mafija komisijos dokumentų bei spaudos pra- 
nešimų), yra kiti du ne tokie žinomi aštuntojo dešimtmečio pra- 
džioje dėl Vakarų Sicilijos ūkyje atsiradusio likvidumo pertekliaus, 
iš kurio per tarpininkus daugiau ar mažiau sudėtingais būdais pirkti 
pramoniniai narkotikų kiekiai. Šiuos šaltinius sudaro: a) bankuo- 
se susikaupusios valstybės lėšos, sudarančios dalį „Solidarumo fon- 
do“, kurį centrinė šalies valdžia perdavė Sicilijos regionui; b) di- 
džiuliai grynųjų pinigų kiekiai, kuriais disponavo šeimos, turin- 
čios mokesčių rinkimo įmones. 

Sicilijos regiono įstatų 38 straipsnis kaip šalies solidarumo išraiš- 
ką numato kasmetinius didelius valstybės įnašus, kurie turėtų būti 
panaudoti viešiesiems darbams. Nuo 1947 iki 1971 metų regionui 
pervesta daugiau kaip 830 milijardų lirų, o 1972-1976 metais per- 
vesta 630 milijardų lirų. Turint omeny, kad šie pinigai buvo išmoka- 
mi labai pavėluotai, o regiono administracija nesugebėjo kontro- 
liuoti išlaidų, visiškai suprantama, kaip 1973 metais „<...> dispo- 
nuojant 450 milijardų (32), beveik 290 milijardų dar reikėjo panau- 
doti, taigi daugiau kaip 6576 visos sumos“ (33). Tokia padėtis sukė- 
lė Kovos su mafija komisijos susirūpinimą. Baigiamojoje daugu- 
mos ataskaitoje keletoje skirsnių analizuojamos problemos, susiju- 
sios su šių lėšų panaudojimu mafijos ir klientų santykiams. 


Iš dabar paaiškėjusių aplinkybių bei faktų visumos matyti, kad per daugelį 
metų susidarė anomalios likvidumo sankaupos, nes daugybė regionui perves- 
tų pinigų ilgą laiką gulėdavo bankuose. Taigi jie neatliko natūralaus vaidmens, 
bet skatino mafijos tarpininkavimo bei parazitizmo reiškinius. Susiformavęs 
likvidumas <...> sudarė sąlygas panaudoti tą kapitalą dažnai spekuliatyvioms 
operacijoms. Tokia padėtis sukūrė sąlygas tarpti mafijai, suteikė jai ne vieną 
kišimosi galimybę ir atvėrė platų veiklos lauką panaudojant bankų kreditą ir 
finansinius išteklius (34). 

<...> Iš tiesų netrūksta faktų apie suteiktus kreditus žinomiems mafijo- 
zams, pateikusiems miglotas garantijas, pavyzdžiui, Mariano Licari'ui. Kitaip 
tariant, matyti, kad bankai veikė nusižengdami savo interesams ir galiojančiai 
tvarkai, rodydami neteisėtą palankumą garsiems mafijozams (35). 


Didelę turto ir valdžios koncentraciją keturių Sicilijos šeimų 
rankose, laimėjusių 344 mokesčių rinkimo įmonių steigimo kon- 
kursą saloje, lėmė daug didesnis mokesčių procentas nei nusta- 
tytas valstybės (prieš keletą metų jis buvo 10“, o šalies vidurkis 
3,376), taip pat įvairios lengvatos, pavyzdžiui, surinktų pinigų 
pervedimo paklaidos, kartais sudarančios net 2076 nuo visos su- 
rinktos sumos, įprastus dydžius viršijančios ypatingos išlaidos ir 
t. t. (36). 

Galimybė disponuoti šimtais milijardų grynųjų pinigų ir glaudūs 
ryšiai su Sicilijoje viešpataujančiomis mafijos ir politinėmis grupė- 
mis sukūrė lobistinėms mokesčių rinkėjų grupėms spekuliatyvinės 
ir finansinės veiklos sąlygas, labai smarkiai parėmė nusikalstamų 
Sicilijos įmonių įsitraukimą į pasaulinį heroino verslą. Pats Pio La 
Torre Kovos su mafija komisijos mažumos ataskaitoje rašė apie 
Trapanio provincijos Salvo di Salemi'o grupę: 


Trapanio krikščionys demokratai <...> šiandien yra valdžios grupės, ku- 
rioje viešpatauja Salvo di Salemi'o šeima, rankose. Kaip žinoma, ši šeima val- 
do garsiąsias mokesčių rinkimo įmones, kuriomis domėjosi mūsų Komisija 
<...> Pastaraisiais metais išryškėjo aiški Salvo grupės persvara kitų grupių 
atžvilgiu ir jo siekimas valdyti visą provinciją. Tai - nepriklausomai nuo anali- 
zės narkotikų kontrabandos, aišku, neįrodytos, kur ji finansavo paskirstymą ir 
kur Zizzo (Salemi'o mafijos galvos) ir alkamiečių grupių vaidmuo buvo ypač 
svarus (37). 


Pusiausvyros tarp finansų rezervo ir investicijų nebuvimas, at- 
siradęs Sicilijoje septintojo dešimtmečio pabaigoje-aštuntojo de- 
šimtmečio pradžioje, nebūtų pasireiškęs tokiu ryškiu mafijos eko- 
nominės valdžios išplitimu, jei kredito rinkos nebūtų kontrolia- 
vusi — toje pačioje Sicilijoje — politinė valdžia kartu su mafijos 

valdžia. Kad suprastume, kaip veikė pagrindiniai Sicilijos bankai 
Kovos su mafija komisijos darbo laikotarpiu (1962-1976), terei- 
kia prisiminti komisijos išvadą daugumos ataskaitoje apie kredito 
paskirstymą Sicilijoje: 


Be to, buvo įsitikinta, kad priežiūros institucijos ne visada deramai griežtai 
1 nuosekliai vykdė savo pareigas <...>; žemės ūkio kreditas neretai buvo 
skirstomas nesilaikant galiojančių įstatymų; specialūs fondai dažnai buvo pa- 
naudojami kitais tikslais nei buvo sukurti; neretai kreditai būdavo suteikiami 
finansinėms grupėms ar institucijoms, skolinančioms pinigus už palūkanas 
<...> Be konkrečių atvejų, tipiškas mafijoziškas elgesys buvo būdingas visai 
kreditavimo sistemai (38). 


Todėl didžioji dalis stambių sumų, kurias mafijos grupės aštun- 
tojo dešimtmečio pradžioje investavo į vieną pelningiausių nele- 
galių pasaulio rinkų, paimtos iš valstybės. Šitaip keturios finansiš- 
kai pajėgiausios nusikalstamos šeimos aštuntojo dešimtmečio vi- 
duryje Palermo apylinkėse galėjo įrengti keturias heroino gamy- 
bos laboratorijas, iš kurių kiekvienoje per savaitę būdavo paga- 
minama apie 50 kg produkcijos. Atsižvelgdami į nereguliarų mor- 
fijaus tiekimą ir su pramonės slaptumu susijusias problemas, rem- 
damiesi JAV ir Italijos teismų dokumentais, galėtume teigti, kad 
nuo 1975-1976 metų iki 1980 metų rugpjūčio, kai laboratorijos 
buvo atrastos, per metus jose būdavo pagaminama 4-5 tonos gry- 
no heroino. Toks kiekis patenkina maždaug 3076 Amerikos rin- 
kos poreikių, iš jų daugiau kaip 8076 tenka Niujorko miestui, kur 
importuotojų ir didmenininkų kurjerių sistema aprėpia ne vieną 
šimtą asmenų (39). Atmetus gamybos ir vežimo išlaidas, kasmet 
gaunamas pelnas buvo apie 700-800 milijardų, o ne 20 000 mili- 
jardų lirų, kaip dažnai rašoma ir kartojama. (Šis skaičius atitinka 
kasmetinę mažmeninės heroino prekybos apyvartą JAV.) 

Taigi kalbama apie milžiniškas pinigų sumas, sutelktas nedau- 
gelio asmenų rankose. Narkoliroms būdinga, kad: a) gaunamos 
ne iš vietos ekonomikos sistemos ir todėl sudaro Sicilijos biu- 
džeto mokėjimų aktyvą; b) yra nevalstybinės ir paskirstomos ar 
saugomos ne per klasikinius politinių klientų kanalus. Todėl 

anksčiau nė vienas mėsininkas per keletą mėnesių negalėjo tapti 
milijardo vertės namų savininku, kaip šiandien vis dažniau nutin- 
ka Palerme. 

Todėl narkoliros suteikė didesnę mafijos valdžios nepriklauso- 
mybę nuo Sicilijos politinės valdžios ir didesnį jos lyginamąjį svo- 
rį. Be to, jos veikė, viena vertus, kaip visuomenę ir institucijas 
skaldantis faktorius, kita vertus, kaip naujo sutarimo tarp mafijo- 
zų ir su mafija susijusių grupių bei partijų kūrimo faktorius. 

Naujasis sutarimas yra pragmatiškas, o ne charizmatiškas, kaip 
kad būdavo tradicinėje mafijoje. Vis platesni gyventojų sluoks- 
niai susiję — tiesiogiai ir netiesiogiai, ir visiškai /egaliai dėl, pavyz- 
džiui, augančio užimtumo statybose, kurias skatina nelegalaus pel- 
no reinvesticijos —- su nelegalia ir nusikalstama veikla. 

Investicijų į nelegalią ekonomiką pelno procentas Vakarų Sici- 
lijoje šiandien toks didelis, kad jas teikia nemažai legalaus ir gerb- 
tino pasaulio atstovų: mažų, vidutinių ir didelių bankų tarnauto- 
jai, valdininkai ir vadybininkai; kitų profesijų atstovai, valstybinių 
įstaigų, ypač priklausančių regiono administracijai, vadovai. Visi 
jie teismo kronikoje minimi kaip stambūs heroino kontrabandi- 
ninkų tarpininkai-bendrininkai. Nereguliarus, pripuolamas daly- 
vavimas tik vienoje operacijoje gali duoti tiek pajamų kiek paprasto 
kasdienio darbo metai. 

Tūkstančiai milijardų lirų, kuriomis disponuoja pagrindinės Si- 
cilijos mafijos grupės, sukuria ir tradicinius priklausomybės santy- 
kius tarp praturtėjusių mafijozų bei finansininkų ir aukščiausiuose 
ekonomikos sluoksniuose dirbančių verslininkų. Šis priartėjimas prie 
tikro didžiojo verslo yra visiška naujovė Italijos ir JAV mafijos isto- 
rijoje. Tikrai JAV, nepaisant retorikos ir mitologizavimo šia tema, 
nė viena mafijos galva ir nė viena organizuota grupė niekada ne- 
peržengė didžiosios valdžios ir didžiųjų turtų slenksčio. Savo kny- 
goje „Turtuoliai ir superturtuoliai“, pagrįstoje aukščiausio turtin- 
gųjų sluoksnio JAV studija, G. Lundberghas rašo: 


Nors nekelia abejonių, kad tokie žmonės kaip Costello yra sukaupę tur- 


tus, galinčius sukelti žmogaus iš gatvės pavydą, abejoju, jog būtų galima juos 
laikyti tikrai didžiais ta prasme, kokia dabar aptariame. Jei Costello ar kuris 

kitas nusikalstamo pasaulio atstovas turėtų sukaupęs daugiau nei 5 milijonus 
1965-ųjų metų dolerių, tai būtų tikrai stebėtis verčiantis faktas. Nė iš vieno 
mums pasiekiamo dokumento nematyti didelių nusikalstamo pasaulio turtų, 
nebent Volstritas būtų kitur, o ne ten, kur iš tiesų yra (40). 


Antropologo Janni'o tirtų penkių garsiausių Niujorko mafijos 
šeimų ekonominis pagrindas aštuntojo dešimtmečio pradžioje bu- 
vo apie 15 milijonų dolerių (41). 

Negausus Amerikos mafijozų turtas labai apribojo jų nepri- 
klausomybę ir realią veiklą, todėl susiformavo jų pamatinė pri- 
klausomybė nuo didžiųjų JAV ekonominių ir karinių grupių sie- 
kių (42). 

Šiandienos Sicilijos mafijozų verslininkų padėtis gerokai ski- 
riasi. Jų turtų lygis pakilo tiek, kad galėtų suteikti daug didesnę 
veikimo laisvę, nei ta, kurią turi jų pačių globėjai politikai. Be 
tokios plačios autonomijos jie nebūtų galėję suplanuoti aukščiau- 
sių valstybės, teismų valdžios atstovų ir politikų Žmogžudysčių, 
kokios pastaraisiais metais įvykdytos Sicilijoje. 

Ir pagaliau apie narkolirų panaudojimą. Pagrindinės kryptys yra 
keturios. Mažiausioji jų dalis grįžta į nelegalią apyvartą ir skiria- 
ma pirkti naujoms narkotikų partijoms. Antroji dalis - didesnė — 
nelegaliai išvežama ir kaupiama Šveicarijos bankuose ar vis daž- 
niau keliauja į kai kurias Lotynų Amerikos šalis, kur jau yra ne- 
mažai investavę kapitalistai bei italų finansininkai, tokie kaip Gelli 
Ortolani ir kiti. 

Trečioji dalis tradiciniais mafijos investicijų būdais patenka į le- 
galios ekonomikos sektorių (statyba, žemės ūkis, turizmas ir t. t.), 
ir tai padeda paaiškinti Palermo priemiesčiuose vykstantį statybų 
minibumą, prieštaraujantį bendrai šalies padėčiai. Tačiau pati di- 
džiausia narkolirų dalis lieka Sicilijoje grynųjų pajamų pavidalu. 
"Tokiu būdu panaikinamas finansų rinkos išbalansuotumas, kuris 
jau buvo pastebimas aštuntojo dešimtmečio pradžioje. Narkolirų 
kontrolė iš tiesų yra daug mažesnė nei ta, kuri praėjusio dešimt- 
mečio pradžioje buvo susijusi su Sicilijoje buvusiu valstybiniu ka- 
pitalu. Iš heroino gaunamas pelnas: a) dabar yra privačiose ranko- 
se ir gali būti panaudotas ir judėti be valstybės valdžios tarpinin- 

kavimo; b) pasinaudojant faktine centrinės priežiūros ir kontrolės 
stoka, kaupiamas daugelyje mažų ir vidutinių bankų, susikūrusių 
aštuntajame dešimtmetyje, kai Sicilijos regionas turėjo tam tikrų 
lengvatų steigti naujus bankus. 

Narkoliros prisidėjo prie greitos „liaudies bankų ir koopera- 
tyvų“ bei kitų mažų privačių finansinių institucijų plėtros. Jos 
visos kartu per dešimt metų padvigubino savo kvotą rinkoje ir 
padarė nuostolių dideliems bankams (8.1 lentelė). Liaudies ban- 
kuose ir kooperatyvuose, 1970 metais turėjusiuose 345 milijar- 
dus lirų, 1980 metais jau buvo 1007 milijardai. Per tą patį laiko- 
tarpį viešosios teisės institucijose 2280 milijardų apyvarta suma- 
žėjo iki 2028 milijardų. 


11 LENTELĖ. Sicilijoje veikiančių kredito institucijų turimos rinkos kvotos 
(1970-1980) 


Juridiniai asmenys Apyvarta Depozitai 


1970 1980 1970 1980 
Viešosios teisės ir 
nacionalinės institucijos 516 4490 526 5206 


Taupomoji kasa 
„Vittorio Emanuele“ 3566 2700 30 2150 


Liaudies bankai ir kooperatyvai, 
privatūs bankai, kitos institucijos 145 296 18 2760 


Iš viso Sicilijoje 100 100 100 100 


Šaltinis: Italijos banko biuletenis 

Pasaulinės narkotikų rinkos ir mafijos vaidmens joje vaizdas būtų 
neišsamus, jei nepaminėčiau dviejų iš dalies naujų taktų, kurie pra- 
deda veikti esamą situaciją ir kurių įtaka ateityje bus dar didesnė. 

Pirmasis jų - sąlyginis narkotikų kontrabandos iš Azijos pietva- 
karių srauto sumažėjimas, atsiradęs dėl rekordinio 1981 metų der- 
liaus Azijos pietryčių aukso trikampyje. Ekonominės, diplomati- 
nės tarnybos ir tarptautinės policijos pajėgos pertvarkytos laukti 
heroino srauto iš pietryčių Azijos. Jis, tikimasi, atplūs į Vakarus 
jau šių metų antroje pusėje (43). 

Antrasis faktas —- slaptų laboratorijų atskleidimas ir daugelio 
svarbių Sicilijos mafijos vadų suėmimas nuo 1980 metų iki šian- 
dien. Mafijos karas, kilęs dėl susilpnėjusių keturių šeimų-įmonių, 
valdžiusių heroino gamybą ir paskirstymą, ir padidėjusio jų vi- 
daus konkurentų agresyvumo vien 1981 metais nusinešė daugiau 
kaip 100 gyvybių. 

Abu šie faktai kartu su didėjančiu viešosios nuomonės, 0 po 
generolo Dallos Chiesos nužudymo - ir valdžios susirūpinimu ap- 
sunkino morfijaus įsigijimą ir sumažino slaptų operacijų saugu- 
mą. Todėl netrukus gali sumažėti heroino pasiūla Italijos ir kitų 
Europos šalių rinkoms. Galima numatyti, kad netolimoje ateityje 
padaugės mafijos grupių ir jų sąjungininkų avantiūristinių ir tero- 
ristinių išpuolių. 

